
•  This  is  a  faithful  saying,  and  worthy  of  all  acceptation,  thal  Jesus 
Christ  came  intothe  world  to  save  s.nuers,  of  whom  1  am  the 
chiof."— 1  TiM.  i.  15. 


EDINBURGH  : 

MACLACHLAN  AND  STEWART. 


MDCCCLXXIII. 


GRÀS  AM  PAILTEAS 


CHEANN-FEADHNA  NAM  PEACACH. 


lAIN  BUINIAN. 


Ssfioran  ràdh  so,  ajj^.w  is  airidh  e  air  gach  aon  chor  air  gabh- 
ail  ris,  gu'n  tàinig  losa  Criosd  do'n  t-saoghal  a  thearnadli 
oheacarh  ;  d'am  mise  an  ceud-f  hear" — 1  Tim.  i.  15. 

DUNÈTdEANN  : 

MAC-LACHUINN  AGUS  STIUBHAED. 


MDCCCLXXIII. 


N.  B  — This  Volume  has  been  translated  from  "  Bunyan  « 
Unabridged  Works,"  being  the  most  correct  edition  that  could 
be  obtained  ;  all  the  late  publications  of  thìs  littie  book  abound 
so  much  in  omissions,  misprints,  and  wrong  marked  scripture 
references,  that  the  Author's  meaning.  in  many  instances,  is  often 
done  away  with.  The  continuation  of  the  Author's  life,  beginning 
at  page  209,  is  taken  from  a  modern  revised  copy. 

J.  M  K. 

Edinbnrgk,  Wh  June  1817. 


ROIMH-RADH. 


A  CHLANN,  Gràs  gu'n  robh  maille  ribh.  Amen. 
Air  dhomsa  bhi  air  mo  thoirt  air  falbh  uaibh, 
agus  air  mo  cheangal  suas  ionnas  nach  urrainn 
mi  'n  dleasanas  sin  a  choilionadh,  a  tha  dh'f  hiach- 
an  orm  o  Dhia  d'ur  taobh,  a  chum  'ur  teagasg, 
'ur  togail  suas,  agus  'ur  toirt  air  'ur  'n-aghaidh 
ann  an  creideamh  agus  an  naomhachd,  &c., 
gidheadh  achum'sgu'm  faicsibh  gu'm  beilcùram 
agus  iarrtas  athaireil  aig  m'  anam  an  deìgh  'ur 
leas  spioradail  agus  sìorruidh,  tha  mi  aon  uair 
eile,  mar  a  rinn  mi  roimhe,  o  mhullach  Sheimir 
agus  Hermoin,  agus  a  nis'  o  gharaidh  nan 
Leòghan,  agus  o  bheanntaibh  nan  Leopard, 
(Dàn.  iv.  8),  ag  amharc  fathast  as  'ur  deigh 
gu  lèir,  le  mòr  dhèidh  air  'ur  faicinn  tearruint' 
aig  a  chala  mhiannaichte 

B 


VI  ROIMH-RADH. 

Tha  mi  toirt  buidheachais  do  Dhia  gach  uair 
a  chuimhnicheas  mi  oirbh ;  agus  tha  mi  dean- 
amh  gàirdeachais,  eadhon  am  feadh  a  tha  mi 
air  mo  theannachadh  eadar  fhiaclan  nan  leòghan 
anns  an  fhàsach,  gu'mbeil  gràs  agus  tròcair,  agus 
eòlas  Chriosd  ar  Slànaighear,  a  bhuilich  Dia 
oirbh  le  lànachd  creideimh  agus  gaoil ;  bhur 
cìorcas  agus  bhur  tart  an  deigh  tuilleadheòlaisair 
an  Athair,  anns  a'  Mhac;  bhurgràdh  cridhe,bhur 
criothnachadh  roi'  pheacadh,  mar  an  ceudna 
bhur  giùlan  ndeasarra  agus  naomha  fa  chomhair 
araon  Dhè  agus  dhaoìne,  tha  iad  sin  'nam  mòr 
ath-bheothachadh  dhomsa ;  oir  is  sibh&e  mo 
ghlòir  agus  m'aoibhneas.     1  Tes.  ii.  20. 

Chuìr  mi  d'ur  'n-ionnsaidh  anns  an  leabhar 
so,  boinne  do'n  mhil  sin  a  thug  mi  à  closach  an 
leòghain,  (Breith.  xiv.  5 — 8),  dh'ith  mi  fèin  d'i, 
agus  tha  mi  gu  mòr  air  mo  neartachadh  leatha. 
(Tha  buaraidhean,  'nuair  a  thachras  sinn  riù  air 
tus,  coltach  ris  an  lebghan  a  bha  beuchdaich  ri 
Sarasou  ;  ach  ma  bheir  sinn  buaidh  orra,  gheibh 
sin  ann  ath  uair  a  chì  sinn  iad^  cuachan  meala  an 


KOIMH-RADH.  Vll 

taobh  steach  dhiù).  Cha  tuig  na  Phillistich  mi. 
Tha  e  cuir  an  cèill  ni-eigin  mu  thimchioU  obair 
Dhè'nam  anam,eadhon  o'ndearbh  thoiseachadh 
gus  a  nis',annsamfaod  sibh  mo  leagadh  sios,  agus 
mo  thogail  suas  fhaicinn ;  oir  lotaidh  e,  agusleigh- 
isidh  a  làmhan.  Tha  e  sgrìobht'  anns  na  Sgriob- 
turaibh,"Foillsìchibhnah-aithricheando'ncIoinn 
fìrinn  De."  (Isa.  xxxviii.  19.)  Seadh,  's  ann 
air  son  so  a  dh'fhuirich  mi  cho  fad'  aig  Sinai, 
(Lev.  iv.  ]0,  IJ,)  a  dh'fhaicinn  an  teine,  agus 
an  neul,  agus  an  dorchadais,  a  chum  gu'm  biodh 
eagal  Dè  orm  uile  laithean  mo  bheatha  aìr 
thalamh,  agus  gu'n  innsinn  mu  'oibribh  cumh- 
achdachdo  m'  chloinn.  (Sàlm.  Ixxviii.  3 — 5.) 

Sgrìobh  Maois  mu  thurasan  chloinn  Israeil, 
o'n  Eiphit  gu  tìr  Chanaain  ;  (Air.  xxxiii.  3 
— 5),  agus  dh'àithn  e  mar  an  ceudna  gu'n 
cùimhnicheadh  iad  an  turas  rè  dha  fhichead 
bhliadhna  anns  an  fhàsach.  "  Agus  cuimh- 
nichidh  tu  'n  t-slighe  sin  uile  air  an  do  threòr- 
aich  an  Tighearna  do  Dhia  thu  rè  an  dà  fhich- 
ead  bhliadhna  so  anns  an  fhàsach,  gu  t'irios- 
lachadh,  gu  d'  dhearbhadh,  a  chum  gu'm  biodh 


Tlll  ROIMH-RADU. 

fios  ciod  a  bh'  ann  ad  chridhe,  an  gleidheadh  tu 
àintean  no  nach  gleidheadh."  (Deut.  viii. 
2,  3.)  Uime  sin,  thug  mi  ionnsaidh  air  so  a 
dheanamh  ;  agus  cha  n-e  sin  a  mhain,  ach  air 
a  chuir  an  cèill  mar  an  ceudna :  a  chum  mas 
6  sin  toil  Dè,  gu'm  bi  muinntir  eil'  air  an  toiit 
gu  cuimhneachadh  air  na  nithibh  sin  a  rinn  e  air 
son  an  anamannan  le  bhi  leughadh  obair-sau 
orm-sa. 

Tha  e  na  ni  tarbhach  do  Chriosdaidhean  a 
bhi  gairm  gu'n  cuimhne  ceud  tòiseachadh  gràis 
'nan  anmannan.  *«  Is  oidhche  so  gubhi  air  a 
coimhid  gu  sònraichte  do  n  Tighearna,  air  son  an 
toirt  a  mach  a  tìr  na  h-Eiphit.  So  an  oidhche 
sin  gu  bhi  air  a  coimhid  do'n  Tighearna  Je 
cloinn  Israeil  uile,  'nan  ginealachaibh."  (Escod. 
xii.  42.)  "  0  mo  Dhia,"  arsa  Daibhidh,  "  leag- 
adh  m'  anam  sìos  an  taobh  a  stigh  dhiòm ; 
ach  cuimhnichidh  mi  ortsa  o  thìr  lordain,  agus 
o  Hermon,  o  shliabh  Mhitsair."  (Sàlm.  xliii. 
6.)  Chuimhnich  e  mar  an  ceudna  an  leòghan 
agus  am  math-ghamhainn,  'nuair  a  chaidh  e 
chogadh  ri  famhar  Ghait.    1  Sam.  xvii.  36.  37. 


KOIMH-RADH.  IX 

B'e  gnàthachadh  rhòil,  eadhon, 'nuair  ahha 
e  air  f heuchainn  air  son  a  bheatha,  (Gnomh.  xxii. 
xxiv.)  a  bhi  curan  cèill  fa  chomhair  a  bhreith- 
oamhnan  cionnas  a  dh'iompaicheadh  e:  Smaoin- 
ticheadh  eairanlathasin,agusairanuairsin,anns 
an  d'fhuair  e  gràs  air  tùs  ;  oir  mhothaich  se  e 
deanamh  còmhnadhleis.  'Nuair  a  thug  Dia  clann 
Israeil  tro  'n  Mhuir  Ruaidh,  astar  mhòr  do'n 
fhàsach^  gidheadh  b 'èlgin  daibh  pilltinn  aìr  an 
ais  an  sin  a  rithist,  chum  gu'n  cuimhnicheadh 
iad  mar  chaidh  an  nàimhdean  a  bhàthadh  san 
àite  sin,  (Air.  xlv.  25)  oir  ged  shèinn  iad 
a  chliù  roimhe,  gidheadh  dhi-chuimhnich  iad  air 
ball  a  ghniomharran.      Sàlm.  cxvi.  ]1,  12. 

Faodaidh  sibh  mòran  fhaicinn  anns  an 
leabhar  so  j  mòran  tha  mi  'g  ràdh,  do  ghràs  Dè 
d'am  thaobh-sa  :  tha  mi  toirt  buidheachais  do 
Dhia,  's  urrainn  mi  mheas  gu  mòr^  or  bha  e  os 
ceann  mo  pheacannan  agus  buairidhean  Shà- 
tain.  'S  urrainn  mi  m'  eagalan  agus  mo  theag- 
amhan,  agus  mo  mhìosan  dubhach,  a  chuimh- 
neachadh   le  aoibhneas  :    tha  iad   mar  cheann 


X  ROIMH-RADH. 

Gholiath  'nam  làimh  ;  cha  robh  ni  sam  bith 
do  Dhaibhidh  coltach  ri  claidheamh  GhoHatb, 
eadhon  an  claidheamh  sin  a  theab  a  bhi  air  a 
shàthadh  tro  innidh  mar  ann  an  truaiU  ;  oir 
chuir  eadhon  cuimhneachadh  air  agus  sealladh 
dhe  an  cèill  teasraiginn  Dè  da  thaobh-saii. 
0  !  tha  bhi  cuimhneachadh  air  mo  phea- 
cannan  mòra,  air  mo  bhuairidhean  mòra,  agus  air 
m'  eagal  mòr  gu'm  bithinn  air  mo  sgrios  gu 
sìorruidh  1  Tha  iad  sin  a'  toirt  gu'm  chuimhne 
as  ìir,  an  cuideacheachadh  mòr  o  nèamh,  agus  an 
gràs  mòr  a  bhuilich  Dia  air  creutair  truagh  mar 
mise. 

A  chlann  mo  ghràidh,  cuimhnaichibh  air 
na  Uiithibh  o  shean,  airus  air  bliadhnaibh  na 
haimsir'  cèine  :  cuimhnichibh  mar  an  ceudna 
bhur  ceòl  san  oidhche,  agus  deanaibh  cainnt  ri 
bhur  cridhe  fèin  ;  (Sàlm  Ixxiii.  5 — 12.)  Seadh, 
amhaircibh  gu  dìchiollach,  agus  na  fàgaibh  c^il 
dheth  gun  rannsachadh  air  son  an  ionmhais 
fhalaichte  sin,  eadhon  ionmhas  bhur  ceud  agus 
bhur  dara  fèin  fhiosrachaidh  air  gràs  Dè  d'ur 


ROIMH-RADH.  XI 

taobh.  Cuimhnichiblvdeiream,  am  facal  a  rinn 
air  tùs  orrèim  oirbh  :  cuimhnichibh  'ur  'n  uabh- 

o 

asan  coguis,  agus  bhur  'n-eagalan  roi'  an  bhàs 
agus  roi'  ifrinn :  mar  an  ceudna  cuimhnich- 
ibh  bhur  deòir  agus  bhur  'n-ùrnaighean  ri  Dia  ; 
seadh,  mar  bha  sibh  ag  osnaich  air  son  trccair. 
Am  beil  sliabh  Mhitsair  idir  agaibh  ri  chuimh- 
neachadh  ?  An  dodhì-chuìmhnich  sibhnah-ion- 
adan  uaighneach  anns  an  d'  fhiosraich  Dia 
bhur  'n  anmannan  ?  Cuimhnichibh  mar  an 
ceudna  am  facal^  am  facal^  deiream,  anns  an  tug 
an  Tighearn  oirbh  air  dòchus  a  chur ;  ma 
pheacaich  sibh  an  aghaibh  soluis,  ma  tha  sibh 
air  bhur  buaireadh  gu  toibheum,  ma  tha  sibh 
air  bhur  bàthadh  ann  an  an-earbsa,  ma  tha  sibh 
a'  saoilsinn  gu'm  beil  Dia  a'  cogadh  'n  'ur 
'n-aghaidh,no  ma  thana  flaitheas  air  am  falach  o 
bhur  sùilibh  ;  cuimhnichibh  gu'n  robh  a'  chiìis 
mar  sin  maille  ri  bhur  n-athair ;  ach  asda  so  gu 
leir  shaor  an  Tighearna  mise. 

B'urrainn  mi    meudachadh  gu  mòr  aiins  an 
leabhair  so,   air  mo  bhuairidhean  agus  air  m' 


Xll  ROlMH-llADH. 

àmhgharaibh  air  son  peacaidh ;  *s  mar  an 
ceudna  air  caoimhneas  tròcaireach  iìgus  oibreach- 
adh  Dhè  air  m'  anam.  B'  urrainn  mi  mar  an 
ceudna  a  sgrìobhadh  ann  an  cainnt  ni  bu  deas- 
bhriathraiche  na  rinn  mi,  ach  cha  bu  dàna  leam. 
Cha  b'ann  gu  faoin  a  bhuìn  Dia  riumsa  'nuair  a 
dhearbhadh  leis  mi  ;  ni  mo  mheas  mise  'na  ni 
faoin,  *nuair  a  chaidh  mi  fodha  mar  do'n  t  sloc 
gun  iochdar,  'nuair  a  rinn  pianntan  ifrinn  grèim 
orm  ;  uime  sin  cha-n  fhaod  mi  aithris  gu 
faoin,  ach  gu  so-thuigseach,  aon-fhìllte,  agusan 
ni  a  chuir  sìos  mar  a  bha  e ;  an  neach  ris  an 
taitinn  e  gabhadh  e  ris,  agus  an  neach  ris  nach 
taitinn,  deanadh  e  fein  ni's  fearr.  Soraidh 
leibh  mo  chlann  ghràdhach,  tha'm  bainne 
agus  a'  mhil  an  taobh  thall  do'n  fhàsach  so. 
Gu'n  robh  Dia  tròcaireach  dhìiibh,  agus  gu'n 
deònaich  e  nach  bi  sibh  leisg  gu  dol  a  steach  a 
shealbhachadh  na  tìre. 

lAIN  BUINIAN. 


GRAS  AM  PAILTEAS 

DO 

CHEANN-FEADHNA  NAM  PEACACH. 


Ann  a  bhi  'g  aithris  an  so  oibreachadh  trò- 
caireach  Dhè  air  m'  anam^  cha  bhi  e  mi-iom- 
chuidh  anns  a'  cheud  àite,  ge  d'  bheir  nii 
dhuibh  fios  air  mo  shinnsireachd,  agus  am 
modh  air  an  deach  mo  thogail  suas,  chum  le 
sin  a'  dheanamh  gu'm  bi  mathas  agus  toir- 
bheartas  Dè  do  'm  thaobh  air  a  mheudachadh 
an  làthair  chlann  nan  daoine. 

2.  Air  son  mo  shinnsir  ma  ta,  bha  iad,  mar 
is  fiosrach  iomadh  neach,  do  ghinealach  bochd 
agus  suarach  ;  bha  taigh  m'  athar  de'n  inbhe  sin 
bu  dìbhdh,  agus  bu  tàireile  do  theaghlaichean 
na  tìre.  Uime  sin,  cha-n  urrainn  mi  'san 
t-saoghal  so  mar  mhuinntir  eile,  uaill  a  dhean  - 
amh  à  fuil  uasal,  no  àrd-ghinmhuinn  a  rèir  na 
feòla,  ged  tha  mi,  le  toirt  gach  ni  fainear,  a' 
cliùthachadh  Rìgh  nèamh  air  son  gun  tug  e  mi 
dh'ionnsaidh  an  t-saoghail  trìd  an   dorais  so. 


14  GUAS  AM  PAILTEAS,  &C. 

chura   compàlrteachadh   do  'n   ghràs  agus  do'n 
bheatha  ta  ann  an  Criosd  tre'n  t  soisgeil. 

3.  Ach  a  dh'aindeoin  dìbleachd  agus  suar- 
aichead  mo  phàrantan,  thoilich  an  Tighearn  a 
chur  'nan  cridhe,  mise  chur  do  '*n  sgoil,  chum 
leughadh  agus  sgrìobhadh  ionnsachadh  dhomh, 
mar  chlann  dhaoine  bochd  eile,  ged  is  nàr  leam 
aideachadh,  nach  b'  f  hada  bhami  a'  dì-chuimh 
neachadh  a  bheagain  a  dh'ionnsaidh  mi,  eadhon 
ach  beag  an  t-iomlan,  agus  sin  ùine  f  hada  mu'n 
d'oibrich  an  Tighearna  obair  ghràsmhor  an 
iompachaidh  air  m'  anara. 

4.  Air  son  mo  bheatha  nàdurrach  fèin  rè 
na  h-ùine  bha  mi  gun  Dia  anns  an  t-saoghal, 
bha  i  gu  dearbha,  *'  a  rèir  gnàtha  'n  t  saoghail  so 
agus  an  spioraid  a  tha  nis'  ag  oibreachadh  ann  an 
cloinn  na  h-easumhlachd. '  (Eph.  ii,  2.)  Bu 
mhiann  leam  a  bhi  air  mo  thabhairt  an 
ciomachas  leis  an  diabhol  ^*  chura  a  thoile," 
(2  Tira.  ii.  26.)  air  dhomh  a  bhi  làn  de  na 
h-uile  neo  f  hìreantachd,  ni  a  dh'oibrich  mar 
an  ceudna  cho  làidir,  agus  achuir  e  fèin  a  mach 
araon  ann  ara  chridhe  's  'nam  ghiiilan  agas 
sin  o  mo  leanabachd  air  she  1  's  nach  robh 
samhail  domh  ach  aineamh  r  a  f  haotainn,  araon 
le  mallachadh  agus  mionnan,  breugan,  agus  'd' 
tolrt  toibheum  do  dh'  ainra  naomha  Dhè. 

5.  Seadh,  bha  na  nithe  ud  air  socrachadh 
agus  air  freumhachadh  annam  air  dòigh  is  gu'n 
d'  fhàs  iad  annam  gu  nàdurrach  ni  a  thug  mi 
fainear  o'n    uair  sin,    a   chuir   a    leithid    de 

mhiòthlachd  air  an  Tighearna,  is  eadhon  aig 
àm  mo  leanabachd  gun  chuir  e  eagal  orm  le 
hruadaran  eagalach,  agus  uabhas  le  seallaidhean 
oillteil.  Oir  's  minig,  an  dèigh  dhomh  an  latha 
so  is  an  latha  ud  eile  a  chaitheadh  ann  am 
peacadh,  a  bhithinn  fo  mhòr  thrioblaid  'nam 
leabaidh  an  uair  a  chaidlinn,  le  smaointean 
air  deamhnaibh  agus  droch  spioraid,  a  bha  'n 
geall  air  mo  tharruinn  air  falbh  maille  riù,  agus 
nach  b'urrainn  mi  gu  bràth  faighinn  saor  uapa. 

6.  Bha  mi  mar  an  ceudna  anns  na  bhadh- 
naibh  so,  fo  mhòr  thrioblaid  le  smuaintean  air 
mòr  phiantan  tein'  ifrinn,  le  eagal  gu'm  b'e  nio 
chrannchur  deireannach  fèin  a  bhi  maille  ris 
na  diabhoil  agus  ris  na  h-aibhistearan  ifrinneach 
so,  a  ta  anns  an  àite  sin  air  an  ceangal  sios 
ann  an  slàbhraidhean  's  am  banntaibh  dorch- 
adais^  a  chum  breitheanais  an  latha  mhòir. 

7.  Bha  na  nithe  so  tha  mi  'g  ràdh,  'nuair  a 
bha  mi  am  leanabh,  eadar  naoi  a's  deich 
bliadhna,  a'  cur  a  leithid  de  thrioblaid  air 
m'anam,  a  rinn  gu  tric  mo  thilgeadh  sios  le 
mor  throm-inntinnn  an  uair  a  b'àirde  agus  bu 
shòlasaiche  mo  bhaoth-shìjgradh  agus  m' 
amaideachd  leanabaidh,  ann  am  meadhon  mo 
chòmpanach  mi-naomha.  Gidheadh  cha  b*urr- 
ciinn  mi  mo  pheacannan  a  chuir  air  chìil. 
Seadh,  bu  cho  mòr  a  thug  an-dòchas  gu'n 
caillinn  beath'  agus  nèamh  buaidh  orm,  's  gu'm 
b*  f  hearr  leam  nach  robh  ifrinn  idir  ann ;  air 
uaiiean  eile  bha  mi  guidhe  gu'm  bu  diabhol  nii . 

fpin,  a'  smaointeachadh  nach  robhannta  sin  ach 
luchd-pianaìdh  chum  claoidh  na  h-aiteam  a 
rachadh  a  dhìth  ;  agus  a  thuiteadh  sios  do'n 
t-sloc;  agus  b*  fhearr  learasa  bhi  am  f  hear- 
pianaidh  chàich,  na  mi-fèin  a  bhi  air  mo 
phianadh. 

8.  Tacan  an  deighe  so  dh'  fhàg  na  h-ais- 
lingean  so  mi  gu  tùr,  agus  cha  b'  fhnda 
bha  cuimhne  agam  orra;  oir  rinn  mo  bhaoth 
shòlasan  ìnntinn  an  grad  ghearradh  air  falbh 
o  m'  chuimhne  mar  nach  biodh  iad  riamh  ann  : 
uime  sin  leig  mi  srian  fhuasgailt  le  m'  ana- 
miannaibh  do  rèir  neart  nàduir,  ao^us  ghabh  mi 
tlachd  ann  an  lagh  Dhè  a  bhristeadh  gu 
h-iomlan  :  agus  gus  an  robh  mi  ann  an  inbhe 
pòsaidh,  bha  mi  am  fhear-treòrachaidh  luchd- 
dò-bheirt  eile  chum  gach  seòrsa  dubhailc  a's 
ain-diadhachd. 

9.  Seadh,  bu  cho  mòr  a  bhuadhaich  ana- 
miannan  a*  pheacaidh  air  m*  anam  bochd,  is 
mar  be  gu'n  chuir  miorbhuil  gràs  luachmhoir 
stad  air,  cha  b'  ann  le  buile  ceartais  sìorruidh  a 
rachainn  a  dhìth^  ach  le  mi  fèin  fhàgail  rùiste 
fo  bhuile  an  lagha,  a  tha  toirt  cuid  a  chum 
ma&ìadh  agus  nàire  'm  fianais  an  t-saoghail. 

10.  Anns  na  lathaibh  ud  bha  smaointean  air 
diadhachd  glè  shearbh  leam,  cha  Vurrainn  mi- 
fèin  da'  m  fulang,  's  ni  mò  bu  mhath  leam  gu'm 
fuiligeadh  muinntir  eil  iad,  air  dòigh  is  'nuair  a 
chithinn  cuid  de  mhuinntir  a'  leughadh  leabh- 
raicean    diadhaidh,    mhothaichnn    mar    gu'm 

bithinn  ann  am  prìosan.  An  sin  tliuirt  mi  ri 
Dia — '*  Imich  uam  oir  cha-n  àiU  leam  eòlas  do 
shlighean/'  (lob  xxi.  14,  15.)  Bha  mi  falamli 
do  gach  uile  dheagh  smuain,  chaidh  nèamh 
agus  ifrinn  araon  às  mo  shealladh,  agus  be 
sàbhaladh  agus  damnadh,  an  dà  ni  bu  lugha 
bh'  air  m*  airre.  ''  O  !  Tighearn'  is  aithne  dhvit 
rao  bheatha  agus  cha  n  eil  mo  shlighean  air  am 
falach  uat." 

11.  Ach  tha  cuimhne  mhath  agam  air  an  so, 
ged  do  pheacaichinn  fèin  leis  an  toil-inntinn 
bu  mhò,  aig  a'  cheart  àm  na'm  faicinn  muinn- 
tir  eile  bha  'g  aidmheil  diadhachd  a'  cur 
droch-bheairt  an  gniomh,  bheireadh  e  crith  air 
mo  spiorad ;  air  dhomh  a  bhi  ann  an  teas  mo 
bhaoth-shiigraidh,  chuaìa  mi  duine  bha  air  a 
mheas  diadhaidh  a'  mionnachadh,  ràinig  a' 
chùis  sin  m'  inntinn  le  buile  cho  mòr  is  gu'n 
ghon  e  mo  chridhe. 

12.  Ach  cha  dh'  fhàg  Dia  mi  gu  buileach, 
ach  lean  e  mi  do  ghnà,  cha-n  ann  ie  dearbh- 
aidhean,  ach  le  breitheanasan,  air  a  measgeadh 
le  tròcair,  oir  thuit  mi  aon  uair  ann  an  geobha 
creige  sa'  mhuir,  agus  theabadh  mo  bhàthadh. 
Air  àm  eile  thuit  mi  mach  à  eithir  ann  an 
abhuinn  Bhedford,  ach,  rinn  tròcair  fathast  mo 
chaomhnadh  :  osbarr  bha  mi  air  àm  eile  rauigh 
sa'  mhachair,  maille  ri  mo  chòmpanaich,  agus 
thàinig  nathair-nimhe  seachad  air  an  rathad 
mhòr^  thàrladh  gu'n  robh  bat  agam  am  làimh 
agus  bhuail  mi  tarsuinn  'san  druim  i ;  agus 
c 

chaidh  taimhneul  oìrre,  an  sin  dh'  fhosgaìl  mi 
beul  le  mo  bhata,  agus  spion  mi  an  gath  às  le 
mo  mheòirean,  ni  mar  be  tròcair  Dhè  do'ra 
thaobh,  a  dh'  f  haodadh  crìoch  a  chuir  air  mo 
bheatha. 

13.  Thug  mi  so  mar  an  ceudna  fainear  le 
taingealachd  ;  'nuair  a  bha  mi  ara  shaighdear, 
bha  mi  maille  ri  buidhean  eile  air  ra'  òrduchadh 
a  mach  chum  dol  gu  àit  àraidh  air  son  sèisd  a 
chuir  ris,  agus  an  uair  a  bha  mi  ullàmh  gu  triall, 
dh'iarr  a  h  aon  de  mo  chòmpanaich  falbh  'nani 
àite,  ni  a  cheadaich  mi  dha  a'  dheanamh,  agus 
'nuaìr  a  ràinig  e  'n  t-àite,  air  dha  bhi  'na  sheas- 
amh  air  freiceadan^  chaidh  a'  thilgeadh  tro'n 
chlaigeann  le  peileir  mosgaid,  agus  dh'eug  e. 

14.  So,  mar  a  thubhairt  mi,  far  an  robh 
breitheanasan  agus  tròcair,  ach  cha  tug  a  h-aon 
diù  m'  anam  gu  fìreantachd,  uirae  sin  bhuanaich 
mi  ann  am  pheacadh,  agus  dh'  f  hàs  mi  ni  ha 
mhò  's  ni  bu  mhò  ann  an  ceannairc  an  aghaidh 
Dhè,  agus  caoin-shuarach  mu  dhèibhinn  mo 
shlàinte  fèin. 

15.  Gu  h-aithghearr  an  deigh  so,  phòs  mi, 
agus  bha  mi  cho  sealbhach  is  gu'n  d'amais  mi 
air  mnaoi  a  bha  h-athair  agus  am  màthair  air 
am  meas  diadhaidh.  Chaidh  ara  boireannach 
so  agus  mise  cuideachd  cho  bochd  sa  b'urrainn 
bochd  a  bhi,  (gun  urrad  againn  do  dh'earnais 
taighe  ri  spàin  no  mias  'n-ar  dithis,)  gidheadh 
bha  àice-san  da  leabhar  a  dh'fhàg  a  h-athair  aic' 
an  deigh  a  bhàis,  da'm  b'ainra    "  Cas-cheum    a 

duine  threidhiricli  gu  nèanih,"  agus  ''Cleaehd- 
adh  na  Diadhachd."  Leugh  mi  na  leabhraich- 
ean  so  air  uairean,  agus  f  huair  mi  cuid  do  nithe 
annta  bha  rud-eigin  taitneach  leara  (ach  rè  na 
h-ùine  so  cha  do  thachair  mi  ri  aon  dearbhadh) 
Mar  an  ceudna  dh'  innis  i  dhomh  gu  trice  cia 
cho  diadhaidh  sa'  bha  h-athair  agus  mar 
chronaicheadh  e  an  t-olc  le  achmhasanan,  araon 
'na  theaghlach  agus  a  measg  a  choimheirsnich- 
ean,  agus  cia  cho  ceart  agus  cho  naomha  sa'  bha 
e  'na  bheatha  araon  ann  am  facal  agus  an 
gniomharran. 

16.  Uime  sin,  ged  nach  do  ràinig  na  leabh- 
raichean  so  mo  chridhe,  chum  a  dhùsgadh  à 
mo  staid  thruaigh  agus  pheacach,  dhiìisg  iadan 
taobh  a  staigh  dhomh  iarratas  air  mo  dhroch 
chaithe-beatha  ath-Ieasachadh,  agus  thòisich 
mi  a  cheart  rìreadh  air  diadhachd  an  àma 
sin,  's  e  sin  ri  ràdh  dol  do'n  eaglais  dà  uair  san 
latha,  agus  gu  glè  chràbhach  theirinn  as 
sheinninn  mar  dheanadh  muinntir  eile,  gidh- 
eadh,  bhamibuanachadh  ann  am  dhroch  chaithe- 
beatha.  Ach  leis  an  so  uile  bha  mi  cho  lom- 
lan  de  dh'inntinn  an  f huar-chràbhaidh  air 
dòigh  is  gun  tug  mi  mòr  urram  do  gach  ni,  (an 
t  àrd-ionad,  an  sagart,  an  clèireach,  an  deis- 
aoraidh,  am  frithealadh  agus  gach  ni  eile) 
bhuineadh  do'n  eaglais;  a'  meas  gach  ni  an  taobh 
a  staigh  dh'i  naomha,  gu  h-àraid  mheas  mi  aii 
sagard  agusanclèireach  gu  ro  shona;  agus  gu  mì  r 
air  am  beannachadh  gu'n  teagamh  sam  bith,  a 

thaobh  gu'm  biad  sèirbheisìch  Dhè,  mar  bha  mis 
aig  an  àm  sin  a'  saoilsinn,  le  iad  a  bhi  do  ghnà  'na 
theampull  naomha^  gu  obair  a  dheanamh  ann» 

17.  Dh'fhàs  am  beachd  so  cho  laidir  n'am 
inntinn  air  chòr  is  nam  faicinn  sagart,  (ge  be 
sam  bith  cho  mi-gheamnaidh  sa  bha  chaithe- 
beatha)  gu'm  mothaichinn  mo  spiorad  a' 
tuiteam  fodha,  a*  toirt  urram  a's  ùmhlachd  dha, 
seadhj  air  leam  a  thaobh  a  ghaoil  a  bh'  agam 
do  na  sagartaibh,  a'  saoilsinn  gu'm  b'iad  teachd- 
airean  Dhè,  gu'm  b  urrainn  mi  laidhe  sios  aig 
an  casan  a  chum  agus  gu'n  saltraicheadh  iad 
orm  ;  chuir  an  ainm,  an  trùsgan,  agus  an  gniomh, 
a  leithid  de  bhoiUe  agus  de  sgleò  meallaidh 
orm. 

18.  Air  dhomh  a  bhi  'san  aigneadh  so  rè  seal, 
thàinig  smaoin  eile  ann  am  inntinn,  agus  be  sin, 
cò  dhiii  a  bha  no  nach  robh  sinn  de  thrèibh 
Israeil  ?  oir  air  dhom  fhaotainn  anns  an  sgriob- 
tur  gu' m  b'iad  aon  uair  pobull  sònraichte  Dhè^ 
air  leam  n'an  robh  mi  de'n  trèibh  so,  gu'm  b'eadar 
gu' m  biodh  m'anam  sona,  nise  bha  m'inntinn  fad' 
air  son  freagairt  na  ceiste  so  fhaotainn,  ach  cha 
robh  fios  agam  cia  mar  rachadh  agam  air 
sin  fhaighinn  :  fadheòigh,  dh'fheòraich  mi  dhe 
m  athair.  agus  thuirt  e  rium  nach  b'ann  de 
thrèibh  Israeil  sinn :  thug  so  air  mo  spiorad 
tuiteam,  agus  dh'  fhuirich  mi  mar  bha  mi. 

19.  Rè  fad  na  h-uine  so  cha  robh  mi  moth- 
achail  air  cunnard  agus  olc  a'  pheacaidh  ;  bha 
mi  air    mo  chumail   o    smaointeachadh    gun 

deanadh  am  peacadh  mo  dhamnadh,  cia  be  air 
bith  creideamh  a  leanainn,  mar  bithinn  air  m' 
fhaotainn  ann  an  losa  Criosd ;  seadh,  cha  do 
smaointich  mi  riamh  air-san,  no  cò  dhiù  bha  no 
nach  robh  a  leithid  do  neach  ann.  Tha'n  duine, 
feadh  sa  tha  dall  a'  dol  air  seacharan,oir  chan-ebl 
daan  t-slighe  gu  cathair  Dhè.    Ecles.  x.  15. 

20.  Ach  air  aon  latha  rinn  am  pears-eaglais 
againn  searmoin  mu*n  t-sàbaid,  agus  chuir  e'n 
cèill  cho  olc  sa  bha'n  nì  an  t-sàbaid  a  bhriseadh  ; 
araon  le  gnìomh  ;  spòrs  no  ni  eile,  air  an  aobhar 
sin  thuit  mi  annam  chogais  fo'n  t-searmoinso,  a 
smaointinn  agus  a'  creidsinn  gu'n  d'  rinn  e  an 
t-searmoin  chum  mo  dhroch  ghnàs  a  nochdadli 
dhomhsa.  Aig  an  àm  sin  mhothaich  mi  ciod 
e  an  ni  ciont^  ged  nach  do  mhothaich^  mi  sin 
riamh  romhe  cho  fad  sas  cùimhne  leam.  Ach 
bha  mi  aig  an  àm  ud  gu  mòr  air  mo  luchdach- 
adhd  leis,  agus  chaidh,  mi  dhachaigh  'nuair  a 
chaidh  crìoch  air  an  t-searmoin  le  uallach  mòr 
air  mo  spiorad. 

21.  Dh'  fhàg  so  na  sòlasan  a  bh'agam  roimhe 
searbh  dhomh  ach  cha  do  mhair  mo  bhròn 
fada,  oir  mu'n  gann  a  ghabh  mi  mo  dhinneir, 
thoisich  an  trioblaid  air  togail  de  m'  inntinn 
agus  thiunndaidh  mo  chridhe  gu  sheann  dòigh- 
ean  :  ach  o  !  cia  cho  èibhneach  sa'  bha  mise 
chionn  gu'n  d'  fhalbh  an  trioblaid  so  bhuam, 
agus  gu'n  deach  an  teine  mhùchadh,  chum  is 
gu'm  faodainn  peacachadh  gun  bhacadh !  Uime 
sin  'nuair  a  chaisg  mi  m'  acras  le  mo  bhiadh, 
chrath  mi  air  falbh  an  t-searmoin  dhe  m'  inntinn, 
agus  phill  mi  air  m*  ais  a  chum  nio  sheanna 

chleachaìdhean^  agus  bhaoth-shùgradh  le  èibh- 
neas  mòr. 

22.  Ach  air  a*  cheart  latha  sin  fèin,  air  dhomh 
a  bhi  cluich  air  a'  bhali-àirc  agus  aon  bhuille 
'bhualadh  air  às  an  toll,  agus  dìreach  an  àm 
dhomh  a  bhi  dol  d'a  bhualadh  an  dara  h-uair, 
thainig  guth  obainn  o  nèamh  a  dh'  ionnsaidh 
ìn  anma,  agus  thubhairt  e  ; — ^  An  trèig  thu  do 
pheacannan  agus  an  tèid  thu  do  nèamh,  no'n 
lean  thu  riiì  chum  dol  do  dh'  ifrinn."  Chuir  so 
mi  fo  mhòr  amhluadh,  air  an  aobhar  sin  dh' 
fhàg  mi  mo  bhall  air  an  raon  agus  sheall  mi 
suas  ri  nèamh,  agus  chunnaic  mi  mar  gu'm  b'ann 
le  sùilean  mo  thuigse,  an  Tighearn  losa  'g  amh- 
arc  a  nuas  orm  mar  gu'm  biodh  dian  chorraich 
air  rium  agus  mar  gu'm  bagradh  e  gu  cruaidh 
orm  le  dioghaltas  trom  a  leagadh  orm  air  son  so 
agus  mo  chleachdaidhean  ain  diadhaidh  eile. 

23.  Cha  bu  luaithe  tbarmaich  na  smaointean 
so  ann  am  inntinn,  'na  rinn  an  co  dhùnadh  so 
grèim  air  m'  aigneadh,  (oir  chuir  an  sanus  roi' 
sin  mo  pheacannan  a  rithist  ro  làthair  mo 
ghnìiise),  gu'n  robh  mi  ann  am  pheacach  mlr 
agus  fuathasach,  agus  gu'n  robh  e  nise  ro  anmoch 
dhomh  shealltainn  an  deigh  nèamh,  oir  nach 
deanadh  Dia  tròcair  orm,  ni  mo  mhathadh  e 
m'euceartan.  An  sin  am  feadh  a  bha  mi 
smaointeach'  air  a  so,  agus  eagal  orm  gun  tach- 
radh  e,  mhothaich  mi  mo  chridhe  a'  sìothladh 
sios  le  an  dòchas  a'  codhùnadh  gun  robh  e  ro- 
ammoch,  agus  uime  sin,  chuir  mi  romham  'nam 
inntinn  dol  air  m'  aghaidh  ann  am  pheacannan  ; 

oir  smaointich  mi,  matha  'cliìùs  mar  so,  tlia  mo 
staid  gu  cinnteacli  triiagh,  truagh  ged  to  thrèig 
mi  mo  pheacannan,  agus  gun  a  bhi  ach  truagh 
ged  do  lean  mi  iad,  cha  bhi  mi  ach  air  mo 
dhamnadh,  agus  mathàrlas  sin  is  cò  math  dhomh 
a  bhi  air  mo  dhamnadh  air  son  iomadh  peacadh, 
sa  bhi  air  mo  dhamnadh  air  son  beagain. 

24.  Mar  so  sheas  mi  ann  am  meadhon  mo 
chlniche  ann  am  fianais  nan  uile  bha  làthair  ; 
a^h  fòs  cha  d'innis  mi  ni  sam  bith  dhaibh ;  ach 
tha  mi  'g  ràdh  air  dhomh  an  co-dhiìnadh  ud  a 
dheanamh,  phiU  mi  gu  h-anabarrach  a  chum 
mo  chluich  a  rithist,  agus  tha  deagh  chiumhne 
agam  gu'n  do  ghabh  an-dnchas  mar  sud  a  leithid 
do  shèilbh  air  m'  anam  air  chòr  's  gu'n  robh  mi 
a'  làn-chreidsinn  nach  ruiginn  gu  bràth  air  sblas 
sam  bith  eile  ach  na  gheibhinn  ann  am  peacadh: 
oir  bha  nèamh  cheana  air  a  chall,  air  chÒr  is 
nachfaodainn  smaointeachadh  air  a  sin  ;  uime  sin 
mhothaich  mi  mòr  dhèidh  an  taobh  a  steach 
dhiom  air  mo  shàth  a  ghabhail  do'n  pheacadh, 
chum  is  gu'm  faodainn  blasad  de  rahìllseachd  ; 
agus  rinn  mi  urrad  deifir  sa  dh'  f  haod  mi  chum 
ino  bhrìi  a  Honadh  deth  a  shòghalachd,  le  eagal 
gu'm  bàsaichinnmu'm  taighinn  mo  mhianndheth. 
A  thaobh  'nan  nithe  so  tha  mi  cur  fianais  an 
làthair  Dhè  nach  eil  mi  ri  breugan,  ni  mò  tha 
mi  dealbh  nacainnte  so;  bha  sud  da  rìreadh  gu 
laidir,  agus  le'm  uile  chridhe  agus  mhiann ;  Gu  m 
a  h-ann  a  mhathas  an  deagh  Thighearna  aig  am 
beil  a  thròcair  do-rannsaichte  m'  eu-ceartan. 

25.  Agns  tha  mi  làn-chinnteach  gu*m  beil 
buaireadh  so  an  diabhoil nis  tric  a  measgchreut- 
airean  bochda,  na  tha  iomadh  a*  saoilsinn,  fòs 
tha  co-dhimadh  diomhair  aca  an  taobh  a  steach 
dhaibh  fèin  nach  eil  dòchas  air  an  son  ;  oir 
ghràdhaich  iad  peacannan,  uime  sin  'nan  dèighe 
thèid  iad,  ler.  ii.  25,  xviii.  12. 

26.  A  nise  uime  sin  chaidh  mi  air  m'  aghaidh 
ann  am  peacadh,  do  ghnà  a'  tàlach  nach  robh 
mi  faighinn  mo  shàth  dheth,  bhuanaich  mi 
mar  so  mu  thuaram  mìos,  no  barrachd  ;  ach 
aon  latha,  air  dhomh  a  bhi  am  sheasamh  aig 
uinneag  bùth  coimhearsnaich,  a'  mionnachadh 
agus  a'  griosad  mar  bu  ghnà  leam,  agus  chuala 
bean  an  taighe  mi,  agus  ged  a  bha  i-fèin  'na 
truaghan  amsgaidh  ain-diadhaidh,  gidheadh 
thuirt  i  gu'n  do  mhionnaich  agus  gu'n  do 
mhallaich  mi  gu  h-uabhasach,  agus  gu'n  robh  a 
bhi  g'  am  èisdeachd  a'  toirt  crith  oirre  ;  thuirt  i 
rium  osbarr,  gu'm  bu  mhi  duine  b'ain-diadhaidh 
le  mionnan  a  chual'  i  riamh  'na  beatha,  agus 
gu'n  robh  mise  le  mo  dhol  a  mach  air  an  t-sheòl 
ud,  comasach  air  òigridh  a'  bhaile  gu  lèir  a 
thruailleadh,  na'n  tigeadh  ìad  ann  am  chuid- 
eachd. 

27.  Chuir  an  t  achmhasan  so  ann  am  thost 
mi,  agus  bha  mi  fo  nàire  dhiomhair,  agus  sin 
cuideachd,  air  leam  ro  làthair  Dhè  nèinihe ; 
uime  sin  am  feadh  a  sheas  mi  san  ionad  ud  a' 
cromadh  mo  chinn  rììinich  migumbithinn  ann 
am  leanabh  beag  a  rithist,  chum  is  gu'n  ionn- 
saicheadh  m'  athair  dhomh  labhairt  aseugmhais 

a  blii  TTìionnachadh  air  an  dnigh  aindiadhaidh 
ud,  oir  smuaintich  nii,  gu'n  robh  mi  cho  cleachte 
ris  an  dòigh  labhairt  sin,  is  gu'm  bu  ni  diamhainn 
feuchainn  ri  ath-leasachadh,  nach  Vurrainn  sin 
tachairt  gu  bràth. 

28.  Ach  cia  mar  a  thachair  e  cha-n  aithne 
dhomh,  chuir  mì  o'n  uair  sin  suas^  cùl  rì  mo 
mhionnan,  air  chòr  is  gu'n  robh  e  'na  iongantas 
mòr  leam-fèin  a  thoirt  fainear,  'nuair  nach  robh 
fìos  agam  roimhe  sin  cia  mar  a  labhrainn,  mar  a 
cuirinn  bòid  air  thoiseach  agus  bòid  air  deireadh 
gach  facail,  chum  mo  bhriathran  a  dhaingneach- 
adh,  a  nise  b'urrainn  mi  labhairt  as  aneughmais 
ni  b'fhearr,  agus  ni  bu  taitniche  na  b'urrainn 
nii  dheanamh  riamh  roimhe.  Agus  am  feadh 
so  fathast  cha  robh  aithne  agam  air  losa  Criosd, 
ni  mò  threig  mi  m'  àbhach  no  mo  chìiuthean. 

29.  Ach  goirid  an  deigh  so  thuit  rpi  ann  an 
cuideachd  aon  duine  bochd,  a  bha  'g  aidmheil 
na  diadhachd  :  a  bha,  mar  a  shaoil  mis*  aig  an 
àm  sin,  a'  labhairt  gu  taitneach  mu  thimchioll 
nan  sgriobturan,  agus  mu  chreideamh,  uimesin 
le  speis  do  na  hibhair  e  thug  mi  mi-fèin  a 
dh'ionnsaidh  mo  Bhìobaill,  agus  th(  isich  mi  air 
gabhail  mòr  thoil-inntinn  ann  a  bhi  leughadh 
nan  earrannaneachdraidheachdheth^oirathaobh 
litrichean  Phòil  agus  Sgriobturan  eile  mar 
sin,  cha  deannainn  a  bheag  dhiìi,  air  bhi  dhomh 
fathast  a  dh'aon  chuid  aineolach,  air  mo  nàdur 
fein,  no  air  feum  agus  luach  losa  Criosd  a  chum 
ar  tearnaidh. 

30.  Uime  sin  thòisich  mi  air  cuid  do  dh'ath- 
leasachadh  a  dheanamh  o'n  leth  a  muigh^  araon 
ann  an  cainnt  'san  giùlan,  agus  chuir  mi  na 
h-àintean  romham  mar  an  t-siighe  gu  nèamh  ; 
agus  thug  mi  ionnsaidh  air  an  cumail,  agus  mar 
a  shaoil  mise,  chùm  mi  gu  raath  iad  air  cuid  do 
dh'uairean,  agus  hha  sin  a'  toirt  sòlais  domh,  ach 
bhristinn  a  h-aon  diù  an  dràst  agus  a  rithist, 
agus  chuireadh  sin  mo  chogais  fo  dhoilghios,  ach 
a  sin  dheanain  aithreachas,  agus  theirinn,  gu'n 
robh  mi  ro  dhoillich  da  chionn,  agusgheallaìnn 
do  Dhia  gu'n  deanainn  n'a  b'fhearr  an  ath  uair, 
agus  gheibhinn  cobhair  a  rithist,  agus  an  sin 
bha  mi  saoilsinn  gun  robh  mi  a'  toileachadh 
Dhè  cho  math  ri  aon  duine  ann  an  Sasuinn. 

3J.  Bhuanaich  mi  mar  so  mu  thuaram 
bliadhna;  agus  rè  'na  h-ùine  sin  ghabh  na 
coimhearsnaichean  mise  mar  dhuine  ro-dhiadh- 
aidh  agus  cràbhach,  agus  ghabhiadiongantas  mòr 
ri  leithid  do  dh'atharrachadh  a  thighmn  air  mo 
chaithe-beatha  agus  air  mo  ghiùlan,  agus  gu 
dearbha,  b'iongantas  e,  ged  an  uair  sin  nach 
robh  eòlas  agam  air  Chriosd,  air  gràs,  air  creid- 
eamh,  no  air  dòchas  ;  oir  mar  a  chunnaic  mi  o'n 
uair  sin,  n'am  bàsaichean  aig  an  àm  ud  gu'm 
biodh  mo  staid  anabarrach  eagalach  I 

32.  Ach  tha  mi  'g  ràdh,  bha  mo  choimhears- 
naichean  fo  ioghnadh  a  thaobh  mo  mh  r 
iompachadh,  o  mhi-naomhachd  uabhasach  chum 
ni-eigin  coltach  ri  caithe-beatha  beusach  agus 
duine  stuaim,  agus  gu  dearbha  cha  b'  iongantach 

ged  a  bhlodh  iongantas  orra,  oir  bha  m'  athRrrach- 

adhcho  mòr,  isgeda  dh'fhàsadh  Tòmas  Cuthaich 

'na  dhuine  ciallach,  cùin.  A  nis'  uime  sin  thòisich 

iad  air  mo  chliùdhachadh,  agusair  momholadh, 

a^usair  labhairt  gumath  mu  mo  dhèibhinn,  araon 

ann  am  làthair  agus  air  mo  chùl.  A  nise  bha  mi, 

ars  iadsan,  air  f  às  diadhaidh,  a  nise  bha  mi  air 

fàs  ann   am    dhuine    ionnraic    ceart.     Ach    o 

'nuair  a  thuig  mi  gu'm  be  so  am  briathran  agus 

am  barail  mu'm  thimchioU,  thaitinn  e  rium  gu 

h-anabharrach  math  ;  ged  nach  robh  annam  an 

trà  sin  ach  cealgaire  truagh  còmhdaichte ;  gidh- 

eadh    bu  mhath  leam  a  bhi  labhairt  mu  mo 

dhèibhinn  mar  neach  a  bha  do  rìreamh  diadh- 

aidh.     Rinn   mi  uaiU  à  mo  dhiadhachd,  agus 

gu  f  ìrinneach,  rinn  mi  gach  ni  a  rinn  mi,  araon 

a  chum  a  bhi  air  m'  f  haicinn,  no  gu'n  labhradh 

daoine  gu  math  mu'm  thimchioll  agus  bhuan- 

aich  mi  mar  so  m'a  thuaram  bliadhna,  no  còrr. 

33.  Feumaidh  fios  a  bhi  agaibh,  roi'n  àm  so 

gu'n  do  ghabh  mi  mòr  thoil-inntinn  ann  a  bhi 

beumadh  chlag^  ach  a  nise  thòisich  mo  chogais 

air  f  às  maoth,  agus  smaointich  mi  nach  robh  a 

leithid  do  ghnothach  ach  'na  ni  diamhainn,  agus 

uime    sin    cho-èignich    mi    mi-fèin  gu  thrèig- 

sinn,  gidheadh,  bha  m'inntinn  an  geall  air,  uime 

sin  rachainn  do  thaigh-an-stiobaill  a  dh'  amharc, 

ged  nach  bu  dàna  leam-fèin  an  clag  a  bheum- 

adh  :  ach  smaointich  mi  nach  buineadh  so  do 

chreideamh  ni's  mo  :  gidheadh  cho-èignichinn 

rai-fèin  agus  dh'fhanainn    ag   amharc.      Ach 

tacan  andèigh  sìnthòisichmi  air  smaointeachadh 
niar  so  : — '^  Ciod  dè  ma  thuiteas  a  h-aon  de  na 
cluig  ?'*  An  sin  ròghnaich  mi  seasamh  fo  shail 
mhbir  a  bha  'na  laidhe  tarsuinn  o  thaobh  gu 
taobh  do'n  stioball,  ach  an  sin  smaointich  mi 
rithist  nan  tuiteadh  an  clag  le  fiaradh  tulgaidh, 
gu  m  faodadh  e  air  tùs  bualadh  air  a'  bhalla, 
agus  an  sin  tuiteam  ormsa,  a  dh'aindeoin  dion  na 
saile  ;  Thug  so  orm  seasamh  ann  an  dorus  an 
stiobaill ;  a  nise,  smuaintich  mi  gu'n  robh  mi 
tearainnte  gu  leòir,  oir  na'n  tuiteadh  clag  an 
uair  sin,  gu'm  faodainn  leum  a  mach  air  cùl  nam 
ballachan  tuigha  laidir  ud,  agus  a  bhi  tearainnte 
a  dh'aindeoin  gajch  cliis. 

34.  An  deigh  so  fathast  rachainn  d'an  amh- 
arc  san  a  bhiodh  a'  beumadh  nan  clag,  ach 
cha  rachainn  n'a  b'fhaide  na  dorus  an  stiobaill, 
ach  an  sin  thàinig  so  ann  am  cheann  : — ''  Ciod 
dè  ma  thuiteas  an  stioball  fèin  ?"  Agus  chuir  an 
smuain  so,  (faodaidh  e  sin  air  son  na  tha  dh'f  hios 
agamsa,  am  feadh  a  ta  mi  am  sheasamh  ag 
amharc),  a  leithid  do  cluith  air  m'  inntinn  do 
ghnà,  air  chor  is  nach  bu  dàna  leam  seasamh, 
aig  dorus  an  stiobaiU  'na  b'fhaide,  agus  b'èigin 
domh  teicheadh  le  eagal  gu  n  tuiteadh  an  stio- 
ball  air  mo  cheann. 

35.  Be  ni  eile,  mo  dhàmhs ;  bha  mi  làn 
bhliadhna  mu'm  b'urrainn  mi  mo  dhàmhs  a 
thrèigsinn  gu  tur.  Ach  rè  na  h-ùine  sin  'nuair 
a  smaointich  ni  gu'n  do  chùm  mi  an  àint'  ud 
agus  an  àinte  so,  no  gu'n  d'rinn  mi  le  facal  no 

gniomh  an  ni  a  shaoil  mi  a  bha  math,  bha  mòr 
shìth  agam  ann  am  chogais  ;  agus  smaointichinn 
annara  fèin,  cha-n  urrainn  Dia  gu'n  a  bhi  nise 
buidheach  orm  :  fòs,  le  innseadh  dhuibh  air  mo 
sheòl  fèin,  shaoil  leam  nach  robh  aon  duine  eile 
ann  an  Sasuinn  a  b'fhearr  a  b'urrainn  Dia  a 
thoileachadh  na  mise. 

36.  Ach,  creutair  truagh  mar  a  bha  mi,  bha 
mi  fad'  na  h-ùine  sin  guneòlas  air  Josa  Criosd, 
agus  a'  dol  mu'n  cuairt  a  chum  m'  fhìreantachd 
fèin  a  chuir  air  chois,  agus  rachainn  a  dhìth 
innte,  mar  be  gu'n  do  nochd  Dia  'na  thròcair 
dhomh  tuilleadh  do'  mo  staid  a  thaobh  nàduir. 

37.  Ach  air  latha  àraidh  ghairm  deagh 
fhreasdal  Dè  mi  do  Bhedford  a  dh'  obair  air 
mo  cheaird-chosnaidh,  agus  air  aon  do  shràidean 
a'  bhaile  sin  thàinig  mi  far  an  robh  triiìir  no 
cheathrar  do  mhnathan  bochda  'nan  suidhe  aig 
dorus  anns  a'  ghrèin  a'  labhairt  mu  thimchioli 
nithibh  Dhè ;  agus  air  dhomh  a  bhi  nise 
dèidheil  air  am  briathran  èisdeachd,  dhhkhaich 
mi  riù  a  chluinntinn  ciod  a  bha  iad  ag  ràdh  ;  oir 
bha  mi  nise  'nam  fhear-labhairt  clis  mi-fèin 
mu  nithibh  diadhaidh;  ach  bha  iadsan  cian 
os-ceann  mo  thuigse.  Labhair  iad  mu  thim- 
chioll  ùr-bhreith,  obair  Dhè  'nan  cridheachan, 
agus  mar  an  ceudna  mu  thimchioll  mar  f  huair 
iad  dearbhadh  air  an  staid  thruagh  a  thaobh 
nàduir — labhairiad  muthimchioll  mardh  fhios- 
raich  Dìa  an  anmannan  le  ghràdh  tre'n  Tighearn 
losa  Criosd,  agus  mu  thimchioll  nam  briathran 

D 

agus  nan  geallaidhean  leis  an  robh  iad  air  an 
neartachadh,  air  an  comfhurtachadhadh,  agus 
air  an  cumail  suas  an  aghaidh  buairidhean  an 
diabhoil :  osbarr,  cho-reusonaich  iad  mu  chagar- 
aioh,  agus  mu  bhuairidhean  Shàtain,  gu  sònraichte, 
'agus  dh'innis  iad  do  chàch  a  chèile  mu  thim- 
chioU  nam  meadhonnan  leis  an  robh  iad  air  an 
sàrachadh,  agus  mar  a  chùm  siad  iad-fèin  suas 
'nan  aghaidh.  Labhair  iad  mar  an  ceudna  mu 
dhèibhinn  an  truaighe  cridhe  fèin,  agus  mu 
thimchioll  am  mi-chreideamh,  agus  mar  a  rinn 
iad  dimeas  agus  tarcuisair  am  fèin-fhìreantachd 
mar  ni  truaillidh,  agus  neo-fhoghainteach  a 
chum  math  sam  bith  a  dheanamh  dhaibh. 

38.  Agus  airleam  gu'n  do  labhair  iad  le  leithid 
do  thaitneachd  bhriathran  Sgriobtuir,  agus  le 
leithid  docholtas  gràisanns  gach  ni  a'  labhair  iad, 
ionnas  gu'n  robh  iad  dhomhsa  mar  gu'm  biodh, 
iad  an  deig^h  saoghal  ùr  f  haotainn  a  mach ;  mar 
gu'm  biodh  iad — 'nam  muinntir  a  bha  gabhail 
còmhnaidh  air  leth  gun  a  bhi  air  a'  meas  am 
measg  an  coimhearsnaichean.      Air.  xxiii.  9. 

39.  Uaithe  so  mhothaich  mise  mo  chridhe 
fèin  a'  tòiseachadh  air  crith ;  oir  chunnaic  mi  ann 
am  uile  sraaointeann  mu  thimchioll  diadhachd 
agus  slàinte,nach  tàinig  an  nuadh  bhreith  riamh 
a  dh'ionnsaidh  m'inntinn  ;  ni  mò  bha  eòlas  agam 
air  comfhurt  an  fhacail  agus  sJ  gheallaidh.  no 
air  cealgaireachd  agusfoillmo  dhroch  cridhefèin. 
Air  son  smaointean  diamhair,  cha  tug  mi  riamh 
fainear  iad,  ni  mò  thuig  mi   ciod  bu  chiall  do 

bhuairidhean  Shàtain,  no  cia  mar  bu  chòir  an 
àicheadh,  agus  cur  'nan  aghaidh. 

40.  An  so,  uime  sin,  nuair  a  chuala  agus  a 
thug  mi  fainear  'na  labhair  iad,  dh'  fhàg  mi  iad 
agus  chaidh  mi  air  cheann  mo  ghnothaich  a 
rithist,  ach  b'  àill  le  mo  chridhe  fantainn  maill^ 
riusan  oir  dhrùidh  am  briathran  orm  gu  mòr,  a 
chionn  gu'nd'  f  huair  midearbhachdo  na  labhair 
iad  gu'n  robh  comharradh  fior  an  f  hìr-dhuine 
dhiadhaidh  gu  tur  d'am  dhìth,  agus  mar  an 
ceudna,  thaobh  gun  robh  dearbh  chinnt  agam 
air  cor  sona  agus  beannaicht'  an  duine  a  bha 
da-rireadh  mar  sin. 

41.  Uime  sin,  bu  ghnà  leam  dol  a  rithist  'sa 
rithist  do  chuideachd  a'  phobuiU  bhochd  so,  oir 
cha  b'urrainn  mi  fuireach  air  falbh,  agus  mar 
is  tric'  a  chaidh  mi  'nam  measg  is  ann  is  tric  a 
rannsaich  mi  mo  staid  ;  agus  mar  is  math  a  ta 
cuimhne  agam,  air  ball  fhuair  mi  da  mi  an 
taobh  a  steach  dhiom  a  bha  air  uairibh  a*  cur 
iongantais  orm  ;  gu  sònraichte,  nuair  a  bheir  mi 
fainear  ciod  an  truaghan,  dall,  aineolach  truaill- 
idh  a  bha  mi  roimhe  sin  ;  b'e  aon  ni  dhiiì  so 
mòr  thaisealachd,  agus  anmhuinneachd  cridhe, 
ni  a  thug  orm  tuiteara  fo  dhearbhadh  'na  chuir 
iadsan  an  cèiil  leis  na  Sgriobturan ;  agus  b'e  'n 
ni  eile  aomadh  ann  am  inntinn  gu  bhi  smaoin- 
teachadh  air,  agus  air  gach  ni  math  eile  a'  chuala 
no  leugh  mi  aig  an  àm  sin. 

42.  Leis  na  nithibh  so  bha  m'inntinn  ar  a 
h-iompachadh  ionnas  gun  do  laidh  i  coitach  ri  an 

deal-tliulll  air  sJ  chuisle  '*  ag  èigheach,  Tabhair, 
tabhair,"  (Gnà.  xxx.  15,)  cho  teanm  snàsaichte 
air  sìorruidheachd  agus  air  na  nithibh  a  bhuin- 
endh  do  rìoghachd  Dhè,  (se  sin  do  rèir  is  mar 
b'aithne  dhomh  ged  nach  Veòl  do  fathast  mar  is 
fiosrach  Dia  ach  beagan),  ionnas  nach  tugadh 
toiHnntinn,  buannachd,  dion- chomhairle,  no 
maoidheadh  oirre  a'  grèim  a  leigeadh  às ;  agus 
ged  do  tha  mi  ga  aithris  le  nàire,  gidheadh  is 
fìrinn  chinnteach  e,  bhiodh  e  mu'n  àm  ud  a 
cheart  cho  deacair  dhomhsa  m'  inntinn  a  thoirt 
o  nèamh  gu  talamh,  'sa  mhothaich  mi  iomadh 
uair  o'n  uair  sin  a  bhiodh  e  cho  deacair  domh 
a'  toirt  a  rithist  o'n  talamh  gu  nèamh. 

43.  Aon  rud  nach  faod  mi  dhearmad ;  bha 
òganach  anns  a'  bhail'  againn  ris  an  robh  mo 
chridhe  air  fhuaigheal  ni  bu  dlìiithe  na  ri  neach 
sam  bith  eile,  ach  air  dha  bhi  'na  f  hìr  dhroch 
dhuine  le  mallachadh,  mionnan  a's  neo-ghlaine ; 
chrath  mi  nis'  air  falbh  e,  agus  thrèig  mi' 
chomunn.  Ach  m'a  thuaram  ràithe  an  deigh 
dhomh  fhàgail  thachair  mi  ris  ann  an  caol-shràid 
àraid  agus  dh'fheòraich  mi  dheth,  cia  mar  a 
bha  e.  Labhair  esan  do  rèir  a  sheanna  mhionn- 
an  agus  a  ghnàs  cuthaich  fèin  gu'n  robh  e  gu 
math.  "  Ach  Eanraig,"  arsa  mise,  *'  C'arson  a 
tha  thu  mionnachadh  'sa  mallachadh  mar  sin  ? 
Ciod  a  dh'èireas  dut  ma  bhàsaicheas  tu  anns  a' 
chor  sin  V'  Dh'f  hreagair  e  mi  le  corraich  mhòir 
ag  ràdh  : — "  Ciod  a  ni  'n  diabhol  as  eugrahais 
cuideachd,  marbe  mo  leithid-sa." 

44.  Mu'ra  àm  sìu  thachair  mi  air  cuid  do 
leabhraichean  a  sgrìobh  ministear-bòilich  a  bha 
air  am  meas  glè  Luachmhor  le  cuid  do  luchd- 
aidmheil :  leugh  mi  cuid  dhiù  so^  ach  cha  robh 
mi  comasach  air  a  bheag  a  bhreithineachadli 
mu  n  timchioll  ;  uime  sin  mar  a  leugh  mi  annta 
agus  a  smuaintichinn  orra,  thòisichinn  air 
ùrnaigh  gu  dìirachdach  air  a  mhodh  so  : — "  O 
Thighearna  !  tha  mis  ann  am  amadan,  agus  neo- 
chomasach  air  eadar-dhealachadh  a  chuir  eadar 
an  fhìrinn  agus  a*  bhreug  sheacharanach  :  a 
Tighearna  na  fàg  mi  ann  am  dhoiUe  inntinn  fèin, 
a  dh'aon  chuid  a  chum  gabhail  ris  an  teagasg  so 
no  dhiùltadh  ;  mas  ann  o  -Dhia  a  tha  e,  na  leig 
leam  a  chuir  suarach,  agus  mas  a  h-  ann  o'n  diabhol 
a  tha  e,na  ceadaichdhomh  a  ghabhail  do'm  ionn- 
saidh.  O  Thighearna,  tha  mi  leagadh  m'anam 
sios  aig  do  chasan  athaobh  na  cùiseso  ;  guidheam 
ortgu  dìblidh,  na  leigdhomh  a  bhi  air  momheall- 
adh."  Bha  aon  chòmpanach  cràbhach  agam  fad 
na  h-uine  so,  agus  be  sin  an  duine  bochd  mu'n  do 
labhair  mi  roimhe,  achmu'n  àm  sinbha  esan  mur 
anceudna  air  fàs  'na  bhòiliche  deamhnaidh,  agus 
thug  se  e-fèin  suas  do  gach  gnè  thruailleachd^  gu 
h-àraidh  do  neo-ghlaine;  dh'àicheadh  e  mar 
an  ceudna  gu'n  robh  Dia,  aingeal,  no  spiorad 
idir  ann,  agus  ghàireadh  e  le  magadh  air  gach 
achmhasan  stuamachd.  'Nuair  a  shaoithrich 
mise  chum  a  chuid  aingeachd  a*  chronachadh, 
ghaireadh  e  ni  bu  ro  mhò,  agus  chumadh  e 
mach  gu 'n  deach  e  tro  gach  uiie  sheòrsa  creid- 

eimh  agus  nach  b'urrainn  e  riamh  amais  air  an 
chreideamh  cheart  gus  an  nise.  Uime  sin  a 
thaobh  gu'n  dh'fhuathaich  mi  na  gnàthannan 
mallaichte  so,  thrèig  mi  chuideachd  a  mach 
uaithe  sin,  agus  dh'f  hàs  mi  ann  am  choigreach 
cho  mòr  dha,  'sa  bha  mi  roimhe  sin  ann  am 
fhear-eòlais  da 

45.  Cha  robh  an  duine  so  a  mhàin  'na 
bhuaireadh  dhomh,  ach  mo  cheaird-chosnaidh 
a  bhi  anns  an  diìthaich  sin,  thàrladh  dhomh 
tighinn  an  ceann  iomadh  cuideachd  a  bha  glè 
dhaingeann  ann  an  creideamh  roimhe  sin, 
gidheadh  a  bha  air  an  tarruinn  air  falbh  leis  an 
luchd-bòilich  so.  Labhradh  iad  so  riumsa  mar 
an  ceudna,  mu  thimchioll  an  dòighean  fèin, 
agus  dhìteadh  iad  mise  mar  neach  mi-laghail 
agus  dorcha,  a'  cumail  a  mach  gur  iad-fèin  a 
mhain  a  thàinig  suas  ri  foirfeachd  ;  gu' n  dean- 
adh  iad  gach  ni  thogradh  iad  gu  n  pheacachadh. 
O  !  bha  na  buairidhean  so  ro  thaitneach  do'm 
fheòil,  bha  mis  ann  am  dhuine  òg,  agus  mo 
nàdur  ann  an  treun  a  neart ;  ach  chùm  Dia, 
(a  shònraich  mi,  tha  dòchas  agam  air  son  nith- 
ibh  is  fearr)  mise  na  eagal  fèin,  agus  cha 
dh'fhuilig  a  dhomh  a  leithid  sud  do  stèidh 
chreideimh  mhallaite  ghabhail  do'm  ionnsaidh, 
agus  gu'm  a  beannaichte  gu'n  robh  Dia,  a  chuir 
ann  am  chridhe  gairm  air-san  a  chum  mo 
choimhid,  agus  mo  stiìiradh  a*  cur  an-earbsa  do 
ghnà  ann  am  ghhocas  fèin  ;  oir  chunnaic  mi 
o'n  uair  sin  eadhon,  èifeachd  na  h'ùrnaigh  sin. 

cba-n  ann  a  mhain  ann  am  thearnadh  o  mhear- 
achdan  luchd-bòilich,  ach  mar  an  ceudna 
uapasan  a  dh'èirich  sua§  o'n  uair  sin.  Bha  'm 
Bìoball  luachmhor  dhomhsa  anns  na  lath- 
aidh  ud. 

46,  A  nise  thòisich  mi  air  amharc  anns  a' 
Bhìoball  le  nuadh-fhradharc,  agus  bha  litrich- 
ean  an  abstail  Phòil  gu  sònraite  millis  agus 
taitneach  leam  ;  agus  an  sin  cha  robh  mi  idir  a 
raach  às  a'  Bhìoball,  gu'n  a  bhi  dh'aon  chuid  a' 
ìeughadh  no  smaointeachadh ;  do  ghnà  a* 
guidhe  air  Dia  gu'n  b'àithne  dhomh  an  fhìrinn, 
agus  an  t-slighe  gu  nèarah  agus  gu  glòir. 

47.  Agus  mar  chaidh  mi  air  m'  aghaidh  agus 
a  leugh  mi,  thàinig  mi  chum  na  h-earrainn  so  : 
— '^  Do  dh'aon  duine  tha  facal  a'  ghliocais  air 
a  thoirt  leis  an  spiorad,  agus  do  dhuine  eile 
facal  an  eòlais  leis  an  spiorad  cheudna ;  do 
neach  eile  creideamh,"  &c.  (1  Cor.  xii.)  Agus 
ged  a  chunnaic  mi  o'n  uair  sin  gu'm  beil  an 
JSpiorad  Naomh'  a'  ciallachadhleis  an  Sgriobtur 
so  nithe  veo-ghnàthaichte  ^'  a  roinn  ris  gach 
aon  fa-leth,''  gidheadh  thuigmise  le  dearbhachd 
gu'n  robh  mi  fèin  as  eumhais  nithe  gnàth- 
aichfe^  eadhoin  an  tuigse  agus  an  gliocas  a  bha 
aig  Criosdaidhean  eile.  Bha  mi  smaointeachadh 
air  an  f  hacal  so,  agus  cha  robh  fios  agam  ciod  a 
dheanainn,  Chuir  am  facal  so  creideamh  mi  gu 
h-àraid  ga  ionnsaidh,  oir  cha  b'  urrainn  mi 
leasachadh,  ach  air  uairibh  b'eigin  domh  cur  an 

teagamh,  cò  dhiù  a  bha  creideamh  agam  no 
nach  robh,  ach  bu  leisg  leam  a  cho-dhùnadh 
gu'n  robh  ni  as  eughmhais  creideamh,  oir  ma  ni 
mi  sin,  arsa  mise,  faodaidh  mi  mi-fèÌQ  a  mheas 
ann  dhìobarach  gu  dearbh, 

48.  A  nis',  arsa  mise  ruim-fèin,  ged  a  tha  mi 
ann  am  àmhlar  aineolach  agus  tiodhlaicean 
beannaichte  so  an  eòlais  agus  na  tuigse  ga'm 
dhìth,  a  ta  aig  muinntir  eile,  gidheadh  air 
thuairean,  cò-dhunaidh  mi  nach  eil  mi  gu  buil- 
each  as  eugmhais  creideimh ;  oir  chaidh  a 
shealhainn  dhomh,  agus  sin  fòs  (mar  a  chunnaic 
mi  o'n  uair  sin,)  le  Sàtan,  nach  eil  aig  an  aiteam 
sin  a  ta  ga'n  co-dhìinadh  fèin  a  bhi  ann  au 
staid  gun  chreideamh  araon  sìth  no  suaimhneas 
'nan  anmaibh ;  agus  bha  mi  ain-deonach  air 
tuiteam  gu  tur  an  an-dòchas. 

49.  Uime  sin,  thug  na  smuaintean  so  ;  orni 
a  bhi  fo  eagal  gu'm  faicinn  mo  chion-creideimh 
fein.  Ach  cha-n  fhuiligeadh  Dhia  dhomh 
m'anam  a  sgrios  air  an  dòigh  so,  ach  thàrmaìch 
e  'n  taobh  a  steach  dhiom  an  aghaidh  mo  cho- 
dhùnaidhean,  truagha,  dalla  a  leithid  do  theag- 
amhan  air  chÒr  is  nach  b*urrainn  mi  a  bhi 
toilichte,  gus  an  tiginn  a  chum  ni-èigin  do 
dh'  fhiosrachadh  cò-dhiù  abha  creideamh  agam 
no  nach  robh,  oir  bha  so  do  ghnà  a'  ruith  air 
m'inntinn.  "  Ach  ciod  ma  tha  thu  às  eug- 
mhais  creideimh  da  rìreadh  ?  Ach  cia  mar  is 
urrainn    thu     innseadh     gu'm    beii  creideamh 


GRAS  AM   PAILTEAS,  &C,  37 

agad  ?''  Agus  osbarr,  chunnaic  mi  gu  fìrinn- 
each  ma  bha  mi  as  eugmhais  creideimh  gu'n 
robh  mi  cinnteach  a  dol  a  dhìth  gu  siorruidh. 

50.  Mar  so  ged  a  thug  mi'n  tùs  ionnsaidh 
air  sealltainn  thairis  air  gnothaichean  a'  chre?d- 
eimh  gidheadh  ann  an  iìine  ghearr,  air  dhomh 
a'  chùis  a  thuigsinn  n'a  b'fhearr,  bha  mi  toil- 
each  mi-fèin  a  chur  gudeuchainn,  cò-dhiù  a  bha 
creideamh  agam  no  nach  robh.  Ach  nio 
thruaighe,  ann  am  thruaghan  bochd,  bu  cho 
aineolach  a  bha  mi  is  nach  bu  mhò  bha 
dh'fhios  agam  cia  mar  a  dheannainn  sin,  na's 
mò  na  bha  dh*  f hios  agam  cia  mar  a  dheanainn 
am  mìr  ceairde  sin  bu  teirc  agus  a  b'iongant- 
aiche,  agus  air  nach  do  smaointich  mi  riamh. 

51.  IJime  sin  am  feadh  a  bha  mi  mar  so  a' 
smaointeachadh,  (oir  feumaidh  tu  f ìos  a  bhi  agad, 
nach  do  leig  mi  mo  rùnachd  ri  neach  sam 
bith  fathast  mu  thimchioU  na  ciiise  so,)  thàining 
am  buaireadair  d'  am  ionnsaidh  leis  a'  mheali 
adh  so  ; — *'  Nach  robh  seòl  sam  bith  air  am 
b'urrainn  mi  fios  fhaotainn  an  robh  creideamh 
agam,  ach  le  mi  dh'  fheuchainn  am  b'urrainn 
domh  miorbhuill  sam  bith  a  dheanamh,"  a' 
nochdadh  nan  Sgriobturan  sin,  a  bha  coltach  ri 
bhuaireadh  a  neartachadh.  Fòs,  air  latha  àraid 
air  dhomh  a  bhi  eadar  Elestoiv  agus  Bedford 
thàinig  am  buaireadh  so  gu  teth  orm,  fheuchainn 
an  robh  creideamh  agam  le  cuid  do  mhiorbhuiil- 
ean  a  dheanamh  ;  b  eigin  domh  a  ràdh  ris  na 
lÒdannan  uisg'  a  bh'ann  an  lòrgan  chasan  nan  each, 

'•  bithibh  tiorara/'  agus  ris  na  h-ionadan  tiorma, 
"  bithibhsa  air  bhur  tionndadh  gu  lòdannan  ;'' 
agus  gu  fìrinneach  bha  mi  dol  a  ràdh  mar  sud  ; 
ach  air  ball,  am  feadh  a  bha  mi  dol  a  labhairt, 
thàinig  an  smaoin  so  a  dh'ionnsaidh  m'  inntinn  ; 
"  ach  rach  fo  sgàii'  an  sgithich  ud  thall  agus 
guidh  air  tìis  gun  deanadh  Dia  thu  comasach.'^ 
Ach  an  uair  a  bha  mi  dol  a  thòiseachadh  air  i^ir- 
naigh  thàinig  so  gu  teth  orm ;  'nan  deannainn  ùr 
naigh,  agus  tighinn  a  sin  a  dh'f heuchainn  ris  na 
miorbhuillean,  agus  fos  nach  deannainn  dad 
air  son  sin  ;  an  sin  gu  cinnteach  bha  mi  as  eug- 
mhais  creideiinh  agus  bha  mi  ann  am  aon  air  a 
thilgeadh  air  falbh  agus  caillte.  Ni  h-eadh, 
arsa  mise,  ma  bhios  a'  chùis  mar  sin  cha-n 
fheuch  mi  ris  fathast,  ach  fanaidh  mi  beagan  ni's 
faide. 

52.  Mar  sin  bhuanaich  mi  mar  bha  mi,  gun 
fhios  agam  cia  mar  a  rachadh  dhomh,  oir 
smuaintich  mi  mur  an  robh  creideamh  ach  aca- 
san  a  mhàin  a  b'urrainn  nithe  iongantach 
mar  sud  a  dheanamh,  nach  robh  e  agamsa, 
agus  nach  mò  bha  choltas  air  gu'm  bitheadh  e 
agam  gu  bràth.  Bha  mi  air  mo  mhòr  luasg- 
adh  mar  so  eadar  an  diabhol  agus  main- 
eolas  fèin,  agus  'na  leithid  do  dh-iomachomh- 
airle  innas  nach  robh  fhios  agam  ciod  a  dhean- 
ainn. 

53.  Mu'n  àm  so,  bha  staid  shona  a'  phobuìl 
bhochd  ud  ann  an  Bedford  air  a  nochdadh 
dhomh  ann  an  gnè  do  thaisbeannadh  mar  so ; 

channaic  ral  mar  gu'm  blodh  iad  air  slios  grianach 
beinne  roàrd  g'an  ùrachadh  agusgu'n  neartach- 
adh  fèin  fo  ghathan  taitneach  na  grèine  ;  feadh 
a  bha  mi-fèin  air  chrith,  agus  a'  crùbadh  anns 
an  fhuachd,  air  mo  leireadh  le  sneachda,  reodh- 
adh.  agus  neòil  dhorcha;  air  leam  mar  an 
ceudna  gu'm  faca  mi  balla  eadar  mi-fèin  agus 
iadsan,  ag  iathadh  mu  thimchioll  na  beinne  :  a 
nise  bha  mòr  dhèidh  aig  m'anam  air  faotainn 
air  taobh  a  steach  a'  bhalla  so,  a'  co-dhimadh 
na'm  faighinn  thairis  gu'n  tugainn  mar  an 
ceudna  sòlas  dorah  fèin  la  blàthas  an  grèine- 
san. 

54.  Air  leam  gu'n  deach  mi  timchioll  a' 
bhalla  so  a  rithist,  agus  a  rithist,  s!  bith-ùrnaigh 
raar  bha  mi  g  imeachd  a  dh'fheuchainn  a* 
faighinn  slighe  no  dorus  air  am  faodainn  dol  a 
steach.  Ach  dorus  no  fosgladh  cha  d'fhuair 
rai  rè  ùine  ;  fadheòigh  chunna'  mi  mar  gu'm 
b'eadh,  bearn  chumhainn  mar  gu'm  biodh  dorus 
beag  air  a'  bhalla,  agus  thug  mi  ionnsaidh  air 
dol  a  steach  air  ;  a  nise  bha'n  dorus  cumhann 
agus  thug  rai  iomadh  ionnsaidh  air  dol  a  steach 
ach  b*ann  gu  diarahainn :  fa  dheireadh  le  mòr 
spàirn^  air  leam  gu'n  d'f huair  mi  air  tùs  a  steach 
rao  cheann,  agus  an  deighe  sin  le  strìth  air  mo 
leath-taobh  gu'n  dh'  fhuair  mi  steach  mo 
ghuaillean  agus  mo  chollainn  gu  h-iomlan,  an  sin 
bha  mi  anabharrach  aoibhneach  ;  agus  chaidh 
mi  agus  shuidh  mi  sios  'nam  meadhon,  agus  raar 

sin  f  huair  mi  solus  agus  sòlas  o  theas  an  grèine- 
san. 

55,  A  nise  bha  bheinn  so  agus  am  balla  air 
an  nochdadh  a  mach  dhomh  mar  so ;  bha 
'bheinn  a'  samhlachadh  eaglais  an  Dè  bheò, 
agus  a'  ghrian  a  dheah'aich  oirre,  dealradh 
a  ghnùise  gràsmhoir  orra-san  a  bha  chòmh- 
naidh  an  sin  ;  b'e  'm  balla  air  leam  an  saoghal, 
a*  cur  dealachadh  eadar  Criosdaidhean  agus 
sluagh  an  t-saoghail  so ;  agus  a'  bhearn  a 
bh'  anns  a*  bhalla,  shaoil  mi  gu'm  b'e  sin  losa 
Criosd,  a  ta  'na  shlighe  a  chum  Dhè  an  t- Athair, 
(Eoin.  xvi.  6.  Mat.  vii.  14.)  Ach  o'na  bha'n 
dorus  iongantach  chumhann,  air  chòr  is  nach 
b'urrainn  mi  dol  a  steach  air  ach  le  cruaidh 
spàirn,  nochd  e  dhomh,  nach  b'  urrainn  aon  dol 
a  chum  beatha,  ach  iadsan  a  bha  cheart  rìreadh, 
agus  a  dh'  f  hàg  an  saoghal  aingidh  air  an  cùl ; 
oir  an  so  cha  robh  ach  rùm  do  chorp  agus  do 
dh'  anam  a  mhain,  gun  rùm  idir  ann  do  chorp, 
do  dh'  anam,  agus  do  pheacadh. 

56,  Ghabh  an  samhla  so  còmhnaidh  air 
m'  inntinn  fad  iomadh  latha,  agus  rè  na  h-ùine 
sin  bha  mi  g'am  f  haicinn  fèin  ann  an  còr  truagh, 
caillte,  ach  fòs  bha  mi  air  mo  bhrosnachadh  gu 
mòr  mhiann  agus  dhèidh  air  a  bhi  'nam  aon 
do'n  àireamh  a  bha  *nan  suidhe  anns  na  grian- 
ghathaibh  ;  A  nise  dheanainn  ùrnaigh  ge  b'e 
àite  anns  an  bithinn,  cò  dhiù  a  b'  ann  'sa  'n 
taigh  no  sa'  mhachair,  agus  bu  ghnà  leam  mar 

an  ceudna  le  èiridh  suas  cridhe  a'  chuid  so  do'n 
aon  sàlm  deug  thar  an  da-f  hichead  a  sheinn  ; 
— ^'  Deann  tròcair  orm  a  Dhè  nan  gràs,"  oir 
fathast  cha  rohh  fhios  agam  c'àit'  an  robh  mi. 

57.  Ni  mò  a  b'urrainn  mi  fathast  tighinn  a 
chum  dearbhaidh  f hurtachail  gu'n  robh  agam 
creideamh  ann  an  Criosd ;  ach  an  àite  sin 
fhuair  mi  m'  anam  air  a  bhualadh  le  teag- 
amhan  ùra  mu  thimchioll  mo  shonais  sìorruidh, 
gu  sònraichte  le  smuaintean  mar  so — "  Cò 
dhiù  bha  no  nach  robh  mi  air  mo  thaghadh  ; 
Ach  ciod  ma  tha  latha  nan  gràs  a  nis'  air  dol 
seachad  ?*' 

58.  Leis  an  da  bhuaireadh  so  bha  mi  fo  mhòr 
àmhghar  agus  neo-shuaimhneach,  air  uairibh  le 
aon  diù,  agus  air  uair  leis  an  aon  eile.  Agus 
air  tùs,  le  labhairt  mu  thimchioU  a  bhi  cur  mo 
thaghaidh  an  theagamh^  thuig  mi  ged  a  bha  mi 
ann  am  lasair  a  chum  na  slighe  a  dh'ioimsaidh 
Dhè  agus  glòire  f  haotainn  a  mach,  agus  cha 
bhuaileadh  ni  sam  bith  air  falbh  mi  uaithe  so, 
gidheadh  thug  a'  cheist  so  urrad  do  lag-mhis- 
neach  dhomh,  air  chòr  is  gu'n  robh  mi,  gu 
sònraichte  aig  cuid  do  dh'àmaibh  mar  gu'm 
biodh  dearbh  spionnadh  mo  chuirp  air  a  bhun- 
tain  air  falbh  le  neart  agus  le  cumhachd-san. 
Bha'n  Sgriobtur  so  ann  am  bheachd  mar  an 
ceudna   a'     saltairt    sios    air    m'uile   mhiann ; 

''  Cha-n  ann   o'n  tì  leis  an  àill,  no  o*n  tì  a 
ruitheas  ach  o  Dhia  a  ni  tròcair,"   Rom.  ix.  16. 

59.  Leis  an  Sgriobtur  so  cha  b'urrainn  mi 

E 

innseadh  ciod  a  dheanainn  :  oir  chunnaic  mi 
gu  soilleir,  mar  a  d'  rinn  Dia  o  shaor-thoil 
fèin  mo  thaghadh  gu  bhi  ann  am  shoitheach 
tròcair,  ged  do  dh'iarrainn  agus  a  mhiannaich- 
inn,  agus  a  dh'obraichinn  gus  am  briseadh  mo 
chridhe,  nach  tigeadh  math  sam  bith  dhomh. 
Uime  sin  leanadh  so  rium.  ''^Cia  mar  is 
urrainn  thu  innseadh  gu'm  beil  thu  air  do 
thaghadh  ?  agus  ciod  nar  a  h-eil  ?  Cia  mar  an 
sin  a  ni  thu  ?" 

60.  O  Thighearn',  arsa  mise,  ciod  dè  mar  a 
h  eil  da-rìreadh  !  Theagamh  nach  eil  thu  ars 
am  buaireadair  ;  faodaidh  a'  chùis  a  bhi  mar 
sin  gu  deimhinn,  arsa  mi-fèin.  Ma  ta,  arsa 
Sàtan,  is  co  math  dhut  leigeadh  dhiot,  gun  a 
bhi  strith  ni's  faide  ;  oir  mar  a  h-eil  thu  da- 
rìreadh  air  do  thaghadh  agus  air  do  roghnachadh 
leDia,chan-eil  dòchas  gu  m  bi  thuair  do  thearn- 
adh,  "  oir,  cha  n  ann  o'n  tì  leis  an  àill,  no  o'n 
tì  a  ruitheas,  ach  o  Dhia  a  ni  tròcair.'' 

61.  Chuir  na  nithe  so  m'  uile  chiall  gu  dhùbh  ^ 
lan,  gun  f  hios  agam  ciod  a  theirinn^  no  cia  mar  a 
dh'fhreagrainn  na  buairidhean  so,  Gu  dearbha 
bu  bheag  a  shaoil  mi  gu'm  b'e  Sàtan  a  rinn  mo 
bhualadh  mar  so,  ach  a  mhain  gu'm  b  e  mo 
ghliocas  fèin  a'  cheist  so  a  chur  ;  oir  gu'm  b'e 
an  sluagh  taghte  mhain  a  fhuair  beatha 
shìorruidh,  chreid  mi  so  gu'n  teagamh,  ach 
gu'm  bu  mhi-fèin  a  h-aon  diù,  b'e  sin  a'  cheist. 

62.  Mar  so,  uime  sin,  rè  iomadh  latha,  bha 
rai   fo   mhòr   chàmpar,  agus  bha  mi  cho  liugha 

uair  ullamli  gu  sìothladh  sìos  le  laigse  'na 
m'  inntinn  ;  ach  aon  latha,  an  deigh  dhomh  a  bhi 
iomadh  seachduin  air  m  èigneachadh  agus  fo 
lag-mhisnich  leo  sin,  mar  a  bha  mi  toirt  suas 
deò  dheireannach  m'uile  dhòchais  gu'n  riuginn 
gu  bràth  beatha,  thuit  an  smaoin  so  le  cud- 
throm  air  m'  inntinn,  "  Sheall  ris  na  linntean  o 
shean,  agus  faic,  an  robh  aon  neach  riamh  a 
chuir  a  dhòchas  ann  an  Dia  fo  amhluadh." 

63.  Thug  so  mòran  misnich  do'm'anam,  oir 
bha  e  aìg  an  dearbh  àm  air  eadar-mhìneachadh 
dhorah  :  ^'  Tòisich  aig  tiìs  Leabhar  na  Gineal- 
achd,  agus  leugh  gu  deireadh  Leabhar  an  Tais- 
beanaidh  a  dh'fheuch  am  faigh  thu  gu'n  robh 
aon  duine  riamh  ann  a  dh'earb  às  an  Tighearn* 
agus  a  chuireadh  gu  amhluadh."  Mar  so,  air 
dhomh  dol  dachaigh  chaidh  mi  air  ball  a 
dh'ionnsaidh  a'  Bhìobaill  a  dh'fheuchainn  am 
faighinn  na  briathran  sin,  gu'n  teagamh  sara 
bith  agara  à  faotainn^  oir  bha  e  le  leithid  do 
neart  agus  do  chomhfhurtachd  air  m'  inntinn, 
air  chor  is  gu'n  robh  mi  mar  gu'ra  biodh  e  'labh- 
airt  riura. 

64.  Seadh  mata,  dh'fheuch  mi  air  a  shon  ach 
cha  d'f  huair  mi  e ;  ach  a  mhain  leaìi  rium, 
gu'm  feùraichinn  don  cheud  duine  math  a 
thachradh  rium,  agus  a  rithist  ris  an  ath  fhear, 
an  robh  f  hios  aca  c'àit'  an  robh  e,  ach  cha  robh 
fhios  ac'  air  a  leithid  do  dh'àite,  Agus  so 
b  ìoghnadh  leam,  gu'n  tigeadh  an  leithid  do 
bhriiithran  cho  aithghenrr,  agus   le  leithid  do 

chomhfhurtaclid  agus  do  neart  a  ghlacadhmo 
chridhe,  agus  a'  ghabhail  còmhnaidh  air ;  agus 
fathast  nach  b'urrainn  duine  fhaotainn,  (oir 
cha  robh  teagamh  agam  nach  robh  e  anns  an 
Sgriobtur  Naomha.) 

65.  Bhuanaich  mi  air  m'aghaidh  mar  so 
barrachd  a's  bliadhna,  agus  cha  b'urrainn  dhomh 
an  t-àit'  f  haotainn  ;  ach  fa  dheòigh  air  dhomh 
sùil  a  thoirt  air  Leabhraichean  an  Apocrapha, 
fhuair  mi  e  ann  an  Leabhar  Ecclesiasticuis, 
anns  an  dara  caibidil,  'san  t-seachdamh  rann 
deug.  Thug  so  air  tùs  beagan  do  lag-mhisnich 
dhomh  ;  a  chionn  nach  robh  e  anns  na  sgrìobh- 
aidhean  sin  a  bh'  air  a  meas  naomh'  agus  sois- 
geulach  ;  fòs  a  thaobh  gu'm  be  na  briathran  so 
sùim  agus  brìgh  iomadh  do  na  geallaidhean,  be 
mo  dhleasanas  comhfhurtachd  a  ghabhail  uapa, 
agus  tha  mi  a'  beannachadh  Dhè  air  son  an 
fhacail  ud,  oir  b'  fhacal  math  e,  Tha'm 
facal  ud  fathast  gu  tric  a'  dealradh  roi' 
m'  aghaidh. 

66.  An  deigh  so  thàinig  an  teagamh  eile  le 
neart  orm,  *'  Ach  ciod  ma  tha  latha  nan  gràs  air 
dol  seachad.  Ciod  ma  leig  thu  àm  na  tròcair 
seachad  V  A  nis'  is  cuimhne  leam^  aon  latha, 
air  dhomh  a  bhi  falbh  air  feadh  na  dìàthcha, 
gu'n  robh  mi  fo  mhòr  smuaintean  mu'n  ni  so, 
''  Ach  ciod  ma  tha  latha  nan  gràs  air  dol  seach- 
ad  ?"  Agus  a  chum  mo  thrioblaid  an-tromach- 
adh,  thug  am  buaireadair  a'  chuideachd  mhath 
so  ann  an  Bedford  gu  mo  chuimhne,  agus  thug 

e  chagair  so  dò'm  ionnsaìdh,  A  thaobh  gu  n 
robh  iad  sin  air  an  iompachadh  cheana,  gu  m 
b'iad  na  h-uile  a  thearnadh  Dia  anns  an 
àite  so ;  agus  gu'n  tàinig  mi  ro  anmoch, 
agus  gu'n  d'  f  huair  iadsan  am  beannachadh 
Hiu'n  tàinìg  mise. 

67  A  nise  bha  mi  ann  an  àmhghar  mòr,  a' 
smaointeach  gu'm  faodadh  a'  chùis  a  bhi  mar 
sin  gu  dearbha,  uime  sin,  shiubhail  mi  sios  a' s 
suas  'd!  caoidh  mo  staid  thruagh,  air  son  seasamh 
air  falbh  cho  fad'  so,  agus  air  son  cho  hugha 
bliadhna  a'  chaitheamh  ann  am  peacadh  sa 
chaith  mi,  òo  ghnà  a' glaodhaich  a  mach !  O 
nach  ann  a  bha  mi  air  tionndadh  ni  bu  luaithe  ! 
0  nach  ann  a  bha  mi  air  tionndadh  seachd 
bhadhna  roimhe  so  !  Thug  e  orm  mar  an  ceudna 
a  bhi  fo  fhèirg  rium  fèin,  smaointeachadh  mi 
bhi  cho  gòrach,  le  m'aimsir  a'  chaitheadh  air 
falbh  an  diamhanas^  gus  an  do  chaill  mi  fa 
dheireadh  m'  anam  agus  mo  nèamh. 

68.  Ach  an  uair  a  bha  mi  air  mo  shàrachadh 
leis  an  eagal  so,  agus  gu'm  bu  ghann  ab'urrainn 
mi  ceum  tuiUeadh  a  dbeanamh,  dìreach  anns  a' 
cheart  àit  anns  an  d'fhuair  mi  a'  mhisneach 
roimhe,  thàinig  na  facail  so  a'  steach  gu  m'inn- 
tinn ;  ''  A  Thighearna  rinneadh  mar  a  dh'òrd* 
uich  thu,  gidheadh,  tha  àitefalamh  ann  fathast, 
— co  èignich  iad  gu  teachd  a  steach,  chum  gu'ra 
bi  mo  thigh  air  a  lionadh."  (Luc.  xiv.  22,  23.) 
Bha  na  briathran  so,  *' tha  àile  falamk  sliìu 
iathast/'  nam  briathran  ro  mhilis  leamsa,  oir  gu 
f  rinneach,   shaoil    mi  'nuair  a  labhair  an  Tigli- 

earn'  losa  na  briathran  so,  gu  n  do  chuimhnich  e 
ormsa ;  agus  gu'n  robh  f  hios  aige  gu 'n  robh  an 
t-dm  a'  tighinn,  anns  am  bithinn  air  mo  chràdh 
le  eagal,  nach  robh  àit'  air  fhàgail  dhomh  'na 
uchd,  agus  gu'n  do  labhair  e  na  briathran  so 
roi'  làimh,  agus  gu' n  d'  fhàg  e  sgrìobht'  iad  a 
chiìm  agus  gu'm  faighinn  sa  còmhnadh  uapa,  an 
aghaidh  a  bhuairidh  thruaillidh  so.  Chreid  mi 
so  gu  deimhin  aig  an  àm  ud. 

69.  Ann  an  solus,  agus  ann  am  misneach 
nam  briathran  ud,  chaidh  mi  greis  mhath  air 
m'  aghaidh,  agus  bha  mo  chomhfhurtachd 
ni  bu  mò,  'nuair  a  smaointich  mi  gu'n  do 
labhair  an  Tighearn  losa  iad  a  dh'aon 
ghnothach  air  mo  sgàth-sa,  oir  shaoil  mi  da- 
rìreadh  gu'n  do  labhair  e  iad  a  chum  misneach 
a  thoirt  dhomh  leo. 

70.  Ach  cha  robh  mi  a  dhVasbhuidh  mo 
bhuaidhridhean  a  chum  dol  air  m'ais  ;  buaidh- 
ridhean,  tha  mi  'g  ràdh,  araon  o  Shàtan,  o  mo 
chridh  fèin,  agus  o  luchd-eòlais  feòlmhor ;  ach 
buidheachas  do  Dhia,  thugadh  buaidh  orra  sin 
leis  a  bheò-mhothachadh  sin  a  bh'  agam  mu 
thimchioll  bàis,  agus  latha  'bhreitheanais,  a 
dh'  f  han,  mar  gu'm  b'eadh  do  ghnà  ann  am 
shealladh,  smaointìchinn  gu  tric  mu  thimchioll 
Nebuchadnesair,  mu'n  diàbhradh  ;  "  Thug  an 
Dia  is  àirde  dha  rìoghachd,  mòrachd,  glòir, 
a^^^us  onair,  agus  air  son  na  mòrachd  a  thugadh 
dha  bha  crith  air  na  h-uile  shluagh,"  &;c.  (Dan. 
V.  18,  19.)     Gidheadh,  arsa  mise,  mafhuair  an 

duine  mòr  ud  uile  chuibhrionn  anns  an 
t  saoghal  so,  chuireadh  aon  uair  ann  an  tein- 
ifrinn  gach  ni  dhiù  sud  às  a  chuimhne.  Bha 
na  smaointean  so  nam  mòr  hhuannachd 
dhomh-sa. 

71.  Theab  mi  bhi  air  mo  thoirt  mu'n  àm  so 
gu  rud  èigin  fhaicinn  mu  thimchioll  nan 
ainmhidhean  a  mheas  Maois  glan  agus  neo- 
ghlan  ;  shaoil  mi  gu'm  bu  shamhlachan  air 
daoine  na  h-ainmhidhean  so,  gu'n  robh  na 
h-ainmhidhean  glana  'nan  samhlachan  air 
pobull  Dè  ;  agus  na  h-ainmhidhean  neo  ghlan 
nan  samhlachan  air  clann  an  aon-eucoraich. 
A  nise  leugh  mi,  "  gu  n  cnàmhadh  na  h-ainmh- 
idhean  glana  an  cìr,"  se  sin  arsa  mise,  tha  so  a* 
nochdadh  dhuinn,  gu'm  feum  sinn,  beathachadh 
air  facal  Dè ;  ''  roinn  iad  an  iongha"  mar  an 
ceudna,  shaoil  leara  gu'n  robh  sin  a'  ciallachadh 
gu'm  feum  sinn  dealachadh  mas  a  h-àill  leinn  a 
bhi  air  ar  tearnadh  ri  sligheachan  dhaoin'  ain« 
diadhaidh.  Agus  raar  an  ceudna,  air  dhorah 
leughadh  ni  b'  fhaid'  air  ra'  aghaidh  mu'n 
timchioU,  chunnaic  mi,  ged  a  chnàraharaaid 
a'  chìr  mar  a  ni  rahaigheach,  na'n  siùbhlaraaid 
le  spàig  raar  a  ni'n  cù,  oir  ged  do  roinneadh- 
maid  an  ionga  raar  a  ni  rahuc ;  gidheadh  raar 
a  cnàmharaaid  a'  chìr  raar  a  ni  'n  chaora,  gu'n 
robh  sinn  fathast  a  dh'aindeoin  gach  ni  neo- 
ghlan  :  oir  shaoil  rai  gu'n  robh  a'  rahaigheach 
'na  sàrahla  orrasan  a  labhair  rau  thirachioU  an 
fhacail,  gidheadh,  a  bha  falbh  ann  an  slighe  a' 

pheacaidh  ;  agus  gu'n  robh  a'  mhuc  coltach 
ris  an  tì  a  bha  dealachadh  ri  tru  illeachd  o'n  leth 
arauigh,ach  a  bhafòs  aseugmhais  facal  a'chreid- 
eimh,  niàs  eugmhais  nach  b'  urrainn  seòl  abhiair 
slàint  fhaotainn,  a  dh'  aindeoin  cho  chràbhach 
's  d'am  bi  duine.  (Deut.  xiv.)  An  deigh  so 
fhuair  mi  mach  le  leughadh  an  fhacail  gu  m  feuni 
iadsan  a  bhios  air  an  glòrachadh  maille  ri 
Crìosd  ann  an  saoghal  eile  ''  a  bhi  air  an  gairra 
leis  anns  an  t-saoghal  so/'  air  an  gairm,  a  chum 
a  bhi  nan  luchd-compairt  do  roinn  de  fhacal 
agus  de  fhìreantachd,  agus  a  chura  corafhurt- 
achd  àgus  ceud  thoradh  an  spioraid,  ni  a  ta  da 
rìreadh  ag  ullachadh  an  anma,  fa  chomhair  aii 
t-suaimhneis  sin,  agus  dachaigh  na  glòire,  a  ts. 
anns  na  nèamhaibh  shuas, 

72.  An  so  a  rithist  bha  mi  ann  an  ioma- 
cheist  mhòir,  gu'n  fhios  agam  ciod  a  dheanainn 
le  eagal  nach  robh  mi  air  mo  ghairra  ;  oir  arsa 
raise  riura-fèin,  mar  a  h-eil  mi  air  rao  ghairm 
ciod  a  ni  raath  dhomh  a  nis'  ?  Ach  01  cia 
mar  a  ghràdhaich  mi  nise  na  briathran  sin  a  ta 
labhairt  mu  ghairm  a'  Chriosdaidh  !  mar  'nuair 
a  thuirt  an  Tighearna  ri  aon  roimhe  "  Leau 
raise,  agus  ri  aon  eile."  ''  Thig  am  dheigh." 
Agus  O  !  arsa  mise,  nach  ann  a  theireadh  e 
mar  sin  rium-sa  mar  an  ceudna^  agus  bu deònach 
a  ruithinn  às  a  dheigh. 

73.  Cha-n  urrainn  mi  aig  an  àm  so,  an  fhad- 
achd  agus  a'  phlosgartaich  anma  leis  an  d'iarr, 
nii  air  Criosd  mo  ghairm,  a  chuir  an  cèiU  le 

cainnt.  Bhuanaich  mi  mar  so  re  ìiine  le 
m'inntinn  air  lasadh  gu  hhi  air  m'  iompachadh 
chum  losa  Criosda ;  agus  chunnaic  mi  air  an 
latha  sin  a  leithid  do  ghlòir  ann  an  staid  iom- 
paichte,  is  nach  b'  urrainn  mi  bhi  toilichte  gu'n 
mo  chuibhrionn  fèin  d'i, — O  !  na'm  b'urrainn 
i  bhi  air  a  faotainn  air  son  òìr,  ciod  a  bheirinns' 
air  a  son.  Ged  a  bhiodh  agams'  an  saoghal  gu 
lèir,  rachadh  e  uile  deic  mìl'  uair  seachad  air  son 
so,  gu'm  biodh  m'anam  am  an  staid  iompaichte. 

74.  Cia  ionmhuinn  a  nis'  a  bha  gach  aon 
'nam  shealladh,  a  shaoil  mi  bhi  'nan  daoine  agus 
'nam  mnathan  iompaichte  I  Bha  iad  ag  amharc 
agus  a'  gluasad  mar  mhuinntir  a  bha  giiìlan 
seula  leathan  nèamh  mu  'n  timchioll,  O  !  chun- 
aic  mi  gu'n  do  ^'  thuit  an  roinn  daibh  ann  an 
ionadaibhaoibhneach,agus  gu'n  robh  oighreachd 
thaitneach  acaj*  (Sàlm  xvi.)  Ach  b'e  'n  ni  a 
dh'  fhàg  gu  tinn  mi,  mar  a  rinn  Criosd  ann 
an  Soisgeul  Mharcuis,  "  Agus  chaidh  e  suas 
gu  beinn,  agus  ghairm  e  iadsan  a  b'àiU  leis ; 
agus  thàinig  iad  d'a  ionnsaidh."  Marc.  iii. 
13. 

75.  Dh'  fhàg  an  Sgriobturso  mi  fann  fo  eagal, 
gidheadh  bheothaich  e  teine  'nam  anam.  Be'n 
ni  a  chuir  fo  eagal  mi  so,  eagal  nach  biodh  gaol 
aig  Criosd  dhomh,  oir  ^'  ghairm  e  iadsan  a 
b'  àill  leis."  Ach  0  !  rinn  a'  ghlòir  a  chunnaic 
mi  anns  an  staid  sin,  a  leithid  do  ghreim  air  mo 
chridhe  do  ghnà,  ionnus  gur  gann  a  leugh  mi  mu 
thimchioll  aon  sam  bith  a  ghairm  Criosd  gun 
mhiannachadh  air  ball  mar  so  ;  "  'S  truagh  nach 

robh  mise  'nan  tmsgan,  's  trua^h  nach  robh 
mis'  air  mo  bhreith  ann  am  Pheadar  ;  's  truagh 
nach  robh  mi  air  mo  bhreith  ann  am  Eoin  ;  oir, 
s  truagh  nach  robh  mi  ann  am  sheasamh  dlù 
dha  chum  a  chluinntinn,  'nunir  a  ghairm  e  iad, 
Cia  mar  a  dh'  èighinn,  O  Thighearna  gairiii 
mise  mar  an  ceudna  !  Ach  O !  bha  eagal  orni 
nach  gairmeadh  e  mi/' 

76.  Agus  gu  fìrinneach  leig  an  Tighearna 
leam  dol  air  m'  aghaidh  an  urrad  so  do  mhìosan, 
agus  cha  do  nochd  e  aon  ni  dhomh ;  a  dh'  aon 
chuid  gu'n  robh  mi  chean'  air  mo  ghairm,  no 
gu'm  bithinn  air  mo  ghairm  an  deighe  so ;  ach 
fa-dheòigh,  an  deigh  dhomh  moran  ùine  chaithe 
agus  iomadh  gearan  a  dheanamh  ri  Dia  gu'm 
biodh  compairt  agam  do'n  ghairm  naomh'  agus 
nèamhaidh ;  thàinig  am  facal  so  do'm  ionnsaidh: 
*'  Agus  glanaidh  mise  am  fuil  san  nach  do  ghlan 
mi ;  agus  gabhaidh  an  Tighearna  còmhnaidh 
ann  an  Sion/'  Air  leam  gu  n  ròbh  na  briathran 
so  air  an  cur  a  chum  misneach  a  thoirt  dhomh 
gu  feitheamh  do  ghnà  air  Dia  ;  agus  a'  cur  an 
cèill  dhomh,  mar  an  robh  mi  chean'  air  mo 
ghairm,  gidheadh.  gu'm  faodadh,  an  ìiin  tighinn, 
agus  gu'm  faodainn  a  bhi  da-rìreadh  air  mo 
thionndadh  gu  Criosd. 

77-  Mu*n  àm  so  thòisich  mi  air  leigeadh 
TTi  inntinn  ris  do'n  mhuinntir  bhochd  ud  ann 
am  Bedford^  agus  air  mo  chòr  innseadh  dhaibh  ; 
agus  'nuair  a  chual  iad  ma  a  bha,  dh'  innis  iad 
do  Mr.  Gifìord  mu  mo  dhèibhinn,  agus  thc-ìinÌT; 
e  labhairt   nir>^,  a^us  shaoil  e  gu    math  mu'm 

thimcbioll.  ged  air  leam  gu'm  b'ann  o  fliirbheng 
aobbair,  agus  thug  e  cuireadh  dhomh  a  chum  a 
tbaighe,  far  an  cluinninn  e  còmhradh  ri  muinn- 
tir  eile  mu  thimcbioU  dèiligeadh  Dhè  r'a  n-anm- 
annan,  ni  o'n  dh'  fhuair  mi  tuilleadh  dearbh- 
aidh,  agus  o'n  uair  sin  thòisicli  mi  air  faicinn 
ni-eigin  do  dhiamhanas  agus  do  thruaighe  mo 
dhroch  cridhe  fèin  o'n  leth  a*  steach.  A  nise 
fbuair  mi  gu  soilleir,  gu'n  robh  ana-miannan 
agus  truailleacbd  ga'n  cur  fèin  a  mach  an  leth 
an  steach  dhomh^  le  droch  smuaintean  agus 
miann,  do  nach  tug  mi  roimhe  sin  an  aire. 
Thòisich  mo  dhèidh  air  nèamh  agus  air  beatha 
air  fàilinn  ;  fhuair  mi  mar  an  ceudna  far  an 
robh  m'  anam  roimhe  sin  a'  gabhail  fadachd  an 
deigh  Dhè,  thòisich  e  nise  air  iarraidh  an  deigh 
gach  diamhanais  gòrach  ;  seadh,  cha  bu  chom- 
àsach  mo  chridhe  air  ghluasad  a  chum  cuimh- 
neachadh  air  an  ni  sin  a  bha  math  ;  thòisich 
e  air  a  bhi  neo-chììramach  agus  coma  mu 
tbimchioU  m'  anma  agus  nèamh  ;  bbiodh  e  nise 
do  gbnà  a'  fuireach  air  ais,  araon  a  chum  gach 
dleasanJ^is,  agus  anns  gacb  dleasanas,  agus  bha  e 
mar  spearrach  air  casan  eòin  a  chum  a  chumail 
o  itealaich. 

78.  Ni  h  eadh,  shaoil  mi  nise  gu'n  d'  fhàs 
mi  ni's  mios'  agus  ni's  miosa,  a  nise  bha  mini's 
faide  bho  iompachadh  na  bha  mi  riamh  roimhe, 
uime  sin  thòisich  mi  air  siothladh  sios  gu  mòr 
*nam  anam,  agus  ag  altrum  Idg-mbisneach  ann 
an^  chridhe,  ni  a  rinn  mo  leagadh  sios  cho  iosal 

ri  ifrinii,  cha  b*  urraìnn  mi  chreidsinn  gu'n  robh 
^aol  aig  Criosda  dhomh  ;  mo  thruaighe  !  cha 
b*  urrainn  mi  dh'  aon  chuid  a  chluinniinn  no 
fhaicinn,  no  mhothachadh,  no  taobh  a  chumail 
ri  aon  ni  a  bhuineadh  dha  ;  bha  mi  air  m'  iom- 
ain  marle  doinionn;  bhitheadh  mo  chridheneo- 
ghlan,  agus  ghabhadh  na  Canaaneiich  còmh- 
naidh  san  tìr. 

79.  Air  uairean  dh'innsinn  mo  chor  do 
phobull  Dè  ;  agus  'nuair  a  chluinneadh  iad  mar 
bha,  ghabhadh  iad  truas  rium,  agus  dh'innseadh 
iad  dhomh  mu  thimchioll  nan  geallaidhean  ; 
ach  bu  cho  math  dhaibh  innseadh  dhomh  gu'n 
ruiginn  air  mo  mheòirean  a  chuir  air  a  ghrèin, 
ri  iarradh  orm  gabhail  ris  na  geallaidhean,  no 
earbsa  chuir  annta ;  bha  m'  uile  cheud  fath 
agus  mhothachadh  'nan  aghaidh,  agus  chunnaic 
mi  gu'n  robh  agam  cridhe  gu  peacachadh,  agus 
a  laidh  fo  lagh  a  dheanadh  a  dhìteadh. 

80.  Thug  na  nithe  so  orm  smaointeachadh 
gu  tric'  air  an  leanabh,  a  thugathair  a  dh'ionns- 
aidh  Chriosd  ;  "  Agus  am  feadh  a  bha  e  fathast 
a'  teachd,  thilg  an  deamhain  sìos  e,  agus  reub  se 
e^  agus  thuit  e  air  an  talamh,  agus  hha  e  'ga 
aoirneagan  fèin  agus  a'  cur  cobhar  às  a  bheul." 
Luc.  ix.  42.     Marc.  ix.  20. 

81.  Osbarr,  anns  na  lathaibh  so,  gheibhinn 
mo  chridhe  ga  dhùnadh  fèin  suas  an  aghaidh 
an  Tighearn',  agus  an  aghaidh  f  hacail  naomha ; 
f  huair  mi  m'  as-creideamh  mar  gu'm  b'eadh  a 
cur  a  ghuaillean  ris  an  dorus  a  chum  a  chumaii 

a  mach.  agus  sin,  eadhon  an  uair  a  dh'èigh  mi 
le  iomadh  osna  ghoirt : — "  A  dheagh  Tbigh- 
earna  bris  fosgailt  e,  a  Tbighearna  bris  na  geat- 
achan  umha^  agus  gearr  sios  na  croinn  iaruinn  !" 
(Sàlm  cviii.  16.)  Fòs  bheireadh  am  facal  so 
lasadh  sìthe  do'm  chridhe  ; — ''  Crioslaichidh  mi 
thu  agus  tha  thu  aineolach  orm  !''      Isa.  xlv.  5 

82  Ach  rè  na  h-ùine  so^  cha  robh  mi  riamh 
na  b'anmhainne  ann  an  cuir  peacaidh  an  gniomh 
na  bha  nii  'nuair  sin  ;  bha  mo  chogais  a  nise 
goirt,  agus  bhiodh  i  air  a  ciiirradh  leis  gach  ni 
bhuineadh  dh'i.  Charobh  fhios  agam  cia  mar  a 
labhrainn  le  eagal  gu'n  cuirinn  mo  bhriathran 
às  an  àite  fèin,  O  cia  cho  cùramach  sa  ghluais 
nii  ^nuair  sin,  anns  gach  ni  a  rinn  no  thubhairt 
nii  !  fhuair  mi  mi-fèin  mar  ann  an  sùil-chrith- 
ich,  a'  chrith  n'am  be  's  gu'n  gluaisinn,  agus 
niar  gu'n  bithinn  air  m'  fhàgail  ann  an  sin  le 
J)ia,  le  Criosd,  leis  an  Spiorad^  agus  leis  gach 
uile  ni  math. 

83.  Ach  thug  mi  fainear,  ged  a  bha  mi  ann 
am  pheacach  cho  fuathasach  roi'  àm  m'  iompach- 
aidh,  gidheadh,  nach  do  chuir  Dia  cionta  peac- 
annan  m'  aineolais  gu  mòr  as  mo  leth,  a 
mhain  nochd  e  dhomh  gu'n  robh  mi  caiUte,  mar 
an  robh  Criosd  agam,  a  thaobh  gu'n  robh  mi 
ann  am  pheacach,  chunnaic  mi  gu'n  robh  mi 
as  eugmhais  ionracas  foirfidh  chum  mo  thais- 
beanadh  gun  lochd  an  làthair  Dhè,  agus  nadi 
robh  an  t-ionracas  so  r'a  f  haotainn  an  àite  sam 
bith  eile,  ach  ann  aai  pearsa  losa  Criosd  a  mhain, 
F 

84.  Ach  Tno  thruailleachd  gine  o'n  leith  a 
steach,  be  sin  m'  àmhghar  agus  mo  dhuilichinn, 
gu'n  do  laidh  a'  chiont  orm  gu  h-iongantach, 
uime  sin,  bha  mi  ni  bu  ghràineile  ann  am  làth- 
air  fèin  na  mhial-mhàgach,  agus  shaoil  leam 
gu'n  robh  mi  mar  sin  an  làthair  Dhè  mar  an 
ceudna  ;  ghaoileadh  peacadh  agus  truailleachd 
às  mo  chridhe  (deir  mise)  cho  nàdurrach  sa 
ghoileadh  uisg'  à  fuaran.  Shaoil  mi  nise  gu'n 
robh  cridhe  aig  gach  duine  n'a  b'fhearr  na 
bh'agamsa,  shaoil  mi  nach  b'urrainn  do  neach 
sam  bith  ach  do'n  diabhol  fèin  a  bhi  suas  rium 
ann  an  aingeachd  'san  leith  a  steach,  agus  ann 
an  truailleachd  inntinn  ;  Thuit  mi  uime  sin,  air 
dhomh  sealladh  f  haotainn  air  mo  thruailleachd 
fèin,  gu  trom  an  an-dòchas,  oir  cho-dhùin  mi, 
nach  seasadh  an  cor  so  anns  an  robh  mi  ri 
staid  gràis.  Gu  cinnteach,  arsa  mise,  tha  mi  air 
mo  thrèigsinn  le  Dia,  gu  cinnteach  tha  mi  air 
mo  thoirt  thairis  do'n  diabhol,  agus  do  dh'inn- 
tinn  mhi-chèillidh  ;  agus  bhuanaich  mi  mar  so 
ùin  mhòr,  eadhon  fad'  bUadhnachan. 

95.  Am  feadh  a  bha  mi  mar  so,  fo  àmhghar 
le  eagal  mo  dhamnaidh  fèin,  bha  dà  ni  a  bha 
cuir  mòr  iongantais  orm,  b'e  aon  ni  dhiù  sin, 
'nuair  a  chithinn  seanna  mhuinntir  a'  ruith  gu 
dian  an  toir  air  nithibh  na  beatha  so,  mar  gu'm 
faodadh  iad  a  bhi  beò  an  so  do  ghnà ;  be'n  ni 
eile  'nuair  a  chithinn  luchd-aidmheil  diadhachd 
fo  mhòr  chàmpar  agus  air  an  leagadh  sìos, 
'nuair  a  thàinig  calldachd  o'n  taobh  a  mach  'nan 

caramh,  mar  tha  call  cbmpanaich  mna-pòsta, 
no  leinibh,  agus  mar  sin  sìos.  A  Thighearn 
(arsa  mise)  nach  be  'n  othail  e  air  son  nithibh 
feòlmhor,  le  cuid,  agus  nach  ann  air  cuid  eile 
tha'm  bròn  air  son  iad  sin  a  chall  1  ma  tha  iad- 
san  a'  deanamh  uibhir  do  shaothair  an  deigh 
nithibh  na  beatha  so  a  ta  làthair,  agus  a*  sileadh 
na  h-urraid  do  dheòir  air  an  son,  ciod  an  truas 
is  ion  a  ghabhail  riumsa  le  guidhe  às  mo  leth  1 
Tha  m'anan  a'  bàsachadh,  tha  m'anam  ga  dhìt- 
eadh.  Nan  biodh  m'anam,  ann  an  deagh  chor, 
agus  n'an  bithinn-sa  cinnteach  às.  0  cia  cho 
saibhir  sa  mheasainn  mi-fèin,  ged  nach  biodh 
agam  le  beannachadh  Dhè,  ach  aran  a's  uisge, 
cha  mheasainn  iad  sud  ach  ^nan  àmhgharan 
beaga,  agus  ghiùlaininn  iad  mar  uallaichean 
beaga ;  "  Ach  cò  is  urrainn  spiorad  briste  a 
ghiùlain!" 

86.  Agus  ged  a  bha  mi  fo  mhòr  thrioblaid  agus 
àmhghar,  le  sealladh  agus  mothachadh  air 
m'aingeachd  fèin,  gidheadh^  bha  eagal  orm  an 
sealladh  agus  am  mothachadh  sin  a  chur  gu 
buileach  o'm  inntinn,  oir  thuig  mi  mar  an  robh 
cionta  cogais  air  a  thoirt  air  falbh  air  an  dòigh 
cheart,  le  fuil  Chriosd,  gu'n  robh  an  duine  air 
f  às  ni's  miosa  le  thrioblaid  inntinn  a  chall,  agus 
ma  dh'f  halbh  i  air  dòigh  eile,  (oir  tha  mothach- 
adh  peacaidh  air  uairibh  mar  gu'm  bàsaicheadh 
e  agus  gu'n  tur  thrialladh  e  air  fàlbh),  an  sin 
dheanainn  strìth  mar  an  ceudna  gu  f  haotainn  air 
mo  chridhe  a  rithist,  le  peanas  a'  pheacaidh  ann 
an  tein-ifrinn  a  thoirt  a  dh'ionnsaidh  ra'  inntinn. 

Bgus  dh'èighinn ; — O  Tbighearna !  na  leig  leis 
falbh  dheth  mo  chridhe  ach  airan  dòighcheart, 
le  fuil  Chriosd,  agus  co-chuir  do  thr  cair  trid-san 
TÌ  m'anan,  oir  dhrùigh  an  Sgriobtur  so  gu  mòr 
orm,  *'  oir  as  eugmhais  dòrtadh  f<ila  cha  n  eil 
rrsathanas  r  a  fhaotainn/'  (Eabh.  ix.  22.)  Agus 
b'e  'n  ni  a's  mò  chuir  do  dh'eagal  orm  a  thaobh 
so  gu'm  faca  mi  cuid,  ara  feadh  a  bha  iad  fo 
agartas  cogais,  a'  dheanadh  gul  agus  iìrnaigh, 
gidheadh  le  fuasgladh  o  mhothachadh  o  'n 
trioblaid  aig  an  àm,  an  àite  mathanais  air  son 
am  peacannan,  bha  iad  coraa  cia  mar  a  chaill 
iad  an  cionta  ma  f  huair  iad  e  air  a  chuir  às  an 
cuimhne.  A  nis'  air  dhaibh  f  haotainn  air  falbh 
air  an  dòigh  dhochair,  cha  robh  e  air  a  naomh- 
achadh  dhaibh  ;  ach  dh'  f  hàs  iad  ni  bu  chruaidhe 
agus  ni  bu  doille,  agus  ni's  ro  mhiosa  an  deigh 
an  trioblaid.  Chuir  so  mi  fo  eagal,  agus  thug  e 
r»rm  èigheach  ri  Dia  ni  bu  mhò,  nach  biodh  a* 
chùis  mar  sin  maille  riumsa 

87-  Agus  a  nise  bha  doilgheas  orm  a  chionn 
Gfu'n  d'rinn  Dia  mi  ara  dhuine,  oir  bha  eagal 
orm  gu'm  bu  chreutair  mi  a  chuireadh  air  chùl; 
mheas  mi  an  duine  neo-iompaichte  a  bhi  na 
aon  hu  truaighe  dhe  na  h-uile  chreutairean. 
Le  bi  fo  àmhghar  mar  so  mu  thiorachioU  a' 
chor  rahuladaich  anns  an  robh  mi,  mheas  mi 
mi-fèin  ann  ara  dhìobarach,  agus  neo-shona 
thar  a  chuid  mhòr  do  dhaoine. 

88.  'Seadh,  shaoil  mi  gu'n  robh  a  do-dheanto 
gu'm  faighinn  gu  bràth  uibhir  do  dhiadhachd 
cridhe,     ri    buidheachas    a   thoirt   do   Dhia,   a 

cliionn  gu'n  d'rinn  e  mi  am  dhuine.  'S  e'n 
duine  gu  dearbh  a  thaobh  cruthachaidh,  is  ro 
oirdheircdo  gach  uilechreutair  anns  an  t-saoghal 
f  haicsinneach  ;  ach  le  peacadh  rinn  se  e-fèin 
ni's  isle  na  na  h-uile.  Bheannaich  mi  cor  nan 
ainmhidhean,  nan  eun,  agus  nan  iasg,  &c.  oir 
bha  iad  as  eugmhais  nàdur  peacach  ;  agus  cha 
robh  iad  buailteach  do  chorraich  Dhè ;  cha 
robh  iad  gu  dol  do  thein'-ifrinn  an  deigh  am 
bàis ;  b'urrainn  mi  uime  sin  gàirdeachas  a 
dheanamh  'nam  biodh  mo  chor  mar  aon  sam 
bith  dhiù-san. 

89.  Anns  an  staid  so  chaidh  mi  greis  mhath 
air  m'  aghaidh ;  ach  an  uair  a  bha  àm  a' 
chomhf  hurtachaidh  air  tighinn,  chuala  mi  aon 
a  searmonachadh  air  na  briathran  so  an  Dàn 
Sholaimh,  '"  Feuch  is  àillidh  thu  a'  bhean  mo 
ghaoil ;  feuch  is  àillidh  thu  !"  (Dàn  iv.  1,)  Ach 
aig  an  àm  ud  rinn  e  a  cheann-teagaisg  sòn- 
raichte  dhe  na  facail  so  a  bhean  mo  ghaoil^  agus 
'nuair  a  mhìnich  e  na  b'fhaid  air  aghaidh, 
thàinig  e  chum  nan  co-dhùnaidhean  so  fa-leith  ; 
— (1.)  Gu'm  be'n  eaglais  agus  na  h-uile 
anam  sàbhailte,  hean  ghaoil  Chriosd,  'nuair 
nach  robh  iad  àillidh, — (2.)  Gaol  Chriosd  gu'n 
aobhar, — (3.)  Gaol  Chriosd  a  bha  air  fhuath- 
achadh  leis  an  t-saoghal, — (4.)  Gaol  Chriosd, 
am  feadh  a  bha  e  fo  bhuaireadh  agus  fo  lèir- 
sgrios, — (5.)   Gaol  Chriosd  o  thùs  gu  crìoch. 

90.  Ach  cha  d'  fhuair  mi  ni  sam  bith  o  na 
labhair  e  aig  an  àm ;   a  mhain  'nuair  a  thàinig  e 

chum  cochur  a'  clieathraimh  ni  sònraichte, 
b'iad  so  a  bhriathran  ;  '''  Ma  tha  chùis  raar  sin, 
gur  e  'n  t-anam  sàbhailte  bean  ghaoil  Chriosd, 
am  feadh  a  tha  e  fo  bhuaireadh  agus  fo  lèir- 
sgrios,  an  sin  anaim  bhochd,  bhuairte,  'nuair  a 
ta  thu  air  do  bhualadh  le  buairidhean,  àmhghar, 
agus  falach  gnùise,  fòs  cùimhnich  do  ghnà  air  na 
briathran  so,  a  hhean  mo  ghaoil." 

91.  'Nuair  a  bha  mi  dol  dachaigh,  thàinig 
na  briathran  so  a  rithist  a  dh'ionnsaidh  m'inn- 
tinn,  agus  is  math  is  cuimhne  leam,  mar  a 
thàinig  iad  a  steach  gu'n  tuirt  mi  mar  so  ann 
am  chridhe,  ''  Ciod  a  gheibh  mis  air  son  a  bhi 
smaointeachadh  air  an  dà  f  hacal  so  ?"  Cha  bu 
Juaithe  chaidh  na  smaointean  so  seachad  tro  mo 
chridhe  na  thòisich  na  briathran  so  air  lasadli 
suas  ann  am  inntinn.  "  Is  tu  bean  ìno  ghaoil^ 
is  tu  bean  mo  ghaoil,^  fichead  uair  thairis, 
agus  f òs  mar  a  ruith  iad  tro  m'  inntinn,  dh'f hàs 
iad  ni  bu  treis'  agus  ni  bu  teotha,  agus  thug  iad 
orm  tùiseachadh  air  sealltainn  suas  ;  agus  thuirt 
mi  do  ghnà  ann  am  chridhe,  *'  Ach  am  beiì  sin 
fior  ?  am  beìl  sin  fìor  V'  agus  an  sin  thàinig  an 
Sgriobtur  so  gu  mo  chùimhne,  "  agus  cha  robh 
f  hios  aige  gu'n  robh  e  fìor  a  ni  a  rinneadh  leis 
an  aingeal.'*  Gniomh.  xii.  9. 

92.  An  sin  thòisich  mi  air  toirt  àite  do'n 
fhàcal  a  rinn  le  cumhachd,  thairis,  agus  thairis, 
a  leithid  do  dh'  fiiuaim  an  taobh  a  steach  do 
m'  anam,  "  Is  tu  bean  mo  ghaoiL  agus  cha  chuir 
ni  sam  bith  dealachadh  eadar    thus  agus  mo 

^liaol."  Agus  leis  a  sin  bha  mo  chridhe  air  a 
lionadh  làn  do  chomhfhurtachd  agus  do 
dh'  earbsa,  agus  a  nise  chreid  mi  gu  'm  biodh 
mo  pheacannan  air  a  mathadh  dhomh,  seadh, 
bha  mi  nis'  air  mo  lionadh  le  gràdh  agus  tròcair 
Dhè,  ionnas  (gu'm  beil  cùimhn'  agam)  nach 
robh  fhios  agam  cia  mar  a  chumainn  orm  fèin 
gus  am  faighinn  dhachaigh  ;  shaoil  leam  gu'u 
innsinn  muthimchioll  aghràidh  agus  a  thròcair 
do'mthaobh,  eadhon  do  na  feanagan  a  bha  na'u 
laidheair  antalamh-dhearg  romham^  na'mbiodh 
iad  comasach  air  mo  thuigsinn  ;  uime  sin  thuirt 
mi  ann  am  anam  le  mòr  aoibhneas,  ro  mhath  ma 
ta,  nam  biodh  peann  agus  i?ic  agam  an  dràsta 
sgrìobhainn  an  ni  so  sìos  mu'n  rachainn,  na 
b  fhaid'  air  m'  aghaidh  ;  oir  is  cinnteach  nach 
diochuimhnaich  mi  e  fad  an  fhicheadh  bliadhna 
so  ri  teachd  ;  ach  mo  thruaighe  !  ann  an  ùine  bu 
ghiorra  na  ceitheir  latha  deug  th^isich  mi  air 
cur  gach  ni  an  teagamh  a  rithist,  ni  a  thug  orui 
tòiseachadh  air  rannsachadh  gach  cùis  fathast 

93.  Ach  bha  mi  fathast  air  mo  chuideachadh 
gu  creidsinn^  g^'^  ^'  fhiòr  fhoillseachadh  gràis 
e  do  'm  'anam  ged  do  chaiU  mi  mòran  dhe  a 
bheò  agus  de  'bhlas.  A  nise  mu  thuarani 
seachduin  no  ceithear  là-deug  an  dèigh  so,  bha 
ni  gu  mòr  air  mo  leantainn  leis  an  Sgriobtur  so, 
^'  A  Shimoin,  a  Shimoin,  feuch,  dh'  iarr  Sàtau 
sibhse  !"  (Luc.  xxii.  31.)  Agus  dheanadh  e 
leithid  do  dh'  fhuaim  air  cuid  do  dh'  uairibh  au 
taobh  a  steach  dhiom,  seadh,  mar  gu  'm  biodh 
^-  'e:  èigheach  cho  là;dir  às  mo   dhèiirh  ioniìa*^ 

air  aon  ualr  thar  chàch  uile,  gu'n  thionndadh 
mi  mo  cheann  thar  mo  ghuaiUe  a'  smaointeach 
da  rìreadh  gu'n  do  ghairm  neach-eigin  mi,  o 
thaobh  mo  chùil,  air  dha  bhi  fad  'air  falbh,  air 
leam  gu'n  do  ghairm  e  cho  labhar ;  thàinig  e, 
mar  smaointich  mi  o'n  uair  sin,  chum  mo 
mhosgladh  gu  fair'  agus  ùrnaigh ;  thàinig  e 
chum  a  leigeadh  ris  domh  gu'n  robh  neòil 
ghruamach  a's  doireann  gu  tighinn  a  nuas  orm; 
ach  cha  do  thuig  mise  sin. 

94.  Fòs,  mar  is  cuimhne  leam,  b'e  'n  t-àm 
a  dh'èigh  e  ruim  le  gairm  cho  labhar,  an  uair 
mu  dhèireadh,  a  shèirm  e  ann  ara  chluasan,  ach 
air  leam  gu'm  beil  rai  a'  cluinntinn  fathast  cho 
ro  labhar  sa  bha  'n  guth  a  shèirra  na  briathran 
so  ; — "  A  Shìraoin,  a  Shìraoin,''  'nam  chluas- 
an,  shaoil  leara  gu  deirahin  raar  a  dh'  innis  rai 
dhuibh  roirahe  gu'n  do  dh'  èigh  neach-eigin  air 
mo  chùlthaobh,  a  bha  mu  leth-mhir  as  mo 
dheigh  ;  agus  ged  nach  be  Siraon  a  b'  ainm 
dhorah,  gidheadh  thug  e  ovra  sealltainn  gu  grad 
air  mo  chùlthaobh,  a'  creidsinn  gu'n  robh  an 
tì  a  dh'  èigh  cho  labhar  ga  mo  chiallachadh-sa. 

95.  Ach  bu  cho  gòrach  agus  aineolach  mise, 
is  nach  b'  aithne,  dhomh  aobhar  an  f  huaime  so ; 
(ni  araon  a  chunnaic  agus  a  mhothaich  mi  goirrid 
an  deigh  sin,  gu'n  robh  e  air  a  chuir  o  nèamh 
mar  rabhadh,  chum  mo  mhosgladh  fa  chomhair 
na  bha  gu  tighinn,)  ach  a  mhain  bhithinn  a 
smaointeach,  le  iongantas  'nam  inntinn,  ciod  bu 
cheann-fath  do'n  Sgriobtur  so,  agus  air  an  dòigh 
sogu'm  bhiodh  e  cho  tric  agus  cho  labhar  a'  sèinn 

aorus  ri  fuaim  ann  am  chluasan  ;  ach  mar  a 
thubbairt  mi  roimhe,  chunnaic  mi  an  ùine 
ghearr  an  deigh  sin  a'  chrìoch  a  bh'  aig  Dia 
air  a  shon. 

9(1  JMu  thuaram  mìos  an  deigh  sin,  thàinig 
stoirm  ro  mh^  r  a  nuas  orm.  ni  a  làimhsich  mi 
fichead  uair  ni  bu  mhiosa  na  gach  ni  a  thachair 
rium  roimhe  ;  thàinig  e  orm  gu'n  fhios,  an 
drà^ta  le  aon  chuid,  agus  a  rithist  le  cuid 
eile.  Air  tiìs,  bha  m  uile  chomhfhurtachd 
air  a  bhuntain  air  falbh  i^am,  an  sin  ghlac 
dorchadas  mi,  an  deigh  sin,  chaidh  dìle  iomlan 
do  thoibheuman,  araon  an  aghaidhDhè,  Chriosd, 
agus  nan  Sgriobturan,  a  dhortadh  air  m'inntinn, 
a  chum  mo  mòr  thrioblaid  agus  amhluaidh. 
Be  toradh  nan  smaointean  toibheumach  so, 
teagamhan  a  dhiisgadh  suas  ann  am  inntinn, 
an  aghaidh  dearbh  bhith  Dhè,  agus  an  aghaidh 
aon  Mhic  a  ghràidh ;  ma,  cò-dhiù  a  bha  na 
nach  robh  da  rìreadh  Dia  no  Criosd  ann  ?  agus 
cò-dhiii  a  bha'n  Sgriobtur  'na  sgeula  meallta 
no  'na  fhacal  naomha,  fiorghlan  Dhè  ? 

97.  Bhuair  am  buaireadair  mi  mar  an 
ceudna  gu  mòr  leis  a  so, — '^  Cia  mar  as  urrainu 
thu  innseadh,  nach  robh  Sgriobtur  cho  math  aig 
na  Tùrcaich  gu  dhearbhadh  gu'm  be  Mahomet 
an  Slànaighear,  'sa  th'  againne  gu  dhearbhadh 
gur  e  losa  e?  Agus  am  burrainn  mise 
smaointeachadh  gu'm  biodh  cho  Hugha  deich 
niìle  anns  gachiomadh  d^;thaich  agus  rìoghachd 
as  eugmhais  eòlais  na  slighe    cheart  gu  nèanih 

(ma  bha  nèamh  da  rìreadh  ann  :)  agus  gu'm  be 
sirme  mhain  a  bha  chòmhnaidh  ann  an  cearn 
do'n  t-saoghal  a  bha  air  ar  beannachadh  leis  ? 
Tha  gach  neach  a'  smaointeachadh  a  chreideamh 
fèin  a  bhi  ni's  fearr,  araon  Iudhaich>  Innsean- 
aich,  Daoine-dhubha,  agus  Pàganaich,  agus  ciod 
mar  ah-eil  ar  n  uilechreideamh-ne,  agus  Criosd, 
agus  na  Sgriobturan  ;  ach  nan  ni  smaointichte 
mar  an  ceudna." 

98.  Air  uairean  bheirinn  ionnsaidh  air  reu- 
sonachadh  an  aghaidh  nan  smaointean  so,  agus 
cuid  do  bhriathran  Phòil  bheannaichte  chuir 
'nan  agaidh,  ach  mo  thruaighe !  mhothaich  mi 
gu  grad,  gu'm  pilleadh  argamaidhean  mar  so  a 
rithist  do  m  ionnsaidh,  air  an  dòigh  so. — '*  Ged 
do  chuir  sinn  uibhir  earbs'  à  Pòl  agus  à 
bhriathran,  fcs  cia  mar  a  b'urrainn  mis'  innseadh 
ged  a  bha  e  'na  dhuine  geur-chùiseach  agus 
glic  anns  gach  gniomh  nach  faodadh  e  bhi  air 
a  thoirt  suas  do  mealladh,  le  doiU-inntinn  threin, 
agus  mar  sin  e  shaoithreachadh  a  chum  a  cho- 
chreutairean  a  mhilleadh  agus  a  sgrios." 

99.  Rinn  na  smuaintean  so  maiUe  ri  iomadh 
eile,  (nach  abair  mi  aig  an  àm  so,  agus  nach 
faod  mi  rùdh  araon  le  briathran  no  peann),  a 
leithid  do  ghreim  air  m'  inntinn,  agus  dhrùigh 
iad  cho  trom  air  mo  chridh  araon  le  lionmhor- 
achd,  le  sìor  bhuantas,  agus  an  le'n  neart,  is 
gu'n  mhothaich  mi  mar  nach  biodh  ni  sam  bith 
eile  an  taobh  a  steach  dhiom  ach  so  bho  mhad- 
ainn  gu  oidhche,   agus  gu  dearbha  mar  nach 

biodh  rùm  aTin  do  ni  sam  bith  eile,  agus  eho- 
dhuin  mi  mar  an  ceudna,  gun  tug  Dia  le  fior 
chorraich  ri  m'  anam,  mise  thairis  dhaibh,  gu 
bhi  air  m*  iomchair  ar  falbh  leis  mar  le  ioma- 
ghaoith  threin. 

100.  A  mhain  leis  an  droch  bhlas  a  thug  iad  a 
dh'ionnsaidh  m'inntinn,  mhothaich  mi  gu'n  robh 
ni-eigin  a  leìth  a  staigh  dhiom  a  bha  diùltadh 
gabhail  riù,  Ach  cha  robh  na  smaointean  so 
agam  ni  b'  f  haide  na  'n  tràth  a  cheadaicheadh 
Dia  dhom  mo  shile  shlugadh^  oir  dheanadh 
fuaim  agus  neart  nam  buairidhean  so,  mar 
gu*m  b'eadh,  gach  uile  smaoin  agus  chuimh- 
neachadh  dhù  sin  a  bhàthadh  agus  a  chomh- 
dach  thairis.  Am  feadh  a  bha  mi  anns  a  bhuair- 
eadh  so  bu  tric  a  f  huair  mi  m'inntinn  leis  air 
a  bhrosnachadhgu  mionachadh  agusmallachadh, 
no  gu  nithe  fuathasach  aingeadh  a  labhairt  an 
aghaidh  Dhè^  no  Chriosd  a  Mhac,  agus  an  agh- 
aidh  nan  Sgriobturan. 

101.  A  nise  shaoil  mi,  gu  cinnteach  gu'n  robh 
deamhan  annam,  air  àmannan  shaoilinn  gu'n 
rachainn  às  mo  chèill,  oir  an  àit'  an  Tighearna 
Dia  a  mholadh  agus  a  ghlòrachadh  maille  ri 
muinntir  eile  ;  'nan  cluinninn  a  bhi  labhairt  mu 
thimchioll,  ghrad  bhruchdadh  toibheum  uabh- 
asach  a  mach  à  mo  chridhe  'naaghaidh  ;  ionnas 
cò  dhiù  a  smuaintichinn  gu'n  robh  Dia  ann,  no 
rithist  nach  robh  a  leithid  ann  idir,  cha 
b'urrainn  mi  gràdh  no  sìth  noaigneadh  gràsmhor 

sam    bith  a   mhothachadh  an    taobh  a  steach 
dhiom. 

102.  Chuir  nan  nithe  so  sios  mi  ann  an  ea- 
dòchas  domhainn  ;  oir  cho-dhùin  mi  nach  bu 
chomasach  a  leithid  so  a  bhi  r  a  fhaotainn  nam 
measg-san  a  thug  gràdh  do  Dhia,  Bu  tric  a 
shamhlaich  mi  mi-fèin  nuair  a  thigeadh  am 
buaireadh  so  le  neart  orm  ri  leanabh  a  thog 
bana-cheard  shiubhail  suas  'na  glacaibh,  agus  a 
^hoide  i  air  f  àlbh  le  ainneart  o  chàirdean 
agus  o  dhùthaich,  air  uairibh  bhreabainn  mo 
chasan  ris  an  làr,  agus  mar  an  ceudna  sgread- 
ainn  a's  ghlaodhainn,  ach  fhathast  bha  mi  air 
mo  cheangal  ri  sgiathaibh  a'  bhuairidh,  agus 
ghiùlanadh  a'  ghaoth  air  falbh  mi.  Chuimhnich 
mi  mar  an  ceudna  air  Saul  agus  air  an  droch 
spiorad  a  chuir  buaireas  air,  agus  bha  eagal 
mòr  orm  gu'n  robh  mo  chor  co-ionnan  ri 
chòr-san.      1  Sam.  xvi.  14. 

103.  Anns  na  lathaibh  ud  'nuair  a  chuala  mi 
muinntir  eiF  ag  innseadh  niu  thimchioll  a' 
pheacaidh  an  aghaidh  an  Spioraid  Naoimhe, 
bhrosnaicheadh  am  buaireadair  mi  chum  am 
peacadh  sin  a  chuir  an  gniomh,  ionnas  gu'm 
b'èigin  domh  sin  a  dheanamh,  agus  nach  faod- 
ainn  fois  a  ghabhail  gus  an  cuirinn  an  gniomh 
^3  ;  a  nise  cha-n  fhòghnadh  peacadh  sam  bith 
eil'  ach  am  peacadh  ud.  Nam  biodh  e  air  a 
chur  an  gniomh  le  leithid  so  do'  dh'fhacal  a 
hìbhairt,  an  sin   bha  mi  mar  gu'm  biodh  mc 

bheul  a'  dol  a  labhairt  an  f  hacail  sin,  co-dhiù  a 
b 'àill  no  nach  b'àiU  leam  sin  a  dheanamh  ;  agus 
bu  cho  làidir  a  thàinig  am  buaireadh  sin  orm  is 
gur  tric  a  chuir  ni  mo  làmh  fo  mo  smeig  chum 
i:  o  bheul  a  chumail  o  fhosgladh,  agus  a  chum  na 
crìche  sin,  mar  an  ceudna,  smuaintich  mi  uairean 
eileleumfa  chomhairmochinn  ann  antoll  òtraich 
eigin  a  chum  mo  bheul  a  chumail  o  labhairt ! 

J04.  A  nise  rithist  mheas  mi  staìd  gach 
creutair  a  chruthaich  Dia  a  bhi  mòran  ni 
b'f  hearr  na  n  staid  uabhasach  anns  an  robh  mise, 
seadh  bu  toileach  a  bhithinn  mar  chù  na  mar 
each  ;  oir  bha  f  hios  agam  gu'n  robh  iad  sin  as 
eugmhais  peacaidh,  agus  nach  robh  anmannan 
aca  gu  bhi  air  an  lèireadh  fo  chudthrom 
sìorruidh  na  h-ifrinn,  mar  a  bha  choltas  air 
m'anamsa  bhith.  Ni  h  eadh,  ge  do  chunnaic, 
agus  ge  do  mhuthaich  mi  so,  agus  ge  do,  bha  mi 
air  mo  bhriseadh  am  bhloidibh  ;  fòs  's  e  ni  a 
mheudaich  mo  bhròn  nach  b'urrainn  mi  fhaot- 
ainn  gu'n  d'  iarr  mi  làn-shaorta  bhon  truaighe 
sìn  le  m'uil'  anam.  Einn  an  Sgriobtur  so 
m 'anam  a  reubadh  ann  an  dearbh  mheadhon 
nam  buairidhean  ud, — ^'  Tha  na  h-aingidh 
coltach  ris  a'  mhuir  bhuairte,  oir  cha-n  urrainn 
i  bhi  aig  fois ;  ach  tha  a  h-uisgeachan  a' 
dùsgadh  a  nìos  slalchair  agus  làthaich.  Cha  ri'eil 
sith,  deir  mo  Dhia,  do  na  h-àingidh."  Isa.  Ivii. 
20,  21. 

105.  Agus  a  nise  bha  mo  chridhe  air  uairibh 
anabarrach  cruaidh  ;  ge  do  bheirinn  mìle  pùnd- 
^asunnach  air  son  deur  cha  b'urrainn  mi  h-aon 

a  sbileadh  ;  cha  b'urrainn  mì,  agus  air  uairibh 
cha  robh  iarrtas  sara  bith  agam  air  sin  a 
dheanamh.  Bha  mi  gu  mòr  air  mo  thilgeadh 
sìos  ann  am  inntinn  'nuair  a  sraaointichinn 
gu'ra  be  so  mo  chuibhrionn.  Chunnaic  mi 
gu'm  b'urrainn  cuid  bròn  agus  caoidh  a  dhean- 
amh  air  son  am  peacaidh,  agus  b'urrainn 
muinntir  eile  rithist  gàirdeachas  a  dheanamh 
agus  Dia  a  bheannachadh  air  son  Chriosd,  agus 
b'urrainn  cuid  eile  rithist  labhairt  ann  an  sìth 
mu  facal  Dè,  agus  cuimhneachadh  air  le 
gàirdeachachas ;  am  feadh  a  bhamise  mhain  ann 
an  stòirm  no'n  doinionn.  Chuir  so  sios  mi  gu 
mòr,  shaoil  mi  gu'n  robh  mo  chòr  air  leth^ 
dheanainn  an  sin  mòr  chaoidh  air  son  mo 
thruaighe,  ach  faighinn  aiste,  no  cuibhte  's  nan 
nithe  so,  cha  b'urrainn  dorah. 

106.  Feadh  a  mhair  am  buaireadh  so  a 
lean  ruim  mu  thuaram  bhadhna,  cha  b'urr- 
ainn  mi  featharah  air  aon  do  dh'òrduighean  De, 
ach  le  àrahghar  mòr  agus  goirt ;  fòs  bha  mi  'n 
sin  ni's  ro  mhò  air  rn'  èigneachadh  le  toi- 
bheumaibh;  na'm  bithinn  ag  èisdeachd  anfhacail 
ghabhadh  neo-ghlaine,  toibheum  agus  an- 
dòchas  grèim  orm  mar  chiomach  ann  an  sin  ; 
ma  bha  mi  ri  leughadh,  an  sin  thigeadh  grad- 
smaointean  da'mionnsaidh  chum  gach  ni  a  leugh 
mi  chuir  an  teagamh  ;  air  uairibh  eile  bhiodh 
m*  aigneadh  air  a  bhuntainn  air  falbh  cho  iong- 
antach  agus  a  smaointeachadh  air  nithibh  eile  ; 
ionras  nach  robh  fios,  no  spèis,  no  cuirahne 
agara  air  uibhir  nam  briathran  a  bha  mi  leugh- 
adh. 

107.  An  àm  dhomh  a  bhi  'g  ùrnaigh  mar  an 
ceudna,  bha  mi  gu  mòr  air  mo  thrioblaideachadh, 
aig  anàra  so^  air  uairibh  shaoilinn  gu'n  robh  mi 
mothachadh  an  nàmhaid  air  mo  chuUhaobh  a' 
tarruinn  m'  aodaich  ;  bhiodh  e  mar  an  ceudna,  do 
ghnà  agam  aig  am  ùrnaigh  'g  iarraidh  orm  crìoch 
a  chuir  oirre, — agus  sgur^ — ag  radh^ — "  Greas 
ort  thuirt  thu  gu  leòir,  agus  na  fuirich  ni's  faide;" 
do  ghnà  a'  tarruinn  m'  inntinn  air  falbh.  Air 
uairibh  eile  thilgeadh  e  mar  an  ceudna  a'  steach 
do  'm  ionnsaidh  le  droch  smuaintean  mar  iad  so 
gur  èigin  domh  ùrnaigh  dheanamh  ris-an,  no  air 
a  shon  ;  smuaintich  mi  cuid  a  dh'uanibh  air 
a  so,  "  tuit  sios,'^  no^  ^'  ma  thuiteas  tu  sios  agus 
ma  ni  thu  aoradh  dhomhsa."     Mat.  iv.  9. 

108.  Mar  an  ceudna,  a  thaobh  gu'n  robh 
smaointean  seacharanach  agam  anns  an  dleasan- 
as  so,  shaoithrich  mi  chum  m'  inntinn  a  shoc- 
rachadh  gu  fois  agus  a  suidheachadh  air  Dia, 
an  sin  shaoithrich  am  buaireadair  le  mòr  spairn 
chum  mo  chuir  air  aimhreith,  agus  fo  amhluadh 
le  coltas  pris,  no  tàirbh,  no  sguabaich  no  leithid 
sin  a  chuir  fa  chomair  mo  chridhe  's  mo  mhac- 
nieanmhuinn ;  mar  gu'm  bu  chòir  dhomh  ùrnaigh 
a  dheanamh  riìi  so  :  riù  so  mar  an  ceudna, 
chumadh  e  m'inntinn  air  chòr  is  gu'n  robh  nii 
ionas  nach  b'urrainn  mi  smaointeachadh .  air  ni 
sam  bith  eile,  no  ìirnaigh  chuir  suas  ri  ni  sain 
bith  eile,  ach  riù  so  no  ri"n  leithidibh. 

109  Gidheadh  air  uairibh  bhiodh  smuain- 
tean  iaidir  crìdh-dhrLiteach  agam  mu  thimchioll 

Dhè  agus  mu  chinntichead  fìrinn  a  Shoìsgeil ; 
Ach  0  !  mar  a  cliuireadh  mo  chridhe  e-fèin  a 
raach  aig  na  h-àraaibh  sin.  le  cruaidh  osnaich 
do-labhnirt.  Bha  m'  anam  gu  h-iomlan  an 
aair  sin  anns  gach  facal  ;  dh'èighinn  le  pian- 
taibh  an  dèigh  Dhè  gu'm  biodh  e  tròcaireach 
dhorah  ;  ach  an  sin  bfiithinn  fo  eagal  a  rithist, 
le  faoin-srauaintean  mar  iad  so ;  bha  mi'n  dùil 
gu'n  robh  Dia  a  fanaid  air  m'  ìirnaighean,  ag 
ràdh,  agus  sin  ann  an  lcithair  nan  ainglean 
naomha  ; — "  Tha'n  t-araadan  bochd,  gòrach, 
truagh  so,  do  ghnà  ann  ara  dhèigh-sa,  raar  nach 
biodh  ni  sara  bith  agara  r'a  dheanarah  ri  rao 
thròcair  ach  a  buileachadh  air  a  leithid-sa. 
Mo  thruaighe,  anaira  bochd  !  raar  a  tha  thu  air  do 
rahealladh  !  cha  bhuin  e  do  neach  mar  thusa^ 
deagh-ghean  f  haotainn  on  Tì  is  àirde." 

110.  An  sin  thàinig  ara  buaireadair  orm  mar 
an  ceudna  le  mi-mhisneach  mar  so,  ''  Tha  thu 
gu  ro  dhian  ag  iarraidh  tròcair  ach  fuaraichidh 
mis'  thu ;  cha  mhair  am  fonn  inntinn  so  do 
ghnà,  bha  iomadh  cho  teth  riutsa  ann  an 
spiorad  ach  bhàth  mis  an  eud,  (agus  leis  a  so 
bhiodh  an  neach  ud,  's  an  neach  ud  eile  a  thuit 
air  falbh  air  an  cur  an  làthair  mo  shùl.)  An 
sin  bhithinn  fo  eagal  gu*n  claonainn-s'  air  falbh 
mar  an  ceudna ;  agus  thuirt  mi  is  math  leam 
gu'n  tàinig  so  gu  ra'  inntinn  ;  ma  ta,  ni  rai  faire, 
agus  bithidh  rai  cho  faichiUeach  'sas  urrainn  rai, 
"  Ge  do  bhios  tu  raar  sin,"  (arsa  Sàtan,)  bithidh 
mise  tuilleadh  is  cruaidh  aìr  doshon,fuaraichidh 

nii  thu  gu'n  fhios  dut,  air  mo  shochair  fèin,  alion 
beag  a's  beag,  ciod  is  mò  ormsa,  (ars'  esan,)  ge  do 
bhi  mi  seach  bliadhn'  a'  fuarachadh  do  chridhe, 
ma  thèid  agam  air  sin  a  dheanamh  fa  dheireadh  ? 
Cuiridh  gnàfhulasgadh  leanabh  càranach  gu 
suain,  cumaidh  mi  ris  gu  dlù,  agus  bheir  mi 
'chùis  sin  is  miann  leam  gu  crìch.  Ged  a  tha 
thu  a'  dian-losgadh  aig  an  àm  so,  spionaidh  mis 
as  an  teine  so  thu,  agus  fàgaidh  mi  fuar  thu 
ann  an  ìiine  ghearr." 

111.  Rinn  na  nithe  so  mo  thoirt  a  chum 
teanntachd  mhòr,  oir  a  thaobh  is  nach  b'urrainn 
dhomh  mi-fèin  fhaotainn  uidheamaichte  air  son 
bàsachadh  aig  a'  cheart  àm  sin,  shaoil  mi,  nam 
be  is  gu'm  bithinn  beò  n'a  b'fhaide  gur  ann  a 
dh'fhàgadh  sin  mi  n"a  bu  ro  neo-iomcliuidh  air 
son  bàis,  oir  bheireadh  ìiin'  orm  gach  ni  a 
dhì-chuimhneachadh,  agus  chaitheadh  i  air 
làlbh,  eadhon  gu  tur  o'm  inntinn  dearbh 
chìiimhneachadh  air  olc  a'  pheacaidh,  luach- 
mhòrachd  nèimh,  agus  am  feum  a  bh'  agam  air 
fuil  Chriosd  a  chum  mo  ghlanadh.  Ach  tha 
mi  'toirt  buidheachais  do  dh'Iosa  Criosd,  nach 
tug  na  nithe  sin  orm  aig  an  àm  mo  ghlaodhaich 
a  lasachadh,  ach  's  ann  a  chuir  e  mi  gu  glaodh- 
aich  ni  bu  mhò^  coltach  ris  an  tè  a  thachair  air 
an  adhaltraiche  sa  mhachair ;  (Deut.  xxii.  27« ) 
bha  iad  sud  na'm  brjathran  matha  dhomhsa 
anns  na  lathaibh  ud,  an  dèigh  dhomh,  na  nithe 
ud  fhulang  rè  tacain,  "  oir  a  ta  dearbh  bheaclid 
agam,  nach  bi  bàs  no  beatha,  no  uachdaranachd, 

no  cumhachd,  no  nithe  a  ta  làthair  no  ta  ri 
teachd,  no  àirde  no  daoimhne,  no  creutair  sam 
bith,  comasach  air  sinne  'sgaradh  o  ghràdh  Dhè 
a  ta  ann  an  losa  Criosd/'  (Rom.  viii.  38,  39), 
an  sin  bha  dòchas  agara  nach  deanadh  saoghal 
fada  mo  mhilleadh,  no  mo  chuir  iomrall  air 
nèamh. 

112.  Bha  cuiddochùl-taic  agam  fathast  fo  na 
buairidhean  so,  ged  a  bha  iad  gu  h-iomlan  aìr 
an  cuir  an  teagamh  leam  ;  bha  so  anns  an  treas 
caibidil  do  dh'  leremiah  air  tìis  'na  ni-eigin 
domh;agus  is  amhail  a  bha  beachd-smaointeach- 
adh  air  a'  chòigeamh  rann  do'n  chaibidil  sin, 
oir  ge  do  labhair,  agus  ge  do  rinn  sinn  nithe  cho 
olc  sa  b'urrainn  sinn,  gidheadh  glaodhaidh  sinn 
ri  Dia, — "  M'  Athair  is  tu  treòir  m'  òige  ;"  agus 
piUidh  mi  g'a  ionnsaidh. 

113.  Fhuair  mi  mar  an  ceudna  air  aon  àm 
sealladh  taitneach  uaidhe  so  ann  an  2  Cor.  v.  2] , 
"  oir  rinn  e  esan  do  nach  b'aithne  peacadh  'na 
ìobairt-pheacaidh  air  ar  son-ne  chum  gu'm 
bitheamaid  air  ar  deanamh  n-ar  fireantachd 
Dhè  ann-san."  Is  cuimhne  leam  aon  latha 
air  dhomh  a  bhi  'n-am  shuidhe  ann  an  taigh 
coimhearsnaich  agus  mi  aig  an  àm  gu  dubhach  le 
smaointeachadh  air  iomadaidh  toibheum,  agus 
air  dhomh  a  bhi  'g  ràdh  ann  am  inntinn. — 
"  Cios  an  stèidh  a  th'agamsa,  a  ta  ann  am  chreu- 
tair  cho  truailHdh  agus  cho  gràineil  gu  ràdh, 
gu'n  sealbhaich  mi  gu  bràth  beatha  shìorruidh  ?'' 
An  sin    thàinig    na  briathran    so  air    ball    gu 

m'  inntinn,  ''  Ciod  uime  sin  a  their  sinn  ris  na 
nithibh  sin  ?  Ma  tha  Dia  leinn  cò  dh'  fhaodas 
a  bhi  n-ar  n-aghaidh  ^''  (Rom.  viii.  31.)  Bha 
so  mar  an  ceudna  'na  chòmhnadh  dhomh,  "  do 
bhrìgh  gu'm  b'eil  mise  beò,  bithidh  sibhse  beò 
mar  an  ceudua."  (Eoin.  xiv.  19.)  Ach  cha 
robh  na  briathran  so  ach  'nan  cagairibh,  agus 
'nan  sanasaibh,  agus  iad  sin  air  an  cèilidh  diom- 
buan ;  oir  £:ed  bu  mhillis  leams'  iad  f  had  sa  mhair 
iad,  cha  roba  orra  mhain  ach  blas  mar  bh'air 
braithlìn  Pheadair,  bha  iad  air  an  togail  suas  uam 
arithist  le  gradaig  gu  nèamh,  (Gniomh  x.  16.) 

114.  Ach  an  deigh  sin  dh'  fhoillsich  an  Tigh- 
earna  e-fèin  ni  bu  làine  agus  ni  bu  ghràsmhoire 
dhomh,  aofus  gu  dearbha  shaor  e  mi,  cha  n-ann 
a  mhain,  o'n  chiont  a  laidh  air  mo  chogais  a 
thaobh  nan  nithe  ud,  ach  mar  an  ceudna  bho'n 
dearbh  thruailleachd  aca,  oir  bha  'm  buaireadh 
air  a  thoirt  airfalbh,  agus  bha  misair  mo  thoirt 
a  dh'ionns  ùdh  mo  chiall  suidhicht'  a  rithist  mar 
bha  criosdaidhean  eiie. 

115.  Is  cuimhne  leam,  aon  latha  air  dhomh 
a  bhi  siubhal  a  chum  na  dùthcha,  gu'n  robh 
mi  a'  smaointeachadh  air  aingeachd  v.giis 
toibheum  mo  chridhe,  agus  a'  beachdachadh  air 
an  nàimhdeas  a  bha  annam  do  Dhia  ;  gu'n  tàinig 
an  Sgriobtur  so  gu  m'  inntinn  ; — "  Gu'm  biodh 
na  h-uile  air  an  deanamh  rèidh  ris-fèin  trid-san 
air  dha  sìth  a  dheanamh  tre  fhuil  a'  chroinn- 
cheusaidh-san."'  (Col.  i.  20.)  Nileisan  robhmi 
air  mo  thabhairt  gu  fhaicinn  a  rithist  sa  rithisf 

gu'n  robh  Dia  agus  m'  anam  mar  chkirdean 
tre  fhuil-san,  seadh  chunnaic  mi  gu'm  b'urrainn 
ceartas  Dè  agus  m'  anam  peacach  a  chèile 
a  phògadh  tre  fhuil-san.  Bha  e  so  *na  dheagh 
latha  dhomhsa,  tha  dòchas  agam  nach,  di- 
chumhnaich  mi  e  gu  bràth. 

116.  Air  àm  eile,  air  dhomh  a  bhi  'nam 
shuidhe  aig  an  teine  anns  an  taighagam  fèin, 
agus  mi  a'  smaointeachadh  air  mo  thruaighe, 
rinn  an  Tighearn  iad  so  'nam  briathran  prìseil 
dhomh  ; — "  Uime  sin,  a  mheud  's  gu'm  beil  aig 
a  chloinn  comhroinn  do  dh'  fheòil  agus  do 
dh'  f  huil,  ghabh  esan  mar  an  ceudna  roinn  diii 
sin  ;  chum  tre'n  bhàs  gu'n  claoidheadh  e  esan, 
aig  am  beil  cumhachd  a'  bhàis,  se  sin  an  dia- 
bhol  ;  agus  gu'n  saoradh  e  iadsan  a  bha  tie 
eagal  a'  bhàis  rè  am  beatha  uile  fo  dhaorsa.' 
(Eabh.  ii.  14,  15.)  Shaoil  leam  gu'n  robh 
glòir  nam  briathran  so  'san  àm  ud  'nan  laidhe 
cho  tromorm,  ionnasgun  robh  mi  uair  no  dà  uair 
ullamh  gu  tuitean  seachad  an  neul  am  feadh 
a  bha  mi  am  shuidhe  ;  gidheadh,  cha  b'ann  le 
bròn  no  càmpar,  ach  le  èibhneas  buan,  agus 
le  sìth. 

117.  Mu'n  àm  so  mar  an  ceudna,  bha  mi  a' 
suidhe  fo  èisdeachd  Mhaighstir  Ghifford  chòir, 
agus  bha  theagasg  tre  ghras  Dè  gu  mhòr  chum 
mo  shocrachadh.  Bha'n  duine  so  ri  mòr- 
shaothair  chuni  pobull  Dè  a  shaoradh  o  na 
h-uile  dheuchainnean  cruaidhe  agus  neo  fhalain 
so  do'm  beii  sinn  buailteach  a  thaobh  nàHuir. 


GRAS  AM  PAILTEAS,  &C.  73 

Ph'iarr  e  oirnn  aire  sliònraichte  *thabhairt, 
nach  gahhamaid  fìrinn  sam  hith  da'r  n-ionn- 
saidh  air  thuarara,  mar  uaithe  sud,  no  uaithe  so, 
no  bho  dhuine,  no  bho  dhaoine  sam  bith  ;  ach 
sinn  a  ghlaodhaich  gu  treun  ri  Dia,  gu'n  dearbh- 
adh  e  oirnn  an  f  hìrinn  a  chuireadh  sios  duinn 
le  spiorad  fèin  'na  f  hacal  naomha,  oir,  ars  esan, 
"  Ma  ni  sibh  air  chaochla  dòigh,  'nuair  a  thig 
buairidhean  làidir  oirbh,  agus  gun  iad  sud 
agaibhle  fianais  o  nèamh,  tuigibh  sibh,  gu'm  beil 
sibh  adh'easbhuidh  a'  chòmhnaidh  agus  an  neart 
sin  a  bhios  feumail  chum  cuir  'nan  aghaidh,  a 
shaoil  sibh  uaireigin  a  bhi  agaibh." 

118.  Bha  so  cho  ro  mhithich  do  m'anam,  ris 
na  ceud  f  hrasan  agus  ris  na  frasan  deireannach 
'nan  deagh  àm  fèin  ;  oir  thuig  mi,  agus  sin  le 
fèin-f  hiosrachadh  dubhach,  fìrinn  nam  briath- 
ran  ud  aige-san,  (oir  mhothaich  mise,  nach 
urrainn  aon  duine  ràdh,  gu  sònraichte  'nuair  a 
tha  e  air  a  bhuaireadh  leis  an  diabhol,  gu'm  beil 
losa  Criosd  'na  Thighearn  ach  trìd  an  Spioraid 
Naomha).  Uime  sin  fhuair  mi  m'anam  tre 
ghràs  gle  ullamh  chum  an  teagasg  so  òl  a  steach, 
agus  aomte  gu  guidhe  air  Dia,  nach  ceadaich- 
eadh  e  dhomh  a  bhi  dh'easbhuidh  dearbhadh  o 
nèamh,  a  thaobh  aon  ni  a  bhuineadh  da  ghlòir- 
san,  agus  do  mo  shonas  sìorruidh  fèin,  oir  a  nise 
chunnaic  mi  gu  soilleir,  gu'n  robh  mòr  eadar- 
dhealachadh  eadar  smaointeann  fal'  a's  feòla 
agus  taisbeanaidhean  Dhè  an  nèamh,  agus 
mar    an   ceudna,  gu'n  robh   mor  eadar-dheal- 


74  GRAS  AM  PAILTEAS,  &C. 

achaclh  eadar  an  creideamh  a  ta  muinntir  a* 
gabhail  orra-fèin  do  rèir  gliocas  dhaoine,  agus 
an  creideamh  sin  a  thig  le  duine  bhi  air  a 
ghiùlan  d'a  ionnsaidh  le  Dhia.  Matt.  xvi.  15. 
1  Eoin  V.  l. 

119.  Ach,  O  !  a  nise  mar  bha  m'anam  air  a 
threòrachadh  le  Dia  bho  fhìrinn  gu  fìrinn  1 
Eadhon  o  bhreith  agus  creathall  Mhic  Dhe,  gu 
dhol  suas,  agus  ath-theachd  o  nèamh  a  thoirt 
breith  air  an  t-saoghal. 

120.  Gu  fìrinneach,  fhuair  mi  an  Dia  mòr 
ro  chaoimhneil  rium  a  thaobh  nan  nithe  so; 
oir  do  rèir  mar  is  cuimhne  leam,  cha  robh  aoii 
ni  a  ghuidh  mi  air  an  uair  sin,  a  dheanamh 
aithnichte  agus  fhoillseachadh  dhomh  nach 
d'  rinn  e  air  mo  shon,  tha  mi  ciallachadh  nach 
robh  aon  earrann  do  Shoisgeul  an  Tighearii' 
lo^a,  nach  do  nochd  e  mach  dhomh  gu  h-eagarra, 
air  leam  gun  faca  mi  le  làn  dearbhachd  o  na 
ceithir  Soisgeulaichean^  gniomharran  iongantach 
Dhè  annan  losaCriosd  athabhairta  chumartear- 
naidh,  o  ghineamhuinn  agus  a  bhreith  eadhon 
gu  ath-theachd  gu  breitheanas  ;  air  leam  gu'n 
robh  mi  mar  gu'm  bithinn  d'a  fhaicinn  air  a 
bhreith,  d'a  f  haicinn  a'  fàs  suas,  agus  a'  siubhal 
tre'n  t-saoghal  so,  o  'n  chreathaill  gu  crann  na 
ceusda,  agus  mar  an  ceundaj  'nuair  a  ràinig  ^e 
e,  chunnaic  mi  cho  iorasal  soirbh  sa  thug  se 
e-fèin  gu  bhiaira  cheusadh,  agus  air  a  thàirneadh 
air,  air  son  mo  pheacannan  agus  mo  dhroch- 
ghnìomharran  sa.  Mar  an  ceundna,  airdhomha 

blii  beaclidachaclh  air  a  thuras  air  thalanih, 
thaingso  gu  m'inntinn, — "■'  Thugadh  e  mar  uan 
a  chum  a  chasgraidh."    Isa.  hii.  7- 

121.  'Nuair  a  bheachdaich  mi  mar  an 
ceudna  air  cinntichead  aiseirigh^  agus  a  chuimh- 
nich  mi  air  na  briathran  so, — "  Na  bean  rium, 
a  Mìiuìre,  oir  cha  deach  mi  fathast  suas,"  &c. 
chunnaic  mi  mar  gu'n  leumadh  e  à  beul  na 
h-uaighe  le  èibhneas  air  son  gu*n  robh  e  air 
èiridh  a  rithist  agus  gu'n  tug  e  buaidh  thar  ar 
nàimhdean  uabhasach,  chunnaic  mi  mar  an 
ceudna  e  anns  an  spiorad  'na  shuidhe  air  deas 
làmh  Dhè  an  Athar  air  moshon-sa,  agus  chunn- 
aic  mi  am  modh  air  an  tig  e  nuas  o  nèamh  a 
thoirt  breith  air  an  t-saoghal  le  glòir,  agus  bha 
mi  air  mo  dhaigneachadh  anns  na  nithibh  sin 
leis  na  Sgriobturan  so  a  leanas  ; — (Gniomh.  i. 
9,  10;  vii.  56;  x.  42;  Eabh.  vii.  24;  viii. 
38;  Tais.  i.  18;   1  Tes.  iv.  17,  18. 

1 22.  Air  aon  àm  bha  mi  air  mo  bhuaireadh 
gu  fios  a  bhi  agam,  an  robh  an  Tighearn  losa 
'na  dhulne,  cho  math  sa  bha  e  'na  Dhia,  agus  gu 
fìrinneach  anns  na  lathaibh  so,  abradh  daoine 
na  thogras  iad,  mar  a  biodh  e  agam-sa  le  dearbh- 
adh  o  nèamh,  bha  gach  ni  mar  neo-ni  dhomh  ; 
mheas  mi  nach  robh  mi-fèin  air  rao  chuir  sios 
ann  an  aon  fhìrinn  le  Dia.  Seadh,  bha  mi  fo 
mhòr  chàmpar  mu  n  phììing  so,  gun  fhios  agam 
cionnas  a  gheibhinn  fuasgladh ;  fa-dheòigh  thàinig 
so  anns  a'  chòigeamh  caibidil  do  Leabhar  an 
Taisbeanaidh  gu'm  inntinn.  "  Affus  dh'amhairc 

mi  agus  feucli,  ann  am  raeadhon  na  rìgb-cbath- 
racb  agus  nan  ceithir  beatbaichean,  agus  ann 
am  mheadbon  nan  seanair  uan  'na  sheasamh. ' 
Ann  am  mheadbon  na  rigb-chathracb,  arsa  mise, 
ann  an  sin  tha'n  Diadbachd,  ann  an  sin  tba'n 
Daonnacbd,  acb,  O  !  air  ieam  gur  e  so  a  dbeal- 
raicb  !  bu  dbeagh  dhearbbadb  e  so,  agus  thug  e 
mòr  tbaitneas  dhomb.  Hinn  an  Sgriobtur  so 
mòr  cbòmbnadb  leam  air  a'  pbùing  sin  ; — "  Oir 
rugadb  dhuirme  duine-cloinne,  tbugadb  dhuinn 
mac ;  agus  bithidh  an  uachdaranacbd  air  a 
gbualainn  ;  agus  goirear  mar  ainm  dbetb,  long- 
antacb^  Combairlicbe,  an  Dia  cumbachdach, 
an  t  Atbair  sìorruidb,  Prionnsa  na  sìtbe,"  &c. 
Isa.  ix.  6. 

123.  Mar  an  ceudna,  a  bbarr  air  teagasg  so 
Dbè  'na  fbacal,  ghnàthaicb  an  Tighearna  dà  ni 
a  cbum  mo  dbaingneachadb  anns  an  f  bìrinn 
so  ;  be  aon  ni  dbiù,  mearacbdan  nan  critb- 
chreideacb,  agus  an  t-aon  eile  ciont  a'pbeacaidb; 
mar  a  cbuir  na  crith-cbreidicb  an  agbaidh  na 
fìrinn,  's  ann  bu  mbò  a  dbaingnaich  Dia  mis 
innte,  le  mo  tbròracbadb  a  chum  an  Sgriobtuir 
sin  a  cbùm  gu  b-iongantacb  suas  i. 

124.  B'iad  na  mearacbdan  a  bba'n  sluagb  so, 
ma  ta,  a*  cumail  a  macb ; — (1.)  Nacb  b'iad 
na  Sgriobturan  Naomba  facal  Dè  ; — (2.)  Gu' n 
robb  aig  gacb  duine  air  an  t-saoghal  spiorad 
Cbriosd,  gràs,  agus  creideamb,  &c.,— (3.)  Nach 
do  riaraich  Criosd  air  a  cbeusadb,  agus  a  bbàs- 
aicb  o  cheann  nan  sè  ceud  deug  bliadhna  so 

chaidhe,  ceartas  Diadhaìdh  air  son  peacannan  a 
shluagh  ; — (4.)  Gu' n  robh  feòil  agus  fuil 
Chriosd  an  leth  a  steach  do  na  naoimh  ; — (5.) 
Nach  èireadh  cuirp  nan  naomh  agus  nan  ain- 
gidh  a  th'air  an  tiodhlaiceadh  anns  a'  chladh  a 
rithist ; — (6.)  Gu'n  deach  aiseirigh  nan  naomh 
thairis  cheana  ; — (7.)  Nach  deach  an  duine  sin 
losa,  a  bha  air  a  cheusadh  eadar  an  dithis 
mheirleach  air  Sliabh  Chalbharaidh  ann  an  tìr 
Chanaan  làimh  ri  ludea,  suas  thar  nèamh  nan 
reull ; — (8.)  Nach  tigeadh,  eadhon  an  dearbh 
losa  a  bhàsaich  le  làimh  nan  lìidhach,  a  rithist 
air  an  latha  dheireannach,  mar  dhuine  a  thoirt 
breth  air  na  h-uile  chinneach,  &c. 

125.  Bha  ioma  ni  truaillidh,  agus  gràineil 
airan  altrum,  agus  air  an  cumail  suas  leo  sud 
anns  na  lathaibh  ud.  ni  a  chuir  mise  chum  nan 
Sgriobturan  ga  'n  rannsachadh  ni  bu  mhionaid- 
ich'agus  bha  mitrìd  an  soluis  agus  andearbhaidh, 
cha-n  ann  a  mhain  air  m'  f  hoillseachadh  ach, 
mar  an  ceudna,  air  mo  dhaingneachadh  gu  mcr 
le  comhfhurtachd  'san  fhìrinn.  Agus  mar  a 
thubhairt  mi  cheana,  rinn  ciont  a'  pheacaidh 
mòran  còmhnaidh  leam,  oir  fòs  mar  thigeadh, 
sin  orm,  bheireadh  fuil  Chriosd  dhiom  e  rithist, 
arithist,  agus  a  rithist,  O  a  chàirdean  !  gairmibh 
air  Dia^  Criosd  fhoiUseachadh  dhuibh,  cha-n 
eil  aon  ann  a  theagais^eas  coltach  ris. 

126.  Bu  ro  f  hada  dhomh  fuireach  an  so,  gu 
innseadh  dhuibh  gu  sònraichte,  mar  a  chuir 
Dia  sios  mi  ann  an  uile  nithibh  Chriosd,  agus 

nam  meadhonan  a  ghnàthaich  e  chum  sin  a 
dheanamh,  mo  threòrachadh  a  dh'ionnsaidh 
f hacail  ;  seadh,  agus  fòs  mar  a  dh'  fhosgail  e 
dhomh  iad,  agus  a  thug  e  orra  dealrachadh 
^  o'm  aghaidh,  agus  còmhnaidh  a  ghabhail  maille 
rium,  labhairt  rium  agus  sòlas  a  thoirt  dhomh, 
a  rithist,  sa  rithist^  araon  o  bhith  fèin,  agus 
o  bith  a  Mhic,  agus  an  Spioraid,  an  fhacail  agus 
ant-Soisgeul. 

127.  A  mhain  so,  mar  a  dh'innis  mi  dhuibh 
roimh,  innsidh  mi  dhuibh  a  rithist,  mar  bu  tric 
gu'n  robh  e  toileach  buntain  rium  air  an  dòigh 
so,  air  tùs,  ceadachadh  dhomh  a  bhi  air  mo 
thrioblaideachadh  le  buairidhean  mu'n  timchioll, 
agus  an  sin  am  foillseachadh  dhomh.  Mar  air 
uairibh  gu'm  feumainn  laidhe  fo  mhòr  chionta 
air  son  peacaidh,  agus  a  bhi  air  mo  bhrudhadh 
gu  làr  leo,  agus  an  sin,  nochdadh  an  Tighearna 
dhomh  bàs  Chriosd,  seadh  ag  ionnlad  mo 
chogais  le  'fhuil,  air  chòr  is  gu  m  faighinn,  (agus 
sin  mu'n  robh  fhios  agam,)  gu'n  robh  anns  a' 
chogais  sin  anns  an  robh  an  lagh  an  dràst 
a'  riaghladh  le  boile,  eadhon  an  sin,  gun  gabhadh 
sìth  agus  gràdh  Dhè  còmhnaidh  tre  Chriosd. 

128.  A  nise  shaoil  mi  gu  'n  d'fhuair  mi 
dearbhadh  air  slàinte  bho  nèamh,  air  an  robh 
iomadh  seul  òir  air  an  cur,  agus  iad  gu  lèir  an 
crochadh  ann  am  shealladh  ;  an  sin  b'urrainn 
mi  cuimhneachadh  air  an  fhoillseachadh  so, 
agus  air  an  fhoillseachadh  ud  eile  do  ghràs  le 
sòlas,  agus  bu  tric  a  bha  fadachd  orm  nach  robh 

an  latha  deireannach  air  teachd,  chura  is  gu  m 
bithinn  gu  sìorruidh  air  dian-lasadh  leis  an 
t-shealladh,  agusleaoihneas  co-chomuinn  maille 
ris-an  a  fhuair  a  cheann  a  chrùnadh  le 
sgitheach  deilgneach,  smugaidean  air  an 
tilgeadh  air  aodainn,  a  chorp  air  a  bhriseadh, 
agus  anam  air  a  dheanamh  'na  iobairt  air 
son  mo  pheacannan  :  am  feadh  a  bha  mi  roimhe 
sin  'nam  laidhe  do  ghnà  air  balla-chrithaigbenl 
ifrinn  ;  a  nis'  air  leam  gun  robh  mi  air  faotainn 
cho  fad  air  falbh  uaipe,  air  chor  is  'nuair  u 
sheallainn  air  m'  ais,  gu  m  bu  ghann  a  chithinn 
i ;  agus,  '^  0 !"  arsa  mise,  **  nach  ann  a  bha  mi 
nise  ceithir  fichead  bliadhna  dh'aois  chum  a's 
gu'm  bàsaichinn  gu  grad,  agus  gun  rachadh 
manam  gu  sìth." 

J29  Ach  mu'n  d'fhuair  mi  an  fhad'  so  a 
mach  à  mo  bhuairidhean,  bha  mi  fad'  an  geall 
air  gu'm  faicinn  fèin  f  hiosrachadh  seann  duine 
diadhaidh  eigin  a  sgrìobh  ceudan  do  bhliadh- 
nachan  mu'n  d'  rugadh  mi ;  oir  iadsan  a  sgrìobh 
ri'm  linn  fèin,  shaoil  mi,  (ach  dh'  iarr  mi  orra 
mathanas  a  thoirt  dhomh  air  son  so  a  ràdh)  gur 
ann  a  sgrìobh  iad  mu  thimchioU  fhaireachadh, 
agus  fhèin-fhiosrachadh  dhaoin'  eile,  air  neo 
gun  d'  rinn  iad  \e  cumhachd  am  mòr-thuigse 
agus  phàirtean  nàdurrach,  sgrìobhadh  a  chum 
freagairt  do  chunnuiHbh  a  thug  iad  fainear  a  bha 
cu^'rdragh  air  muinntireile,  gun  iad  fèin  idir  dhol 
sios  do'n  daoimhne.  Seadh  ma  ta,  le  ioraadaidh 
miann  agus  fadachd  mar  sud  ann  am  inntinn, 

chur  Dia  aig  am  beil  ar  n-uile  lathaichean  agus 
shligheachan  'na  làmhan,  'nam  charamh  air 
aon  latha,  Leahhar  le  Màrtainn  Luther,  be  sin 
a  Leabhar-mìneachaidh  air  Litrichean  Phòil  a 
chum  na  Galatianach  ;  bha'n  leabhar  so  mar 
an  ceudna  cho  sean  is  gu'n  robh  e  ullamh  gu 
tuiteam  a's  a'  chèile  mìr  o  mhìr  am  feadh  a  bha 
mi  a'  tionndadh  a  chuid  duilleag.  A  nise  bha 
mi  anabarrach  toilichte  gu'n  do  thuit  a  leithid 
so  do  leabhar  'nam  charamh,  agus  'nuair  a 
leugh  mi  tacan  air  m'  aghaidh,  fhuair  mi  mo 
chor  fèin  a  bhi  do  rèir  f  hèin-f  hiosrachaidh-san, 
[no  chor-son],  agus  sin  cho  farsuinn  agus  cho 
làn-f  hiosrach  air  a  làimhseachadh  is  ge  do 
bhiodh  an  leabhar  air  a  sgrìobhadh  a  mach  à 
mo  chrìdhe,  chur  so  iongantas  orm,  oir  shaoil 
leam  nach  b'urrainn  an  duine  so  a  bheag  do 
dh*  fhios  a  bhi  aige  mu  thimchioll  staid 
Chriosdaidhean  na  linne  so,  ach  gur  am  a 
sgrìobh  agus  a  labhair  e  mu  thimchioU  fèin- 
fhiosrachadh  chriosdaidhean  nan  linntean  a 
chaidh  seachad. 

130.  Osbarr,  chonnsaich  e  mar  an  ceudna  gu 
cudthromach  'na  leabhar  ceud -thoiseachadh 
nam  buairidhean  so,  se  sin  ri  ràdh,  toibheum, 
an-dòchas^  agus  an  leithid  sin,  a'  nochdadh  gu'n 
robh  aig  lagh  Mhaois  cho  math  ris  an  diabhol, 
ris  a'  bhàs  agus  ri  ifrinn,  làmh  anabarrach 
anns  na  nithibh  sin  ;  ni  a  bha  air  tùs  glè  iong 
antach  leamsa ;  ach  air  dhomh  a  bhi  toirt 
fainear  agus  a'  faire,  f  huair  mi  a'  chùis  raar  sin 


GRAS  AM  PAILTEAS^  &C.  81 

da  rìreadh.  Ach  an  so,  cha  n-eil  mi  air  son  a 
bheag  dheth  aithris,  ach  air  leam  gu'm  feum  mi 
so  a  leigeadh  ris  ann  an  làthair  gach  duine,  gur 
fearr  leam  an  Leabhar  so  a  sgrìobh  Màrtainn 
Luther  air  Litrichean  Phòil  chum  nan  Gala- 
tianach,  na  leabhar  sam  bith  eile,  (ach  an 
Bìoball  Naomha,)  dheth  na  chunnaic  mi  riabh 
do  leabhraichean,  mur  an  leabhar  is  iomchuidh 
air  son  cogais  leòinte. 

131.  A  nise  f'huair  mi,  mar  a  shaoil  leam, 
gu  n  do  ghràdhaich  mi  Criosd  gu  mòr  ;  O  !  air 
leam,  gu'n  robh  m*  anam  a'  dlù-leantainn  ris, 
m'  uile  rùn  a'  dlù-leantainn  ris,  mhothaich  nii 
nio  ghràdh  dha  cho  teth  ris  an  teine?  agus  a 
nise  mar  a  thubhairt  lob,  sbaoil  mi  gu'm 
bàsaichinn  ann  am  nid,  ach  bu  ghrad  a  mhoth- 
aich  mi  nach  robh  mo  mhòr  ghràdh  ach  ro 
bheag ;  agus  gu'm  b'  urrainn  mise,  aig  an  robh 
mar  a  shaoil  mi-fèin  a  leithid  do  theas  ghràdh, 
do  dh'  losa  Criosdj  a  leigeadh  air  falbh  a 
rithist  air  son  fìor  bheagan.  Is  aithne  do  Dhia 
cia  mar  a  bheir  e  nuas  sinn,  agus  mar  a  dh'f  hal- 
aicheas  e  uaill  o  dhuine.  Goirid  an  deagh  so 
bha  mo  ghràdh  air  a  làn-dhearbhadh. 

i  32.  Oir  an  deigh  do'n  Tighearna  mo  shaor- 
adh  gu  gràsmhor  air  an  dòigh  so,  o'n  bhuaireadh 
mhòr  agus  ghoirt  ud  agus  mo  chuir  sios  cho 
taitneach  ann  ancreideamha  Shoisgeul  Naomha, 
agus  a  leithid  do  chomhfhurtachd  laidir,  agus 
do  dhearbhadh  beannaichte  a  thoirt  dhomh  o 
nèamh,   a  thaobh  mo   chòir  air   a  ghràdh  tre 

Cliriosd ;  thàinig  an  buaireadair  orm  a  rithisl, 
agus  sin  le  buaireadh  n'a  b'  àmhgharaiche  agus 
n  a  b'uabhasaiche  na  thàinig  orm  roimhe. 

133.  Agus  be  'm  buaireadh  sin,  —  ^'An 
Criosd  ro-bheannaichtc  so  a  reic  agus  dealach- 
adh  ris,  a  thoirt  seachad  air  son  nithe  na  beatha 
80,  no  air  son  ni  sam  bith."  Laidh  am  buair- 
eadh  so  orm  fad  bliadhna,  agus  dhlù-lean  e  mi 
do  ghnà,  ionnas  nach  dh'fhuair  mi  cuibhte'  is 
e  aon  latha  ann  am  mìos,  cha  dh'  fhuair  air 
uairibh,  urrad  ri  aon  uair  rè  iomadh  latha,  ach 
'nuair  a  bhithinn  ann  am  chadal  a  mhàin. 

134.  Agus  ged  do  bha  so  air  a  dhearbhadh 
air  m  inntinn,  nach  b'urrainn  iadsan  a  bha  aon 
uair  gu  h-èifeachdach  ann  an  Criosd,  (mar  a 
bha  dòchas  agam  tre  ghràs  a  fhuair  mise  mi- 
fèin,  a  chall  gu  bràth  air  chòr  sam  bith  ;  — 
'*  Cha  reicear  am  fearann  gu  bràth,  oir  is  leamsa 
am  fearann  ;''  deir  Dia,  (Leibh  xx.  23)  Aeh 
bha  e  'na  ghnà  aimheal  dhomh  'nuair  a  smaoin- 
tichinn  gu'n  robh  urrad  ri  aon  smuain  dhiù  sud 
agam  an  aghaidh  losa  Criosd,  a  rinn  a  leithid 
do  ni  air  mo  shon  sa  rinn  esan,  agus  fòs  aig  an 
àm  ud,  chamhòrgu'n  robh  smuain  sam  bith  eile 
annam  ach  smaointean  toibheumach  mar  iad 
sud. 

135.  Ach  cha  be  aon  chuid  m'  fhirath  do'n 
smaoin  so,  no  aon  iarratas  no  ionnsaidh  gu  cuir 
'na  h-aghaidh,  a  rinn  anns  a'  chuid  bu  lagha, 
dlìi-leanmhuinn  no  neart  na  smaoine  so  a  lùgh- 
dachadh  oir,  mheasgaich  si  i-fèin  anns  gach  ni 

ach  beag  a  smaointich  mi,  air  dòigh  is  nach 
b'urrainn  mi  aon  chuid  mo  bhiadh  ithe;  mi-fèin 
a  chromach  a  thogail  dealg  dheth  an  làr,  maide 
connaidh  a  bhristeadh,  no  mo  shùil  a  thionn- 
dadh  a  mull  na  nall  gu  seailltainn  ri  sud  no  riso 
gu'n  am  buaireadh  ud  a  bh  do  ghna  a'  tighinn, 
— "  Reic  Criosd  air  son  so^  reic  Criosd  air  son 
sud,  reic  e,  reice  e/* 

136.  Air  uairibh  thigeadh  e  gu  m'  inntinn, 
ni's  liugha  na  ceud  uair  còmhladh, — '^  Reic  e, 
reic  e"  agus  faodaidh  mi  ràdh,  gu'n  do  sheas  mi 
fad  uairean  iomlan  do  ghnà  a'  fantainn  air 
m*  dis,  agus  a'  farrach  m'  aignidh  'na  aghaidh 
m'um  b'urrainn  aon  droch  smuain  èirdh  nam 
chridhe  a  dh'  fhaodadh  aonta  thoirt  dha,  agus 
air  uairibh  chuireadh  am  buaireadair  mar  fhiach- 
aibh  orm  gu'n  daontaich  mi  gu  sin  a  dhean- 
amh  ;  agus  an  sin  bha  mi  mar  gu'm  bithinn  air 
mo  phianadh  air  cràdh-chleatha  fad  lathaichean 
iomlan, 

137.  Chuir  am  buaireadh  so  mi  fo  leithid  do 
chùram  agus  do  dh'  fhaicheall  air  eagal  gu'n 
tugainn  air  àm  sam  bith,  m'  aonta  dha 
chum  buadhachadh  tharam,  agus  a  thaobh  dian- 
neart  m'  inntinn,  a'  saoithreachadh  le  spàirn 
chum  cuir  an  aghaidhnah-aingeachd  so,  bhiodh 
mo  dhearbh  chorp  ann  an  iomairt  no  ghiasad 
le  'm  làmhan  's  le  'm  ùillean  ;  do  ghnà  a'  freag- 
airt,  cho  luath  sa  theireadh  an  nàmhaid  mill- 
teach,  reice  e ; — ^^  Chareic  mi,  cha  reic  mi,  cha 
reic  mi,  air  son  mìle,  mìle,  mìle  saoghal ;  a'  hibh- 

airt  mar  so  air  eagal  gu'n  deanainn  ann  am 
ineadhon  nam  buairidhean  so  a  mheas  tuilleadh 
is  iosal,  eadhon  gus  am  bu  ghann  a  bha  fios 
ceart  agam  c'àit'  an  robh  mi,no  cia  mar  a  gheibh- 
inn  m'  inntinn  a  shocrachadh  a  rithist  gu  fois  ! 

138.  Aig  na  h-àmannan  so  cha  leigeadh  e 
dhomh  mo  bhiadh  ithe  le  sìth,  ach  do  rìreadh 
am  feadh  a  bhithinn  'nam  shuidhe  aig  a*  bhòrd 
a'  gabhail  mo  bhìdh,  b'eigin  domh  dol  uaithe 
sin  a  dh'  ùrnaigh  \feumaidh  mi  mo  bhiodh  fhàg- 
ail  a  nis'  agus  a  cheart  nisè ;  bu  cho  ro 
mheallt'-naomha  so,  mar  an  ceudna  a  bhith- 
eadh  an  diabhol  ud.  'Nuair  a  bha  mi  mar  sud 
air  mo  bhuaireadh  theirinn  rium-fèin  ; — "  Tha 
mi  'n  dràsta  ri  mo  bhiadh  leig  dhom  crìoch  a 
chuir  air,'*  "  Cha  leig,"  ars  esan,  "  feumaidh 
tu  sud  a  dheanamh  a  nise,  air  neo,  cuiridh  tu 
niiothlachd  air  Dia,  agusni  thu  tàir  airCriosd." 
Uime  sin,  bha  mi  fo  mhòr  thrioblaid  leis  na 
nithibh  so,  agus  a  thaobh  ro  pheacaichead  mo 
nàduir ;  bha  mi  saoilsinn  gu'm  b'ann  o  Dhia  a 
thàinig  na  faoin-smuaintean  so  ;  agus  dhiùltairi 
sud  a  dheanamh,  mar  gu'n  diùltainn  Dia  ;  agus 
a  sin  bhithinn  cho  cionntach  []air  leam-fèin] 
a  chionn  's  nach  do  dh'  f  hreagair  mi  buaireadh 
an  diabhoil  is  ged  do  bhithinn  an  dèigh  lagh 
Dhè  a  bhriseadh  da  rìreadh. 

139.  Ach  gu  cuir  mo  sgeòil  an  giorrad,  aon 
mhadainn  air  dhomh  a  bhi  'nam  laidhe  ann  am 
leabaidh,  bha  mi  mar  air  amannan  eile  ni  bu  ro 
uabhasaich  air  mo  bhualadh  leis  a'  bhuaireadh 


GRAS  AM  PA.TLTEAS,  &C.  85 

so.  Ciiosd  a reic,  agus  dealachadh risj  bha  n  droch 
smuainsodognàa'  riuth  air  m'inntinn, — ''Reic, 
reic  e,  reic  e,"  cho  luath  sa  b'urrainn  duine 
labhairt,  agus  an  aghaidh  so  thubhairt  mi  'nam 
inntinn^  mur  bu  ghnà  leam  a  ràdh, — "  Cha  reic, 
cha  reic,  cha  reic,  air  son^  mìltean,  mìltean,  mìl- 
tean^  thuirit  rai  mar  so  air  a*  chud  bu  lugha 
fichead  uair  thairis  ;  ach  fa-dheòigh  mhothaich 
mi  an  srauain  so  a*  ruith  tro  mo  chridhe ; 
*'  fàlbhadh  e  raas  e  sin  a  thoil  fèin,"  agus  shaoil 
mi  mar  an  ceudna,  gu'n  d'  fhairich  mi  mo 
chridhe  a'  toirt,  saor-aonta  dha  sin,  O  !  dìchioU 
Shàtain^  O  !  an-dòchas  cridhe  an  duine  ! 

140.  A  nise  chaidh  an  cath  achosnadh,  agus 
thuirt  mise  sios  mar  eun  a  rachadh  a'  thilgeadh 
bharr  mullach  craoibhe,  chum  mòr  chiont,  agus 
eu-dòchas  eagalach.  Mar  so  air  èiridh  suas 
domh  o  m'  leabaidh  chaidh  mi  gu  dubhach  tùrs- 
ach  a  chum  an  achaidh,  ach  tha  fios  ag  Dia, 
gur  ann  le  cridhe  cho  trom  sa  b'urrainn  duine 
bàsmhor,  air  leann,  a  ghiiàlan,  oir  rè  da  uair  do 
dh'ùin'  bha  mi  coltach  ri  duine  màrbh,  gun 
leigheas  ann  domh,  ach  air  mo  thoirt  thairis  a 
chum  peanais  sìorruidh. 

141.  Agus  maille  ris  gach  uile  ni  eile,  rinn 
an  sgrìobtur  so  grèim  air  m'anam  ; — "  No  neach 
mi-naomha  sam  bith,  mar  Esau,  a  reic  air  son 
aon  ghrèim  bìdh  còir  a  cheud-bhreithe  ;  oir  a 
ta  f  hios  agaibh  'nuair  a  b'àill  leis  an  dèigh  sin 
:.m  beannachadh  a  shealbhachadh,  gu'n  do 
dhùiltadh  e  ;  oir  cha  d'  f  huair  e  àit  aithreachais, 

ged  dh'  iarr  se  e  gu  dùrachdach  le  deuraibh." 
Eabhxii,  16,  ]  7- 

142.  Bha  mi  nise  mar  neach  air  a  cheangaì, 
mhothaich  mi  mi-fèin  air  mo  dhìinadh  suas  fa 
chomhair  a'  breathanais  ri  teachd,  cha  ghabh- 
adh  nì  sam  bith  còmhnaidh  maille  rium  ;  rè  dha 
bhliadhna  iomlan  ach  dìteadh-sìorruidh,  agus 
dùil  ri  dìteadh-sìorruidh  a  theachd  orm.  Tha  nii 
*g  radh,  cha  ghabhadhnisam  bith  eilecòmhnaidh 
maille  riumachso^achtiotaidhean  beaga  a  mhàa 
air  son  furtachd,  mar  a  chì  sibh  an  dèigh  so. 

143.  Bha  na  briathran  ud  do  n'  anam,  mar 
gheimhlibh  umha  do'm  chasan,  agus  fo  'm  bith- 
f  huaim-san  shuibhail  mi  rè  mhìosan  iomlan. 
Ach  mu  thuaram  deich  no  aon  uair  deug  do'n 
latha  sin  fèin,  air  dhomh  a  bhi  'g  imeach  fo 
sgàile  gàraidh-sgithich,  (làn  bròin  agus  cionta, 
mar  is  fiosrach  Dia)  agus  mi  caoidh  air  son  a 
chruaidh-chàis  so,  gu'n  èireadh  a  leithid  sud  do 
smuain  'nam  inntinn,  air  ball  thàinig  na  briath- 
ran  so  do'm  ionnsaidh, — Cuiridh  fuil  Chriosd 
air  falbh  na  h-uile  chionta.  Ris  a  so,  stad  nii 
ann  am  inntinn.  Leis  a  sin  ghabh  na  briathran 
so  grèim  air  m'  aigneadh — •'  Glanaidh  fuil  losa 
Criosd  a  Mhic  sinn  o  gach  uile  pheacadh." 
1  Eoin,  i.  7. 

144.  A  nise  thòisich  mi  air  faotainn  sìthe 
'nam  anam,  agus  air  leam  gum  faca  mi  am  buair- 
eadair  ag  amharc  orm  gu  caog-shùileach  agus  e  a' 
sèapadh  air  falbh  uam,  mar  gu'm  biodh  nàir,  air 
air  son  na  rinn  e.   Fhuair  mì  aig  an  àm  cheudna 

mo  pheacannan  agus  fuil  Chriosd  air  an  sàmh- 
lachadh  a  mach  dhomh  mar  so, — nach  robh  mo 
pheacannan,  an  uair  a  rachadh  a  sàmhlachadh 
ri  fuil  Chriosd  dad  ni  bu  mhò  na  bha  ploc  no 
clach  bheag  a  bha  romham  an  comhais  ri  raon 
raòr  farsuinn  a  bha  'nara  shealladh  'san  àm 
sin.  Thug  so  mòr  mhisneach  dhomh  fad  a  dhà 
na  thrì  do  dh'  uairean,  agus  shaoil  mi  aig  an 
àra  sin  gu'm  faca  mi  tre  chreideamh  Mac  Dhè 
mar  a'  fulang  air  son  mo  pheacannan  ;  ach  a 
thaobh  'snach  dobhuanaich  so  maiUe  rium,thuit 
mi  sìos  'nam  inntinn,  fo  mhòr  chiont  a  rithist 

145  Ach  gu  sònraichte  air  son  an  sgriobtuir 
roì'-ainmaichte,  mu  dhèibhinn  Esau  a  chòir- 
bhreith  a  reic,  oir  laidheadh  an  sgrìobtur  sin 
fad  an  latha  air  m'  inntinn,  agus  chuirneadh  e 
sios  mi,  ionnas  nach  b'  urrainn  mi  air  aon  chor 
mi-fèin  a  thogail  suas ;  oir  nuair  a  bheirinn 
ionnsaidh  air  dol  chum  an  sgrìobtuir  so  no'n 
sgriobtuir  ud  air  son  furtachd,  bhiodh  na  briath- 
ran  so  do  ghnà  a'  sèirm  ann  am  chluasan,— - 
"  Oir  a  ta  fhìos  agaibh  'nuair  a  b'àill  leis  an 
dèigh  sin  ara  beannachadh  a  shealbhachadh 
gu'n  do  dhiùltadh  e :  oir  cha  d'  f  huair  è  àite 
aitheachais,  ged'  dh'iarr  se  e  gu  dùrachdach  le 
deuraibh." 

146.  Air  cuid  do  dh'  uairibh  bheanadh  na 
briathran  so  ann  an  Soisgeul  Lucais  riura. — 
"  Ach  ghuidh  mis  air  do  shon,  nach  dìobradh 
do  chreideamh  thu ;"  (Luc.  xxii.  32.  Ach 
cha-n  fhanadh  iad  so  maiUe  rium :  agus  ni  mò 

b'  urrainn  mì  gu  dearbha,  'nuair  a  bhèirinn 
fainear  mo  chor,  an  stèidh  bu  lagha  fhaotainn 
gu  saoilsinn  gun  robh  freum  a  ghràis,  no  chreid- 
eimh  sin  annamsa,  a  thaobh  mi  a  pheacachadh 
mar  a  rinn  mi.  A  nise  bha  mi  air  mo  shracadh, 
agus  air  mo  reubadh,  agus  ann  an  cruaidh-chàs 
trom,  fad  iomadh  latha  gu  h-iornlan. 

147«  An  sin  thòisich  mi  le  cridhe  tròm 
agus  cùramach,  air  beachdachadh  air  nàdur 
agus  meud  mo  pheacaidh,  agus  air  rann- 
sachadh  ann  am  facal  Dè  a  dh'  fheuch- 
ainn  am  b'  urrainn  dhomh  facal  geallaidh 
no  briathran  misnichidh  fhaicinn  ann  an  àite 
san  bìth  dheth^  o'm  b'urrainn  mi  comh-f  hurt- 
achd  a  tharruinn.  Uime  sin  thoisich,  mi  air 
beachdachadh  air  na  briathraibh  so  ann  Soisgeul 
Mharcuis,  san  treas  caibidil,  anns  an  ochdamh 
rann  thar  an  fhichead. — ^'  Gu'm  maithear  na 
h-uile  pheacannan  do  chlann  nan  daoine,  agus 
gach  toibheam  a  labhras  iad."  Shaoil  mi  gu'n 
robhsanàite  soann  am  shealladhathiotadh,geall- 
adh  mòr  agus  gràsmhor  air  mathanas  f  haotainn 
air  son  pheacannan  antromach  àrda ;  agus  air 
dhomh  beachdachadh  air  an  àite  sin  ni  bu 
ro  làine,  smaointich  mi  gur  ann  bu  chòir  a 
thuigsinn  ann  a  bhi  ciallachadh  ni  bu  ro- 
shònnraichte  an  aiteam  ud  a  chuir  an  gniomh 
peacannan  mar  bha  sud  air  an  ainmeachadh 
am  feadh  a  bha  iad  ann  an  staid  nàduir ; 
agus  nach  buineadh  e  dhomhsa  a  f  huair  araon 
solus  agus  tròcair,  ach  a  ghiùlain  mi-fèin  an 


^l 

deigh  am  fhaotainn  càlg  dhìreach  'nan  aghaidh 
le  cùl  a  chuir  ri  Criosd  mar  a  rinn  mi. 

148.  Bha  eagal  orm  uime  sin,  gu'm  faodadh 
gu'm  be  'm  peacadh  aingidh  a  chuir  mis  an 
gniomh,  am  '•  peacadh  sin  nach  faigh  mathanas 
a  chaoidh,"  mu  'm  beil-sa  labhairt  an  so,  "  Ach 
ge  be  labhras  toibheum  an  'aghaidh  an  Spioraid 
Naoimh'  cha-n  fhaigh  e  mathanas  a  chaoidh, 
ach  tha  e  'n  cunnard  peannais  shìorruidh/' 
(Marc.  iii.  29.)  Agus  bu  mhòid  a  thug  mi 
creidsinn  d'a  so  a  thaobh  nam  briathran  sin  ann 
an  lìtir  Phòil  a  chum  nan  Eabhruidheach, — "Oir 
a  ta  fhios  agaibh  an  uair  a  b'àill  leis  an  dèigh 
sin  am  beannachadh  a  shealbhachadh  gu'n  do 
dhiùltadh  e  ;  oir  cha  d'  fhuair  e  àite  aithreach- 
ais,  ged  dh'  iarr  se  e  gu  dàrachdach  le  deuraibh.'' 
Agus  lean  so  do-ghnà  rium. 

149.  A  nise  bha  mi  araon  'nam  eallach  agus 
'nam  uabhas  dhom  fèin,  agus  cha  d'fhiosraich 
mi  riamh  gus  an  uair  sin,  ciod  e  an  ni  a  blii 
sgìth  do  'm  bheatha,  agus  gidheadh,  a  bhi  fo 
eagal  bàsachadh.  O  !  cia  toileach  a  nise  bhithinn 
mar  neach  sam  bith  ach  mi-fèin !  no  ann 
am  chreutair  sam  bith  ach  'nam  dhuine  ;  agus 
ann  an  staid  sam  bith  ach  ann  am  staid  fèin  ! 
oir  cha  tàinig  ni  sara  bith  ann  am  inntinn  cho 
tric  risa  so,  gu'n  robh  e  na  ni  ea-comasach  gu'm 
maithte  dhomhsa  m'eu-ceartan,  no  gu'mfaighinn 
tearnadh  o'n  fhèirg  a  ta  ri  teachd. 

150.  A  nise  thòisich  mi  air  ath-ghairm  na 
h-airasir  a  dh'  fhalbh  air  a  h-ais  ;  a'  miannach- 

adh  mìV  uair  thaìris,  gu  n  robh  an  latha  fathast 
gu'n  tighinn  anns  am  bithinn  air  mo  bhuaireadh 
gu  peacadh  mar  sud,  a'  co-dhùnadh  le  mòr- 
chorraich  araon  ri'm  chridhe  agus  ri  uil'  ionn- 
saidhean  an  nàmhaid,  0 !  b'f  hearr  leam  a 
bhi  air  mo  reubadh  ann  am  mhìribh  na  bhi  air 
m'  fhaotainn  'na  m'  fhear-aontachaidh  dhaibh. 
Ach  mo  thruaighe,  bha  'na  smaointean,  na 
h-iarraidhean,  agus  na  rùintean  so  ro  anmoch 
chum  mo  chòmhnadh,  agus  thàinig  an  smaoin 
so  gu  mo  chridhe,  gu  'n  do  leig  Dia  dheth  mi, 
le  mo  chead  a  thoirt  dhomh  air  falbh ;  agus 
chlaon  mise.  "  Och!'  arsa  mise,  "  nach  robh 
mi  mar  anns  na  mìosan  a  chaidh  tharum,  mar 
anns  na  laithibh  air  an  do  choimhid  Dia  mi !' 
lob.  xxix.  2. 

151.  An  sin  a  rithist,  a  thaobh  nach  bu 
mhath  leam,  dol  a  dhìth  gu  sìorruidh,  thòisich 
mi  air  coimis  mo  pheacannan  fèin  ri  peacannan 
rauinntir  eile  a  dh'  fheuchainn  am  faicinn  an 
d'rinnaonsambith  dhiù-sanachaidh  a  thearnadh 
mar  a  rinn  mise.  Uime  sin,  smaointich  mi  air 
adhaltranas  agus  air  mortDhaibhidh,agus  fhuair 
mi  iad-sin  'nam  peacannan  an-tromach,  agus 
iad  mar  an  ceudna  air  an  cuir  an  gniomh  an 
dèigh  dha  solus  agus  gràs  fhaotainn,  ach  fòs  an 
dèigh  dhomh  beachdachadh  gu  ceart  chunnaic 
mi  nach  robh  euceartan- san,  ach  mar  iad  sin  a 
mhain  a  bha  'n  aghaidh  lagh  Mhaois,  ni  bho'm 
b'urrainn  an  Tighearna  Criosd  le  aonta  fhac- 
ail  a    shaoradh,   ach  bha  m*    euceartan-s'  an 

aghaidh  an  t-Soisgeil,  seadh,  agus  an  aghaidh 
Eadar-mheadhonair  an  t-Soisgeil,  agus  reic  mi 
mo  Shlànaighear. 

152.  Bha  rai  sin  a  rithist  mar  gu  m  bithinn 
air  mo  chràdh  air  cuibhe-phianaidh  'nuair  a 
bheachdaich  mi,  a  bharrachd  air  a'  chionta  sin 
a  ghabh  sèilbh  orm  cheana,  gu'n  robh  mi  cho 
falamh  do  ghràs,  agus  cho  ro  mhòr  air  mo 
mhealladh  !  Ciod  arsa  mise,  am  feudar  nach  bi 
e  'na  pheacadh  sam  bith  eile  ach  am  peacadh 
so  ?  Am  feudar  gur  e  an  t-easantas  mòr  so  a 
bhios  ann  ?  (Sàlm.  xix.  13)  Am  feudar  gu'm 
bean  an  t-aon-eucorach  ri  m'  anam  ?  (Eoin.  v. 
18.)  O  !  ciod  a'  ghuin  a  fhuair  mi  anns  na 
briathran  so  gu  lèir  ! 

153.  Seadh,  arsa  mise,  nach  eil  ann  ach  aon 
pheacadh  air  son  nach  faighear  mathanas  ?  a  ta 
ìeagadh  an  anma  far  nach  ruig  tròcair  Dhè  air  ; 
agus  am  feudar  gu'm  beil  mise  ciontach  do'n 
pheacadh  sin.  Am  beil  ach  aon  pheacadh  a 
measg  cho  liugha  mìle  do  pheacannan  air  son 
nach  faighear  mathanas,  agus  am  b'  fheudar 
gu'n,  cuirinn-s'  am  peacadh  sin  an  gniorah 
O !  a  pheacaich  neo~shona,  O  !  a  dhuine  neo- 
shona  !  Bhriseadh  agus  bhuaireadh  na  nithe  so 
rao  spiorad,  ionnas  nach  robh  fhios  agam  ciod  a 
dheanainn,  shaoil  leam  air  uairibh  gu  m  buin- 
eadh  iad  uam  mo  chiall  nàdurrach :  agus  a 
chum  mo  thruaighe  antromachadh  thigeadh  so 
gu  m'  inntinn.  ''  Oir  a  tafhios  agaibh  an  'nuair 
a  b'  àiil   leis  an  deigh  sin  am   beannachadh  a 

shealbbachadh  gun  do  dhùiltadh  e  ge  do 
dh'  iarr  se  e  gu  dùrachdach  le  deuraibh."  0  ! 
cha-n  eil  fios  aig  duine  air  uabhasaibh  nan 
lathachan  so  ach  agam  fèin. 

154.  An  deigh  so  thòisich  mi  air  smaoin- 
teachadh  air  na  peacannan  sin  a  chuir  Peadar 
an  gniomh  le  mhaighistear  àicheadh,  agus  gu 
dearbha  thàinig  iad  so  ni  bu  dlùithe  dhomhsa, 
na  peacannan  sam  bith  eile,  a  b'  urrainn  mi 
fhaotainn,  oir  dh'  àicheadh  esan  a  mhaighistear 
mar  a  rinn  mise,  an  deigh  dha  solus  agus  trò- 
cair  fhaotainn,  seadh,  agus  sin  ceudeachd,  an 
deigh  dha  sanus  f haotainn  ;  thug  mi  fainear  mar 
an  ceudna,  gun  d'  rinn  esan  sin  uair  no  dhà,  an 
deigh  dha  ùine  gu  smaointeachadh  fhaotainn 
eadarna  h-uairibh  sin,  ach  ged  do  chuir  mi  na 
ciìisean  ud  gu  ìèìr  cuideachd,  nam  bu  chomas- 
ach  e  gu'mfaodainn  cobhair  fhaotainn,  gidheadh, 
smaointich  mi  rithist,  nach  robh  a  pheacadh- 
san  ni  bu  mhò  na  'mhaighistear  àicheadh,  ach 
be  mo  pheacadh-sa  mo  Shlànaighear  a  reic. 
Uime  sin  smaointich  mi  annam  fèin,  gu'n 
tàinig  mi  ni  bu  dldithe  air  ludas  na  thàinig  mi 
aiaon  air  Daibhaidhno  Peadar. 

155  An  so  a  rithist  lasadh  mophian  a  mach, 
agus  sàraicheadh  e  mi,  seadh,  phromadh  e  mi, 
mar  gu'm  b'eadh,  gu  smùraich  a  bhi  beachd- 
achadh  air  teasraiginn  Dhè  air  muinutir  eil,  am 
feadh  a  thuit  mi-fèin  san  ribhe ;  oir  ann  ani 
beachdachadh  mar  so  air  peacannan  dhaoine 
eile,  agus  ga  'n  comais  ri  mo  pheacannan  fèin, 

cithinn  gn  soilleir  gu'n  d'  anacail  Dia  iad  a 
dh'aindeoin  an  aingidheachd,  agus  nach  do 
cheadaich  e  dhaihhmara  cheadaich  e  dhomhsa 
tionndadh  gu  bhi  ann  am  mhac  an  sgriosa  ! 

156.  Ach  O!  cia  cho  luachmhor  sa  mheas 
m'  anam  aig  an  àm  so  an  teasraiginn  a  chuir 
Dia  mu  thimchioll  a  phobuill !  O  !  cia  cho 
tearainnte  sa  chunnaic  mi  iadsan  ag  imeachd  a 
chuartaich  Dia  a  steach.  Bha  iad  fo  chdr- 
am-san,  fo  dhion-san,  agus  fo  choimhid 
sònraicht'  a  fhreasdail^  ged  a  bha  iad  a  cheart 
cho  olc  riumsa  a  thaobh  nàduir ;  gidheadh  a 
thaobh  is  gu'n  do  ghràdhaich  se  iad,  cha  chead- 
aichead  e  dhaibh  tuiteam  air  taobh a  mach  a  thròc- 
air  ;  ach  air  mo  shonsa,  bha  mi  caillte,  rinn 
mi  fèin  sin  don.h,  cha  teasraigeadh,  agus  cha 
choimhideadh  e  mi,  ach  dh'  fhuilig  e  dhomh, 
o  n  bu  neach  a  chuireadh  air  chial  mi,  tuiteam 
mar  a  rinn  mi.  A  nise  rinn  na  h  earrannan 
beannaichte  so  do'n  Sgriobtur  a  ta  labhairt  mu 
thimchioll  Dia  a  bhi  gleidheadh  a  phobuill  fèin 
deàlradh  mar  a'  ghrian  ann  am  làthair,  ged 
nach  b'ann  a  thoirt  furtachd  dhomh,  ach  fòs. 
gu  staid  shona  agus  òighreachd  na  muinntirsin 
H  bheannaich  an  Tighearn  a  nochdadh  dhomh. 

157.  A  nise  chunnaic  mi,  mar  a  bha  làmh 
aig  Dia  anns  gach  freasdal  agus  cead  peacaidh 
a  bha  beirsinn  air  a  shluagh  taghte  ;  mar  sin 
bha  làmh  aige  anns  gach  buaireadh  a  bha  aca  ri 
pheacachadh  'na  aghaidh  fèin,  cha-n  ann  a  chum 
am  brosnachadh  gu  aingidheachd,  ach  a  chum 

am  buairidhean  agus  an  trioblaidhean  sònraite  a 
roghnachadh  a  mach  dhaibh,  agus  am  fàgail 
raar  ara  ceudna  rè  ùine  aig  nithibh  a  mhain 
nach  faodadh  an  sgrios,  ach  an  irioslachadh, 
ach  nach  faodadh  an  cuir  air  an  taobh  thall  d'a 
iochd,  ach  an  saoradh  ann  an  slighe  ath-nuadh- 
achaidh  a  thròcair.  O  !  ciod  an  gràdh,  ciod  an 
cùrara !  ciod  an  suairceas  !  agus  an  tròcair  a 
chunnaic  rai  nise  ga'n  co-raheasgadh  fèin  maille 
ris  gach  dòigh  is  sàraichte  agus  is  uabhasaiche 
do  dhòighean  Dhè  a  thaobh  a  phobuiU  !  Leig- 
eadh  e  le  Daibhidh,  le  Heseciah,  le  Solamh, 
le  Peadar,  agus  le  muinntir  eile  tuiteam, 
ach  cha  leigeadh  e  leo  tuitean  anns  a'  pheac- 
adh  nach  faodair  a  mhathadh,  no  tuiteam^ 
ann  an  ifrinn  air  son  peacaidh.  O  !  arsa  mise, 
be  sud  na  daoine  do'n  tug  Dia  gràdh  ;  be  sud  na 
daoine  ged'  rinn  Dia  an  smachdachadh  a  tha  e 
gleidheadh  ann  an  tearuinnteachd  maille  ris, 
agus  do'n  tug  e  còmhnaidh  fo  sgàil'  an  Uile- 
chumhachdaich.  Ach  mheudaich  gach  smaoin 
diù  sud  bròn,  àmhghar,  agus  uabhas  dhomhsa, 
Ge  be  air  bith  ni  air  an  smaointichinn  a  nise 
bhiodh  e  'na  chlaoidh  dhomh,  na  n  smaoin- 
tichinn  air  mar  bha  Dia  a'  coimhid  a  mhuinntir 
fèin,bhasin'nachlaoidh  dhorah;  'nasmaointich- 
inn  air  raar  thuit  rai-fèin  bha  sin  'na  chlaoidh 
dhorah.  Mar  a  cho-oibrich  gach  ni  le  chèile  chum 
math  agus  feum  a  dheanamh  dhaibh-san  a  bha 
air  an  gairm  do  rèir  am  feuma,  mar  sin  shaoil 
mise  gu'n  do  cho-oibrich   gach   ni    le    chèille 

dhomhsa  chum  mo  mhilleadh,  agas  e  chum  mo 
leir  sgrios  sìorruidh. 

158.  An  sin  a  rithist,  thòisich  mi  air  coimis 
mo  pheacannan  fèin  ri  peacannan  ludais,  a 
dh'fheuchainn  am  faighinn  na'm  bu  chomasach 
e,  an  robh  eadar-dheaiachadh  eadar  mo  pheac- 
annan-sa  agus  a'  chud-sa  peacannan  ata  da  rìr- 
eadh  do-mhaithte ;  agus — "  0  !"  arsa  mise,  "  ma 
tha  eadar-dhealachadh  eatorra,  ged'  nach  biodh 
ann  ach  leud  ròine,  ciod  an  còr  sona  anns  am 
biodh  m'anam !"  Agus  le  geur-bheachdachadh 
f  huair  mi  gu  n  d'  rinn  ludas  an  gniomh  ud  le 
ìàn-toil,  ach  bha'n  ni  sin  arinn  mise  an  aghaidh 
achanaich  agus  dùrachd  ;  osbarr  chuir  esan  a 
pheacannan  an  gniomh  an  deigh  mòran  smaoin 
teachaidh,  ach  bha  rao  pheacannans'air  an  cur  an 
gniomh  le  deifir  eagalach  ann  an  tiotadh ;  feadh 
na  h-ùine  so  bha  mi  air  mo  luasgadh  sios  a's 
suas  mar  locust,  agus  air  m'  iomain  o  thrioblaid. 
a  chum  bròin,  do  ghnà  a'  cluinntinn  fuaini 
tuiteam  Esau  a'  toirm  ann  am  chluasan  agus 
an  ni  uabhasach  a  thàinig  air  an  co-iòrg  an 
tuiteam  sin. 

159.  Bha  na  smaointean  so  mu  thimchioll 
peacadh  ludais  rè  seal  na  bheaganco-fhurtachd 
dhomh,  oirchunnaic  minachrobhmopheacadhdo 
rèir  cora  cho  mòr  ri  pheacadh-san,  aeh  dh'f  halbh 
an  fhurtachd  so  gu  h  aithghearr  a  rithist,  oir 
smaointich  mi  annam  fèin  gu'n  robh  ni  bu  Uugha 
seòl  na  h-aon  air  am  faodte  am  peacadh  so  air 
son  nach  faighear  mathanas  a  chuir  an  gnìomh. 

Mar  an  ceudna  shaoil  mi  gu'n  robh  caochla 
cheuman  crduichte  ann  diù  sin  cho  math  sa 
bh'ann  do  pheacannan  eile,  agus  air  sonn'a  b'urr- 
ainn  mis'  f  haicinn,  fathast  gu'm  faodadh  gu'n 
robh  am  peacadh  a  rinn  mise  mar  aon  air  nach 
faoidte  chaoidh  dol  seachad. 

160.  Bha  mi  nise  gu  tric  fo  nàire  air  son 
gu'n  robh  mi  ann  am  dhuine  cho  gràineil  ri 
ludas,  smaointich  mi  mar  an  ceudna,  cho  fuath- 
mhor  sa  bhithinn  ann  an  làthair  nan  uile 
naomh  air  latha  'bhreitheannis,  ionnas  nach 
b'urrainn  mi  aig  an  àm  ud  duine  math  fhaicinn 
a  shaoil  mi  aig  an  robh  deagh  chogais  gu'n  mo 
chridhe  a  chrithneachadh  roimhe  am  feadh  a 
bha  mi  'na  làthair  ;  O !  a  nise  chunnaic  mi 
glòir  ann  an  imeachd  maille  ri  Dia,  agus  an 
tròcair,  a  bh'ann  do  neach  deagh  chogais  a  bhi 
aige  'na  làthair-san. 

161.  Bha  mi  gu  mòr  air  mo  bhuaireadh  aig 
an  àm  sin  chum  mi-fèin  a  thoileachadh  le 
bairealan  meallta  ghabhail  do'm  ionnsaidh  mar 
iad  so,  nach  biodh  leithid  latha  bhreitheanais  idir 
ann,  agus  nach  èireadh  sinn  a  rithist  suas  o'n 
eug,  agus  nach  robh  am  peacadh  na  ni  cho 
doilghiosach  sa  chaidh  aithris,  agus  dhìiisg  am 
buaireadair  suas  na  smaointean  so, — ''  Oir  ged' 
dh'fhaodadh  na  nithe  ud  a  bhi  fior,  ma  chreid- 
eas  tusa  nach  eil  iad  mar  sin,  ach  'nan  dearbh 
bhrèig  bheir  sin  comhf  hurtachd  dhut  air  son  an 
àma  ta  làthair,  mas  a  h-èigin  dut  dol  a  dhìth, 
c'arson  a  phianadh  tu  thu-fèin  roi'n  àm  ?  fuad- 

aich  smuaÌTitean  niu  thimchioll  damnadh  sìorr- 
uidh  o  t'inntinn,  le  tighinn  achum  nan  eo-dhiàn- 
aidhean  leis  an  gnà  le  luchd-àicheadh  Dhè  agus 
le  luchd-bòilich  comhfhurtachd  a  thoirt  dhaibh- 
fèin  maille  ris  a'  chuid  eile." 

162.  Ach  O  !  'nuair  a  chaidh  na  smaointean 
ud  tre  mo  chridhe,  cia,  mar  gu'm  b'eadh,  ann 
an  uidhe  ceuma  a  bha  bàs  agus  breitheanas 
ann  am  shealladh,  shaoil  leam  gun  do  sheas  ani 
breitheamh  aig  an  dorus  ;  ionnas  nach  b'urrainn 
mi  caidreamh  a  thoirt  do  leithid  sud  do  smaoin- 
tean  maille  rium.  Ach  air  leam,  gu'm  beil  mi 
iaicinn  leis  a  so  ;  gu'n  gnàthaich  Sàtan  meadhon 
sam  bith,  a  chum  an  anma  chumail  o  Chriosd  ; 
cha  toigh  leis  inntinn  air  a  dùsgadh,  'se  mi- 
cbùram,  doille,dorchadas  agus  mearachd,  dearbh 
rìoghachd  agus  ionad-còmhnaidh  an  aon- 
eucoraich. 

163.  Fhuair  mi  e  'na  ni  cruaidh  a  nise, 
ùrnaigh  a  dheanamh  ri  Dia,  a  thaobh  gu'n  robh 
an-dòchas  ga  mo  shlugadh  suas ;  shaoil  leani 
gu'n  robh  mi  mar  le  doinionn  air  m'f  huadachadh 
air  falbh  uaithe  ;  oir  do  ghnà  nuair  a  ghlaodh  - 
ainn  ris  air  son  tròcair  thigeadh  a  steach  orm  ; 
— "  Tha  e  nise  ro  anmoch,  tha  micàillte,  chead- 
aich  Dia  dhomh  tuiteam,  cha-n  ann  a  chum  mo 
smachdachadh,  ach  a  chum  mo  dhamnaidh  ;  tha 
mo  pheacadh  do  mhaithte  ;  agustha  fhios  agam 
mu  thimchioU  Esau,  an  deigh  dha  a  chòir 
bhreith  a  reic,  gu'n  gabhadh  e  am  beatinachadh, 
ach  dhiùlltadh   dha  e."     Mu'n    àm  so   thàinig 

leabhar  anns  an  robh  a'  chunntais  uabhasach 
mu  thìmchioU  an  truaghain  bhàsmhoir  ud 
Frahcus  Spira  gu  mo  làimh,  leabhar,  a  bha  do 
m'anam  neo  shuaimhneach,  mar  shalan  an  uair 
a  rachadh  a  shuathadh  ri  tir-chneidh  ;  bha 
gach  earrann  do  'n  leabhar  sin,  gach  osna 
rinn  an  duine  sin,  (maille  ris  a*  chud  eìle  de  a 
ghniomharran  'na  thùrsa  agusnachruaidh.chàs.) 
mar  a  dheòir  a's  achanaichean,  a  shnagadan 
f hiacal,  fhàsgadh  dhòrn,  a  shniomh  air  falbh^ 
f  hannachadh,  a  sheargadh  às fo  làmh  chumhachd- 
ach  Dhè  a  chaidh  a  leagadh  air,  bha  iad  sin,  mar 
sgeannan  agus  mar  bhiodagan  a  dol  gu  m'anam  ; 
ach  bha'n  earrann  so  dhe  a  bhriathran  gu 
h-àraidh  ro  uabhasach  leam — ^'  Is  eòl  do  dhuine 
an  tobair  o'm  beil  am  peacadh  ag  èiridh,  ach  cò 
a  chumas  a  shruthannan  o  ruith."  An  sin 
thuiteadh  na  ceud  bhriathran  mar  cho-dhìmadh 
an  iomlain  mar  bheithir  theinntich  air  mo  chogais 
a  rithist : — ^'  Oir  a  ta  fhios  agaibh  'nuair  a  b'àili 
leis  an  deigh  sin  am  beannachadh  a  shealbhach- 
adh  gu'n  do  dhiultadh  e,  oir  cha  d'fhuair  e  àit 
aithreachais  ged  dh'iarr  se  e  gu  dùrachdach  le 
deuraibh." 

164.  An  sin  bhithinn  air  mo  bhualadh  gu 
mòr  bhalla-chrith,  ionnas  air  uairibh  gu'm 
mothaichinn  fad  lathaichean  iomlan  mo  dhearbh 
chorp  cho  math  ri  m'anam  a'  crithneachadh  le 
cràdh  o  mhothachadh  air  breitheanas  uabhasach 
so  Dhè  a  thuiteadh  orrasan  a  chaireadh  an 
gniomh  am  peacadh  eagalach  ud  air  son  nach 

faighear  mathanas  a  chaoidh.  Mhothaich  mi 
mar  an  ceudna,  a  leithid  do  làn  agus  do  theas 
ann  am  ghoile  a  thaobh  an  uabhais  so  a  ghlac 
mi  air  chòr  is  gu'n  robh  mi  gu  sònraichte  air 
araaibhmargun  sgàineadh  cnàimh  mo  bhroillich 
às  a  chèile ;  an  sin  chuimhnich  mi  m'u  thim- 
chioll  ludais. — ''  Air  dha  tuiteam  sios  air 
aghaidh,  sgàin  e  sa  mheadhon  agus  bhrùchd  a 
mhionach  uile  mach."   Gnìomh  i.  18. 

165.  Bha  eagal  orm  mar  an  ceudna  gu'm  be 
so  an  comharradh  a  chuir  Dia  air  Cain,  eadhon 
gnàth-eagal  agus  balla-chrith  fo'n  eallach  throm 
do  chiont'  a  chuir  e  r'a  chunntais,  air  son  fala 
a  bhràthar  AbeL  Mar  sin  thionndadh,  shniomh, 
agus  chrùb  mise  fo'n  uallach  thròm  a  bh'air  mo 
mhuin  fèin,  uallach  a  shàraich  mi  cho  mòr  is 
nach  b'  urrainn  mi  araon  seasamh,  no  falbh,  no 
laidhe  gu  foìs  no  sìth  ! 

166.  Fòs  thigeadh  an  ràite  so  air  uairibh  gu 
m'inntinn — "  Thug  thu  tiodhlacan  do  dhaoine 
ceannairceach."  (Sàlm,  Ixviii.  18.)  "  Do 
dhaoine  ceannairceach,"  arsa  mise.  Seadh  gu 
cinnteach,  is  ionnan  iad  sin  agus  muinntir  a  bha 
aon  uair  a'  toirt  gèiUeadh  d'an  rìgh,  eadhon  iad 
so  air  dhaibh  aon  uair  bòideachadh  gu'n  biodh 
iad  dìleas,  agus  umhal  d'a  riaghladh,  ach  a  thog 
an  dèigh  sin  an  àrmaibh  'na  aghaidh ;  agus  so 
arsa  mise  mo  chòrsa ;  ghràdhaich  mis'  e  aon 
uair  agus  ghluais  mi  'na  f  hiamh  agus  'na  eagal, 
agus  rinn  mi  sèirbheis  da,  ach  a  nis'  is  ceannairc- 
each  mi,  reic  mi  e,  thuirt  mi  ris,  '^  e  dh'f  hàlbh 

na  b'e  s'n  a  thoit  fèin,"  ach  iha  tiodhlacan  aige 
do  dhaoine  ceannairceach  fhathast,  agus  c'arson 
nach  bi  e  aige  dhomhsa  ? 

J  67.  Smaointich  mi  air  uairibh  air  a  so,  agus 
shaoithricb,  mi  air  son  grèim  a  dheanamh  air, 
se  sin,  gu'm  faodainn  beagan  comhfhurtachd 
fhaotainn,  ach  chaidh  mi  iomrall  air  a  sin  mar 
an  ceudna,  bha  mi,  le  'neart  air  m'fhuadachadh 
gu  cian  thairis  air  ;  bha  mi  coltach  ri  duine 
bhite  dol  a  chur  gu  bàs,  eadhon,  anns  an  ionad 
sin  anns  bu  mhiann  leis  crùbadh  sios  a  chum  e 
fèin  f  halach,  ach  anns  nach  faodadh  e  fhalach  a 
dheanamh ! 

J68.  A  rithist,  an  deigh  dhomh  beachdach- 
adh  mar  so  air  peacannan  nan  naomh  gu  sòn- 
raichte,  agus  a  f  huair  mi  mo  pheacadh  fèin  a 
bhi  mòran  ni  bu  mhò  no  na  peacannan  acasan, 
an  sin  thòisich  mi  air  smaointeachadh  annara 
fèin  'nan  cuirinn  an  cuid  sa'  peacannan  gu  lèir 
cuideachd,  agus  mo  pheacadh  fèin  air  leth  r'an 
aghaidh  ;  nach  faodadh  an  sin,  gu'm  faighinnmis- 
neach  ?  Oir  mo  pheacadh  sa,  ged'  is  mò  e  na  peac- 
adh  a  h-aon  diù  san  mar  a  h-eil  e  ach  cho  mòr 
r'am  peacannan-sa  uile  cuideach,  tha  dòchasann 
do'm  thaobh,  oir,  an  fhuil  sin  anns  an  beil  feartan 
fi^u  leòir  a  chum  am  peacannan-sa  gu  lèir  a 
ghlanadh  air  falbh  tha  feartan  gu  leòir  ann  a 
V  hum  mo  pheacannan  s'  a  'ghlanadh  air  falbh 
ged  a  tha  iad  cho  mòr  r'an  peacannan-san,  mar 
a  h-eil  iad  ni's  mò  n'an  cuid-san  gu  lèir.  An 
so   a   rithist     chùimhnaich   mi   air   peacannan 

Dhàibhidh,  Sholaimh,  Mhanaseh,  Pheadair, 
agus  a'  chuid  eile  do'n  mhòr  luchd-easantais, 
agus  shaoithrich  mi  mar  an  ceudna,  mar  a 
dh'  fhaodainn  le  ceartas  a  dheanamh,  air  na 
peacannan  acasan  antromachadh,  agus  air  an 
àrdachadh  air  iomadh  cor  agus  dòigh. 

169.  Smaointichinn  maille  rium  fèin,  gun  do 
dhòirt  Daibhidh  fuil  a  chum  a  chuid  adhaltranais 
achòmhdachadhagusfhalach,  agus  sincuideachd 
le  claidheamh  chloinn  Ammoin,  obair  nach 
b  urrainn  a  bhi  air  a  deanamh  ach  le  innleachd 
air  a  sònrachadh  roi'-làimh,  ni  a  bha  na  an- 
tromachadh  air  a  pheacadh.  Ach  philleadh  so 
do'm  ionnsaidh ;  ^'  A  !  cha  robh  iad  sin  ach 
'nam  peacannan  an  aghaidh  an  lagha,  agus  bha 
losa  air  a  chur  a  chum  teasraiginn  uapa,  ach 
tha  do  pheacadh-sa  an  aghaidh  an  t-Slànaighear 
agus  cò  'thearnas  tu  uaidhe  sin  ?" 

170.  An  sin  smaointich  mi  air  Solamh,  agus 
air  mar  pheacaich  e  le  mnathan  coimheach  a 
ghràdhachadh  agus  a  chlaon  e  air  falbh  a  chum 
an  iodhalan  le  teampuill  a  thogail  daibh  agus 
gun  d'rinn  e  so  an  aghaidh  solais  agus  eòlais  'na 
sheann  aois,  an  deigh  dha  mòr  thròcair  fhaot- 
ainn.  ach  rinn  an  dearbh  cho-dhùnadh  a  ghearr 
air  falbh  mi  anns  na  smaointeannan  roimhe  mo 
ghearradh  air  falbh  uaithe  so  ;  se  sin  ri  ràdh^ 
nach  robh  annta  sud  uile  ach  peacannan  an 
aghaidh  an  lagha,  ni  air  son  an  d'  ullaich  Dia 
iocshlaint,  ach  reic  mise  mo  shlànaighear  agus 

clia'  robh  ìobairt   tuilleadh  ann   air  son  peac- 
aidh. 

171.  An  sin  chuirinn  mailleri  peacannan  'nan 
daoine  so  peacannan  Mhanaseh,  mar  a  thog  e 
altraichean  do  dh'  iodhalaibh  ann  an  taigh  an 
Tighearna,  choimhid  e  mar  an  ceudna  amannan, 
agus  ghnàthaich  e  drùidheachd,  bha  buntainn 
aig  ri  luchd-buidseachd  agus  bha  e-fèin  'na 
bhuidsiche,  agus  a'  chumail  leannanan-sìthe ; 
agus  loisg  e  a  chlann  air  an  teine  mar  ìobairt  do 
dheamhnaibh,  agus  thug  e  air  sràidibh  Irusaleim 
sruthadh  le  fuil  nan  neo-chiontach,  bha  iad  sud, 
arsa  mise,  'nam  peacannan  mòra,'nam  peacannan 
flann-dhearg^  ach  fòs  thigeadh  so  do'm  ionns- 
aidh, — ^'  Cha-n  eil  a  h-aon  do  na  peacannan  sin 
a  dh'  aon  nàdur  ri  do  pheacannan-sa  dhealaich 
thu  ri  losa,  reic  thu  do  Shlànaighear.'' 

172.  Bha'n  smaoin  so  do  ghnà  a  claoidh  mo 
chridhe,  gu'n  robh  mo  pheacadh  calg-dhìreach 
an  aghaidh  mo  Shlànaighear  ;  agus  sin  mar  an 
ceudna  aig  an  àirde  sin  a  thubhairt  mi  ann  am 
inntinn  mu  thimchioll, — *'  falbhadh  e  ma  e  sin 
a  thoii  fèin."  O  !  shaoil  mi  gu  'm  bu  mhò  am 
pheacadh  ud  na  peacadh  dùthcba,  no  rìoghachd 
no  'n  t-saoghail  gu  leir,  cha  robh  a  h-aon  de 
na  peacannan  sin  a  bha  so-mhaite,  no'n  t-iomlan 
diìi  cruinn  cuideach,  cho  mòr  ri  mo  pheacadh 
sa  ;  thug  mo  pheacadh-sa  barr  orra  gu  lèir. 

173.  A  nise  mhothaich  mi  m'  inntinn  a' 
teicheadh  air  falbh  o  Dhia,  mar  0  ghnìiis  breith- 

eimh  uabhasaich,  gidheadh  be  so  mo  chràdh, — 
''  jT^  ni  eagalach  tuiteam  ann  an  làmhan  an  Dè 
bheò/'  (Eabh.  xliì.  22.)  Thigeadh  so  tha  mi 
gràdh  a  dh'  ionnsaidh  m'  inntinn ;  Ach  beann- 
aichte  gu'n  robh  a  ghràs,  thigeadh  an  Sgriobtur 
so  aig  àm  nan  teumannan  ruatharach  ud,  mar 
a'  ruith  ann  am  dheigh ;  "  Dhubh  mi  às  mar 
neull  t'  euceartan,  agus  mar  cheò  do  lochdan 
pill  riùm,  oir  shaoir  mis'  thu.  (Isa.  xliv.  22.) 
Thigeadh  so  tha  mi  'g  ràdh  a  dh'  ionnsaidh 
ra'  inntinn  an  uair  a  bha  mi  teicheadh  o  ghnìiis 
Dè,  oir  bha  mi  a'  teicheadh  o  ghnùis ;  se  sin  ; 
bha  m'  inntinn  agus  mo  spiorad  a'  teicheadh 
roimhe,  a  thaobh  a  ro-oirdheirceas,  cha  b'urrainn 
mi  'fhulang  ;  an  sin  ghlaodhadh  an  Sgriobtur 
so  rium ;  pill  riumsa,  ghlaodadh  e  gu  h-àrd  le 
guth  ro  labhar,- — **  pill  rium,  oir  shaor  mis 
thu.''  Gu  dearbha  bheireadh  so  orm  stad  car 
tacain,  agus  mar  gu'm  b'eadh  sealtainn  air 
m'ais  a  bharr  mo  ghuaile  a  dh'  fheuchainn  am 
V  urrainn  mi  a  mothachadh,  an  robh  gràs  Dè 
ga  mo  leantainn  le  mathanas  'na  làimh  ;  ach 
cha  bu  luaithe  a  dheanainn  sin,  na  bhiodh  gach 
ni  air  an  còmhdach  thairis  a  rithist,  le  dorchadas 
o  na  briathran  so, — "  oir  a  ta  f  hios  agaibh  an 
uair  a  b*  àile  leis  am  beannachadh  a  shealbhach- 
adh,  gun  do  dhiùltadh  e ;  oir  cha  dh'  fhuair  e 
àit'  athreachais^  ged  d'  iarr  se  e  gu  dììrachdach 
le  deuraibh."  Uime  sin  cha  b'  urrainn  mi 
fuireach,  ach  theich  mi  air  falbh,  ge  do  ghlaodh 
e  air  uairibh, — *'  piU,  pill,"  mar  gu'm   biodh  e 

'g  àrd  ghlaodhaich  as  mo  dheigh,  ach  bha  eagal 
orm  dlLÌthachadh  ris,  air  eagal  nach  b'ann  o 
Dhia  a  bha  e  ;  oir  bha  'n  Sgriobtur  ud  eile  mar 
a  thubhairt  mi  cheana  do  ghnà  a  sèirm  ann  am 
chogais  ; — '^  oir  tha  fhios  agaibh  an  uair  a  b'àill 
leis  am  beannachadh  a  shealbhachadh  gu'n  do 
dhùiltadh  e,"  &c. 

174.  Aig  aon  àm  air  dhomh  a  bhi  spaidsear- 
achd  sios  as  suas  ann  am  biìth  criosdaidh  àraidh 
a'  caoidh  air  son  a  chòr  mhuladalch  thruaigh 
anns  an  robh  mi,  air  mo  chràdh  le  fèin-ghràin  a 
thaobh  an  smaoin  olc  agus  aingidh  ud  a'  caoidh 
mar  an  ceudna  air  son  gu 'n  chuir  mi  peacadh 
cho  mòr  an  gniomh  agus  bha  mòr  eagal  orni 
nach  faighinn  mathanas  air  a  shon  ;  a'  guidhe 
mar  an  ceudna  ann  am  chridhe  ma  bha  eadar- 
dhealachadh  eadar  ara  peacadh  so  agamsa  agus 
am  peacadh  an  aghaidh  an  Spioraid  Naoimhe 
gu'n  taisbeanadh  an  tighearna  dhomh  e.  Agus 
air  dhomh  a  bhi  nise  ullamh  gu  siothladh  seach- 
ad  le  eagal  air  ball^  thàinig  mar  gu'm  b'eadh, 
osag  ghaoithe  lefuaim  orm^  ach  gu  ro  thaitneach 
a  steach  air  an  uinneig,  agus  mar  gu'n  cluinninn 
guth  a'  gràdh  5 — "  An  do  dhiùlt  thu  riamh  a 
bhi  air  t'  fhìreanachadh  le  fuil  Chriosd  ?"  agus 
leis  a  sin  bha  m'  uil  aidmheil  a  chaidh  seachad 
air  amfosgladh  suas  domh  a  thiotadh,  ni  leis  an 
tugadh  orm  fhaicinn  nach  do  dhiùlt  mi  le  mo 
dheòin ;  uime  sin  fhreagair  mo  chridhe  le 
acain  — *'  cha  do  dhiùlt  mi.  An  sin  thuit 
briathran  so  Dhè  orm  le  cumhachd  ;  "Thugaibh 


GRAS  AM  PAILTEAS,   &C.  10.5 

an  n'aire  nach  diùlt  sibh  esan  a  ta  labhairt*' 
(Eabh.  xii.  25.)  Rinn  so  grèira  iongantach  air 
m'  inntinn,  agus  thug  e  solus  do'm  ionnsaidh 
maille  ris,  agus  rinn  e  sìth  ann  am  chridhe ; 
o  na  h'UÌle  smuain  bhuaireasach  dhiù  so,  do  'm 
b'àbbaist  roimhe  sin  abhi  sgalaraich  agus  a  bural- 
aich  mar  bhaide  do  choin  na  h-ifrinn,  a'  dean- 
amh  fuaim  oiUteil  an  taobh  a  staigh  dhiom. 
Nochd  e  dhomh  mar  an  ceudna,  gu'n  robh  aig 
losa  Criosda  facal  gràis  agus  tròcair  dhomh 
fathast ;  agus  nach  do  thrèig  e  mi  gu  tur,  le 
m'  anam  a  thilgeadh  air  falbh,  mar  a  bha  eagal 
ormsa  a  rinn  e.  Seadh  bha  so  'na  ghnè  do 
chasg  air  m'  an-dòchas^  agus  'na  ghnè  do 
rahaoidheadh  orm,  raar  a  d'rinn  mi^  a  dh'  ain- 
deoin  mo  pheacannan  agus  an  antromachd  mo 
shlainte  earbsa  ri  Mac  Dhe.  Ach  a  thaobh 
ciod  bu  chrìoch  do  'n  ni  thachair  an  so  cha 
b'  aithne  dhomh,  no  cia  a's  a  thàinig  e,  ach  cha 
b'  urrainn  mi  fathast  rè  an  fhichead  bliadhna  so 
chaidhe  sheachad  a  thuigsinn  ;  smaointich  rai  an 
sin  air  ni  as  leisg  leam  innseadh  an  so.  Ach  da 
rìreadh  bha'n  osag  ghaoithe  sin  mar  gu'n  tigeadh 
aingeal  do'm  ionnsaidh,  ach  sin  agus  an  t-slàinte 
mar  an  ceudna  fàgaidh  mi  iad  gun  bheantainn 
riù  gu  latha  bhreitheanas ;  ach  so  a  mhain 
deiream  gu' n  tug  e  mòr  shìth  mu'n  cuairt  'nam 
anam  ;  dhearbh  e  orm  gu'n  faodadh  dòchas  a 
bhi  agam  ;  nochd  e  dhomh,  mar  a  shaoil  mi, 
fior  nàdur  a'  pheacaidh  sin  air  son  nach  faigh- 
ear    raathanas    a    chaoidh,    agus  gu'n    robh   an 

comas  beannaichte  so  aig  m'anam  fathast 
teicheadh  a  chum  losa  Criosd  air  son  trùcair. 
Ach  tha  mi'  gràdh  a  thaobh  an  tachartais  so^ 
cha-n  eil  f  hios  agam  fathast  ciod  a  their  mi  mu 
thimchioll,  gu  f  irinneach  is  ann  mar  sin  a  bha 
chùis,  air  chòr  is  nach  do  labhair  mi  m'a  thim- 
chioll  ann  an  toiseach  an  leabhair,  tha  mi  nise 
mar  an  ceudna  ga  f  hàgail  acasan  a  ta  do  dh'inn- 
tinn  f  halain  a  chum  smaointeachadh  air.  Cha-n 
eil  mi  leagadh  neart  mo  shàbhalaidh  'na  laidhe 
air  an  ni  so,  ach  air  an  Tighearn  losa,  anns  a' 
ghealladh  ;  a'  faicinn  fòs,  gu'm  beil  mi  ann  a' 
so  a'  leigeadh  ris  mo  dhiomhaireachd,  smaointich 
mi  nach  biodh  e  'na  ni  mi-iomchuidh  leigeadh 
leis  an  ni  so  mar  an  ceudna  e  fèin  a  thaisbean- 
adh ;  ged  nach  urrainn  mi'n  dràst  a'  chiìis 
aithris  mar  a  dh'fhiosraich  mi  e  aig  an  àm  ud. 
Bhuanaich  so  'nam  fhàbhar  mu  thuaram  ceithir 
na  ciiig  do  lathaichean  ;  agus  thòisich  mi'n  sin 
air  a  bhi  an-earbsach  agus  air  tuiteam  ann  an 
an-dòchas  a  rithist. 

175.  Uime  sin  bha  mo  bheatha  do  ghnà  an 
crochadh  ann  an  teagamh  romham  ;  gun  fhios 
agam  ciod  an  t-slighe  air  an  triallaìnn,  a  mhain 
mhothaich  mi  gum  be  so  rùn  mo  chridhe, 
eadhon  mi-fèin  a  thilgeadh  aig  casan  tròcair,  le 
ùrnaigh  agus  achanaich.  Ach  O  !  bu  ni  cruaidh 
leam  aghaidh  a  bhi  agam  iàrnaigh  a  chuir  suas 
ris  a'  Chriosd  so  a  dh  iarraidh  tròcair,  a  thaobh 
gun  do  pheacaich  mi  cho  salach  'na  aghaidh. 
b'obair  chruaidh  a  tha  mi  'g  ràdh  feuchainn  ri 

amharc  air  anns  an  aodainn,  a  thaobh  gun  do 
pheacaich  mi  cho  truaillidh  'na  aghaidh  ;  agus 
d  a  rìreadh  fhuair  mi  e  na  ni  cho  deacair  ri  ni 
sam  bìth  eile,  tighinn  a  chum  Dhè  le  ùrnaigh, 
an  deigh  dhomh  cìil  shleamhnachadh  uaithe, 
O !  an  nàire  a  leam  riura  a  nise,  gu  sònraichte, 
'nuair  a  smaointich  mi  gu'n  robh  mi  nise  dol  a 
dh'ùrnaigh  ris  an  Tì  sin  air  son  tròcair  a  chuir 
mi  cho  ro-shuarach  tacan  roimhe  sin  !  Bha  mì 
fo  nàire,  eadhon,  fo  àmhluadh,  a  thaobh  gu'n  do 
chuir  mi'n  gniomh  an  t-slaightearachd  ud  ;  ach 
chunnaic  mi  nach  robh  ach  aon  slighe  ann  domh 
gu  dol  às,  feumaidh  mi  dol  da  ionnsaidh-san, 
agus  mi-fèin  irioslachadh  'na  làthair,  agus 
guidhe  air  gu*n  nochdadh  esan  o  ghràsan  iong- 
antach  iochd  dhomh,  agus  gu'n  deanadh  e 
tròcair  air  m'anam  peacach  truagh. 

Ì'JQ'  'Nuair  a  chunnaic  am  buaireadair  so, 
dhùisg  e  suas  na  smaointean  so  'nam  inntinn, — 
'*  Nach  bu  chòir  dhomh  ùrnaigh  dheanamh  ri 
Dia,  a  thaobh  nach  deanadh  ùrnaigh  stàth  sam 
bìth  do  neach  ann  an  còr  mar  bha  mise ;  agus 
nach  mò  dheanadh  e  math  dhomhsa,  a  thaobh 
gu'n  do  chuir  mi  cùl  ris  an  Eadar-mheadhonair 
trìd  an  tàinig  gach  uil'  ùrnaigh  le  taitneas  a 
chum  Dhè  an  Athar;  agus  as  eughmhais  nach 
b'urrainn  aon  iìrnaigh  tighinn  'na  làthair  ;  uime 
sin  cha  bhi  dhut  ann  an  ìirnaigh  a  chuir  suas  a 
nise.  ach  a  bhi  'cur  peacadh  ri  peacadh  ;  air  faic- 
inn  dut  gu'n  do  thilg  Dia  air  falbh  thu ;  an  ath 

rathad  a  clium  na's  mo  dh'fhèirg  agus  a  chorr- 
aich  a  chuir  air  na  rinn  thu  riamh  roimhe. 

177«  '^  Oir  tha  Dia"  arsesan,  *'  sgìth  dhiot  o 
cheann  iomadh  bliadhna  cheana,  a  chionn  nach 
aon  thu  bhuineasda  ;  cha  robh  do  ghlaodhaich'na 
chluasan  ro-thaitneach  leis ;  agus  uime  sin  leig 
e  dhut  am  peacaidh  sin  a  chuir  an  gniomh,  a 
chum  is  gu'm  faodadh  tu  bhi  air  do  ghearradh  air 
falbh  gu  tur  ;  agus  am  bi  thu  fathast  ag  ùrnaigh  ? 
mar  so  bha'n  diabhol  a'  sparradh  orm,  agus  chuir 
e  mach  an  ni  so  ann  an  leabhar  nan  Aireamh  far 
an  tuirt  Maois  ri  Clonn-Israel — A  chionn  's 
nach  rachadh  iad  suas  a  shealbhachadh  an 
fhearainn  an  uair  a  ghabhadh  Dia  riù  gu'n  do 
dhùin  e  mach  as  an  fhearann  sin  iad  gu  sìorr- 
uidh,  ged'  rinn  iad  ùrnaigh  ris,  theagamh,  le 
deuraibh.     Aireamh  xiv.  36 — 42. 

1 78.  Agus  tha  e  air  a  ràdh  ann  an  àite  eile ; 
— ''  Agus  ma  thig  duine  gu  dàna  air  a  choimh- 
earsnach  le  cèilg,  o'm  altair  bheir  thu  e  a  chum 
gu'm  bàsaich  e.'*  (Esc.  xxi.  14,)  eaclhon  mar 
fhuair  loab  bàs  an  dail  Rìgh  sholaimh,  ged  do 
shaoil  e  gu'n  faigheadh  e  fasgadh  an  sin.  (l 
Rìgh  27 — 30,)  Chiùrr  na  Sgriobturan  so  mi  gu 
goirt,  ach  a  thaobh  gu'n  robh  mi  ann  an  slaid 
chunnartach  gun  dòchas  thuirt  mi  annam  fèin. 
"•  Cha-n  urrainn  mi  ach  bàsachadh  ;  agus  mas 
h-èigin  da  sin  tachairt — biodh  aig  muinntir  ri 
aithris  gun  do  bhàsaich  a  leithid  so  do  neach 
uaireigin  aig  casan  Chriosd  ag  ùrnaigh  ''  Mar 
so  rinn  mi  ach  b'ann  le  mòr  èigin,  mar  is  fios- 


GKAS  A^  /jilLTEAS,  &C.  10l> 

rach  Dia ;  agus  sin  araon  a  thaobh  so  agus  an 
iomradh  ud  eile  mu  thimchioll  Esau  a  bha 
tighinn  a  dh'ionnsaidh  mo  chridhe  mar  chlaidh- 
eamh  Jasaracli  a  chum  shghe  craobh  na  beatha 
a  choimhidh  nu'n  ithinn  d'i  agus  a  bhi  beò.  O  ! 
cò  aige  tha  fhios,  cho  duiHch  sa  fhuair  mì  e 
tighinn  a  dh'ionnsaidh  Dhè  le  ùrnaigh. 

179.  Bu  mhian  leam  mar  an  ceudna  gu'm 
cuireadh  pobull  Dè  suas  ùrnaighean  a's  mo  leith, 
ach  bha  eagaì  orm  nach  tugadh  Dia  cridhe 
dhaibh  gu  sin  a  dheanamh  seadh  bha  mi  air 
cnrith  'nani  inntinn,  le  eagal  gu'n  innseadh  cuid- 
eigin  dhomh  ann  an  uine  ghearr  gun  tuirt  Dia 
na  briathran  so  riu,  mar  a  thuirt  e  aon  uair  ris 
an  fhàidh,  mu  dhèibhinn  chlann  Israeil, — ''  Na 
deann  thus  ùrnaigh  air  son  an  t-sluaigh  so,  ni 
mo  thogas  tu  suas  glaodh  no  achanaich  às  an 
leth  ;  oir  cha-n  èisd  mise  'san  àm  anns  an  glaodh, 
iad  riura  air  son  an  airce."  Mar  sin,  ''  na  dean 
ùrnaigh  air  a  shon-san  oir  chuir  mis'  air  chùl  e." 
Seadh,  shaoil  mi  gu'n  do  chagair  e  so  ann  an 
cluasan  cuid  aca,  cheana,  ach  a  mhain  nach 
faodadh  iad  sin  innseadh  dhomhsa,  agus  ni  mò 
dh'fhaodainns'  fhoighneachd  dhiù  mu  thim- 
chiollj  air  eagal  ma  bha  chiìis  mar  sin  gu  n  rach- 
ainn  às  mo  chiall. — '^  Is  eòl  do  dhuine,  arsa 
J^^pira,  antobair  o'm  beil  am  peacadh  ag  èiridh  ach 
cò  a  chumas  a  shruthannan  o  ruith  V' 

180,  Mu'n  àra  so  ghabh  mi  cothrom,  air 
m'inntim  a  rìisgadh  ri  seana  chriosdaidh,  agus 
dh  innis  nii  dha  m'uile  chor,    dh'innis  mi  dha 

mar  an  ceudna  gu'n  robh  eagal  orm  gu'n 
do  pheacach  mi  'm  peacadh  an  aghaidh 
an  Spiorad  Naoimhe ;  thuird  e  rium  gun 
do  smaointich  e-fein  sin  cuideachd.  An  so 
uime  sin,  cha  d'fhuair  mi  ach  co-fhurtachd 
fhuar,  ach  air  tuilleadh  conaltraidh  a  bhi  agam 
ris,  thuig  mi  uaithe  ge  do  bha  e  *na  dhuine 
math,  gu'n  robh,  e  'na  choigreach,  air  moran 
comhstrìth  a  bhi  aige  ris  an  diabhol.  Uime 
sin  chaidh  mi  dh'ionnsaidh  Dhè  a  rithist 
a  dh'iarraidh  tròcair  cho  math  sa  burrain  mi 
fathast. 

181.  A  nise  mar  an  ceudna  thòisich  am 
buaireadair  air  fanaid  orm  ann  am  thruaighe,  ag 
ràdh  ; — '^  Air  faicinn  dhut  gun  do  dhealaich  thu 
mar  so  ris  an  Tighearn  losa,  agus  gu'n  bhros- 
naich  thu  e  gu  diombadh  cò  sheasas  eadar 
t'anam  agus  an  teine  dian-loisgeach ;  cha  n 
eil  ann  a  nis  ach  aon  dòigh  agus  se  sin 
thu  ùrnaigh  dheanamh  ri  Dia  an  t-Athair  gu'n 
seasadh  e  na  Eadarmheadhonair  eadar  thu-fèin 
agus  a  Mhac,  chum  a's  gu'm  bi  sibh  air  bhur 
deanamh  rèith  ri  chèile  rithist,  agus  gu'm  faod 
thu  an  t-sochair  bheannaichte  sin  a  bhi  agad 
annsan  a  ta  naomh-shluagh  sona  fèin  a  sealbh- 
achadh. 

182.  An  sin  rinn  an  sgriobtur  so  grèin  air 
ra'aigneadh, — "  Tha  e  san  aon  bheachd^  agus  cò  a 
dh*iompaicheas  e."  (lob.  xxiii.  13.)  O  !  chunnaic 
mi  gu'm  bu  cho  fusa  cuir  mar  fhiachaibh  orm 
gun  b'urrainn,  dhomh  saoghal  nuadh,cumhnanta 

nuadh,  agus  Bìoball  nuadh  a  dheanamh,  a  bharr 
orra  sin  a  bha  againn  cheana,  ri  thoirt  orm 
ùrnaigh  a  dheanamh  air  son  a  leithid  do  ni. 
Be  so  a  bhi  'g  ràdh  ris  gu*n  robh  na  rinn  e 
roimhe  'na  f  hìr  ghòraich ;  agus  a  bhi  'g  iarraidh 
air  uile  shligheachan  a  shlàinte  a  mhiUeadh,  agus 
a  sin  reubadh  na  briathran  so  m'  anam  às  a 
chèile,  '^oir  cha-n  eil  slàinte  ann  an  neach  sam 
bìth  eile  fo  nèamh  air  a  thoirt  a  measg  dhaoine 
tre  am  faod  sinn  a  bhi  air  air  tearnadh."  Gniomh 
iv.  12, 

183.  A  nise  be  briathran  saor,  làn  agus  gràs- 
mhor  an  t-Soisgeil  na  nithe  bu  mhò  bha  ga'm 
phianadh,  cha  d'  robh  ni  sam  bith  cho  doii- 
giosach  dhomh  ri  smaomtean  mu  Chriosd,  agus 
cuimhneachadh  air  Slànaighear  a  chionn  gu'n  do 
thilg  mi  air  fàlbh  e  ;  thug  sin  gu'm  chuimhne 
aingidheachd  mo  pheacaidh,  agus  an  call  a 
thàinig  ann  am  char  'na  cho-lòrg ;  cha  do 
chiùrr  aon  ni  mo  chogais  mar  a  rinn  so  ;  gach 
ni  a  smaointich  mi  mu'n  Tighearn  losa,  (mar 
a  ghràs,  a  ghràdh,  a  mhathas,  a  chaomhalachd  ; 
a  bhàs,  'fhuil,  a  gheallaidhean,  agus  earralan 
beannaichte,  a  shòias  agus  a  chomfhurtachd), 
chaidh  iad  mar  chlaidheamh  a  dh'  ionnsaidh  mo 
chridhe,  oir  do  ghnà  an  àm  dhomh  a  bhi 
smuainteachadh,  mar  so  air  an  Tighearna  losa 
dheanadh  na  smaointean  so  àite  dhaibh  fèin 
ann  am  chridhe.  Seadh  's  e  so  an  t-Iosa,  an 
Slànaighear  caomhMacDhè  ris  an  do  dheallaich 
thusa  a  dhearmaid  thu  le  tarcuis  agus  a  mhi- 

ghnàthaich  thu.  Is  e  so  an  t-aon  Slànaighear  an 
t-aon  Fhearsaoraidh  an  t-aon  amhain  a  b'urrainn 
peacaich  a  ghràdhachadh  ionnas  gu'n  nigheadh 
e  iad  o'm  peacannan  le  fhuil  luachmhoir  fèin  ; 
ach  cha-n  eile  cuid  no  crannachar  agad  sa  anns 
an  losa  so  :  thilg  tha  uat  e,  thuirt  tha  ann  ad 
Chridhe,"  falbhadh  e  mas  e  sin  a  thoil  fèin/' 
A  nis  uime  sin  tha  thu  air  do  sgaradh  uaithe, 
rinn  thu  thu-fèin  a  sgaradh  uaithe  ;  feuch  a  nise 
a  mhathas  ach  cha  bhi  thu-fèin  'na  f  fhear- 
compairtichidh  dheth.'^  O !  arsa  mise  ciod  a 
chaill  mi,  ciod  an  ni  ris  an  do  chuir  mi  cùl,  ciod 
a  thug  air  m'  anam  bochd  a  chòir  oighreachd  a 
chall  O  !  tha  e  air  a  ràdh  gur  e  sin  a  bhi  sgrioste 
le  gràs  agus  tròcair  Dhè,  an  t-Uan  agus  an 
Slànaighear,  tionndadh  gu  bhi  'na  Leòghan  agus 
'na  Fhear-sgriosaidh.  (Tais.  vi.)  Mar  an 
ceudna  chriothnaich  mise,  mar  a  thubhairt  mi 
cheana,  air  dhomh  fradharc  f  haotainn  air  naoimh 
Dhè,  gu  hàraid  air  dhomh  amharc  orrasan  a 
thug  mòr  ghràdh  dhasan  agus  a  ghluais  do  ghnà 
maille  ris  anns  an  t-saoghal  so,  oir  ba  eagal  orra 
araon  'nam  briathran  nan  giùlan  agus  'nan  uile 
chainnt  ghràidh  agus  eagail  peacachadh  an 
aghaidh  an  t  Slànaighear  phrìseìl ;  rinn  so  mis  a 
dhìteadh^  ciont  a  chuir  as  mo  leith,  agus  mar  an 
ceudna  tuilleadh  àmhghair  agus  maslaidh  a 
chuir  ri  m'anam,  agus  bha  uabhas  agam  rompa, 
chriothnach  mì  mar  sheanairean  a'  bhaile  roi' 
Shamuel  Dè.   1  Sam.  xvi.  4, 

184.  A   nise,    mar  an    ceudna,  thòisich  ara 

buaireadair  air  fanaid  air  in'anam  as-iìr  air  d  igh 
eile  ;  ag  ràdh,  "  gun  robh  truas  aig  Criosd  da- 
rìreadh  ri'm  chor  agus  gu'n  robh  e  doilich  air 
son  mar  thachair  dhomh  ach  a  thaobh  gu'n 
pheacaich  mi  le  euceart  mar  a  rinn  mi,  nach 
b'urrainn  e  air  sheòl  sam  bith  mo  thèarnadh, 
o'n  ni  sin  roi'n  robh  eagal  orm,  oir  cha  b'ionnan 
nàdur  do  'm  pheacannansa,  's  do  pheacannan 
na  h-aiteam  sin,  air  son  an  d'rinn  e  fhuil  a 
dhòrtadh  agus  bàsachadh ;  mi  mò  bha  e  air 
àireamh  a  measg  nam  peacannan  a  bh'  air  an 
chur  as  a  leth  'nuair  a  bba  e  'n  crochadh  air  a' 
chrann  Uime  sin,  mar  a  tigeadh  e  rithist  a  nuas 
o  nèamh  agus  bàsachadh  as-iir  air  son  a'  pheac- 
aidh  so,  ge  do  bha  truas  aige  rium  da-rìreadh 
nach  burrainn  e  math  sam  bith  a  dheanamh 
dhomh."  Faodaidh  na  nithe  so  a  bhi  air  am 
meas  neònach  le  muinntir  eile,  eadhon  cho 
neònach  sa  bha  iad  annta  fèin,  ach  bha  iad 
dhomhsa  nan  smuaintean  cràiteach,  gach  aon 
diù  ag  antromachadh  mo  thruaighe  ;  le  gu'm 
biodh  urrad  do  ghràdh  ann  an  losa  Criosd,  a's 
truas  a  ghabhail  riumsa  agus  nach  b'  urrainn  e 
cobhair  sam  bith  a  dheanamh  rium ;  ni  mò 
shaoil  mi  gu'm  be  'n  t-aobhar  air  son  nach 
deanadh  e  còmhnadh  leam  gu'n  robh  a'  chumh- 
achd  lag,  no  ghràs  agus  a  shlàinte  air  a  caith- 
eadh  air  m'uinntir  eile  cheana,  ach  a  thaobh 
nach  leigeadh  dìlseachd  a  bhagraidhean  da  a 
thròcair  a  sgaoileadh  dhomsa,  a  bharr  air  gu'n  do 
shaoil  mi  mar  a  thubhairt  mi  cheana  nach  robh 


114  GRAS  AM  PAILTEAS,  &C. 

mo  pheacadh  air  taobh  a  steach  crìochan  a 
mhathanais  sin  a  bha  air  f hilleadh  suas  anns  a' 
ghealladh,  agus  mar  an  robh,  an  sin,  bha  fios 
cinnteachagamgu'm  bucho  furast  donèamhagus 
do'n  talamh  dol  thairis  sa  bha  e  dhomhsa  beatha 
shìorruidh  fhaotainn,  a  thaobh  gu'n  d'èirich 
aobhar  an  egail  so  a  bha  orm  o'n  chreideamh 
dhaingean  a  bh'agam  ann  am  bunailteachd 
facail  Naomha  Dhè,  agus  mar  an  ceudna,  gu'n 
d'  fhuair  mi  cunntas  mhearachdach  mu  thim- 
chioU  nàdur  mo  pheacaidh. 

185.  Ach  O  !  cia  mar  a  mheudaicheadh  so 
mo  bhròn  ;  smaointeachadh  gu'm  bithinn  ciont- 
ach  do  leithid  sud  do  pheacadh,  peacadh  air  son 
nach  d'  fhuair  Criosd  bàs.  Rinn  na  smaoin- 
tean  so  mo  chuir  fo  amhluadh,  mo  chumail  am 
prìosan  agus  mo  cheangal  suas  o  chreideamh, 
ionnas  nach  robh  fhios  agam  ciod  a  dheanainn, 
ach  O  !  arsa  mise,  nach  ann  a  thigeadh  Criosd 
a  nuas  a  rithist,  O  !  nach  ann  a  bhiodh  obair 
saorsa  an  duine  gu  bhi  air  a  deanamh  fathast  le 
Criosd  !  Cia  mar  a  ghuidhinn  air  am  peacadh 
so  àireamh  am  measg  nam  peacannan  eile  air  son 
an  d'  fhuaire  bàs  !  Ach  bhuaileadh  an  sgriob- 
tur  so  sios  mi  mar  gu'm  b'ann  marbh, — "  Air 
dhuinn  fios  a  bhi  againn^  air  do  Chriosd  èirigh  o 
na  mairbh,  nach  bàsaich  e  nis  mò ;  cha-n  eil 
tighearnas  aig  a'  bha's  ni's  mò  air."  Rom.  vi.  9. 

186.  Mar  so,  le  droch-ionnsaidh  iongantach 
agus  neo-ghnàthach  a'  bhuaireadair,  bha  m'anan 
coIf:ach  ri  soigheach  briste.  air  m'  f  huadach  mar 

gu'm  b'eadh  leis  na  gaothaibh  agus  air  mo  thonn- 
luasgadh  air  uairibh  an  comhair  mo  chinn  ann 
an  cuan  andòchais  ;  cuid  do  dh'  uairibh  air 
cùmhnanta  nan  gniomh  ;  agus  air  uairìbh  eile 
a'  guidheadh  gu'm  biodh  an  nuadh-chùmh- 
nanta  agus  a  chumhachan  reite,  cho  fad  sa  bha 
mo  ghnothach-sa  riu  air  an  tionndadh  rathad  eile, 
agus  air  an  atharrachadh  gu  tur.  Ach  anns 
gach  cùis  diù  so  bha  mi  mar  iadsan  a  bh'  air 
am  bualadh  ri  aghaidh  nan  creag,  ni  bu  mhò  air 
mo  bhriseadh,  air  sgaoileadh,  agus  air  sgàineadh, 
0 !  an  dearmad  aignidh,  eagail,  agus  uabhais  a 
th'  air  a  thoirt  mu'n  cuairt  le  neach  a  bhi  air 
a  lùbadh  fo  chiont  a'  pheacaidh,  ag  aomadh  a 
dh'ionnsaidh  an-dòchais  ! — 'S  e  so  an  duine  aig 
an  robh  a  chòmhnaidh  's  na  h-àitibh  adhlaic, 
agus  nach  b'urrainn  neach  sam  bith  a  cheangal^ 
a  tharruinn  na  slàbhraidhean  às  a'  chèile,  agus 
a  mhin-bhris  na  geamhlaichean,  a  bha  do- 
cheannsaichte,  agus  a'  glaodhaich  a  latha  sa 
dh'  òidhche,  agus  ga  ghearradh  fèin  le  clachaibh. 
(Marc.  V.  1.  5.)  Ach  deiream,  tha  gach  ni 
dhiù  sin  diamhainn.  Cha  toir  an  t-an-dòchas 
comhf  hurtachd  dha,  cha  dean  an  seanna  chumh- 
nant'  a  thearnadh.  Cha  dean  ;  *'  thèid  nèamh 
agua  talamh  thairis  mu'm  fàilinn  agus  mu'n 
gluaisear  air  falbh  aon  sraid  do  bhriathran  no 
do  laghnan  gràs.''  So  chunnaic  mi,  so  dh'fhair 
ich  mi,  agus  fodha  so  rinn  mi  caoidh,  ach  fòs,  so 
aon  bhuannachd  a  fhuair  mi  uaithe,  se  sin,  barr- 
achd  dearbhaidh  air  cinntlchead  slighe  na  slàinte, 

agus  gu'm  b'iad  na  Sgriobturan  facal  Dè.  0  ! 
cha'n  urrainn  mi  aithris  an  dràsta  na  chunnaic 
agus  na  mhothaich  mi  aig  an  àm  ud  do  bhunailt- 
eachd  losa  Criosd  carraig  slàinte  an  duine. 
Na  chaidh  a  dheanamh  cha  b'  urrainn  e  bhi 
gu'n  deanamh  no  air  a  chaochladh  ;  chunnaic 
mi  gu  dearbha  gu'm  faodadh  am  peacadh  duin' 
iomain  seachad  air  Criosd,  seadh,  am  peacadh 
air  son  nach  faighear  mathanas  a  chaoidh  ;  agus 
is  an-aoibhinn  do'n  tì  a  bha  no  bhitheas  mar  sin 
air  iomain,  oir  dìiinidh  am  facal  a  mach  e ! 

I87.  Bha  mi  mar  so^  do  ghnà  a  dol  fodha  ge 
be  ni  air  an  sraaointichinn  no  dheanainn.  Mar 
sin  air  aon  latha  choisich  mi  chum  baile  a  bha 
dlù  do'n  choimhearsnachd,  agus  rinn  mi 
suidhe  air  suidheachan  a  bh'air,  an  t-sraid, 
agus  thuit  mi  ann  an  trom  smaointean  a  thaobh 
na  staide  sin  chum  an  d'rinn  mo  pheacadh  mo 
tharruinn  agus  an  deigh  dhomh  a  bhi  grèis  a' 
smaointeachadh  thog  rai  suas  mo  cheann  agus 
shaoil  leam  gu'n  faca  mi  mar  gu'm  biodh  a' 
ghrian  a  bha  deàlradh  ann  an  speuraibh  nèimh 
a'  s  ìradh  solais  a  thoirt  dhomh,  agus  mar  gu'm 
biodh  na  dearbh  chlachan  a  bh'air  an  t-sràid, 
agus  na  criadh-leacan  a  bh'air  na  taighean  ga'n 
lùbadh  fèin  'nam  aghaidh  ;  air  leam  gu'n  deach 
iad  gu  lèir  am  bainn  a  cheile  chum  m'f  huadach 
às  an  t-saoghal,  bha  mi  air  m*  fhuathachadh 
leo,  agus  neo-iomchuidh  air  còmhnaidh  a 
ghabhail  maiUe  riù,  no  bhi  ann  am  fhear-com- 
pairtichidh    do  na   sochairean  a  bha  acasan,  a 

chionn  gu'ndopheacaichmi  an  aghaidhant-Slàn  - 
aighear  ;  O  !  cia  cho  sona  sa  bha  gach  creutair  a 
nise  seach  mar  a  bha  mise ;  oir  sheas  iad  gu 
daigheann  agus  chum  iad  an  àite  ;  ach  bha  mise 
shios  dheth  agus  caillte. 

188.  A  nis'  air  dhomh  labhairt  a  mach  ann 
an  searbhadas  m'anma,  thubhairt  mi  ri  m'anam 
le  osna  ghoirt, — "  Cionnas  is  urrainn  Dia 
comhfhurtachd  a  thoirt  do  mo  leithid-sa 
dh'eucorach  truagh?"  Cha  bu  luaithe  thuirt 
nii  na  briathran  ud  na  phill  am  freagairt  so 
do'm  ionnsaidh  mar  ath-shèirm  mhic-talla  do 
ghuth,  "  Cha  n-eil  am  peacadh  so  a  chum 
bàis.*'  Air  domh  so  a  chluinntinn  bha  mi  mar 
gu  m  bithinn  air  èirigh  às  an  uaigh,  agus  ghlaodh 
nii  mach  a  rithist, — "  A  Thighearna  !  cia  mar 
a  b'urrainn  thu  facal  mar  sin  f  haotainn  a  mach  ?^' 
Oir  bha  mi  air  mo  leònadh  le  ioghnadh  a  thaobh 
iomchuidhead  nam  briathran  ud,  a  thàinig  an 
uair  nach  robh  dùil  sam  bith  agam  riù  ; — a 
thaobh  freagarrachd  nam  briathran,  a  mhithich 
anns  an  tàinig  iad,  an  cumhachd,  an  soluis  agus 
a'  ghlòir  a  thàinig  maille  riu  mar  an  ceudna,  bha 
e  iongantach  leamsa  fhaotainn.  Bha  mì  nise 
rè  an  ama  sin  às  gach  teagamh,  a  thaobh  nan 
nithe  mu'n  robh  mi  roimhe  sin  ann  am  mòr 
theagamh.  Be  m'eagal  roimhe  sin  nach  robh 
mo  pheacadh  so  mhaìthte,  agus  uime  sin  nach 
robh  còir  agam  air  ùrnaigh  dheanamh  no  air 
aithreachas  a  ghabhail,  &c.  agus  ge  do  dheanainn 
sin  nach  robh  e  chuui  math  no  buannachd  sam 

bith  a  dheanarnli  dhomli.  "  Ach  a  nis/*  arsa 
mise  "  mar  a  h-eil  am  peacadh  so  a  chum  bàis, 
tha  e  so-mhaithte,  uime  sin  tha  misneach  agam 
tighinn  a  chum  Dhè  tre  Chriosd,  a  dh'iarraidh 
tròcair,  a  chum  gealladh  a  mhathanais  a  thoirt 
fainear ;  mar  an  ni  siri  a  ta  'na  sheasamh  le 
gàirdeanaibh  sgaoilte  mach  a  chum  mise  'ghabh- 
ail  a  steach  cho  math  ri  muinntir  eile."  Bha 
so  uime  sin,  'na  mhòr  shocair  do'm  inntinn,  se 
sin  ri  ràdh,  gu'n  robh  mo  pheacadh  so-mhaithte, 
agus  nach  b"e  am  peacadh  a  ta  chum  bàis,  (1 
Eoin.  V.  16,  17.)  Cha  b'urrainn  neach  sam 
bith  ach  iadsan  a  fhuair  fios  air  leithid  mo 
thrioblaid  [o'm  fiosrachadh  fèin,]  innseadli 
ciod  an  comhfhurtachd,  a  thug  na  smaoin- 
tean  so  a  dh'ionnsaidh  m'anma ;  bha  e  'na 
f  huasgladh  dhomh  o  na  cuibhrichean  anns  an 
robh  mi  roimhe  sin  air  mo  cheangal ;  agus  'na 
dhion  dhomh  o'n  doireann  fo'n  robh  mi  roimhe 
sin  rùiste,  bha  mi  nise  coltach  ri  bhi  ann  am 
sheasamh  air  an  aon  stèidh  ri  peacaich  eile,  agus 
mo  chòir  cho  math  air  an  fhacal  agus  air 
ùrnaigh  sa  bha  aig  aon  neach  acasan. 

189.  A  nise,  deiream,  bha  mi  'g  earbsa  nach 
robh  mo  pheacannan  do  mhàithte,  ach  gu'm 
faodadh  dòchas  a  bhi  agam  gu'ra  faighinn 
mathanas,  ach  o  cia  mar  a  ghnàthaich  Sàtan 
e-fèin,  a  chum  mo  thoirt  a  nios  a  rithist.  Ach 
cha  b'urrainn  e  sin  a  dheanamh  air  chòr  sain 
bith,  araon  air  an  latha  ud  no  air  a'  chuid  bu  mhì) 
do'n  ath  latha,  oir  sheas  au  ràite  so  mar  chlach- 

comharraidh  mìle  air  mo  chùl-thaobh  ;  f  ^js  an 
àm  tighinn  an  f  heasgair  an  ath  latha,  mhothaich 
mi  am  facal  so  ga  mo  thrèigsinn  agus  a'  tarr 
uinn  a  chobrach  air  falbh  uam,  uime  sin  phill 
mi  chum  mo  sheann  eagail  a  rithist  ;  ach 
])'ann  le'm  fhior  an-toil  agus  ghearan,  oir  bha 
eagal  orm  roi'  bhròn  an  an-d^chais ;  ni  mò 
chumadh  mo  chreideamh  am  facal  so  ni 
b'fhaide. 

190.  Ach  air  feasgar  an  ath-latha,  air  dhomh 
a  bhi  fo  iomadh  eagal  chaidh  mi  dh'iarraidh  an 
Tighearna,  agus  am  feadh  a  bha  mi  'g  {irnaigh 
ghlaodh  mi ;  agus  ghlaodh  m'anam  ris  anns  na 
briathran  so  le  glaodhaich  thrèin  ; — '*  O 
Thighearna  guidheam  ort  foillsich  dhomhsa 
gu'n  do  ghràdhaich  thu  mi  le  gràdh  sìorruidh.'' 
Cha  bu  iuaithe  thuirt  mi  sud  na  thàinig  na 
briathran  so  do'm  ionnsaidh  le  taitneas  mar 
ath-shèirm  mhic-talla  ; — 'Me  gràdh  sìorruidh 
ghràdhaich  mi  thu."  (ler.  xxxi.  3.)  A  nise 
chaidh  mi  gu'm  leabaidh  le  sìth,  agus  mar  au 
ceudna  'nuair  a  dhùisg  mi  air  anath  mhadainn, 
bha  na  briathran  gu  h-ùr  air  m'anam  agus 
chreid  mi  iad. 

191.  Ach  chad'fhàg  am  buaireadair  mi  fath- 
ast ;  oir  cha  bu  lugha  na  ceud  uair  air  au 
lathath  sin  a  shaoithrich  e  chum  mo  shìth  a 
bhriseadh  0  !  na  cathan  a^us  na  còmhragan 
a  thachair  rium  aig  an  àm  ud  ;  air  dhomh  a  bhi 
strìth  ri  grèim  a  chuinail  air  na  briathran  ud, 

lasadh  cor  truagh  Esau  suas  mar  dhealanach 
ann  am  aodainn,  bhithinn  aircuiddodh'amaibh, 
sios  agus  suas  fichead  uair  ann  an  aon  uair  do 
dh'  ùin',  gidheadh  ghiùlain  Dia  mi  mach  agus 
chùm  e  mo  chridhe  air  an  fhacal  so,  bho'n 
d'  fhuair  mi  mar  an  ceudna  fad  lathaichean 
iomlan,  mòran  taitneachd  agus  dòchas  comh- 
fhurtachail  ri  mathanas  fhaotainn ;  oir  bha 
'chùis  air  a  deanamh  mach  dhomh  mar  so — 
'•  Ghràdhaich  mi  thu  am  feadh  a  bha  tbu  a' 
cur  a'  pheacaidh  so  an  gniomh,  ghràdhaich  mi 
thu  roimhe  sin,  agus  tha  gràdh  agam  dhut 
fathast,  agus  gràdhaichidh  mi  thu  gu  sìorruidh." 
192.  Fòs  chunnaic  mi  gu'n  robh  mo  pheac- 
ana*  ro  bhorb,  agus  'nan  ciontan  salach,  agus  cha 
b'  urrainn  mi  gu'n  a  cho-dhùnadh  le  mòr  nàire 
agus  iongantas  ;  gu'n  d'  rinn  mi  Mac  Naomha 
I)hè  a  mhi-ghnàthachadh  cho  uabhasach  ;  uime 
sin  mhothaich  mi  m'  anam  ga  ghràdhachadh  gu 
mòr  a'  gabhail  truais  ris,  agus  m'  innidh  a' 
tiomachadh  da  ionnsaidh,  oir  chunnaic  mi  gu'n 
robh  e  'na  charaid  dhomh  fathast,  agus  gun 
d'  ìoc  e  math  dhomh  an  èirig  uilc ;  seadh 
dh'  oibrich  an  gràdh  agus  an  tU1s  a  bha'n  tràth  sin 
a'  lasadh  an  taobh  a  steach  dhomh  do  mo  Thigh- 
earna  agus  do  mo  Shlànaighear  losa  Criosd  a 
leithid  dorùn  dioghaltais  teth  aguslaidir  ormfèin 
air  son  a  mhi-ghnàthachaidh  a  rinn  mi  air;  agus 
le  labhairt  mar  a  shaoil  mi  'n  tràth  sin,  ged  a 

bliiodh  agamsa  mìle  galan  fala  ann  am  chuislear 
b'  urrainn  mi  'san  àm  sin  a  dòrtadh  gu  lèn 
le'm  dheòin,  air  àint'  agus  aig  casan  so  mc 
Thighearn'  agus  mo  Shldnaighear. 

193.  Agus  air  dhomh  a  bhi  mar  so  a' 
smaointeachadh  cia  mar  a  ghràdhaichinn  an 
Tighearn,  agus  a  leiginn  ris  mo  ghaol  da,  thàinig 
na  briathran  so  do'm  ionnsaidh, — ^'  Ma  chomh- 
arraicheas  tusa  aingidheachd  a  Tighearna  cò 
sheasas  ?  ach  agadsa  tka  mathanas ;  agus  uime 
sin  bithidh  eagal  air  daoine  romhad,"  (Sàlm 
cxxx.  3,  4.)  Bha  iad  so  'nam  briathran  matha 
dhomhsa,  a'  chuid  ma  dheireadh  dhiù  gu  sòn- 
raichte,  se  sin  ri  ràdh,  gu'm  beil  mathanas  aig 
an  Tighearna,  agus  uime  sin  gu'm  biodh  eagal 
air  daoine  roimhe,  se  sin  mar  a  thuig  mis'  an 
uair  sin,  chum  is  gu'm  biodh  e  air  a  ghràdh- 
achadhagus  gu'n  robh  urram  aigann,  oir  bha  e  air 
a  nochdadh  a  mach  dhomh  mar  so.  "  Gu'n  do 
mheas  an  Dia  mòr  cho  àrd-luachmhor  gaol  a 
chreatairean  bochda  is  a  raoghainn  air  a'  ghaol 
ac  a  chaìl  gu*m  mathadh  e  an  eu-ceartan.'^ 

194.  Agus  a  nise  bha  na  briathran  ud  air  an 
co-lionadh  orm  agus  bha  mi  air  mo  neartachadh 
leo, — ^'  chum  gu'n  cuimhnich  thu  agus  gu'm 
bi  nàir  ort,  agus  nach  fosgail  thu  do  bheul  gu 
bràth  nis  mò,  do  bhrìgh  do  nàire  'nuair  a  bhios 
mise  rèidh  riut  air  son  gach  ni  a  rium  thu,  deir 
an  Tighearna  lehobha."  (Esec.  xvi.  63.)  Mar 
so  bha  m'  anam  aig  an  àm  so  (agus  mar  a  shaoil 
mi  'nuair  sin  a  bhiodh  e  gu  bràth)   air  a  cliur 

saor  o  bhi  air  a  tlirioblaicleachadh   le  *m  chiont 
agus  le'm'  amhluadh  roimhe  sin. 

195.  Ach  mu'n  deach  iomadh  seachduin 
thairis,  thòisich  mi  air  tuiteam  sios  'nam  inntinn 
a  rithist,  le  eagal  gu'm  faodainn  a  bhi  fa-dheir- 
eadh  air  mo  mhealladh  agus  air  mo  sgrios  a 
dh'  aindeoin  gach  ni  a  mheal  mi ;  oir  thàinig 
na  smaointean  so  le  neart  a  dh'  ionnsaidh 
lu'  inntinn  ; — Ge  be  air  bith  comhfhurtachd 
agus  sìth  a  shaoil  mi  a  bhi  agam  o  fhacal  geall- 
aidh  na  beatha,  gidheadh,  mar  a  robh  aonta 
agus  co-fhreagarrachd  ris  an  sgriobtur  air  fhaot- 
ainn  'nam  ùr-neartachadh,  ge  be  air  bhith  cho 
math  sa  smaointichinn  mu  thimchioll,  agus  ge 
be  air  bith  cho  teann  's  d'an  deanainn  grèim 
air,  nach  biodh  tairbh  sam  bith  ann  domh  aig  a' 
cheann  ma  dheireadh,  a  thaobh,  "  nach  faodar 
an  sgriobtur  a  bhriseadh."    Eoin.  x.  35. 

196.  À  nise  thòisichmo  chridhe  air  fàs  goirt 
a  rithist,  le  eagal  gu  'm  faighinn  mi-fèin  air  mo 
mhealladh  ann  am  bhaireil  fa-dheireadh,  Uime 
sin  thòisich  mi  cheart  rìreadh  air  a*  chomh- 
fhurtach  so  a  fhuair  mi  a  cheasnachadh  agus  a 
rannsachadh,  a'  smaointeachadhafaodadhneach 
apheacaichmararinn  mise  alàn-easbsachuirann 
an  dìlseachd  Dhè,  a  bha  air  a  chuir  sìos  anns 
nabriathran  so  leisan  robh  mi  air  mo  cho-fhurt- 
achadh,  agus  air  an  do  leag  mi  mo  thaice,  agus 
a  bha  nise  air  a  thoirt  a  chum  m'  inntinn ; — 
"  O  is  eu  comasach  an  dream  sin  a  chaidh  aon 
uair  a  shoillseachadh,  agus  a  bhlais  air  tiodlaic 

n'^amhaiclh,  agus  a  rinneadh  'nan  luchd-com- 
pairt  do  'n  Spiorad  Naomh'  agus  a  bhlais  deagh 
fhacal  Dè,  agus  cumhachd  an  t-saoghail  ri 
teachd,  agus  a.thuit  air  falbh  ath  nuadhachadh." 
(Eabh.  TÌ.  4 — 6.)  ^'  Oir  ma  pheacaicheas  sinn 
d'ar  toil  fèin  an  deigh  dhuinn  eòlas  na  fìrinn 
fhaotainn  cha-n  fhagair  tuilleadh  dhuinn  ìobairt 
air  son  peacaidh,  ach  dìiil  eagalach  ri  breitheanas 
anrus  fearg  thinnteach,  a  sgriosas  na  h-eascair- 
dean,"  (Eabh.  x.  26,  27-)  Eadhon,  ''  mar  Esau 
a  reic  air  son  aon  ghrein  bidh  còir  a'  cheud- 
bhreithe.  Oir  a  ta  fhios  agaibh  an  uair  a  b'  àill 
leis  ann  beannachadh  a  shealbhachadh  gun  do 
dhiùltadh  e  :  oir  cha  d'  fhuair  e  àit'  aithreach- 
ais  ged'  dh'  iarr  se  e  gu  dùrachdach  le  deuraibh.'' 
Eabh.xii.  16,  17. 

197.  A  nise  bha  facal  an  tSoisgeil  air  a  spion- 
adh  o  m'  anam,  air  chòr  is  nach  robh  aon 
ghealladh  no  mhisneach  r'a  fhaotamn  anns  a 
Bhìoball  air  mo  shon  ;  agus  a  sin  dh'oibrich- 
eadh  an  ràitesoairm'inntinn,  a  chum  m'àmhghair. 
"Na  dean  aoibhneas  o  Israeil  mar  na  cinnich." 
(Hos.  ix.  1.)  Oir  chunnaic  mi  gu  deimhinn, 
gun  robh  aobhar  aoibhneis  acasan  a  lean  ri 
Criosd,  ach  air  mo  shonsa  ghearr  mi  mi-fèin 
uaithe  le'm  eu-ceartan,  agus  cha  dh'fhàg  mi 
dhomh  fèin  ionad  do  m'  bhonn  no  grèim  làimhe 
a  measg  gach  dion  agus  cùl-taic  a  th'  ann  am 
f  hacal  luachmhor  na  beatha. 

198.  Agus  gu  fìrinneach,  mhothaich  mi 
mi-fèin   a  nise  dol    sios  ann  an    shlgan  gu'n 

ioch(ìar,  niar  thaigb  aig  am  beil  a  bhunairl 
air  a  mhilleadh,  shamhlaich  mi  mi-fèin  anns  a' 
chòr  so,  ri  leanabh  a  thuiteadh  ann  an  dàm 
muilHnn,  oir  ged'  a  b'urrainn  e  ionnsaidh  thoirt 
air  smeuraich  agus  smògaich  annsanuisge,  fòs  a 
thaobh  nach  b'urrainn  e  ionad  buinn  no  grèim 
làimhe  fhaotainn,  b'èigin  da  ma  dheireadh 
bàsachadh  anns  a'  chor  sin.  Cho  luath  sa  rinn 
an  nuadh-ionnsaidh  so  grèim  air  m'anam, 
thàinig  an  Sgriobtur  so  gu'm  chridhe.  "  Oir 
tha'n  sealladh  fathast  rè  mòran  laithean/'  (Dan. 
X.  14.)  Agus  ga  dearbha  fhuair  mi  gu'n  robh 
e  mar  sin,  oir  cha  b'urrainn  mi  bhi  air  m'aiseag 
no  air  mo  thoirt  a  chum  sìth'  a  rithist^  gus  an 
deach  crìoch  air  dà  bhliadhna  gu  leth  an  deigh 
sin.  Uime  sin^ — na  briathran  so, — ge  d'  nach 
robh  aon  ni  annta  a  chum  mi-mhisneachd  a 
thoirt  seachad,  gidheadh  dhomhsa  air  an  robh 
eagal  gu*m  biodh  an  còr  so  anns  an  robh  mi 
siorruidh,  bha  iad  air  uairibh  mar  chòmhnadh 
agus  mar  ath-neartachadh  dhomh. 

199.  Oir  arsa  mise,  cha  n-eil  *'mòran  laithean" 
cho  fad  ri  gu  bràth,  thèid  crìoch  air  "  mòran 
laithean/'  uime  sin  air  faicinn  dhomh  nach 
robh  m'àmhghar,  gu  marsainn  a  mhàin  rè 
beagan  ach  '*  mòran  laithean/'  fòs  rinn  mi 
gàirdeachas  a  chionn  nach  robh  e  ach  *'rè  mòran 
laithean."  Mar  so  deiream,  dheanainn  mi-fèin 
ath-ghairm  air  uairibh  agus  gheibhinn  cobhair, 
oir  cho  luath  sa  thàinig  am  facal  air  tùs  gu'm 
f.nntinn,  thuig  mi  gu'm  maireadh  mo  thrioblaid 

rè  ùine,  ach  cha  bhiodh  so  ach  air  uairibh,  oir 
cha  b'urrainn  dhomh  a  bhi  do  ghnàth  a' 
smaointeachadh  air  a  so,  no  bhi  idir  air  mo  cho- 
fhurtachadh  leis  ged  a  b'  urrainn. 

200.  A  nise,  am  feadh  a  bha  na  sgriobturan  so 
'nan  laidhe  fo'm  chomhair,  agus  a  leag  iad  peac- 
adh  às-ùr  a  rithist  aig  mo  dhorus ;  thug  na 
briathran  so  anns  a'  cheud  rann  do'n  ochd- 
amh  caibidil  deug  do  Shoisgeil  Lucais  maille 
ri  briathran  sgriobtuir  eile  misneach  dhomh,  a 
chum  ùrnaigh  a  dheanamh  ;  an  sin  dhùisg  am 
buaireadair  smaointean  glè  ghoirt  suas  ann  am 
inntinn  ; — ^'  nach  fòghnadh  araon  tK  cair  Dè 
no  fuil  Chriosd  chum  mo  shaoradh  o*m  pheac- 
adh,  uime  sin  gu  'm  bu  diamhainn  an  ni  dhomh 
a  bhi 'g  ùrnaigh'' — "Gidheadh,"  arsa  mise,  ''^ni 
mi  ùrnai^h." — "  Ach,"  arsa  am  buaireadair, 
'"  tha  do  pheacadh  do-mhaithte," — ^'Gidheadh," 
arsa  mise,  ''  ni  mi  ùrnaigh." — "  Cha-n  eil  stàth 
dhut  innte,"  ars  esan. — "  Gidheadh,"  arsa 
mise,  "  ni  mi  ùrnaigh."  Mar  so  chaidh  mi 
dh'  ùrnaigh  ri  Dia,  agus  am  feadh  a  bha  mi 
'g  lìrnaigh,  labhair  mi  briathran  mar  iad  so ; — 
"  A  Thighearna,  tha  Sàtan  ag  innseadh  dhomh, 
nach  eil  araon  do  thròcair  sa  no  fuil  Chriosd  uil- 
f  hoghainteach  a  chum  m'  anam  a  thearnadh ;  a 
Thighearna,  an  cuir  mi  ni's  mò  dh'  onair  ort  le 
chreidsinn  gu'm  beil,  agus  gur  comasach  do 
thròcair-sa  agus  ful  Chriosd  sin  a  dheanamh. 
no  le  chreidsinnnach  eil,  agus  nach  urrainnthu. 
A  Thighearna  is  deònach  a  chuireas  mi  onair 

M 

ort  le  clireidsinii  gu'n  dean,  agus  gur  urrainn 
thu  dheanamh/' 

201.  Agus  ara  feadh  a  hha  mi  mar  so  ann 
an  làthair  an  Tighearna,  rinn  an  sgriohtur  so 
grèim  air  mo  chridhe,  *^  0  a  dhuine  is  mòr  do 
chreideamh."  (Mat.  xv.  28),  eadhon  mar  gu'm 
putadh  duine  mi  thaobh  mo  chùil,  an  àm  dhomh 
a  hhi  air  mo  ghlùinean  an  làthair  Dhè,  gidheah 
cha  robh  mi  comasach  air  so  a  chreidsinn 
gu'm  b'e  ùrnaigh  creideimh  a  bha  ann,  gu  ceann 
shè  mìosan  an  dèigh  sin^  oir  cha  b'urrainn 
mi  smaointeachadh  gun  robh  creideamh  agam, 
no  gu'm  biodh  facal  ann  domh  air  an  oibrichinn 
creideamh,  uime  sin  bha  mi  fathast  an  sàs  ann 
an  ciobhalaibh  an-dòchais,  agus  shiubhail  mi 
sios  agus  suas,  a'  caoidh  ann  an  còr  ro  mhulad- 
ach,  truagh  ! 

202.  Cha  robh  ni  sam  bith  a  nise  bu  mhiann- 
aiche  leam  na'n  ni  so  a  chuir  às  gach  teagamh  ; 
agus  air  dhomh  a  bhi  gu  ro  dhùrachdach  ag 
iarraidh  fiosrachaidh  an  robh  da-rìreadh  dòchas 
do'm  thaobh ;  thàinig  na  briathran  so  a 
dh'  ionnsaidh  m'  inntinn  ; — "  An  tilg  an  Tigh- 
earna  uaithe  gu  bràth  ì  agus  nach  nochd  e  a 
dheagh'ghean  ni's  mò  ?  An  do  sguir  a  chaoimh- 
neas  am  feast  ?  an  d'  fhàilnich  f  hacal  o  linn  gu 
Mnn  ?  an  do  dhearmaid  Dia  a  bhi  gràsmhor  ? 
an  do  dhùin  e  suas  'na  chorraich  a  chaomh- 
thròcair?"  (Salm  Ixxvii.  7 — 9.)  Agus  bha 
so  a'  ruith  air  m'  inntinn,  fad  na  h-ùine  sin, 
agus  air  leam  gu'n  robh  na  briathran  so  agam 

mar  fhreagairt.  ''  'S  e  cheist,  cj-dhiù  a  dhear- 
maid  no  nach  do  dhearmaid  ?"  Air  leam  gu'n 
robh  a'  cheist  a  giùlain  innte  fèin,  nach  do 
dearmaid  e  da-rìreadh,  agus  nach  tilgeadh  e 
uaithe,  ach  gu'n  nochdadh  e  a  dheagh-ghean, 
agusnach  tigeadhfàilinn  gu  bràth  air  agheailadb, 
agus  nach  dì-chuimhnaicheadh  e  a  bhi  gràsmhor, 
agus  nach  dùineadh  e  suas  'na  chorraich  a 
chaomh-thròcair ;  air  cuid  do  dh'  uairibh,  aig 
an  àm  cheudna  bha  ni-eigin  'na  laidhe  air 
m'  inntinn  air  nach  urrainn  mi  cuimhneachadh 
an  dràsta,  a  rinn  maille  ris  an  sgriobtur  ud  mo 
chridhe  fhàgail  milis  domh^  agus  a  thug  orni 
co-dhùnadh,  nach  robh  a  thrccairair  dol  seach- 
ad,  agus  nach  rachadh  i  seachad  gu  bràth. 

203.  Is  cuimhne  leam  air  àm  eile  gu'n  robh 
mi  gu  mòr  fo'n  cheist  so,  '^  Cò  dhiù  a  bha  fuil 
Chriosd  làn-fhoghainteach  air  m'  anam  a  thearn- 
adh,"  agus  anns  an  teagamh  sin  bhuanaich  mi 
o  mhadainn  gu  seachd  no  h  ochd  do  dh-uairean 
na  h-òidhche,  agus  fa-dheòigh  an  uair  a  bha  mi 
mar  gu  m  b"  eadh  gu  toirt  thairis  le  eagal  nach 
gabhadh  e  grèim  orm,  shèirm  na  briathran  so 
air  ball  ann  am  chridhe — ''  Tha  e  comasach." 
Ach  air  leam  gu'n  robh  am  facal  so  comasach 
air  a  ghairm  gu  labhar,  bha  e  'g  amharc  mar 
fhacal  mòr,  bha  e  mar  gu  m  biodh  e  air  a 
sgrìobhadh  le  litrichean  mòra,  agus  thug  e 
leithid  do  phutadh  do  m'  eagal  agus  do  'm 
theagamh,  (tha  mi  'ciallachadh  fhad  sa  bhuan- 
aich  e  maille  rium,  agus  bha  sin  mu  thuaiream 

latha),  ni  nach  d'  fhuair  mi  uaithe  sin  rè  fad  mo 
bheatha,  araon  roimhe  no  'n  dèigh  an  ama  sin. 
Eabh.  vii.  25. 

204.  Ach  aon  mhadainn,  air  dhomh  a  bhi 
rithist  ag  ùrnaigh  agus  air  balla-chrith,  fo'n  eagal 
so  ;  nach  robh  a  h-aon  do  bhriathran  Dè  a 
dheanadh  còmhnadh  leam,  thàinig  an  sgriobtur 
so  do'ra  ionnsaidh,— "  Is  ieòir  mo  ghràs-sa" 
(2  Còr.  xii.  9.)  Ris  a  so  air  leam  gu'n  do 
mhothaich  mi  cuid  do  stad,  mar  gu'm  faod- 
adh  dòchas  a  bhi  do'm  thaobh.  Ach  O  !  ciod  e 
cho  math  sa  tha  e  bho  Dhia  fhacal  a  chuir  thug- 
ainn  1  oir  ma  thuaiream  ceithir-latha-deug 
roimhe  sin,  bha  mi  'g  amharc  anns  an  dearbh 
àite  so,  ach  an  sin  shaoii  mi  nach  b'  urrainn  da 
tighinn  dlìi  do'm  anam  le  comhfhurtachd, 
uime  sin  thilg  mi  sios  mo  leabhar  le  frionas  ; 
oir  shaoil  mi  nach  robh  e  farsuinn  gu  leòir 
dhomhsa,  ach  bha  e  nisemar  gu'm  biodh  gàird- 
eanan  gràis  aige  air  an  sgaoileadh  cho  farsuinn, 
air  chor  is  nach  iathadh  iad  a  mhàin  mu'm 
thimchioll-sa,  ach  mu  thimchioll  mòran  a 
bharrachd  orm. 

205.  Bha  mi  air  mo  chumail  suas  leis  na 
briathran  so,  gidheadh,  cha  b'ann  gu'n  mhòr 
chomh-strìth  rè  sheachd  no  h-ochd  do  sheachd- 
uinean,  oir  bhiodh  mo  shìth  ann  a's  às  air  cuid 
do  dh'  amaibh  fichead  uairan  aon  latha  ;  comh- 
fburtachd  agam  an  dràsta,  agus  trioblaid  a  rith- 
ist,  sìth  an  dràsta,  agus  mu'n  rachainn  ochdamh 
earrann  a  mhìle  air  m'  aghaidh,  bha  mi  cho  làn 

eagail  sa  b'urrainn  cridhe  a  bha  rianih  am  feòil 
a  chumail,  ach  cha  do  mhair  so  a  mhàin  a 
nise  sa  rithist,  ach  fad  fèin-fhosrachaidh  iomlan 
sheachd  sheachduinean.  Oir  bha  so  mu  thim- 
chioll  làn-fhoghainteachd  gràis,  agus  sud  mu 
thimchiollEsau  dealachadh  ri  chòir-breithe;  mar 
shlighean-chothroim  'nam  aigneadh,  air  uairibh 
aon  cheann  do'n  mheidh  an  uachdar,  agus  air 
uairibh  an  ceann  eile  ;  agus  do  rèir  mar  bhodh  so 
bhiodh  mo  shìth  agus  mo  thriobìaid. 

206.  Uime  sin  bhuanaich  mi  ann  a  bhi  dean- 
amh  ùrnaigh  ri  Dia,  gu  n  tigeadh  e  steach  gu 
mo  chridhe  n'a  bu  làine  le  Sgriobtur ;  se  sin  ri 
ràdh,  gu'n  cuidicheadh  e  leam  ;  'na  briathran  gu 
lèir  a  chleachdach  gu  ceart,  oir  fathast  cha 
b'urrainn  mi  sin  a  dheanamh.  Thug  esan  agus 
thionail  mise,  ach  dol  n'a  b'fhaide  na  sin  air  m' 
aghaidh  cha  b'urrainn  mi,  fathast  cha  d'rinn 
e  dhomh,  ach  mo  chuideachadh  a  chum  dùchas 
gu  m  biodh  tròcair  air  mo  shon.  "  Is  leùir  mo 
ghràs-sa,''  ach  ged'  nach  tàinig  e  ni  b'fhaide  thug 
e  freagrairt  do  mo  cheist  roimhe  sin,  's  e  sin  ri 
ràdh;  gun  robh  aobhar  dcchais  ann  ;  gidheadh, 
a  thaobh  gu'n  robh  am  facal  dhut  air  fhàgail 
às  cha  robh  mi  toiJichte,  agus  ghuidhmiair  Dia 
air  son  an  fhacail  sin  cuideachd.  Uime  sin,  aon 
latha  air  dhomh  a  bhi  aig  coinneamh  a  chùni 
muinntir  Dhè_,  agus  mi  làn  mulaid  agus  uabhais, 
oir  bha  m'  eagal  air  tighinn  gu  treum  orm  a 
rithist,  agus  mar  a  bha  n  i  nis'  a'  smaointeachadh 
nach  robh   m'anam  dad  n'a  b'fhearr,  ach  gu'n 

robh  mo  chòr  gu  ro  mhuladach  agus  uabhasach, 
air  ball  thaom  na  briathran  so  orm  le  mòr 
cnumhachd, — *'  Is  leòir  mo  ghrds-sa  dhut,  is 
leòir  mo  ghràs-sa  dhut,  is  leòir  mo  ghràs-sa 
dhut !"  trì  uairean  thairis  !  Agus  shaoil  mi  gu*n 
robh  gach  facal  *na  fhacal  cumhachd  dhomhsa  ; 
mar  mo,  agus  ghràs,  agus  leàir,  agus  dhut ;  bha 
iad  an  uair  sin,  agus  air  uairibh  tha  iad  fathast, 
mòran  nis  mò  leamsa  na  tha  gach  facal  eile. 

207-  Aig  an  àm  so  bha  mo  thuigse  cho  mòr 
air  a  soillseachadh,  air  chòr  is  gu'n  robh  mi  mar 
gu'm  faicinn  an  Tighearn  losa  a'  sealltainn  a  nuas 
orm  o  nèamh  tro  thughadh  an  taighe,  agus  a' 
seòladh  nam  briathran  so  thugam  ;  chuir  so 
mi  dhachaigh  fo  bhròn,  bhris  e  mo  chridhe, 
ngus  lion  e  mi  lan  aoibhneis,  agus  leag  e  mi  gu 
h-iosal  anns  an  ùir  ;  ach  a  mhain  cha  d'fhuirich 
e  fada  maiUe  rium^  tha  mi  ciallachadh  anns  a' 
ghhnr,  agus  anns  a'  chomhf  hurtachd  neartach- 
aidh  so,  gidheadh  bhuannaich  e  maille  rium  fad 
ioraadh  seachduin  agus  thug  e  misneach  dhomh 
a  chum  dòchas  a  bhi  agam.  Ach  cho  luath  sa 
bha  oibreachadh  cumhachdach  air  a  thoirt  o  mo 
chridhe,  thàinig  na  smaointean  eile  mu  thira- 
chioU  Esau  dh'ionnsaidh  m'  inntinn,  raar  a  rinn 
iad  roimhe  sìn,  mar  sin  bha  m'anam  an  crochadh 
mar  ann  an  sligean-cothroim  a  rithist,  air  uairibh 
shuas,  agus  air  uairibh  shìos,  an  dràst  ann  an 
sìth  agus  a  rithist  fo  uabhas  ! 

208.  Chaidh  mi  air  m'   aghaidh  mar  so  fad 
iomadh  seachduin,  air  uairibh  a'  faotainn  comh- 

fhurtachd,  agus  air  uairlbh  eileairmo  phianadh, 
agus  gu  h-àraidh  air  amaibh,  bhiodh  mo  phian- 
taibh  buileach  goirt,  oir  bhiodh  na  ?griobturan 
so  a  roi'-aimnich  mi,  a  ta  air  an  cuir  sios  ann  an 
Lìtiran  abstoil  Ph'  ila  chum  nan  Eabhruidheach, 
air  an  cur  'nam  làthair  mar  na  briathran  a  mhain 
a  chumadh  a  mach  à  nèamh  mi.  An  sin  thòis- 
ichinn  air  aithreachas  a  ghabhail  a  rithist  air  son 
gu'n  tug  mi  riamh  caidreamh  do  leithid  sud  do 
smuaintean  'nam  inntinn,  smaointichinn  mar  an 
ceudna  annam  f  ein  mar  so, — "  C'arson  ?  cia 
iomadh  sgriobtur  a  ta  sin  ann  am  aghaidh  ? 
Cha  n  eil  ann  ach  trì  no  ceithir,  agus  nach  faod 
Diaiad-sin  a  sheachnadh  agus  mis'  a  thearnadh 
a  dh'  aindeoin  orra  gu  lèir."  Air  uairibh  eile 
smaointichinn, —  ''marbhiteadh  natrì  nocheithir 
f  hacal  so,  cia  cho  sòlasach  sa  bhithinn !''  Agus 
cha  b'urrainn  mi  gu  n  ghuidhe  air  uairibh  gu  n 
robh  iad  a  mach  às  an  Leabhar. 

209.  An  sin  air  leam  gun  faca  mi  mar  gu'n 
amhairceadh  Peadar,  Pòl,  agus  Eòin,  maiile  ris 
gach  uile  sgrìobhaiche  naomh'  eile  sios  orm  le 
tàire,  a  deanamh  bail-magaidh  dhiom,  agusmar 
gun  abradh  iad  rium. — "  Tha  ar  n-uile  briath- 
ran-ne  fior,  gach  aon  fhacal  cho  neartmhor  ris 
an  aon  eile.  Cha  be  sinne  ghearr  air  falbh  thu; 
ach  rinn  thus'  thu-fèin  a  thilgeadh  air  falbh  ; 
cha  n-eil  a  h-aon  do  na  briathran  againne  air 
am  faod  thu  grèim  a  dheanamh,  ach  iad  so,  agus 
an  leithidean  eile  ; — '*  tha  e  ea  comasach  ; — cha 
n-  eilìobairt  tuilleadh  ann  air  son  peacaidh."  (Eabh. 

vi.  X )  "  Oir  b'  fhearr  dhaibh  gun  eòlas  a  bhi 
ac'  air  slighe  na  fìreantachd,  na,  an  deigh  a 
h-eòlas  fhaotainn,  pilleadh  o'n  àinte  naomh'  a 
thugadh  dhaibh  ;"  agus  nach  faodair  anSgriob- 
tur  a  bhriseadh."    2  Ped.  ii.  21.     Eoin.  x.  35. 

210.  Is  iad  so  seanairean  a'  bhaile-dhiona,  a 
chunnaic  mi  a  bha  gu  bhi  'nam  breitheamhnan, 
araon  ormsa  agus  air  mo  chÒr,  am  feadh  a  sheas 
mi  agus  "  fear-dìolaidh  na  fal'  "  aig  mo  shàil- 
tean,  agus  mi  air  balla-chrith  aig  an  dorus  ag 
iarraidh  dìdinn  ;  mar  an  ceudna  le  mìle  eagal 
agus  mi-earbsa  bha  mi  ann  an  teagamh  gu'n 
dùineadh  e  mach  mi  gu  sìorruidh.  losua  xx. 
3,  4. 

211.  Mar  so  bha  mise  fo  amhluadh  gun  f hios 
agam  ciod  an  ni  a  dheanainn,  no  cia  mar  a 
bhithinn  air  mo  riarachadh  a  thaobh  na  ceiste 
so,  cionnasa  bha'n  i^griobtur  à  comh-fhreagairt 
ri  slàinte  ra'  anma  ?  Chrith  mi  roimh  na 
h-abstoil;  bha  fhios  agam  gu'n  robh  am  briath- 
rann  fìrinneach  agus  dìleas,  agus  gu'n  seasadh 
iad  seasmhach  gu  bràth. 

212.  Agus  tha  cìiimhne  agam,  aon  latha, 
an  dhomh  a  bhi  ann  an  iomadaidh  fonn  inn- 
tinn,  agus  a  creidsinn  gun  robh  na  smaointean 
so  do  rèir  nàduir  caochla  sgriobturan  a  thàinig 
a  chum  m'inntinn.  n'am  b'ann  mu  thimchioll 
gràis,  bha  mi  aig  fois,  ach  n'am  b'ann  mu  thim- 
chioll  Esau,  bha  mi  air  mo  phianadh.  '' A  Thigh- 
earn,"  ars  a  mise,  ^'  'nan  tàrladh  do'n  dà  sgriob- 
tur  so  tachairt  c()rahlath  aig  an  aon  àra  ann  ara 

chridhe^  an  saoil  mi  cò  aca  'gheibheadh  buaidh 
orm  ?"  Mar  sin,  air  leam  gum  b'fhearr  leam  gu'n 
tigeadh  iad  gu  minntinn  le  cheile  aig  an  aon 
àm,  seadh,  ghuidh  mi  air  Dia  gu'n  tigeadh. 

213.  Seadh  ma  ta,  an  deigh  a  dhà  no  thrì  do 
laithichean  dol  seachad  thàing  iad  da-rìreadh, 
thàinig  iad  orm  a  ruathar  aig  an  aon  àm, 
agus  dh' oibrich  agus  cho-spàirnich  iad  gu  treun 
annam  rè  ùine,fa-dheòighthoisich  nasmaointean 
ud  mu  thimchioll  coir-bhreithe  Esau  air  f^is 
Ìag,  air  tarruinn  air  falbh,  agus  air  dol  gu  tùr 
as  an  t-sealladh^  agus  thòisich  so  mu  thimchioll 
hìn-fhoghainteachd  gràis  air  buadhachadh  le 
sìth  agus  èibhneas.  Air  dhomh  a  bhi  beachd- 
srauainteachadh  mu  thimchiollanniso,thàinigan 
sgriobtur  so  a'  steach  orm — ''  Ni  tròcair  gàird- 
eachas  an  aghaidh  breitheanais  "  Seum.  ii.  13. 
214.  Bha  so  'na  iongantas  leara,  ach  gu 
fìrinneach  tha  mi  uUamh  gu  sraaointeachadh  gur 
ann  o  Dhia  a  thàinig  e ;  oir  feumaidh  briath- 
ran  ann  lagha  agus  na  fèirge  àite  thoirt  do 
bhriathraibh  na  beatha  agus  nan  gràs,  a  thaobh 
ge  do  bha  ministearlachd  an  dìteadh  glòrmhor, 
is  ro  mhò  na  sin  a  bheir  ministearlachd  na 
beatha  agus  na  slàinte  barrachd  ann  an  glòir, 
(2  Cor.  iii.  8 — II.  Marc  ix.  5 — 7,  Eoin  vi.  37.) 
Mar  an  ceudna  gu'm  feum  Maois  agus  Elias 
dol  às  an  làthair  araon,  agus  Criosd  agus  a 
maomh-shluadh  fhàgail  leo  fèin. 

215.  Thàinig  an  sgriobtur  so  mar  an  ceudna 
le  mòr  mhìlseachd  a  dh'ionnsaidh    m'anma, — 

''an  tì  a  thig  am'ionnsaidh  cha  tilgmi  airchorsam 
bith  a  mach  e/'  O  !  a'  chomh-fhurtachd  a  fhuair 
mi  bhona  briathran  so, — air  chÒr  sam  bilh  l  mar 
gun  abradh  e,. — '^  Air  son  ni  sam  bith,  no 
dh'aindeoin  aon  ni  d'an  d'rinn  e/'  Ach  bha 
8àtan  a'  deanamh  mòr  shaothair  a  chum  an 
gealladh  so  a  spionadh  uam,  ag  innseadh  dhomh, 
•^  Nach  robh  Criosd  ga  mo  chiallachadh-sa  no  mo 
leithid  leis  na  briathran  ud,  ach  peacaich  a  b  isle 
na  mise."  Ach  f  hreagrainn-s'  esan  a  rithist  agus 
theirinn  ; — ''  A  Shàtain  cha  n-eil  a  leithid  do 
theagamh  idir  anns  na  briathran,  acìi  an  ti  a  thig, 
tì  sam  bith,  an  tì  a  thig  am  ionnsaidh  sa  cha  tilg 
mi  air  chòr  sam  bith  a  mach  e  ?"  agus  tha 
deagh  chuimhne  agam  air  a  so  fathast,  ged  is 
iomadh  shlighe  a  ghnàthaich  Sàtan  a  chum  an 
sgriobtur  so  a  bhuntainn  air  falbh  uam,  gidheadh 
cha  d'rinn  e  riamh  urrad  ris  a'  cheist  so  a  chur 
orm  ; — "  Ach  am  beilthutighinn  gu  ceart?"'  agus 
shaoil  mi  gu'm  be  'n  t-aobhar  mu 'n  nach  d'  rimi 
e  sin,  gu'n  robh  fios  aige  gun  robh  dearbh-fhios 
agamsa  ciod  an  ni  a  b'e  iighinn  gu  ceart, — se  sin, 
tighinn  mar  abhami,  ann  am  pheacachtruaillidh, 
aindiadhaidh,  agus  mi-fèin  a*  thilgeadh  aig  casan 
tròcair,  ga  mo  dhìteadh  fèin  air  son  peacaidh. 
Ma  rinn  mis'  agus  Sàtan  riamh  ann  am  bheatha 
comh-strith  mu  thimchioll  aon  do  bhriathraii 
Dè,  b'ann  mu  thimchioll  deagh  bhriathran  so 
Chriosd ;  e-san  aig  an  dara  ceann,  agus  mis'  aig 
a'  cheann  eile.  O  !  ciod  an  ùspairt  a  rinn 
sinn,  agus  b'ann  air  son  nam  briathran  ud  ann 

Soisgeul  Eoin,  tha  mi  'gradh  a  rinn  sin  a  leithid 
do  shlaodadh  agus  do  chomh-strìth,  tharruinn 
esan  agus  tharruinn  mise,  ach  buidheachas  do 
Dhia,  thug  mise  buaidh  air,  agus  fhuair  mi 
milseachd  uaithe  sin. 

216.  Ach  a  dh'aindeoin  gach  aobhar  dhiù  so. 
agusgachaobhareil'  afhuair  mibho  bhriathraibh 
beannaichtenan  gràs,  bhiodh  smaointeachadh  mu 
thimchioll  Esau  a  chòir-bhreith'  a  reic,  fathast  a' 
pianadh  mo  chogais  air  cuid  do  dh'uairibh,  oir 
ge  do  bha  mi  gu  ro  shuaimhneach  air  mo  cho- 
f  hurtachadh,  agus  sin  ann  am  fior  bheagan  ùine 
roimhe  sin,  f  òs,  'nuair  a  thigeadh  na  smaointean 
ud  gu'm  chuimhne,  chuireadh  iad  mi  fo  eagal  a 
rithist ;  cha  b'urrainn  mi  faighinn  cuibhte  's 
iad,  bhiodh  iad  gachlatha  maille  rium.  Uimesin, 
chaidh  mi  dh'obair  air  sheòl  eile,  eadhon  a 
bheachd-smuainteachadh  air  nàdurtoibheumach 
nansmaointean  ud,  tha  mi  ciallachadh,  na  briath- 
ran  so  a  ghabhail  anns  an  t-seadh  bu  mhò,  le'n 
neart  nàdurrach  agus  am  fior  àite  fèin  a  thoirt 
dhaibh,  eadhon,  do  gach  facal  diiì  ;  agus  an  uair 
a  bheachd-smaointich  mi  mar  so  chunnaic  mi,  ma 
bha  iad  air  an  tuigsinn  gu  ceart,  gu'm  b'e  so  an 
sùim. — '^  Gu  m  dh  f  hàg  mis  an  Tighearn  losa  gu 
shaor  thoil  fèin,  agus  gu  roghainn  a  dheanamh,  cò 
diù  bhiodh  e  'na  shlànaighear  dhomh  na  nach 
bitheadh,  oir  b'iad  na  briathran  aingidh  iad  so  ; 
— ''Falbhadh  e  mas  e  sin  a  thoil  fèin."  An  sin 
thug  an  sgriobtur  so  deagh  aobhar  dòchais 
dhomh,  ''Cha-n  fhàg  agus  cha  trèig  mi  feast  thu.'* 

(Eabh.  •siii.  5.)  "  0  Thighearn  !''  arsa  mise, 
*'  ach  dh'  fhàg  mis'  thusa  !"  Thug  mi  buidh- 
eas  do  Dhia  mar  an  ceudna  air  son  nam 
briathran  so. 

217.  Bha  mi  fo  eagal  cràiteach  fathast,  gu'm 
fàgadh  agus  gu'n  trèigeadh,  agus  fhuair  mi  e 
'na  ni  anabarrach  cruaidh  earbsa  chuir  ann,  air 
faicinn  dhomh  gun  d'rinn  mi  mar  sud  mio- 
thlachd  a  chuir  air.  B'urrainn  mi  a  bhi  ro- 
anabarrach  toilichte  nam  biodh  so  gun  tachairt 
riamh,  oir  an  sin  shaoilinn  gu'm  b'urrainn  mi  mo 
chudthrom  a  leagadh  air  a  ghràs  le  n'a  bu  mhò 
do  shaorsa ;  chunnaic  mi  gu'n  robh  a'  chìiis 
maille  rium  mar  thachair  do  bhràithrean  loseiph, 
rinn  ciont  an  aingidheachd  fèin  gu  tric  an  lion- 
adh  le  eagal  gun  deanadh  an  bràthair  di-meas 
orra  fa-dheireadh.  Gen.  i.  15,  16. 

218.  Ach  a  bharr  air  gach  sgriobtur  a  thach- 
air  rium  fathast,  b'e  na  briathran  so  anns  an 
f  hicheadamh  caibidil  do  Leabhar  losua  as  mò 
thug  do  chomhfhurtachd  dhomh  'nuair  a  tha  e 
labhairt  mu  thimchioll  a  mharbhaiche  a  bhi 
tèicheadh  a  chum  a'  bhaile-dhiona  ; — *v4gus  an 
uair  a  thèid  fear-dìolaidh  na  fala  an  tòir  air, 
an  sin  cha  toir  iad  suas  am  marbhaiche  d'a  làimh, 
a  chionn  gu  n  do  bhuail  e  a  choimhearsnach 
gu'n  fhios  da,  agus  gun  fhuath  aige  dha  anns 
an  aimsir  roimhe  sin."  0  !  gu'm  a  beannaichte 
gu'n  robh  Dia  air  son  nam  briathran  so,  chaidh 
a  dhearbhadh  orm  gu'm  bumhis'ammarbhaiche, 
agus  gu'n  robh    fear-dìolaidh    na  fala  an  tòir 

orm,  mhothaich  mì  so  le  uahhas  mòr  ;  ach  a  sin 
smaointich  mi  gu*n  rannsaichinn  an  rohh  còir 
agamsa  dol  a  steach  do'n  hhaile-dhiona.  Mar  so 
fhuair  mi  nach  faodadh  "  an  tì  a  laidh  am 
plaid  air  son  fuil  a  dhòrtadh  dol  a  steach  ann.'^ 
Cha  b'e  am  mortair  toileach  ach  an  tì  a  rinn 
mort  d'a  an-toil,  no  gun  fhios  da  agus  nach 
h'anno  mhiosgainn,  o  fhalachd,  no  bho  ghamh- 
las,  an  tì  sin  a  dhoirteas  i  le  ruathar  braise ; 
eadhon  an  tì  aig  nach  robh  fuath  da  choimh- 
earsnach  roimhe  sin.     XJime  sin  ; — 

219.  Smaointich  mi  gu  deimhin,  .  gu'm  bu 
mhis'  an  duine  dh'fheumadh  dol  a  steach  do  n 
bhaile-dhiona,  a  chionn  gu'n  do  mharbh  mi  mo 
choimhearsnach  "  gu  n  f  hios  domh^  agus  nach 
robh  fuath  agam  dha  roimhe  sin  ;"  cha  robh 
fuath  sam  bith,  rinn  mi  ùrnaigh  ris,  agus 
bu  duilich  leam  peacachadh  'na  aghaidh,  seadh 
agus  rinn  mi  strìth  an  aghaidh  an  droch 
bhuairidh  so  rè  bliadhna  roi'  an  àm  sin, 
seadh,  agus  an  uair  a  chaidh  e  seachad  tre  mo 
chridhe,  b'ann  ge  b'oil  le'm  f  hiaclan  a  rinn  e 
sin.  Uime  sìn  shaoil  leam  gu'n  robh  còir  agam 
aT  dol  a  steach  do'n  bhaile  so,  agus  nach  robh 
na  seanairean('sesinna  h-abstoil,)  gu  mise  thoirt 
suas.  Bha  so  uime  sin  'na  mhòr  chomhf  hurtachd 
dhomh,  agus  thug  e  deagh  afobhar  dòchais  do'm 
ionnsaidh. 

220.  Fathast,  air  dhomh  a  bhi  ga'm  f  haicinn 
fèin  ann  an  staid  ro  chunnartach,  oir  thug  mo 
chràdh  orm  nach  robh  fios  ceart  agam  air  ciod 

N 

an  talamh  a  bha  cinnteach  gu  rao  chumail 
suas ;  bha  m'inntinn  fo  aon  cheist  agus  bha 
mòr  dhèidh  aig  m'anam  air  gu'm  faigheadh  e 
freagairt  dh'i,  agus  b'i  so  a'  cheist  sin  ; — '*  An 
robh  e  'na  ni  comasach,  gu'm  faigheadh  anam 
sam  bith  an  comhf  hurtachd  bu  lugha  bho  Dhia 
tre  Chriosd  an  deigh  dha  am  peacadh  an  aghaidh 
an  Spioraid  Naoimh'  a  chuir  an  gniomh  ?''  An 
sin  an  deigh  mòran  smaointeachaidh  fhuair 
mi  so  mar  f  hreagairt ; — ''  Cha  n  f  haigheadh, — 
Cha  b'urrainn  e  f  haotainn  ;"  agus  sin  a  thaobh 
nan  aobhar  so : — 

221.  Anns  a  cheud  àite,  Do  bhrìgh,  an  aiteam 
a  chuir  am  peacadh  sin  an  gniomh  tha  iad  air 
an  cumail  o  chòir  a  bhi  ac'  ann  am  fuil  Chriosd, 
agus  air  dhaibh  a  bhi  air  an  dùnadh  a  mach 
uaithe  sin^  feumaidh  iad  a  bhi  dh'easbhuidh  an 
aobhair  dhòchais  is  lugha  ris,  agus  mar  sin  a  bhi 
as  eugmhais  comhf  hurtachd  spioradail,  '^  oir 
cha-n  f  hàgar  tuilleadh  dhaibh  ìobairt  air  son 
peacaidh^  ach  dùil  eagalach  ri  breitheanas  agus 
fearg  thinnteach  a  sgriosas  na  h-eascairdean/' 
(Eabh.  X.  26.  27)  An?is  an  dara  h-àite. 
A  thaobh  gu'm  beil  cuibhrionn  a  bhi  ac'  ann 
an  gealladh  na  beatha  air  àicheadh  dhaibh ; — 
'•  Ge  b'e  neach  a  labhras  an  aghaidh  an  Spioraid 
Naoimhe  chamliaithear  dha  e  anns  an  t-saoghal 
so,  no  anns  an  t-saoghal  a  ta  ri  teachd."  Anns 
an  ireas  àite^  Tha  Mac  Dhè  mar  an  ceudna 
g'an  dùnadh  a  mach,  o  chuibhrionn  a  bhi 
aca  *na  eadar-mheadhonaireachd  bheannaichte,  a 

thaobh  gur  nàr  leis  ainmeachadh  orra  gu  bràth, 
no  còir  a  ghabhail  orra,  araon  ann  an  làthair 
Athar  Naomh'  agus  nan  ainglean  beannaicht' 
air  nèamh.     Marc  viii. 

222.  'Nuair  a  ghabh  mi  beachd  air  an  ni 
so,  le  mòr  chùram,  agus  nach  b'urrainn  mi 
gun  a  cho-dhìmadh  gu'n  tug  an  Tighearna 
comhf  hurtachd  dhomh,  agus  sin  cuideachd  an 
deigh  dhomh  am  peacadh  aingidh  so  a  chuir 
an  gniomh,  an  sin  smaointich  mi  gu  m  faodainn 
tighinn  dlù  air  na  sgriobturan  eagalach  agus 
uabhasach  so,  a  bha  'cur  a  leithid  do  dh'  eagal 
orm  fad  na  h-ìiine  roimhe,  agus  air  nach 
faodainn  an  uair  sin  amharc  le'm  shùilean, 
fseadh,  agus  dhìiiriginn  ceud  uair  gu  m  biodh 
iad  air  an  dubhadh  a  mach  às  a'  Bhìoball,)  oir 
shaoil  mi  gu'n  sgriosadh  iad  mi,  ach  a  nise  tha 
mi  'g  ràdh,  thòisich  mi  air  rud-eigin  misnich  a 
ghabhail  chum  tighinn  dlìi  dhaidh,  an  leughadh, 
an  toirt  fainear,  agus  a'  bhrìgh  no  chrìoch  mu'n 
robh  iad  a  thuigsinn. 

223.  'Nuair  a  thòisich  mi  air  so  a  dheanamh, 
fhuair  mi  m'eugais  air  a  caochladh  ;  oir  cha 
robh  i  'g  amharc  cho  gruamach  'sa  shaoil  mi  bha 
i  roimhe  sin,  Agus  air  tùs^  thàinig  mi  chum  an 
t-seadhamh  caibidil  do  Shoisgeil  Phòilchum  nan 
Eabhruidheach,  agus  mi  air  balla-chrith  fathast  le 
eagalgun  buaileadh  e  mi,  agus'nuairabheachdich 
mi  air,  f  huair  mi  gu' n  be  'n  tuiteam  air  falbh  a 
bha  sin  air  a  chiallachadh  tuiteam  gu  tùr  air 
falbh,  se  sin  mar  a  smaointich  mise,  tuiteam  air 

falbh  agus  làn-àicheadh  aìr  an  t-Soisgeul,  agus 
air  saorsainn  o  pheacadh  tre  losa  Criosd ;  oir 
iiapa  sin  thòisich  an  t  abstol  air  reusonachadh 
anns  a'  cheud,  anns  an  dara,  agus  anns  an  treas 
rann.  Anns  an  dara  h-àiie,  fhuair  mi  gu'in 
b'èigin  do'n  tuiteam  air  falbh  so  a  bhi  folais- 
each,  ann  an  sealladh  an  t-saoghail  eadhon 
mar  *'  a'  cur  Chriosd  gu  nàir  f  holaisich." 
Anns  an  ireas  àke,  Chunna  mi  gu' n  robh  an 
aiteam  a  bha  'n  sin  air  an  ciallachadh  air  an 
dùnadh  a  mach  gu  sìorruidh  o  Dhia,  araon  ann 
an  doille,  an  cruathas^  agus  ann  an  neo-aith- 
reachas  ;  "  oir  is  eu  comasach  an  ath-nuadh- 
achadh  a  chum  aithreachais."  Leis  gach  ni 
sònraichte  dhiù  so,  chunnaic  m.i  chum  cli  i 
shìorruidh  Dhè  nach  be  mo  pheacadh-sa  ani 
peacadh  sin  a  bha  air  a  chiallachadh,  no  air 
ainmeachadh  ann.  Air  tùs,  dh'aidich  mi  gu  n 
do  thuit  mi,  ach  nach  do  thuit  mi  air  falbh,  tha 
so  bho  aidmheil  creideimh  ann  an  losa  chum 
beatha  shìorruidh.  Anns  an  dara  h-àite, 
Dh'aidich  mi  gu'n  do  chuir  mi  losa  Criosd  gu 
nàir  le  mo  peacadh,  ach  cha  b'ann  gu  ^'  nàir 
fholaiseach,"  cha  d'àicheadh  mi  e  an  làthair 
dhaoine  ni  mo  dhìt  mi  e  mar  dhuineneo  tharbh- 
ach  ann  an  làthair  an  t  saoghail.  Anns  an 
treas  dite,  Ni  mò  chunnaic  mi  gu'n  do  dhùin 
Dia  a  mach  mi,  no  gu'n  do  dhiùlt  e  leigeadh 
leam  tighinn  d'a  ionnsaidh  (ge  do  f  huair  mi  e 
'na  obair  chruaidh  da  rìreadh  tighinn  d'a  ionn- 

saidh)    le  bròn  agus   aithreachas.     Beannaichte 
gu'n  robh  Dia  air  son  a  ghràis  do-rannsaichte. 

224.  An  sin  thug  mi  fainear  so  anns  an 
deicheamh  caibidil  do  litir  Phòil  a  chum  nan 
Eabhruidheach,  agus  chunnaic  mi  nach  b'e  am 
peacadh  toileach  a  tha  sin  air  ainmeachadh  na 
h-uiie  peacadh  toileach,  ach  am  peacadh  sin  a 
mhain  a  tha  tilgeadh  air  falbh  Chriosd,  agus  a 
rithist  àintean  mar  an  ceudna.  Anns  an  dani 
h'àite.  Gu'm  feum  am  peacadh  sin  a  bhi  air  a 
chuir  an  gniomh,  gu  folaiseach,  ''  fo  dhithis  no 
thriùir  do  dh'f  hianaisibh."  (rann  28.)  Anns 
an  treas  àite,  Cha-n  urrainn  am  peacadh  so  a 
bhi  air  a  chuir  an  gniomh  ach  le  mòr  dhìmeas 
a  dheanamh  air  Spiorad  nan  Gràs  ;  a'  deanamh 
tarcuis  araon  air  earralachadh  cumail  o'n 
pheacadh  sin,  agus  air  iompaidhean  'na  aghaidh. 
Ach  tha  fhios  aig  an  Tighearna  ge  do  bha  mo 
pheacadh-sa  deamhnaidh,  gidheadh  nach  robh  e 
cho  mòr  riu  sin. 

225.  Agus  mu  bhuntainn  ris  a  sin  anns  an 
dara  caibidil  deug  do  lìttir  Phòil  a  chum  nan 
Eabbruidheach,  mu  thimchioll  Esau  a  chòir- 
bhreith'  a  reic ;  ge  b'e  so  an  ni  a  chlaoidh  mi, 
agus  a  sheas  mar  shleagh  'nam  aghaidii,  seadh 
a  nise  thug  mi  fainear  ;  Ai?'  tùs,  nach  robh  a 
pheacadh-san'na  smaoin  chabhagaich  an  aghaidh 
gnà-smaointean  inntinn,  ach  'na  smaoin  do'n  tug 
e  aonta  fèin,  agus  a  chuir  e  'n  gniomh  mar  an 
ceudna  agus  sin  an  deigh  dha  cuid  do 
smaointeachadh    a   dheanauih    mu    thimchioll, 

(Gen.  XXV.)  Anns  an  dara  k-àite,  Bha  e  'na 
j^niomh  folaiseach  agus  fosgailte,  eadhon  an 
làthair  a  hhràthar,  mar  an  robh  ann  an  làthair 
mòran  eile  a  bhrrachd  air,  rinn  so  a  pheacadh- 
san  do  nàdur  ni  bu  chudtromaiche  na  bhitheadh 
e  n'an  robh  e  gun  a  dheananh  air  an  dòigh  sin 
ach  air  dòigh  eile.  Anns  an  treas  àite,  Bhuan- 
aich  e  ann  an  deanamh  dìmeas  air  a  chòir- 
bhreithe  ;  bha  e  'g  ithe  's  a  'g  òl  's  a  siubhal  'na 
rathad  fèin,  mar  so  rinn  Esau  tarcuis  air  a' 
chòir- bhreithe,  seadh,  fichead  bliadhna  an 
deigh  sin,  f  huaradh  gun  do  chuir  e  suarach  i 
fathast.  "  Agus  thubhairt  Esau. — Tha  agamsa 
pailteas  a  bhràthair  ;  gleidh  ihusa  dhut-fèin  n'a 
tha  agad."  Gen.  xxxiii.  9. 

226.  A  nise  ann  a  bhi  buntainn  ris  a  so,  gu  n 
d'iarr  Esau  àit'  aithreachais,  smaointich  mi  so. 
Air  tùs,  cha  b'ann  air  son  a  chòir-bhreith'  a  bha 
so,  ach  air  son  a'  bheannachaidh,  tha  so  soilleir 
o  bhriathraibh  an  abstoil,  agus  tha  e  air  a 
chomharrachadh  a  mach  le  Esau  fèln, — ''  Thug  e 
ieismo  chòir-bhreithe  [^roimhe],  agus  feucha  nise 
thug  e  leis  mo  bheannachadh.'  (Gen.  xxv.  36.) 
Aìins  an  dara  h-àite^  A  nis'  air  an  ni  so  a  bhi 
air  a  thoirt  fainear  mar  so,  thàinig  mi  rithist 
a  chum  an  abstoil  a  dh'f  heuchainn  ciod  e  inn- 
tinn  Dè  mu  thimchioll  peacadh  Esau  do  rèir 
labhairt  agus  seadh  an  Tiomnaidh  Nuaidh  ;  agus 
cho  fad  'sa  b'urrainn  mi  thuigsinn,  b'e  so  inntinn 
l)è,  gu'nrobh  a  chòir-bhreith'  a'  ciallachadh  ath- 
ghinmhuinn,    agus  am    beannachadh    an    oigh- 

/eaclid  sliìoiTuidh,  oii  'sann  ris  a  so  a  bha 
])riathran  an  abstoil  coltach. — "  Air  eagal  gu'ni 
])i  neach  mi-naomha  sam  bith  ann  coltach  ri 
l\sau,  a  reic  air  son  aon  ghrèim  bìdh  c:  ir  a 
cheud-bhreithe."  Mar  gu'n  abradh  e,  tha  sin  a 
tilgeadh  air  falbh  ^ile  cheud-thòiseachadh 
beannaichte  Dhè,  a  ta  'san  àm  so  airsan  a  chum 
nuadh-ghinmhuinn,  air  eagal  gu'n  tig  iad  gu  bhi 
inar  Esau,  eadhon  a  bhi  air  an  diiiltadh  fa- 
dheireadh,  'nuair  bu  chòir  dhaibh  a  bhi  sealbh- 
achadh  a'  bheannachaidh  mar  oighreachd. 

2*27«  Oir  tha  iad  iomadh  ann  a  tha  deanamh 
dìmeas  ann  an  latha  nan  gràs  agus  na  tròcair 
air  nithibh  is  e  gu  dearbha  còir  ceud  bhreith' 
nèimh,  a  ni  fathast  'nuair  a  bhios  deireadh  an 
lathaichean  a'  teannadh  dlù,  èiglieach  cho  labti- 
ar  's  a  rinn  Esau  ;  "  A  Thighearn'  a  Thighearna 
fosgail  duinn,''  ach  a  nis'  a  chionn  nach  gabhadh 
Isaac  aithreachas,  cha  mhò  ghabhas  Dia  an 
t  Athair  aithreachas,  ach  their  e,  beannaichidli 
nii  iad  so,  agus  bithidh  iad  beannaichte,  ach  air 
bhiir  son-sa,  "  imichibh  uam  a  luchd-deanamh 
na  h-eucoracn. '  Gen.xxvii.  S2,  Luc.  xii.  25 — 27. 

228.  'Nuair  a  thug  mi  na  sgriobturan  ud 
fainear  air  an  dòigh  so,  agus  a  chunnaic  mi  nach 
robh  an  tuigsinn  mar  so  an  aghaidh  sgriobturan 
eile,  ach  r  co-f  hreagairt  riu  anns  gach  cor ; 
chuir  so  ni  bu  mhò  ri  mo  mhisneach  agus  ri 
mo  chomhf  hurtachd,  agus  thug  e  mar  an  ceudna 
buile  ghoirt  do'n  teagamh  ud — 's  e  sin. — '*  nach 
b'  urrainn  au  Sj^riobtur  aontachadh  ri  sàbhaladL 

m'anma/'  agus  cha  robh  maireann  a  nis'  ach 
deireadh  an  ànnraidh,  oir  bha'n  tàirneanach  air 
dol  seachad  orm,  ach  a  mhain  gu'n  robh  boinean 
beag'  uisg'  ann  fathast,  a  bha  'n  dràsta  's  a 
rithist  a'  sileadh  orm,  ach  a  thaobh  gu'n  robh 
m'eagal  agus  m'àmhghar  roimhe  so  gu  ro  ghoirfc 
agus  domhainn,  bha  'chùis  maille  rium 
fathast  mar  bhios  i  maille  riù-san  a  thuit  uair- 
eigin  fo  uabhas  teine,  shaoil  leam  gu  n  robh  na 
h-uile  facal  a'  glaodhaich  'Ueine  !  teine!*' 
chiùrradh  gach  mion-bhuntainn  mo  chogais 
anmhainn. 

229.  Ach  aon  latha,  air  dhomh  a  bhi  gabhail 
seachad  chum  an  achaidh,  agus  sin  cuideachd 
le  cuid  do  bhreislich  air  m'  inntinn,  le  eagal 
nach  robh  gach  cìàis  ceart  fathast,  thuit  na 
briathran  so  le  graide  air  m'inntinn ; — *'  tha 
t'fhìreantachd  anns  na  nèamhaibh,''  agus  air 
leam  leis  a  sin  gu'm  faca  mi  le  sìàilean  m'anma 
losa  Criosd  aig  deas  làimh  Dhè,  "  ann  an  sin,'' 
arsa  mise,  '^  tba  m' f  hìreantachd,''  air  chor  is 
cia  b'e  air  bith  àit'  anns  an  robh  mi,  no  cia  be 
air  bith  ni  a  bha  ni  a'  deanamh,  nach  abradh 
Dia  riumsa  ''  gu'n  robh  e  'g  iarraidh  m'  fhìrean- 
tachd,"  oir  bha  sin  dìreach  fa  chomhair. 
Chunnaic  mi  osbarr,  nach  b'e  mo  dheagh  f  honn 
cridhe  a  bha  deanamh  m'  fhìreantachd  n'a 
b'fhearr,  agus  ni  mò  a  b'e  mo  dhroch  fhonn 
cridhe  a  bha  deanamh  m'  fhìreantachd  ni  bu 
mhiosa,  oir  b'e  m'  fhìreantachd  lo^^a  Criosd 
fèin,  '*  an  dè,  an  duigh,  agus  gu  sìorruidh, 
an  Tì  ceudna."     Eabh.  xiii-  8. 

230.  A  nise  thuit  mo  shlàbhraidhean  dheth 
mo  chasan  gu  dearbha ;  bha  mi  air  mo  leigeil 
fa-sgaoil  o'n  àmhghar  agus  o  na  geimhleibh : 
agus  theich  mo  bhuairidhean  air  falbh  mar  an 
ceudna,  ionnas  o  'nuair  sin  gu'n  do  sguir  sgriob- 
turan  uabhasach  ud  Dhè  a  bhi  cur  trioblaid 
orm ;  a  nise  chaidh  mi  dhachaigh  ri  gàirdeachas, 
air  son  gràs  agus  gràdh  Dhè ;  mar  sin  'nuair 
a  ràinig  mi'n  taigh  dh'amhairc  mi  dh'fheuchainn 
am  faighinn  na  briathran  so  anns  na  sgriobturan_, 
"  tha  t'  fhìreantachd  anns  na  nèamhaibh,"  ach 
cha  b'  urrainn  domh  an  leithid  do  bhriathran 
fhaotainn  idir^  uime  sin  thòisich  mo  chridhe  air 
sìothladh  sios  ann  am  chòm  a  rithist,  ach  a 
mhàin,  gu'n  robh  so  air  a  thoirt  gu  mo  chuimhne ; 
— "  neach  a  rinneadh  dhuinne  le  Dia  'na 
ghliocas  'na  fhìreantachd,  'na  naomhachd  agus 
'na  shaorsa :"  (1  Cor.  i.  30),  leis  na  briathraibh 
so  chunnaic  mi  gu'n  robh  na  briathran  eile 
fìrinneach. 

231.  Oir  leis  an  sgrobtur  so,  chunnaic  mi  gu'ii 
robh  an  duine  losa  Criosd  mar  a  tha  e  air  leth 
uainne,  a  thaobh  a  làthaireachd  chorporra,  mav 
sin  gur  e  ar  fìreantachd  agus  ar  naomhachd  an 
làthair  Dhè :  Ann  an  so  uime  sin,  bha  mi  beò 
rè  ùine  gu  ro  shuaimhneach  ann  an  sìth  ri  Dia. 
tre  Chriosd.  O  !  smaointich  mi  air  Criosd  ! 
Criosd !  cha  robh  ni  sam  bith  ach  Criosd  roi' 
làthair  mo  shùl :  bha  mi  nise  (mhàin)  air  son 
amharc  air  a  so  agus  air  sochairean  eile  Chriosd 
fa  leith,  mar  fhuil,  adhlaiceadh,    no  ais-eirigh, 

ach  air  dhoinh  beachdachadh  air  mar  Chriosd 
iomlan;  mar  an  Tì  anns  am  beil  gach  ni  dhiù 
so,  agus  uile  bhuadhan  eile,  a  theachdaireachd,  a 
dhreuchdan,  agus  ghniomharran  a'  còmhlachadh 
a  chèile,  agus  gu'n  robh  e  'na  shuidhe  air  deas 
làimh  Dhè  ann  an  nèamh. 

232.  Bha  e  'na  ni  glòrmhor  dhomhsa,  Criosd 
fhaicinn  air  àrdachadh,  maiUe  ri  luach  agus 
èifeachd  uile  shochairean,  agus  sin  a  chionn 
gu*m  b'  urrainn  mi  amharc  air  a  nis*  uam  fèin, 
agus  mheasmi  nach  robh  uile  ghràsan  Dè  a  bha 
nis'  a  briseadha  mach  gorm,  agus  fo'n  ùr-bhlàth 
orm,  ach  mar  a  bha  na  buinn-ghròta,  agus  na 
buinn-cheithir-sgillinn  a's  bhonna-sè  bhriste  tha 
daoine  beairteach  a'  ghiùlan  'nan  sporanan  an 
uair  a  tha  'n  cuid  òir-dearbt'  an  tasgaidh  'nan 
cisteachan  aig  an  dachaigh.  O  !  chunnaic  mi 
gu  n  robh  m'  òr-dearbhte-s'  ann  am  chist'  aig  mo 
dhachaigh  fèin  !  ann  an  Criosd,  mo  Thighearn 
agus  mo  Shlànaighear.  A  nise  b'e  Criosd 
m'  uile  ; — m'  uile  fhìreantachd,  m'  uile  naomh- 
achd,  agus  m'  uile  shaorsa  ! 

233.  Osbarr,  threòraich  an  Tighearna  mi  mar 
an  ceudna,  chum  diomhaireachd  an  aonaidh  ri 
Mac  Dliè  ;  gu'n  robh  mi  air  mo  cheangal  ris  ; 
"  Gu'm  bu  bhall  mi  d'a  chorp,  d'a  f  heòil,  agus  d'a 
chnàimhibh-san  ;"  agus  a  nise  bha  so  anns  an 
deicheamh  rann  tharan  fhichead  do'n  chùigeamh 
caibidil  do  Httir  an  abstoil  Phòil  a  chum  nan 
Ephesianach  'nam  briathran  milis  dhomhsa. 
Leis  a  so  mar  an  ceudna  bha  mo  chreideamh 

ann  mar  m'  fhìreantaclid  ni  bu  ro  mò  air  a 
neartachadh  annam  ;  oir  ma  bhamis'  agus  esan 
mar  aon  neach,  'an  sin  bu  leam-sa  fhìreantachd, 
bu  leam-sa  fhiùghalachd,  bu  leam-s'a  bhuaidh 
mar  an  ceudna.  A  nise  b'  urrainn  domh  mi-fèin 
ihaicinn  air  nèamh  agus  air  thalamh  còmhladh, 
ann  an  nèamh  tre  mo  Chriosd,  tre  mo 
cheann,  tre  m'  fhìreantachd  agus  mo  bheatha ; 
ge  do  bha  mi  bhos  a  so  a'  còmhnaidh  air  thalamh 
anns  a'  cholainn. 

234.  A  nise  chunnaic  mi  gu'n  d'  amharc 
Dia  air  losa  Criosd  agus  gu'm  bu  chòir  dhuinne 
amharc  air  mar  an  ceudna,  mar  an  t-aon  phearsa 
coitcheannnofolaiseach  annsambeil  uile  shluagh 
taghte  gu  lèir  gu  bhi  air  an  toirt  fainear  agus  air 
an  àireamh  ;  a  thaobh  gu  n  do  cho-lion  sinne  an 
lagh  trìd-san,  gu'n  do  bhàsaich  sinn  trìd-san,  gu'n 
d'  èirich  sinn  o  na  mairbh  trìd-san,  gu'n  d'  thuair 
sinn  buaidh  air  a'  pheacadh^  air  a'  bhàs,  agus  air 
an  diabhol  trìd-san ;  agus  an  uair  a  bhàsaich 
f^san  gu'n  do  bhàsaich  sinne,  agus  mar  sin  a 
thaobh  aisèirigh,  "  thig  do  mhairbh  beò,  maille 
ri  mo  chorp  marbh-sa  èiridh  iad,"  ars'  esan. 
(Isa.  xxvi.  2.)  ''  Agus  a  rithist,  an  ceann  dà 
ìatha  ni  e  air  n-ath-bheothachadh,  agus  air  an 
treas  latha  dùisgidh  e  suas  sinn,  agus  bithidh 
sinn  beò'na  shealladh."  (Hosea.  vi.  2.)  Ni  a  ta 
nis'  air  a  cho-lionadh  le  suidhe  sìos  Mhic  an 
duine  air  deas  làimh  na  mòrachd  shìorruidh  anns 
na  nèamhaibh  a  rèir  Htir  Phòil  a  chum  nan 
Ephesianach, — "  agus  chomhthog  agus  chomh- 

shuidhich  e  sinn  ann  an  ionarlaibh  nèamhaidh, 
ann  an  losa  Criosd."  Eph.  ii.  6. 

235.  O  !  thugadh  air  na  smaointean  agus  air 
na  sgriobturan  beannaichte  so  le  iomadh  eile 
coltach  riu,  dealradh  anns  na  lathaibh  so  ann 
am  shiàilean,  ionnas  gu'm  beil  aobhar  agam  a 
radh  ; — "  Molaibhse  an  Tighearna'  molaibh 
Dia  'na  ionad  naomha,  molaibh  e  ann  an 
speuraibh  a  chumhachd  ;  molaibh  e  air  son  a 
ghniomharran  treuna  ;  molaibh  e  a  rèir  àirde 
a  mhòrachd."  Salm  cl.  1,  2. 

236.  Air  dhomh  blasad  a  thoirt  dhuibh  a  so, 
ann  am  beagan  fhacal,  air  a'  bhròn  agus  air  an 
àmhghar  fo'n  deach  m'anam  tre  chiont  agus 
uabhas  nan  smaointean  aingidh  ud,  agus  air 
dhomh  mar  an  ceudna,  cuid  do  chunntas  a 
thoirt  dhuibh  air  mar  fhuair  mi  saors'  uapa, 
air  a  chomhfhurtachd  mhilis  agus  bheannaichte 
a  fhuair  mi  an  deigh  sin,  comhfhurtachd  a 
bhuanaich  maille  ri  mo  chridhe  mu  thuaiream 
bliadhna,  chum  m'iongantais  agus  m'  èibhnis  do- 
labhairt.  Bheir  mi  nise  dhuibh  (mas  e  sin  toil 
Dè)  mu'n  tèid  mi  ni's  faid'  air  m'aghaidh,  ann 
am  facal  no  dhà,  an  ni  a  tha  mi  a'smaointeachadh 
bu  cheann-fàth  do'n  bhuaireadh  so,  agus  mar 
an  ceudna  a'  bhuannachd  chum  an  do  thionn- 
daidh  e  mach  fa  dheireadh  do'm  anam. 

237»  A  thaobh  nan  ceann-fath,  no  nan 
aobharan  so,  thuig  mi  gu'm  bu  dhà  iad  gu 
h-àraidh,  agus  bha  iàn-fhois  agan  cò  b'iadan  dà 

aobhar  sin  rè  na  h  ùine  a  laidh  an  trìoblaid  so 
orm.  Bha  cheud  aobhar  a  chionn,  an  uair  a 
bha  mi  air  mo  shaoradh  o'n  bhuaireadh  a 
thàinig  an  toiseach,  nach  do  bhuanaich  mi  ann 
an  ùrnaigh  ri  Dia  gu  n  cumadh  e  mi  bho  'n 
bhuaireadh  a  bha  gu  tighinn;  oir  ged  a  dh'f  haod- 
as  mi  ràdh  ann  am  f  ìrinn,  gu'n  robh  m'anam 
gu  mòr  ann  an  ùrnaigh  mu'n  do  ghlac  an 
deuchainn  so  mi,  gidheadh  cha  d'rinn  mi 
urnaigh  a  mhàin,  mar  bu  tric  ach  air  son  na 
trioblaid  a  bha  làthair  maille  rium  'san  àm  a 
thoirt  air  falbh  uam,  agus  air  son  ùr-fhiosrach 
aidhean  de  a  ghràdh  ann  an  Criosd  f haotainn,  ni 
achunnaic  mi  an  deigh  sin  nach  bu  leòir  dhomh 
a  dheanamh,  ach  gu'm  bu  chòir  dhomh  guidhe 
mar  an  ceudna,  gu'n  cumadh  an  Dia  mòr  mi 
bho'n  olc  a  bhi  ri  teachd. 

238.  Chaidh  làn-dhearbhadh  a  thoir  dhomh 
air  an  nithibh  so  le  ùrnaigh  Dhaibhidh  naomha  ; 
air  dha  'bhi  sealbhachadh  tròcair  mailJe 
ris,  gidheadh  a  ghuidh  gu'm  cumadh  Dia 
e  air  ais  o'n  pheacadh  agus  o'n  bhuaireadh  a 
bha  ri  teachd  ;  "  Mar  an  ceudna,'*  ars'  esan, 
"  0  pheacaibh  dànadais  cùm  air  ais  t'òglach 
nu'm  bi  àrd-cheannas  ac'  orm,  an  sin  bithidh 
mi  ionnraic  agus  bithidh  mi  neo  chiontach  o 
eusantas  mòr."  (Salm  xix.  13,)  leis  na  dearbh- 
bhriathran  so  bha  mi  air  mo  chràdh  agus  air  mo 
dhìteadh  tre'n  bhuaireadh  chian-mhaireannach, 
no  bhuan,  so  gu  lèir. 

239.  Bha  briathran   eile   mar  an   ceudna  s 

dhìt  gu  mòr  mi  air  son  mo  ghòraich  a 
thaobh  an  dleasanais  so  a  dhearmad.  ''Thig 
eamaid  uime  sin  le  danachd  gu  rìgh-chathair 
nan  gràs,  chum  gu  m  faigh  sinn  tròcair,  agus 
gu'n  amais  sinn  air  gràs  a  chum  cobhair  an 
àm  feuma."  (Eabh.  iv.  16.)  So  ni  a  dhearmaid 
mi  a  dheanamh,  agus  air  an  aobhar  sin  chead- 
aicheadh  dhomh  mar  so  peachachadh  agus  tuit- 
eam  ;  do  rèir  mar  a  tha  e  sgrìobhte,  '*  deanaibh 
lìrnaigh  chum  nach  tuit  sibh  ann  am  buaireadh." 
Agus  gu  firinneach  tha'n  dearbh  ni  so  gus  an 
latha  'n  diugh  'na  leithid  do  dh'uabhas  agus  do 
chudthrom  orm,  ionnas  nach  dàna  leam  'nuair  a 
thèid  'mi  'n  làthair  an  Tighearna  dol  deth  mo 
ghlìiinean,  gus  an  guidh  mi  air  son  cobhair  agus 
tròcair  an  aghaidh  nan  buairidhean  a  ta  ri 
teachd  ;  agus  tha  mi  'guidhe  orts*  a  leughadair 
gu'm  fòghlum  thu  leithid  mo  mhi-chùram-sa 
sheachnadh  o  'n  àmhaghar  so  a  dh'fhuilig  mise 
le  bròn  fad  lathaichean,  mhìosan.  agus  bhiiadh- 
nachan  air  son  an  dearmaid  ud. 

240.  Be'n  t-aobhar  eile  thug  air  a'  bhuaireadh 
so  tuitean  orm,  gu'n  do  bhrosnach  mi  Dia,  agus 
b'ann  air  a  mhodh  so  a  rinn  mi  sin  ;  bha  mo 
bhean  leth-tromach,  agus  mu'n  tàinig  làn-àm  a 
h-aisead,  thàinig  a  piantan  oirre  mar  mhnaoi 
ri  saothair  gu  cràiteach  treun,  mar  gu'n  tuiteadli 
i  air  bali  ann  an  saothair  chloinne ;  agus  gu'n 
rachadh  a  h-aiseag  an  tràthail ;  a  nis'  aig  a' 
cheart  àm  so,  bha  mise  cho  làidir  air  mo 
bhuaireadh,  is  gu  n  chuir  mi  teagamh  ann  aiu 

bith  Dhè,  uime  sin  air  do  mo  bhean  a  bhi 
a'  caoidh  ri'm  thaobh  tre  phiantan,  thubh- 
airt  mi,  (ach  cho  diamhair  sa  dh'fhaoite 
smaointeachadh  ann  am  chridhe) — "  A  Thig- 
earna,  ma  bheir  thu  air  falbh  àmhgharcràiteach 
so  mho  mhnatha,  agus  ma  dheònaicheas  tu  nach 
bi  i  air  a  bualadh  leis  tuille  rè  na  h-òidhche  so, 
l^agus  a  piantan  a  nis'  oirre]  an  sin  bithidh 
fhios  agam  gur  urrainn  thu  rùintean  is  ro- 
dhiomair  a'  chridhe  fhaicinn." 

241.  Cha  bu  luaithe  thuirt  mi  na  briathran 
ud  ann  am  chridhe ;  na  bha  a  piantan  air  an 
toirt  air  falbh  uaipe,  agus  thuit  i  ann  an  cadal 
tròm,  agus  bhuanaich  i  mar  sin  gu  madainn ; 
chuir  sin  mi  fo  mhòr-iongnadh  gu'n  f  hios  agam 
ciod  a  smaointichinn,  agus  an  deigh  dhomh  a 
bhi  grèis  mhath  ann  am  dhùisg  agus  nach  cuala 
mi  i  a'  gearan  ni  bu  mò,  thuit  mi-fèin  ann  am 
chadal  mar  an  ceudna^  mar  sin  'nuair  a  dhùisg  mi 
sa'  mhadainn,  thòisich  ni  air  smaointeachadh  air 
an  ni  a  thuirt  mi  ann  am  chridhe  air  an  oidhche 
chaidh  seachad,  agus  air  mar  thaisbean  an 
Tighearna  dhomh  gu'n  robh  fios  aig  air  mo 
smuaintean  diamhair,  ni  a  bha  'na  mhòr  iong- 
antas  leamsa  fad  iomadh  seachduin  an  deigh 
sin. 

242.  Seadh  ma  ta,  mu  thuaram  bliadhna  gu 
leth  an  deigh  sin,  chaidh  an  smaoin  aingidh 
pheacach  mu'n  do  labhair  mi  romh  so  troi'  mo 
chridhe,  eadhon  an  smuain  so, — '*  falbhadli 
Criusd  mas  e  sin  a  thoil  fèin."      Mar  sin  'nuair 

a  thuìt  mi  fo  chiont  aìr  son  so,  thigeadh  mo 
smuain  eile  maille  ris  n'a  thàinig  'na  co-lòrg 
fos-near  dhomh  mar  an  ceudna  leis  an  ach- 
mhasan  so  maille  rithe  ; — "  A  nise  faodaidh  tu 
f  haicinn  gu'm  beil  fios  aig  Dia  air  sraaointean 
is  ro-dhiamhair  a'  chridhe.'^ 

243.  Agus  leis  a  so,  thàinig  a'  cho-labhairt 
a  bha  eadar  an  Tighearna  agus  a  shèirbheiseach 
Gideon  gu'm  inntinn ;  a  chionn  gu'n  do  bhros- 
naich  Gideon,  Dia  le  lomradh  araon  fluich  agus 
tioram,  [an  nuair  bu  chòir  tha  creidsinn  agus 
earbsa  chuir  à  fhacal]  ;  gun  do  chuir  an 
Tighearn  an  deigh  sin  e  gu  dearbhadh  le  chur 
an  aghaidh  àireamh  do-àireamh  nàimhdean ; 
agus  sin  cuideachd  a  rèir  coltais  o'n  leth  a  mach 
gun  neart  no  cobhair  sam  bith.  (Breith.  vi.  37 — 
40.)  Mar  sin  bhun  e  riumsa,  agus  sin  gu  ceart, 
oir  bu  chòir  dhomh  f  hacal  a  chreidsinn,  agus 
gun  teagamh  a  chur  ann  an  uir-fhaicsinneachd 
Dhè. 

244.  Agusanise  chum  cuid  de  na  bhuannachd 
a  fhuair  mi,  mar  an  ceudna  bho'n  bhuaireadh 
so  a  leigeadh  ris  dhut,  air  tìis,  thug  e  orm 
mothachadh  ro  iongantach  a  shealbhachadh  do 
ghnà  'nara  inntinn  araon  air  beannachadh  agus 
glòir  Dhè,  agus  Mhic  a'  gràidh  ;  anns  a'  bhuair- 
eadh  a  thàinig  ròirahe  sin,  bha  m'anam  air  a 
chràdh  gu  goirt  leisan  as-creideamh,  le  toibheum, 
cruathas  cridhe,  teagamhan,  mu  thimchioll  bith 
Dhè,  Chriosd,  fìrinn  fhacail,  agus  cinntichead 
an  t-saoghail  ri  teachd,  tha  mi  'g  ràdh  gu'n  robh 


GliAS  AM  PAILTEAS^  &C.  153 

ini  'nuair  sin,  gu  mòr  air  mo  pliianadh  le  bhi 
-^  àicheadh  Dhè,  ach  a  nise  bha  'chùis  air 
nihodh  eile,  a  nise  bha  Dia  agus  Criosd  do 
ghnà  roi'  làthair  mo  ghn.iis,  ged'  nach  b'ann 
ann  an  rathad  comhfhurtachaidh,  ach  ann  an 
rathad  mnr  eagail  agus  uabhais.  Rinn  glòir 
uaomhachd  Dhè  aig  an  àm  so  mo  bhriseadh 
am  bhloidibb,  agus  rinn  innidh  ghràidh,  agus 
tuacantas  comhfhulangais  Chriosd  mo  bhrist- 
eadh  mar  le  cliath-phianaidh  ;  oir  cha  b'urrainn 
mi  smaointeachadh  air,  ach  mar  Chriosd  treighte, 
agus  caillte  dhomhfèin,  agusbhabhi  cuimhneach- 
adh  air  an  so  do  ghnà  a  bhriseadh  mo  chnàmhan. 
245,  BhanaSgriobturan,  mar  an  ceudna  'nan 
iiithibh  iongantach  dhomsa,  chunnaic  mi  gu'm 
b'e  am  fìrinn,  agus  an  cinnteachd  iuchair 
lìoghachd  nèimh  ;  an  aiteam  sin  do'n  nochd  na 
bgriobturan  deagh-ghean  feumaidh  gu'n  sealbh- 
aich  iad  am  beannachd  agus  an  suaimhneas, 
ach  an  àitean  sin,  a  bhios  nan  Sgriobturan  'nan 
aghaidh  g  an  dìteadh,  feumaidh  iad  dol  a  dhìth 
gu  sìorruidh  ;  O  !  na  briathran  so,  *'  oir  cha-n 
fhaodar  na  Sgriobturan  a  bhriseadh,''  reubadh 
iad  so  cochuU  mo  chridhe,  agus  dheanadh  an 
sgriobtur  so  eile  an  ni  ceudna  ; — ''  Co  air  bith 
iad  d'am  math  sibh  am  peacannan,  tha  iad 
maithte  dhaibh  ;  agus  cò  air  bith  iad  d'an  cùiu 
sibh  am  peacannan  gun  am  mathadh^  tha 
iad  air  an  cumail."  A  nise  chunnaic  mi  gu'n 
b*iad  na  h-abstoil  seanairean  a'  bhaile  dhiona 
(losua  XX.  4,)  agus  an  aiteam  a  ghabhadh  iad 

a  steach,  gu'n  robh  iad  gu  bhi  air  an  gabhail  a 
steach  gu  beatha  ;  ach  bha  'n  aiteam  a  bha  iad  a' 
dùnadh  a  mach  gu  bhi  air  am  marbhadh  le 
fear-dìolaidh  na  fala. 

246.  0  !  bu  mò  chuir  aon  earrann  do'n 
Sgriobtur  a  dh'uabhas  air  m'  inntinn,  []tha  mi  a' 
ciallachadh  na  h-earrannan  so  a  sheas  ann  am 
aghaidh,  mar  bha  mi  'n  dùil  air  uairibh  a  bha 
na  h-uile  earrann  de  a'  deanamh.]  bu  mò 
chuir  iad  a  dh'uabhas  air  m'inntinn,  deiream,  na 
chuireadh  armailt  dha  fhichead  mìle  fear  a 
dh'fhaodadh  tighinn  'nam  aghaidh.  An-aoibh- 
inn  do'n  tì  sin,  a  ni  na  Sgriobturan  iad-fèin  a 
lùbadh  'na  aghaidh ! 

247.  Leis  a'  bhuaireadh  so  bha  mi  air  mo 
thoirt  gu  faicinn  ni  bfhaide  steach  ann  an 
diamhaireachd  nàduir  nan  geallaidhean,  na  bha 
mi  riamh  roimhe.  Oir  bha  mi  nis'  ann  am 
laidhe  air  balla-chrith  fo  làimh  chumhachdaich 
Dhè,  air  mo  reubadh  agus  air  mo  sgoltadh  do 
ghnà  le  tairneanach  a  cheartais  ;  thug  so  orm 
araon  le  cridhe  cùramach,  agus  le  sùil  aireach- 
ail  a's  mòr  f  hiamh^  gach  duilleag  a  thiondadh 
thairis,  agus  le  mòr  dhìchioll  air  a'  mheasg- 
adh  le  balla-chrith  gach  earram  deth  a  thoirt 
fainear,  maille  r'an  neart  nàdurrach  agus  am 
farsuinneachd. 

248.  Leis  a  bhuaireadh  so  mar  an  ceudiia 
bha  mi  gu  mòr  air  mo  chumail  air  falbh  o 
mo  ghnàthachadh  amaideach  roimhe  so,  a  blii 
cuir  seachad  facal  a'  gheallaidh  'nuair  a  thigeadh 

e  gu  mo  làimh  ;  oir  a  nise,  ged  nach  b'urrainn 
mi  an  comhfhurtachd,  agus  a'  mhilseachd  a 
dheothal  mar  a  rinn  mi ;  aig  amaibh  eile, 
gidheadh  coltach  ri  duine  bhiodh  a'  dol  fodha 
ann  an  uisge  domhainn,  dheanainn  grèim  air 
gach  ni  a  chunnaic  mi ;  roimh  an  àm  so  shaoii 
mi  nach  robh  cbir  agam  air  beantainn  ris  a' 
ghealladh,  mar  an  robh  mi  a'  faotainncomhfhurt- 
achd  uaithe,  ach  a  nise  cha  robh  ìiin'  agam  air 
fuireach  ris  a  sin,  oir  bha  fear  dìolaidh  na  fala 
an  tòir  orm  gu  dian. 

249  A  nis'  uime  sin,  bha  mise  toiieach  gr^im 
a  dheanamh  air  an  fhacal  sin,  ge  do  bha  eagal 
orra  fathast  nach  robh  deagh  aobhar  agam  air 
còir  a  ghabhail  air ;  agus  eadhon  leum  ann  an 
uchd  a'  gheallaidh  ud,  ge  do  bha  eagal  orra 
anns  a'  cheart  àm  sin  gu'n  do  dhùin  e  a  chridhe 
'nam  aghaidh.  A  nise  mar  an  ceudna,  shaoith- 
richinn  a  chum  am  facal  a  ghabhail  do'm 
ionnsaidh,  mar  a  chuir  Dia  sìos  e,  gun  neart 
nàdurrach  aon  lididh  dheth  a  chumail  airais.  O  ! 
ciod  a  chunnaicmi  anns  an  t-seadhamh  caibidil 
beannaichte  sin  do  Shoisgeil  Eoin,  '*  agus  an  tì 
a  thig  a  m'  ionnsaidh  cha  tilg  mi  air  chor  sam 
bith  a  mach  e,"  (rann  37«)  Thòisich  mi  nis'  air 
smaointeachadh  annam  fèin,  gu'n  robh  beul 
Dè  ni  bu  mhò  chum  labhairt  na  bha  mo  chridhe 
sa  chum  tuigsinn;  smaointich  mi  mar  anceudna 
annam  fèin  nach  do  labhair  e  a  bhriathran  le 
cabhaig,   no  le  braise  gun  smuainteachadh,  ach 

le  gliocas  neo-chrìochnach  agus  le  breitheanas ; 
agus  leis  na  h-uile  f  hìrinn  agus  dhìlseachd. 

250.  Anns  na  lathaibh  so,  an  àm  mo  mhòr 
phiantan  rachainn  le  dian-spàirn  a  chum  nan 
geallaidhean,  (amhail  mar  bhiodh  each  ann  am 
feàth-chrithich  a'  togairt  a  chum  a'  chruathlaich^) 
a'  co  dhùnadh,  ge  do  bha  mi  mar  neach  às  a 
chèile  le  eagal,  air  a  so  gabhaidh  mi  fois  agus 
c  mhnaidh,  agus  fàgaidh  mi  a  choilionadh  an 
earbsa  ri  Dia  nèimh  a  rinn  e.  O  !  is  iomadh 
caonnag  a  bh'aig  mo  chridhe  ri  Sàtan  air  son  an 
t  seadhamh  caibidii  beannaichte  ud  do  Shoisgeil 
Eoin.  Cha  do  sheall  mi  'n  dràsda  mar  bu  ghnà 
leam  a  deanamh  air  uairibh  eiìe,  air  son  comh- 
f  hurtachd  gu  sònraichte^  (0  !  ge  do  b'e  a  làn- 
bheatha  tighinn  do'm  ionnsaidh)  Ach  a  nise 
facal, — facal  air  an  leagadh  m'anam  sgìth  a 
thaice,  chum  's  nach  rachadh  e  fodha  gu  sìorr- 
uidh  ;  so  an  ni  air  an  robh  mi'n  tòir. 

251.  Seadh,  an  uair  a  bhithinn  a'  dol  a  chum 
nan  geallaidhean  chunnaic  mi  gu  minig,  mar 
gu  n  diùltadh  an  Tighearna  m'anam  gu  bràth, 
bha  mi  gu  tric  mar  gu'n  tuitinn  air  rinn  nam 
pìcean,  agus  mar  gu'n  tilgeadh  an  Tighearn' 
orm  a  chum  mo  chumail  uaithe,  mar  le  claidh- 
eamh  lasarach.  An  sin  smaointichinn  air 
Ester,  a  dh'iarr  iarrtas  air  an  rìgh  nach  robh 
''a  rèir  an  lagha."  (Ester  vi.  16.)  chuimhnich 
mi  mar  an  ceudna  air  sèirbhisich  Bhenadaid  a 
chaidh  le  cìiird  air  an  cinn  a  chum  nan  nàimh- 

dean  a  dh'iarraidh  tròcair,  (1  Righ.  31,  &c.) 
chuimhnich  mi  cuideachd  air  a'  mhnaoi  do 
mhuinntir  channain  nach  do  ghabhlag-mhisneach 
ge  do  thuirt  Criosd  cù  rithe,  (Mat.  xx.  22 — 
28,)  agus  air  an  duine  chaidh  a  dh'iarraidh 
iasad  arain  rau  mheadhon  oidhche.  (Luc  i.  5 — 8.) 
Bha  iad  so  mar  an  ceudna  'nam  mòr  mhisneach 
dhomh. 

252.  Cha-n  fhaca  mi  riamh  roimhe  an 
àird'  agus  an  daoimhne  so  ann  an  gràs,  ann  an 
gràdh,  agus  ann  an  tròcair,  'sa  chunnaic  mi  annta 
an  deigh  a  bhuairidh  so,  peacannan  mòra  a' 
tarruinn  a  mach  mòr  ghràs,  agus  far  am  beil 
cionta  ro  uabhasach  agus  borb,  ann  an  sin  gu'm 
beil  trrcair  Dhè  ann  an  Criosd,  'nuair  a  tha  e 
air  fhoillseachadh  do'n  anam  ag  amharc  ro  àrd 
agus  cumhachdach.  'Nuair  a  thiondaidh  an 
Tighearna  braighdeanas  lob  thug  e  dha  a  dhà 
uireadh  sa  bha  aige  roimhe  (lob  xlii.  10.) 
Beannaichte  gu'n  robh  Dia  air  son  losa  Criosd 
ar  Tighearna.  Tha  iomadh  ni  eile  a  dh'  fhaod- 
ainn  a  thoirt  fainear  ann  an  so,  ach  is  àiU  leam 
a  bhi  aithghearr,  agus  uime  sin  ni  mi  aig  an 
àm  so  an  dearmad  ;  agus  guidhidh  mi  air  Dia 
gu'n  toir  mo  lochdan  air  muinntir  eile  gu'ra  bi 
eagaì  orr'  an  Tighearn  a  bhrosnachadh  mu'n 
toirear  orra  gu'n  iorachair  iad  a'  chiìing  iarainn 
niar  a  rinn  raise.  Bha  dha  no  thrì  do 
dh'uairean  agara  aig  àra  mo  shaoraidh  o'n  bhuair- 
eadh  so,  sraaointean  ro  laidir  mu  ghràs  Dè, 
ionnas  gu'm  bu  ghann  a  b'urrainn  mi  curaail  sur.s 

fodha,  bha  e  cho  mòr  thar  tomhas  iongantach 
'nuair  a  shaoil  mi  gu'n  ruigeadh  e  orm,  air  chÒr 
is  gu'm  beil  mi  a  smuainteachadh  n'an  robh  a 
mhothachadh  air  gabhail  còmhnaidh  n'a  b'faide 
orm,  gu'n  robh  e  air  m'fhàgail  neo-chomasach 
air  mo  ghnothach  tìmeil  a  dheanamh. 

253.  A  nise  thèid  mi  air  m'aghaidh  a  thoirt 
cunntas  dhut  m'a  thimchioll  tuilleadh  do 
dhèiligidhean  an  Tighearna  rium  aig  iomadh 
uair  eile,  agus  mu  thimchioll  nam  buairidhean 
athachair  orm  aig  gach  uair  dhiù  sin.  Tòisichidh 
mi  aig  an  ni  sin  a  thachair  rium  air  tùs  an  uair 
a  chaidh  mi  an  co-chomunn  ri  pobull  Dè 
ann  an  Bedford,  An  dèigh  dhomh  nochadli 
do'n  eaglais  gu'm  b*e  mo  mhiann  siubhal  ann  au 
duigh  agus  ann  an  òrduighean  Chriosd  maiJle 
riu,  agus  a  bha  mi  mar  an  ceudna  air  mo  ghabh- 
ail  a  steach  leo  'nuair  a  smaointich  mi  air 
òrdugh  beannaichte  so  Chriosd,  ni  a  b'e  a 
Shuipeir  dheireannach  maille  r  a  dhisciobuil  roi' 
bhàs,  bha'n  sgriobtur  ud ; — ''  Deanaibh  so  mar 
chuirahneachan  ormsa,"  (Luc.  xxii.  19.)  air  a 
dheanamh  na  bhriathar  glè  luachmhordhomhsa; 
oir  b'ann  leis  a  thàinig  an  Tighearna  'nuas  air  mo 
chogais  le  fradharc  air  a  bhàs  fèin  air  son  mo 
pheacannan,  agus  mhothaich  mi  'nuair  sin  mar 
gu'n  tilgeadh  e  steach  mi  ann  am  feart  no  'm 
buaidh  a'  bhàis  sin,  ach  feuch  cha  robh  mi  fada 
'nam  fhear-compairteachaidh  aig  an  òrdugh 
sin,  gus  an  d'  rinn  buairidhean  muladach  agus 
i?earbh  nio  choinneachadh  aig  gach  àm  an  sin, 

araon  a  cìmm  toibheuman  a  ìabhairt  an  aghaidh 
an  orduigh,  agus  gu  ghuidhe  gu'n  tigeadh  ni- 
eigin  bàsmhor  an  caramh  na  h  aiteam  a  blia 
compairteachadh  dheth  ;  a  chum  is  nach  bithinn 
aig  uair  sambith  ciontach  de  m'aonta  thoirtdo  na 
smaointean  aingidh  agus  eagalach  so,  bha  mi  air 
mo  cho-èigneachadh  gu  mi  fèin  a  lùbadh  fad  na 
h-ùine  ann  an  iàrnaigh  ri  Diachum  mo  chumail 
o  leithidibh  sud  do  thoibheumaibh  ;  agus  mar 
an  ceudnaag  achanaich  air,  gu'm  beannaicheadh 
e  an  copan  agus  an  t-aran  dhaibh,  mar  gu'm 
b 'eadh  o  bheul  gu  beul.  Be'n  t-aobhar  mu'n 
tàinig  am  buaireadh  so,  mar  a  smaointich  mi 
o*n  uair  sin,  a  thaobh  nach  tàinig  mise  leis  an 
urram  sin  bu  chuimhe  dhomh  'nuair  a  dhlùthaich 
mi  ris  an  òrdugh  air  tùs  a  chum  comhpairteach- 
adh  dheth. 

254.  Bhuanaich  mi  mar  so  fad  thrì  ràithean 
agus  cha  b'urrainn  mi  idir  fois  no  sòcair 
fhaotainn,  ach  fa-dheireadh  thainig  an  Tigh- 
earna  steach  a  chum  m'anma  leis  an  aon 
sgriobtur  a  thàinig  a  dh'ionnsaidh  m'  anma 
roimhe  ;  agus  an  deigh  sin  bu  ghnà  leam  a  bhi 
glè  shòlasach  an  àm  compairteachadh  do'n 
òrdugh  bheannaichte  sin,  agus  tha  dòchas  agam 
gu'ra  faca  mi  ann,  corp  an  Tighearna  mar  air  a 
bhriseadh  air  son  mo  pheacannan,  agus  gu'n 
robh  fhuil  luachmhor  air  a  dòrtadh  air  son 
m*  eu-ceartan. 

255.  Air  am  àraidh  bha  mi  'g  aomadh  beagan 
a  dh'ionnsaidh  tinneas-caitheamh,  agus    leis  a 

sin  bha  mi  gu  h-obann  air  mo  ghlacadh  le  mòr 
ainmhuinneach  ann  am  phearsa  'san  leth  a  mach, 
ionnas  gu'n  robh  eagal  orm  nach  b'urrainn 
domh  a  bhi  fada  beò.  A  nise  thòisich  mi  as- 
lìr  a  chum  mi-fèin  a  thoirt  suas  do  rannsachadh 
dùrachdach  an  deigh  mo  staid  agus  mo  chor 
a  thaobh  na  h-ùine  bha  romham,  agus  air  mo 
dhearbhachd  a  thaobh  an  t  saoghail  bheannaichte 
ta  ri  teachd  ;  oir  b'e  so  gu'm  a  beannaichte  gu'n 
robh  ainm  Dhè  bu  ghnàs  domh  mar  a  b'àbhaist, 
ach  gu  h-àraidh  ann  an  latha  an  àmhghair, 
feuchainn  ri  mo  dhìchioU  a  dheanamh  air  mo 
chòir  anns  an  t-saoghal  ri  teachd  a  chumail  gu 
soilleir  roimh  bheachd  mo  shùl. 

256.  Ach  cha  bu  luaithe  a  thòisich  mi  air 
ath-ghairm  gu'm  chuimhne  am  fèin  fhiosrach- 
adh  a  fhuair  mi  do  mhathas  Dè  d'a  m'anan 
roimhe  sin,  na  bhrùchd  mar  sgaoth  a  dh' 
ionnsaidh  m'inntinn  cuideachd  do-àireamh  de 
mo  pheacannan  agus  de  m*eu- ceartan,  agus  be  a' 
chuid  so  dhiù  aig  an  àm  sin  bu  mò  a  chràidh 
mi,  se  sin  ri  ràdh  ; — mo  mharbhanachd,  mo 
mhàirnealachd,  agus  m'fhuaralachd  a  thaobh  mo 
naomh*-dhleasanais, — mo  sheacharan  cridhe, — 
m*f  hàs  sgìth  do  dheanamh  gach  uile  ni  math, — 
mo  chion  gràidh  do  Dhia,  d'a  ròidean,  agus  d'a 
phobuU,  agus  leis  a'  so  air  deireadh  nan  uile; 
— "  An  e  so  toradh  na  criosdalachd  ?  An  iad  so 
comharraidhean  an  duine  bheannaichte  ?'* 

257.  Thug  smaointeachadh  air  na  nithibh  so 
mo  thinneas  dà-f  hilt'  orm ;  oir  a  nise  bha  mi  gu 

tinn  sam  leth  a  steach,  bha  m'anam  air  a  luchd- 
achadh  le  ciont ;  bha  nise  mar  an  ceudna  ni' 
fhèin-fhiosrachaidhean  air  mathas  Dè  air  an 
toirt  gu  tùr  air  falbh  à  m'inntinn  ;  agus  air 
am  falach  mar  nach  biodh  iad  riamh  anu,  no 
air  am  faicinn  idir  ;  a  nise  bha  m'anam  gu 
mòr  air  a  chuir  thuige  eadar  an  dà  smaoin- 
teachadh  so, — *' A  bhi  beò  cha-n  f  haod  mi,  bàsach- 
adh  cha  dàna  leam. '  A  nise  shìothlaidh  mi 
sìos  agus  thut  mi  ann  am  inntinn,  agus  bha  mi 
dol  a  thoirt  thairis  gach  ni  mar  caillte.  Ach 
air  dhomh  a  bhi  'siubhal  sìos  agus  suas  air 
feadh  an  taighe  mar  dhuine  ann  an  cor  anabarr- 
ach  truagh,  rinn  briathran  so  Dhè  grèim  air  mo 
chridhe  ; — *'  Tha  thu  air  f  fhìreanachadh  gu 
saor  le  gràs,  tre  an  t-saorsa  a  ta  ann  an  losa 
Criosd."  (Rom.  iii.  24.)  Ach  O !  ciod  an 
t-atharrachadh  a  rinn  so  orm-sa. 

258.  Bha  mi  nise  mar  neach  a  bhiodh  an 
deigh  dùsgadh  à  bruadar  trioblaideach,  agus  ag 
eisdeachd  ris  na  briathran  nèamhaidh  so,  bha 
mi  mar  gu'n  cluinninn  e  labhairt  rium  mar  so  ; 
— *^'  A  pheacaich,  tha  thu  a*  smaointeachadh  a 
thaobh  do  pheacaidh  agus  t'anmhainneachd 
nach  urrainn  mise  t'anam  a  thèarnadh ;  ach 
feuch  tha  mo  Mhac  làimh  rium,  agus  air-san  tha 
mi  'g  amharc  agus  cha  n-ann  ortsa,  agus  bunaidh 
mi  ruit-sa  do  rèir  a's  mar  a  ta  mi  riaraichte 
leisan."  Leis  a  so  bha  mi  gu  mòr  air  mo 
shoillseachadh  'nam  inntinn,  agus  thuig  mi  gu'm 
b'urrainn  Dia  peacach  fhìreanachadh  aig  àm 
p 

'sam  bith  ;  b'e  sin,  ach  e  dh'amharc  air  Criosd 
agus  a  shochair-san  a  chur  as  ar  leithinne, 
agus  bha  'n  obair  deante  gun  dàil. 

259.  Agus  air  dhomh  a  bhi  smuainteachadh 
mar  so,  thàinig  an  sgriobtur  so  le  mòr  chumh- 
achd  gu  m'  inntinn  ; — "  A  shaor  sinn  agus  a 
ghairm  sinn  le  gairm  naomh',  cha  n-ann  a  rèir 
ar  n-oibre,  ach  a  rèir  a  rùin  fèin,  agus  a'  ghràis 
a  thugadh  dhuinn  ann  an  losa  Criosd,"  &c. 
(2  Tim.  i.  9.  Tit.  iii.  5)  A  nìse  fhuair  mi 
suas,  chunnaic  mi  mi-fèin  ann  an  gàirdeanaibh 
gràis,  agus  tròcair,  agus  ged  bha  eagal  orm 
roimhe  so,  smuainteachadh  air  uair  bàis,  fòs  a 
nise  ghlaodh  mi, — ''  faigheam  bàs,"  a  ni^e  bha'm 
bàs  gaolach  agus  sgiamhach  ann  am  làthair,  oir 
chunnaic  mi  nach  bi  sinn  gu  bràth  beò  da  rìreadli 
gus  an  triall  sinn  a  chum  an  t-saoghail  eile, 
''  O  l''  arsa  mise,  ''  cha  n-eil  an  saoghal  so  ach 
mar  dhiàsal  cadail,  an  comais  ris  an  t-saoghal  a 
ta  shuas.''  Aig  an  àm  so  mar  an  ceudna 
chunnaic  mi  na's  mò  anns  na  briathraibh  so, 
^^  oighreachan  air  Dia,"  (Rom.  viii.  17>)  nas 
urrainn  mi  aithris  f  had  sa  bhios  mi  beò  'san 
t-saoghal  so  ;  *'  oighreachan  air  Dia  !"  is  e  Dia 
fèin  cuibhrionn  a  naomh-shluaigh.  Chunnaic  mi 
so,  agus  b^  iongantach  leam  e,  ach  cha  n-urr- 
ainn  mi  na  chunnaic  mi  innseadh  dhut. 

260.  A  rithist,  air  dhomh  a  bhi  aig  àm  eile 
gìè  thinn  agus  lag,  fad  na  h-ùine  sin  mar  an 
ceudna  dh'èignich  am  buaireadair  mi  gu  treun, 
oir  tha  mi  tuigsinn,  gu'm  beil  e  fad  an  geall  air 

ionnsaidh  a  thoirt  air  an  anam  'niiair  a  tha  e 
tòiseachadh  air  teannadh  a  chum  na  h-uaighe,  an 
trà  sin  tha  e  a'  faotainn  a*  chothrom,  a*  saoith- 
reachadh  a  chum  nam  fèin-fhiosrachaidhean  a 
fhuair  mi  roimh  air  mathas  Dè  fhalach  orm, 
a'  cur  ann  am  làthair  mar  an  ceudna  uabhasan 
a'  bhàis  agus  breitheanas  Dè,  ionnas  aig  an  àm 
so,  tre  m'eagal  roi'  bhi  caillte  gu  brdth,  (nain 
bàsaichinn  a  nise,)  bha  mi  mar  dhuine  marbh 
mu'n  tàinig  am  bàs  a'm  chòir,  agus  mar  gu'm 
bithinn  ga  mo  mhothachadh  fèin  a  nise  dol 
sìos  do'n  t-sloc ;  air  leam,  arsa  mise,  nach  robh 
aon  slighe  eile  ann,  ach  gu  ifrinn  gu'm  b'èigiii 
domh  dol ;  ach  feuch,  dìreach  air  dhomh  a  bhi 
ann  am  buillsgean  an  eagail  so,  thàinig  briath- 
ran  ud  an  aingil  a  ghiùlan  Lasarus  gu  uchd 
Abrahaim  a  steach  do"m  inntinn.  le  sraon,  mar 
gun  abradh  e, — ''  Isamhailathàrlas  dhutsa'nu^ir 
a  dh'fhàgas  tu  'n  saoghal  so."  Rinn  so  mo 
spiorad  ath-bheothachadh,  gu  miHs,  agus  chuid- 
ich  e  leam  chum  m'earbsa  chuir  ann  an  Dia ; 
'nuair  a  smuaintich  mi  air  le  suaimhneas  rè 
tacain  thuit  na  briathran  so  le  mòr  chumhachd 
air  m'  anam  ; — "  0  !  bàis  c'  àit'  am  beil  do 
ghath  ?  O  !  uaigh  c'  àit'  am  beil  do  bhuaidh?' 
(1  Cor.  XV.  òò)  Leis  a  so  dh'fhàs  mi  sh^n 
araon  ann  an  corp  agus  an  inntinn  còmhladh, 
oir  dh  fhalbh  mo  thinneas  air  ball  agus  shiubhail 
mise  gu  suaimhneach  gu  seirbheis  a  dheanamh 
do  Dhia  a  rithist. 

26  L  Aig  àm  eile    ged  bha  mi  meadhonach 

math  agus  taltneach  *nani  inntinn,  fòs  thuìt  neul 
mòr  dorchadais  orm  gu  h-obann  ;  a  dh'fhalaich 
nithe  Dhè  agus  Chriosd  orm,  ionnas  gu' n  robh 
mi  mar  nach  faicinn  iad,  agus  mar  nach  faighinn 
eòlas  orra  riamh  ann  am  bheatha,  bha  mi  mar 
an  ceudna  air  mo  ruith  thairis,  'nam  aigneadh 
le  inntinn  neo  mhothachail,  agus  neodhùrachd- 
achd,  ionas  nach  b'urraiun  domh  mo  chridh 
f  haireachadh  a'  gluasadh  no  carachadh  an  deigh 
gràis  agus  beatha  tre  Chriosd  ;  bha  mi  mar  gu'm 
biodh  mo  leasraidh  air  am  briseadh,  agus  mar 
gu'm  biodh  mo  làmhan  agus  mo  chasan  air 
an  ceangal  le  sìàbhraidhean.  Aig  an  àm  so  mar 
an  ceudna,  mhothaich  mi  rud-eigin  anmhainn- 
eachd  ann  am  phearsa  o'n  leth  a  mach  ni  a  rinn 
m'àmhgharan  eile  mòran  ni  bu  truime  agus  ni 
bu  ro  an-  shocraiche  dhomh. 

262.  An  deigh  dhomh  a  bhi  anns  a'  chor  so 
mu  thuaram  jtrì  no  ceithir  do  lathaichean,  air 
dhomh  a  bhi'ann  am  shuidhe  aig  an  teine, 
mhothaich  mi  'nuair  nach  robh  aon  sùil  agam 
ri  ni  sam  bith,  na  briathran  so  a'  sèirm  ann  am 
chridhe, — ''  Feumaidh  mi  dol  a  dh'ionnsaidh 
losa,"  thug  so  air  an  dorchadas,  agus  air  na 
smaointean  mu  àicheadh  bith  Dhè  a  rinn  roimhe 
so  grèim  air  m'inntinn  teicheadh  air  falbh,  agus 
chaidh  nithe  beannaichte  nèimh  a  chuir  annam 
làthair.  'Nuair  a  bha  mi  mar  so  air  mo 
ghlacadh  gun  fhios  domh;  ^' A  bhean/'  arsa 
mise,  am  beil  a  leithid  so  do  sgriobtur  idir  ann, 
— Feumaidh    nii    dol   a    dh  ionnsaidh    losa  f' 

Thuird  ise  nach  b'urrainn  i  innseadh,  stad  nii 
uime  sin,  a'  smaointeachadh,  a  dh'  f  heuchainn 
am  b'urrainn  mi  cùìmhneachadh  air  àite  sam 
bith  do'n  8griobtur  anns  an  robh  a  leithid,  cha 
robh  mi  ann  am  shuidhe  ach  mu'n  thuaram  a 
dhà  ro  thrì  do  mhionaidean,  'nuair  a  thàinig  so  le 
sraon  a  steach  orm  ; — "  Gu  cuideachd  do-àir- 
eamh  do  dh'  ainglibh,"  agus  leis  gach  ni  bha'n 
dara  Caibidil  deug  do  Litir  an  Abstoil  Phòil  a 
chum  nan  Eabhruidheach  mu  thimchioU  sliabh 
Shioin  air  a  chuir  roi'  làthair  mo  shùl.  Rann 
23—24. 

263.  An  sin  thuirt  mi  ri  mo  mhnaoi  le  èibh- 
neis  ; — "  Thafhios  agam  !  tha  fhios  agam  !"  ach 
bha'n  òidhche  sin  'na  h-òidhche  mhaith  dhomhsa, 
cha  do  chuir  mi  seachadh  riamh  ach  fior  bheagan 
(ìidhcheachan  a  b'fhearr  na  i,  bha  mi  gabhail 
fadail  air  son  cuideachdas  cuid  do  phobull  Dè, 
(^hum  agus  gu'n  leiginn  ris  daibh  an  ni  a  thaisbean 
Dia  dhomh.  Bha  Criosd  'naChriosd  luachmhor 
do'm  anam  air  an  òidhch'  ud,  is  gann  a 
b'urrainn  Ini  laidhe  ann  am  leabaidh  le 
aoibhneas,  sìth,  agus  buaidh  tre  Chriosd.  Cha 
do  bhuanaich  a  mhòr  ghloir  so  maille  rium  gu 
madainn,  ach  fòs  bha'n  dara  Caibidil  deug  do 
litir  an  abstoil  Phòil  a  chum  'nan  Eabhraidh- 
each  'nan  sgriobtur  beannaichte  dhomhsa  fad 
iomadh  latha  cuideachd  an  deigh  so. 

264.  Is  iad  so  na  briathran  ; — "  Tha  sibh  air 
teachd  gu  sliabh  Shioin,  agus  gu  cathair,  an  Dè 
bheò,  an  Ireusalem  nèamhaidh,  agus  cuideachd 

do-àireamh  do  dh'  ainglibh,  gu  làn-cho- 
thional  agus  eaglais  nan  ceud-ghin,  a  tha 
sgrìobhta  'sna  nèarahaibh,  agus  gu  Dia  breith- 
eamh  nan  uile,  agus  gu  spioradaibh  nam  f  ìrean 
air  an  deanamh  foirfe ;  agus  gu  losa  eadar  • 
inheadhonair  a  cho-cheangail  nuaidh  agus  a 
chum  fala  a'  chrathaidh,  a  ta  labhairt  nithe  a's 
fearr  tìslJuU  Abeil.'*  Threòraich  an  Tighearna 
mi  trìd  nam  briathran  so,  thairis  is  thairis  ;  air 
tiìs  chum  fhacail,  agus  a  rithist  a  chum  iad  so, 
agus  nochd  e  dhomh  glòir-iongantach  anns  gach 
aon  diù.  Bha  na  briathran  so  mar  an  ceudna, 
gu  minig  o'n  uair  sin  'nam  mòr  ath-neartachadh 
do  'm  spiorad.  Gum  a  beannaichte  gu  n  robh 
Dia  a  chionn  tròcair  a  dheanamh  ormsa. 


Cunntas      gearr  mu    thimchioU    gairm    an 
Ughdair  a  chum  ohair  na  Ministearachd. 

265.  Agus  a  nise  tha  mi  a'  labhairt  m'fhèin- 
fhiosrachaidh,  agus  ni  mi  ann  an  so  facal  no 
dhà  a  thìlgeadh  a  steach  mu  thimchioU  mo 
shearmonachadh  air  an  f  hacal,  agus  mu  dhèiHg- 
eadh  Dhè  rium  anns  an  ni  àraidh  sin  mar  an 
ceudna.  An  deigh  dhomh  a  bhi  mu  thuaram 
cùig  no  se  do  bhliadhnachan  air  mo  dhùsgadh, 
agus  a  chuidich  mi  mi-fèinachum  easbhuidh* 

•  A  bhi  as  eu";mhais  Chriosd. 

agus  luacli  losa  Criosd  ar  Tighearna  fhaicinn, 
ajus  a  chuidicheadh  leam  raar  an  ceudna  chum 
m'anam  a  leagadh  air  ;  mheas  cuid  dhiù-san  bu 
chothromaiche  a  measg  nan  naomh  'n-ar  measg- 
ainne,  a  thaobh  breathnachaidh  agus  naomh- 
ach  beatha,  do  rèir  mar  a  thuig  iadsan,  gu'n  do 
mheas  Dia  mise  airidh  air  ni-eigin  de  a  thoil  'na 
i  hacal  naomh'  agus  beannaite  fèin  a  thuigsinn, 
agus  gu'n  tug  e  comas  labhairt  dhomh,  ann  an 
cuid  do  thomhas  a  chum  an  ni  a  chunnaic  mi 
aithris  do  mhuinntir  eile,  a  chum  togail  suas 
agus  oilean ;  uime  sin  dh'iarr  iad  orra,  agus  sin 
le  raòr  dhurachd  gu'ra  bithinn  toileach  gabhail 
os  làirah  air  uairibh  facal  earalachaidh  a  labh- 
airt  riu,  aig  aon  do  na  coinneamhean. 

2t)6.  Ni,  air  tùs,a  nàraich  agus  a  dh'athaich  rao 
spiorad  gu  raòr,  ach  fòs,  air  dhaibh-san  a  bhi  do 
ghnà  g'ara  iarraidh  gu  dùrachdach  leo,  chaidh  mi 
ann  agus  leig  mi  mo  ghibhtean  'nam  raeasg  (ach 
jj'u  diarahair,)  aigdàchoinnearah  eugsamhail,  ged 
a  b  ann  le  mòr  laigse  agus  anmhainneachd, 
agus  thog  iadsan  fianais  gu  sòlaimte,  mar  ann 
an  làthair  an  Dè  mhòir,  gu'n  robh  iad  araon  air 
an  dùsgadh  'nan  inntinn  agus  air  an  comhf  hurt- 
achadh,  agus  thug  iad  buidheachas  do  dh'  Athair 
nan  uile  thròcair  air  son  a'  ghràis  a  bhuilicheadh 
ormsa. 

267.  An  deigh  so  air  uairibh,  'nuair  a  chaidh 
cuid  aca  do*n  dìjthaich  a  theagasg,  b  aiU  leo  mar 
an  ceudna  gu  n  rachainnse  maille  riu,  ged  nach 

d'rlnn  mi  annsnah-àitibhsin  fathastmoghibhtean 
a  ghnàthachadh,  ni  mò  bu  dàna  leam  sin  a  dean- 
amhann  anàite  follaiseach.  ach  n'abu  ro  dhiamh- 
aire,  mar  a  thàinig  mi  am  measg  an  deagh 
phobuill  anns  na  h-ionadaibh  so,  labhair  mi  air 
uairibh  facal  comhairle  dhaibh  raar  an  ceudna 
ni  a  ghabh  iad  mar  chàch  do'n  phobull  le  gàird- 
eachas  as  leth  tròcair  Dhè  do'm  thaobh-sa,  a'g 
aideachadh  gu'n  robh  an  anmannan  air  an 
teagasg  agus  air  an  oileanachadh  leis. 

268.  Uime  sin  chum  a  bhi  aithghearr, 
fa-dheòigh,  air  dhomh  a  bhi  do  ghnà  air  m'iarr- 
aidh  leis  an  eaglais,  an  deigh  dhorah  ùrnaigh 
shòlaimte  a  chuir  suas  ris  an  Tighearna  maille 
ri  trasgadh,  bha  mi  na  bu  ro  shònraichte  air  mo 
ghairm  a  mach,  agus  air  m'òrduchadh  n'a  bu 
riaghailtiche  chum  searmonachadhfollaiseach  an 
fhacail,  cha  b'ann  a  mhain  dhaibh-san  achreid, 
ach  mar  an  ceudna  chum  an  Soisgeul  a  thairgse 
dhaibh-san  nach  do  ghabh  fathast  creidearah  an 
t-Soisgeul  da'n  ionnsaidh,  agus  fhuair  mi  le 
dearbh  chinnt  mu  n  àm  sin  brosnachadh  diamh- 
air  air  m'aghart  a  chum  sin  a  dheanamh  ;  ged 
a  tha  mi  'toirt  cHù  do  Dhia,  nach  b'ann  le  dèidh 
air  glòir  dhiamhain  ;  oir  aig  an  àm  sin  bha  mi 
air  mo  chràdh  gu  goirt  le  gathan  teintidh  an 
diabhoil,  mu  dhèibhinn  mo  staide  sìorruidh. 

269.  Ach  cha  b'urrainn  mi  a  bhi  toilichte 
fathast,  mar  a  bithinn  air  m'f  haotainn  ann  a  bhi 
gnàthachadh  mo  ghibhtean,  ni  anns  an  robh  nii 
gu  mòr  air  mo  bheothachadh,  cha  b'ann  a  mhain 

le  bith  iarrtas  nam  muinntir  dhiadhaidh,  ach 
mar  an  ceudna  le  briathraibh  so  an  abstoil 
Phòil  ; — '^  Agus  guidheam  oirbh  a  bhràithrean, 
(o's  althne  dhuibh  teaghlach  Stephanais,  gur 
iad  ceud  thoradh  Achaia.  agus  gun  tugsiadiad- 
ft^in  a  chum  frithealaidh  do  na  naomhaibh  ;)  gu'm 
bi  sibh  ìimhal  d'an  leithidibh  sin,  agus  do  gach 
aon  a  ni  obair  agus  saothair  maille  ruinne."  1  Cor. 
xvi.  15,  16. 

270.  Thugadh  orm  fhaicinn  leis  na  briathran 
sgriobtuir  ud,  nach  be  rùn  an  Spioraid  Naoimhe 
1  iamh  gu'n  deanadh  daoine  aig  am  beil  gibhtean 
agus  pàirtean,  na  buaìdhean  sin  a  thiodhlaiceadh 
anns  an  talamh,  ach  gu'm  bu  ròghnaiche  leis 
iad-sin  iarraidh  agus  an  dùsgadh  suas  a  chum 
an  gibhtean  a  chleachadh,  agus  gu'n  dh'iarr  e 
mar  an  ceudna  orrasan  a  bha  deas  agus  ullamh 
air  a  shon  iad  a  dheanamh  mar  sin  ;  ''  Thug  siad 
iad-fèin  suas  a  chum  ministearlachd  nan  naomh." 
Bha'n  sgriobtur  so  anns  na  lathaibh  ud  a'  ruith 
air  m'  inntinn  do  ^hnà  a  chum  mo  mhisneach- 
adh  agus  mo  neartachadh  ann  an  obair  do  Dhia  ; 
bha  mi  mar  an  ceudna,  air  mo  bhrosnachadh  o 
chaochla  sgriobtur  eile  agus  eiseamplairibh 
nan  naomh  a  ta  air  an  ainmeachadh  ann  am 
facal  Dè  agus  ann  an  seann  eacbdraidhean  'eile. 
Gniomh.  viii.  4,  agus  xviii.  24,  25,  1  Ped.  iv. 
10,  Rom.  xii.  6.  &c. 

271.  Uime  sin,  ged  bu  mhi-fèin  bu  neo- 
airidh  do  na  naomhaibh  uile,  f()S  rinn  mi.  ach 
sin  le  mùr  eagal   agus   balla-chrith  o  shealladh 

air  m'  anmhainneach  fèin,  tòiseachadh  air  an 
obair,  agus  rinn  mi  do  rèir  mo  chomais  agus 
cuibhrionn  mo  chreideimh,  an  Soisgeul  beann- 
aichte  sin  a  shearmonachadh  a  rinn  Dia  a 
thaisbeanadh  dhomh  ann  am  facal  naomha  na 
fìrinn  ;  agus  'nuair  a  chuala  muinntir  na  dùth- 
cha  sin,  thàinig  iad  a*  chluinntinn  an  f hacail 
'nan  ceudna  ;  agus  sin  às  gach  àite  do'n  tìr  mu'n 
cuairt,  ged  a  b'ann  air  son  iomadh  agus  caochla 
aobhair. 

271?.  Agus  tha  mi  toirt  buidheachais  do  Dhia, 
thug  e  dhomhsa  cuid  do  thomhas  innidh  agus 
truas  r'an  anmannan  ni  a  bhrosnach  mi  mar  an 
ceudna  air  m'aghaidh  a  chum  saoithreachadh  le 
mòr  dhìchioll  agus  dhùrachd  a  chum  a  leithid 
do  dh'fhacal  fhaotainn  a  mach  sa  dh'fhaodadh 
nam  beannaicheadh  Dia  e,  grèim  a  dheanamh  air 
a*  choguis  agus  a  dhùsgadh,  a  thaobh  so 
mar  an  ceudna  bha  spèis  aig  an  Tighearna  do 
dh'  iarratas  a  sheirbheisich  ;  oir  cha  robh  mi  ro 
fhada  ri  searmonachadh  gus  an  do  thòisich  e  air 
drùghadh  air  cuid,  agus  a  bhi  air  am  mòr 
chràdh  'nan  inntinnean  air  dhaibhsmaointeach- 
adh  air  ro  mheud  am  peacannan,  agus  air  an 
f  heum  a  bha  ac'  air  losa  Criosd. 

273.  Ach  cha  b'urrainn  mi  air  tùs  a  chreid- 
sinn  gu'n  labhradh  Dia  tromhamsa  ri  cridhe 
duine  sam  bith,  ga  mo  mheas  fèin  do  ghnà  neo- 
airidh  ;  gidheadh,  ghràdhaicheadh  an  aiteam  ud 
mi  air  an  deach  mar  sud  drùdhadh,  agus  bhiodh 
spèis   shònraichte    aca    dhomh ;  agus    ged    do 

chuir  mise  bhuam-fèin  gu'm  biodh  iad  air  an 
dùsgadh  leam,  gidheadh,  dh'aidicheadh  iad-san 
e,  agus  chuireadh  iad  an  cèill  e  ann  an  làthair 
ainglean  Dè  ;  bheannaicheadh  iad  mar  an  ceud* 
na  Dia  air  mo  shonsa,  (truaghan  neo-airidh 
mar  tha  mi !)  agus  mheas  iad  mi  mar  mheadhon 
Dè  a  sheall  dhaibh-san  shghe  na  slàinte. 

274.  Uime  sin  air  dhomh  f  haicinn  gun  robh 
iadsan  cho  bunailteach  dìleas,  araon  nam  briath- 
ran  agus  'nan  gniomharran,  agus  mar  an  ceud- 
na  cho  dùrachdach  'nan  cridheachan  gu  dian  an 
tòir  air  eòlas  losa  Criosd,  air  dhomh  gàirdeachas 
a  dheanamh  air  son  gu'n  chuir  Dia  riamh  mi 
far  an  robh  iad,  an  sin  thòisich  mi  air  co-dhùnadh 
gu'm  faodadh  a'  chùis  a  bhi  mar  sin,  gu'n 
d'ainmich  Dia  a  chum  a  shèirbheis  neach  cho 
amaideach  riumsa,  agus  an  sin  thàinig  briathran 
so  Dhè  gu  mo  chridhe  le  mòr  neartachadh 
taitneach  ; — "  Thàinig  beannachadh  an  tì  a  bha 
ullamh  gu  bàsachadh  orm ;  agus  thug  mi  air 
cridhe  na  banntraich  sèinn  le  aoibhneas."  lob 
xxix.  13. 

275.  Rinn  mi  gàirdeachas  ris  a  so  mar  an 
ceudna,  seadh  bhiodh  deòir  na  h-aiteam  sin  a 
dhùisg  Dia  tre  mo  shearmonachadh  araon  'na 
shòlas  agus  'na  mhisneach  dhomh  ,  chuimh- 
naich  mi  air  na  briathraibh  so ; — "  Cò'  ma  ta  a 
ni  subhach  mise  ach  an  tì  air  an  do  chuireadh 
doilgheas  leam  ?"  (2  Cor.  ii.  2.)  Agus  a  rithist 
"  Mur  eii  mi  a'm  abstol  mar  dhaoine  eile,  gidh- 
eadh    gu    cinnteach   tha   mi    dhuibhse ;  oir   is 

siblise  seula  m'  abstolachd  anns  an  Tigbearna." 
(l  Cor.  ix.  2.)  Bha  na  nithe  so  mar  an  ceudna 
'nan  dearbhadh  eile  dhomh  air  gu'n  do  ghairm 
Dia  rai ;  agus  gu'n  do  sheas  e  maiUe  rium  anns 
an  obair  so. 

276.  Ann  am  shearmonachadh  air  an  fhacal, 
thug  mi  airre  shònraichte  do'n  aon  ni  so,  'se  sin 
ri  ràdh,  gu'n  do  threòraich  an  Tighearna  mi  gu 
tòiseachadh  far  an  do  thòisich  fhacal  ri  peac- 
"aich ;  'se  sin,  gach  feòil  a  dhìteadh,  agus  f  hos- 
gladh  agus  a  chuir  an  cèill  gu'm  bun  mallachd 
l)hè  tre  'n  lagh  do  na  h-uile  duine,  agus  gu'm 
beil  e  deanamh  grèim  orra,  mar  a  thig  iad  a 
dh'ionnsaidh  an  t-saoghail  a  thaobh  am  peac- 
aidh.  A  nise  cho  Hon  mi  an  earrann  so  de  mo 
ghniomh  le  mòr  mhothachadh  ;  oir  bha  uabh- 
asan  an  lagha  agus  cionta  m'  euceartan  fèin 
'nan  laidhe  gu  trom  air  mo  chogais ;  shearmon- 
aich  mi  an  ni  sin  a  dh'fhairich  mi,  eadhon  an 
ni  sin  fo'n  d'rinn  m'anam  bochd  gearan  agus 
balla-chrith  gu  h-iongantach  I 

277«  Cru  fìrinneach,  bha  mi  dhaibh  mar 
neach  aìr  a  chur  do'n  ionnsaidh  o  na  mairbh  ; 
chaidh  mi-fèin  ann  an  geimhleibh  a  shearmon- 
achadh  dhaibh-san  a  bha  ann  an  geimhlibh,  agus 
ih'iomchair  mi  an  teine  sin  ann  am  chogais 
fein  a  bha  mi  dian  earalachadh  orrasan  iad  a 
sheachnadh.  Faodaidh  mi  ràdh  gu  fìrinneach, 
agus  sin  gu'n  chleth,  'nuair  a  bha  mi  gu  sear- 
monachadh,  gu'n  deach  mi  chum  sin  a  dhean- 
amh  làn  ciont'  agus  uabhais  eadhon  gu  dorus  na 

cùbait,  agus  a  sin  bha  iad  air  an  toirt  air  falbh 
agus  bha  mis  aig  saorsa,  'nam  inntinn  gus  an 
cuirinn  crìoch  air  m'  obair  ;  agus  a  rithist  gu 
h-aithghearr  eadhon,  mu'm  b'urrainn  mi  dol 
sios  staidhir  na  cùbait*  bha  mi  cho  olc  sa  bha 
mi  roimhe,  gidheadh,  ghiùlain  Dia  mi  air 
m'  aghaidh,  ach  gu  cinnteach  b'ann  le  làimh 
thrèin,  oir  cha  b'urrainn  araon  cionta  no  ifrinn 
rao  thoirt  a  bharr  mo  ghnioraha. 

278.  Chaidh  mi  air  m'  aghaidh  mar  so  fad 
ùine  dhà  bhhadhna,  a'  glaodhaich  a  mach  an 
aghaidh  peacannan  dhaoine,  agus  a'  chÒr  eagaU 
aich  anns  an  robh  iad  air  son  nam  peacannan 
sin.  An  deigh  dhomh  sin  a  dheanamh  thàinig 
an  Tighearna  a  steach  air  m'  anam  le  cuid  do 
shuaimhneas  cinnteach  agus  le  comh-fhurtachd 
tre  Chriosd  ;  oir  thug  e  dhomh  iomadh  foiU- 
seachadh  taitneach  air  a  ghràs  beannaichte 
trìd-san  ;  ni  a  thug  orm  a  nise  mo  shearmon- 
achadh  atharrachadh  gu  modh  eile,  (oir  shear- 
monaich  mi  do  ghnà  an  ni  sin  a  chunnaic  agus 
a  mhothaich  mi,)  a  nis'  uime  sin  rinn  mi  mòr 
shaothair  a  chum  leantainn  ri  Criosd  'na  uile 
dhreuchdan,  a  chuir  an  cèill,  agus  a  shocair- 
ean  do  'n  t-saoghal,  agus  rinn  mi  strìth  mar  an 
ceudna  chum  an  cùì-taic  agus  na  goibhlean 
mealta  sin  (air  an  beil  sluagh  an  t-saoghail 
a'  leagadh  an  taic'  agus  leo  sin  a*  tuiteam  agus 
a'  dol  a  dhìth)  fhaotainn  a  mach,  an  dìteadh, 
agus  an  giùlan  air  falbh.  Air  na  nithibh  so 
Q 

niar  an  ceudna  bhuanaich  mi  cho  fad'  sa  bhuan- 
aich  mi  air  na  nithibh  eile. 

279.  An  dèigh  so  threòraich  Diamì  dh'ionn- 
saidh  ni-eigin  do  dhiomhaireachd  an  aonaidh  ri 
Criosd ;  uime  sin  thug  mi  fainear  e  agus  nochd  mi 
dhaibh-san  e  mar  an  ceudna.  Agus  an  uair  a 
shiubhail  mi  tre  na  tri  phrìomh  phiàincean  sodo 
dh'f  hacal  Dè,  mu  thuaram  ìiine  chòig  bliadhna 
nobharrachdandèighsin  chaidh  mo  ghlacadh  ann 
am  ghniomh,  agus  mo  thilgeadh  ara  prìosan, 
far  an  deach  m'f  hàgail  ni  b'faide  rithist  chum 
an  f  hìrinn  a  dhaingneachadh  ann  an  rathad  ful- 
angais,  cho  fad'  sa  bha  mi  roimhe  sin  a'  toirt 
fianais  oirre  do  rèir  an  Sgriobtuir  ann  an  rathad 
searmonachaidh. 

280.  An  uair  a  bha  mi  ri  searmonachadh  tha 
mi  toirt  buidheachas  do  Dhia.,  rinn  mo  chridhe 
gu  tric  rè  na  h-ìiine  sin  a  bha  mi  ris  an  t-saoth- 
air  so,  agus  ri  saothair  eile,  èigheach  ri  Dia  le 
mòr  dhùrachd,  gu'n  deanadh  e  an  obair  èif- 
eachdach  chum  sàbhaladh  an  anma  ;  do  ghnà 
air  mo  chràdh  le  eagal  gu'n  tugadh  an  nàmhaid 
am  facal  air  falbh  o'n  chogais,  agus  gu'm  fàsadh 
e  mar  sin  neo-tharbhach.  Uime  sin  shaoithrich 
mi  air  son  anfhacail  a  labhairt,  chum  leis,  na 
bu  chomasach  e,  gu'm  biodh  am  peacadh  agus 
am  peacach  a  chuir  an  gniomh  e  air  an  sònrach- 
adh  a  mach  leis. 

181.  Mar  an  ceudna  'nuair  a  chuir  mi  crìoch 
air  an  obair,  chaidh  e  dh'ionnsaidh  mo  chridhe, 

le  smaointeachadh  gun  tuiteadh  am  facal  a  nise 
mar  uisge  ann  an  ionadaibh  clachach,  do  ghnà 
a'  miannachadh  o  mo  chridhe  ;  O  !  nach  ann  a 
chitheadh  iadsan  a  chuala  mis'  a'  labhairt  air  an 
latha  'n  diugh  mar  a  ta  mi-fèin  a'  faicinn,  ciod 
an  ni  is  e  peacadh,  bàs,  ifrinn,  agus  mallachd 
Dhè,  agus  mar  an  ceudna  ciod  e  an  ni  gràs, 
gràdh,  agus  trrcair  Dhè  tre  Chriosd,  do  dhaoine 
a  ta  ann  an  còr  mar  a  ta  iadsan  a  ta  fathast  a' 
cumail  air  falbh  uaithe.  Agus  gu  dearbha 
thuirt  mi  gu  minig  ann  am  chridhe  an  làthair 
an  Tighearna,  nam  bithinn  air  mo  chrochadh  a 
thiotadh  ann  an  làthair  an  sùl,  gu'm  biodh  e  'na 
mheadhon  air  an  dùsgadh,  agus  air  an  daing- 
neachadh  anns  an  fhìrinn:  agus  bu  toileach  a 
bhithinnse  mar  sin. 

282.  Oir  bha  mi  ann  am  shearmonachadh, 
gu  sònraichte  an  uair  a  bhithinn  a  searmonach- 
adh  teagasg  na  beatha  tre  Chriosd,  gu'nghniomh- 
arran,  mar  gu'm  biodh  aingeal  le  Dia  'na 
sheasamh  aig  mo  chìàlthaobh  a  chum  mo 
bhrosnachadh  ;  0  !  bha  e  le  leithid  do  chumh- 
achd  agus  do  dhearbhadh  nèamhaidh  air  m'anam 
fèin,  feadh  a  bha  mi  saoithreachadh  a  chum 
f  hoillseachadh,  a  cho-dhearbhadh,  agus  a  chean- 
gal  ri  cogaisean  muinntir  eile,  is  nach  b'urrainn 
mi  a  bhi  riaraichte  le  ràdh ;  tha  mi  creidsinn, 
tha  mi  cinnteach ;  air  leam  gu'n  robh  mi  ni 
bu  mhò  na  bhi  cinnteach.  (ma  tha  e  ceadaichte 
dhomh  m'inntinn  aithris,)  gu'n  robh  nan  nithe 
sin  a  bha  mi  a'  cuir  an  cèiU  aig  an  àm  sin  cinn- 
teach  agus  fior. 

283.  'Nuair  a  chaidh  mì  a  raach  air  tììs  a  shear- 
monachadh  an  fhacail  bha  oUamhain  agus 
sagairt  na  dùthcha  a*  fosgladh  am  beoil  gu 
farsuinn'nam  aghaidh;  achbha  miairmo  chomh- 
airleachadh  athobh  so; — ''  gun  chàineadh  ìocadh 
air  son  càinidh,"  ach  feuchainn  ri  cia  lion  do  'n 
luchd-aidmheil  f  heòlmhor  sin  air  am  b'urrainn 
mi  an  staid  thruagh  trìd  an  lagha  a  dhearbhadh ; 
agus  a  bhi  as  eugmhais  Chriosd,  agus  luacli 
Chriosd  a  nochdadh  dhaibh ;  oir  smaoin- 
tich  mi, — '-'  Freagraidh  air  mo  shonsa  m'ionracas 
'san  àm  ri  teachd,  'nuair  a  thig  e  mar  mo  thuar- 
asdal  a'd'  làthair-sa."  Gen.  xxx.  33. 

284.  Cha  bu  toigh  leam  riamh  beantainn  ri 
nithibh  connspaideach,  a  ta  teagamhach  a  measg 
nan  naomh,  nithe  gu  sònraichte  a  ta  do'n  ghnè  is 
ìsle,  gidheadh  ghabh  mi  niòr  thlachd  ann  an 
cathachadh  gu  dùrachdach  air  son  facal  a' 
chreideimh,  agus  mathanas  peacaidh  tre  bhàs 
agus  fhulangas  losa,  ach  deiream,  a  thaobh 
nithe  eile  cha  bheanainn  daibh,  a  chionn 
gu'm  faca  mi  gu'n  robh  iad  a'  dìisgadh 
conn-strìgh  ;  agus  a  chionn  nach  robh  an  dean- 
amh  no'm  fàgaiì  gun  deanamh  g'ar  moladh  do 
Dhia  gu'm  bu  leisan  sinn  ;  a  bharr  air  gu'm  faca 
mi,  gun  robh  mobair  a  bha  romham  a'  ruith 
ann  an  sruth-chlais  eile,  eadhon  guth  dùsgaidh 
a  ghiùlan;air  a  sud,  uime  sin,  rinn  mi  grèim 
agus  leanmhainn. 

285.  Cha  dh'f  heucb  mi  riamh  ri  feum  a 
dheanamh  do  bhriathran  duine  eile,  agus  ni  mò 

ou  dàna  leam  sin  a  dheanamh,  (Rom.  xv.  18,) 
ged  nach  eil  mi  a'  dìteadh  gach  neach  a  ta  dean- 
arah  mar  sin,  oir  shaoil  mi  gu  deimhinn,  agus 
thuig  mi  o  fhèin-f  hiosrachadh,  gu'm  b'e  'n  ni  sin 
a  chaidh  a  theagasg  dhomh  le  facal  agus  le 
spiorad  Chriosd  a  dh'f  haodt'  a'  labhairt,  a'  chumai  l 
a  mach,  agus  seasamh  ris  leis  a*  chogais  sin  bu  ro- 
f  hallain'  agus  a  b'f  hearr  suidheachadh  ;  agus  ged' 
nach  innis  mi'n  dràst  gach  ni'seòldomh  muthim- 
chioU  na  cùise  so,  fòs,  tha  ni's  mò  do  ghnothach 
aig  m'fhèin-f  hiosrachadh  ris  an  earrainn  sgriob- 
tuir  so  (Gal.  i.  11.  12,)  na  tha  d'fhios  aig 
iomadh  neach  a  measg  dhaoine. 

286.  Ma  chlaon  aon  do'n  aiteam  sin  a  chaidh 
a  dhùsgadh  le  mo  mhinistearachd  fa-dheòigh  air 
falbh,  (mar  a  rinn  iomadh  air  uairibh,)  faodaidh 
mi  ràdh  le  fìrinn,  gu'n  robh  an  call  ni  bu  mò 
leamsa,  no  ged  thrialladh  mo  chlann  fein,  a 
ghineadh  o  mo  dhearbh  chorp,  a  chum  an  cuid 
uaighean  ;  air  leam  gu  deibhinn  gu'm  faod  mi 
ràdh  gu'n  mhìothlachd  sam  bith  a  chuir  air  an 
Tighearna,  nach  deach  aon  ni  cho  dlù  air  mo 
^hridhe  ris  a  sin,  ach  a  mhàin  eagal  gu'n  cailiinn 
slàinte  m'anma  fèin.  Mheas  mi  mar  gu'm 
biodh  deagh  aitreabh  agam  air  a  togail,  agus 
tighearnas  anns  na  h-ionadaibh  so  anns  an 
robh  mo  chuid  cloinne  air  am  breith.  Bha  mo 
chridhe  air  fhilleadh  suas  ann  an  glòir  na 
h-oibreach  oirdheirc  so,  ionnas  gu'n  do  mheas 
mi  mi-fèin  ni  bu  mhò  air  mo  bheannachadh, 
3gus  air  m'  unarachadh  le  Dia  leis  a  so,  no  gt  r^. 

bhiodh  e  air  deanamh  ìrapire  dhiom  air  an 
t-saoghal  chriosdail  gu  lèir,  no  tighearna  air  uile 
ghlòir  an  talmhuinn  as  eughmhais !  O  na 
briathran  so !  ''  An  duine  a  dh'iompaicheas 
peacach  o  sheacharan  a  shh'ghe,  saoraidh  e 
anam  o  bhàs, — Is  craobh  beatha  toradh  an 
fhìrein  agus  tha  esan  a  choisneas  anmannan 
glic, — Agus  deàlraidh  iadsan  a  ta  glic  mar 
shoillearachd  nan  speur  ;  agus  iadsan  a  thionn- 
daidheas  mòran  gu  fìreantachd  mar  na  reulltan 
fad  shaoghal  nan  saoghal, — Oir  ciod  e  ar  dòchas- 
ne,  no  ar  n-aoibhneas,  no  ar  crùn-uaiUe  ?  nach 
sibhse  fèin  e  am  fianais  ar  Tighearna  losa 
Criosd  aig  a  theachd  ?  Oir  is  sibhse  ar  glòir- 
ne  agus  ar  n-aoibhneas."  (Semus  v.  20,  Gnà.  xi. 
30,  Dan.  xii.  3,  1  Tes.  ii.  J9,  20,)  Bha  iad  so, 
deiream,  le  iomadh  eile  do  nàdur  coltach  riu 
'nan  mòr  neartachadh  dhomh. 

287.  Thug  mi  fainear,  far  an  robh  obair 
agam  ri  dheanamh  do  Dhia,  gun  robh  agam  air 
tùs,  mar  gum  b'eadh,  gluasad  Dhè  air  mo 
spiorad,  le  miann  gu'm  faodainn  searmonachadh 
anns  an  ionad  sin  ; — thug  rai  fainear  gu'n  robh 
an  leithid  sud,  agus  an  leithid  so  dodh'anraannan 
gu  sònraichte  air  an  siudheachadh  gu  làidir 
air  mo  chridhe,  agus  mhosgail  mi  suas  le  rùn 
air  son  an  teàrnadh  ; — thug  mi  fainear  gu'n 
robh  na  dearbh  anmannan  ud  an  deigh  sin  air 
an  tabhairt  do  thoradh  mo  shearmonachaidh  ; — 
thug  mi  fainear  gu'n  d'rinn  facal  air  a  thilgeadh 
a   steach   an  dràsta  'sa   rithist  'na    bu   mò   do 


GRAS  AM  PAILTEAS,  &C.  179 

dli'f  heura  ann  an  searmoin,  na  gach  facal  eile  a 
labhradh  a  bharrachd  orra.  Air  uairibh  maran 
ceudna  'nuair  a  shaoil  mi  nach  d'rinn  mi  math 
sam  bith  is  ann  is  mò  rinn  mi  do  mhath,  agus  air 
uairibh  eile  *nuair  a  shaoil  leam  gu'n  glacainn 
iad,  shaoithrich  mi  gu  diamhainn. 

288.  Thug  mi  fainear  mar  an  ceudna  far  an 
robh  obair  ri  bhi  air  a  deanamh  air  peacaich, 
ann  an  sin  gu  n  do  thòisich  an  diabhol  air 
èibheach  anns  na  cridheachan,  agus  tre  bheòil  a 
chuid  sèirbheiseach  ;  seadh  gu  minig,  an  uair 
bu  mhò  a  bha'n  saoghal  aingidh  air  boile  cuth- 
aich,  bha  anmannan  air  ari  diìsgadh  leis  an 
fhacal;  b'urrainn  mi  iomadh  ainneachadh  ;  ach 
ni  mi  ag  an  àm  so  dearmad  air  an  aithris. 

289.  Be  mo  mhòr  mhiann  ann  an  comh- 
lionadh  mo  mhinistearachd  dol  a  chum  nan 
àitean  sin  bu  dòrcha  agus  a  b'aineolaiche  do'n 
dùthaichj  eadhon  am  measg  nam  muinntir  sin  a 
b'f  haide  bho  aideachadh  a  dheanamh ;  cha 
b  ann  a  mhain  a  chionn  nach  b'urrainn  mi  an 
solus  fhulang,  (oir  cha  robh  eagal  orm  mo 
shoisgeul  a  leigeadh  ris  do  neach  sam  bith.)  ach 
a  chionn  gu'n  d'fhuair  mi  m'inntinn  ni  bu  mò 
ag  aomadh  a  chum  dùsgaidh  agus  obair  iompach- 
aidh  ;  agus  bha'm  facal  a  bha  mi  a'  ghiìilan 
e-fèin  ag  aomadh  ni  bu  mhò  an  rathad  sin  mar 
an  ceudna.  "  Seadh,  mar  sin  bha  ro-dhèigh, 
agam  air  an  t-soisgeul  a  shearnionachadh,  cha'n 
ann  'san  ionad  'san  robh  Criosd   air  ainmeach- 

adh,  chum  's  nach  togainn  air  bunait  neach  eile. 
llom  XV.  20. 

290.  Bha  mi  darìreadh  ann  am  pian  ri  àm 
dhomh  a  bhi  searmonachadh ;  rinn  mi,  mar 
gu' m  b'eadh  saothair  a  chum  clann  a  ghintinn  do 
Dhia  ;  ni  mò  a  b'urrainn  mi  bhi  toiJichte,  mar 
a  faicinn  cuid  do  thoradh  air  fhoillseachadh 
ann  am  ghnìomh.  Ma  bha  mi  neo-tharbhach,  bu 
choma  leam  cò  amholmi,  achmabha  mitarbhach 
bu  choma  leam  cò  a  dhìteadh  mi.  Smaointich 
mi  air  a'  so  ; — ^'  Feuch,  is  iad  clann  oighreachd 
an  Tighearna,  toradh  na  broinne  a  dhuais  ;  Mar 
shaighdean  ann  an  làimh  gaisgich,  raar  sin  l/ta 
raic  na  h-òighe  ;  is  sona  am  fear  aig  am  beil  a 
bhalg-saighead  làn  diù :  cha  bhi  nàire  orra, 
'nuair  a  labhras  iad  ra'n  nàimhdibh  anns  a' 
gheatha."  Salm  cxxvii   3 — 5. 

291.  Cha  tug  a  bhi  faicinn  sluaigh  fo  mhisqc 
/6  bairealan  a  bheag  do  thoil-inntinn  dhoD:«h, 
mu  chunnaic  mi  iad  coltach  ri  bhi  aineolacb  air 
losa  Criosd,  agus  air  luach  an  slàinte  ^èin. 
Dearbhadh  f  haicinn  air  peacadh,  ach  gu  sòn- 
raichte  air  as-creideamh,  agus  cridhe  air  dian- 
lasadh  gu  bhi  air  a  shàbhaladh  le  Criosd,  le 
treun  analadh  an  tòir  air  anam  naomhaichte  ; 
b'iad  sin  a  thug  toil  inntinn  dhomhsa  ;  b'iad  sin 
na  h-anmannan  a  raheas  mi  làn-shona. 

292.  Ach  anns  an  obair  so,  raar  anns  gach 
obair  eile;  bha  rao  bhuairidhean  agara  g'a  mo 
leanmhainn,  agus  iad  sin  do  dh  iomadaidh  gnè  : 

agus  bhithinn  air  uairibh  air  mo  mheatachadh 
gu  mòr  leo,  le  eagal  nach  bithinn  coraas- 
ach  air  facal  idir  a  labhairt  a  chum  teagasg 
tarbhach  ;  ni  h-eadh,  nach  bithinn  comasach 
air  teagasg  ciallach  a  labhairt  do'n  t-sluagh,  agus 
aig  na  h-amaibh  sin,  bha  mi  mothachadh  a 
leithid  do  dh'anmhainneachd  agus  do  laigse  a' 
deanamh  grèim  air  mo  cholainn  air  chor  is  gu*m 
bu  ghann  a  b'urrainn  mo  chasan  mo  ghiùlan  a 
chum  ionad  an  aoraidh. 

293.  Air  amaibh  eile  a  rithist,  an  uair  a 
bhithinn  a'  searmonachadh  bha  mi  air  mo 
bhualadh  gu  dian  le  smuaintean  toibheumach, 
agus  bha  mi  air  mo  threun  bhuaireadh  a  chum 
nam  briathran  a  labhairt  Je  mo  bheul  ann  an 
làthair  a'  cho-thionaii.  Bha  mi  maranceudna,  . 
air  uairibh,  eadhon  an  uair  a  thòisichinn  air  an 

f hacal  a  labhairt  le  mòr  shoilleireachd,  dhearbh- 
adh,  agus  shaorsa  cainnt,  ach  fos  mu'n 
crìochnaichinn  an  cothrom  sin  bha  mi  cho  mòr 
air  mo  dhalladh  agus  air  m"f  huadach  o  'n  ni  a 
bha  mi  labhairt ,  agus  mar  an  ceudna  air 
m'fhàgail  cho  gann  do  chainnt  a  thaobh 
liubhairt  ann  an  làthair  an  t-sluaigh,  innas 
gu'n  robh  mi  mar  nach  biodh  fios  no  cuimhne 
agam  air  ciod  a  bha  mi  a'  deanamh  ;  no  mar 
gum  biodh  mo  cheann  ann  am  poca  fad  na 
h-ùine  sin  a  bha  mi  ri  searmonachadh. 

294.  A  rithist,  air  dhomh  a  bhi  dol  a  shear- 
monachadh  air  earrann  gheur  agus  rannsachaidh 
do*n  fhacal,    inhothaich  mi    am   buaireadair  a* 


182  GRAS  AM  PAILTEAS,  &C. 

diìsgadh  suas  an  t-sanais  so  'nam  inntinn  ; — 
''  Ciod  !  an  searmonaich  thu  an  ni  sin  !  Tha 
thu  ga  do  dhìteadh  fèin  ;  tha  t'anam  fèin  ciont- 
ach  dhe  a  so ;  uime  sin  na  searmonaich  mu 
thimchioll  so  idir;  oir  ma  shearmonaicheas, 
min~ghearr  e  air  sheòl  is  gu'm  faod  thu-fèin 
tàrsainn  às,  air  eagal  an  àite  muinntir  eile  dhùs- 
gadh  gu'n  leag  thu  an  cionta  sin  air  t 'anam  fèin 
o  nach  urrainn  thu  chaoidh  èiridh." 

295.  Ach  tha  mi  toirt  buidheachais  do'n 
Tigheama,  bha  mi  air  mo  chumail  air  m'ais  o 
aontachadh  le  sanasan  cho  uabhasach,  agus 
ròghnaich  mi  mar  Shamson  mi-fèin  a  chromadh 
le'm  uile  neart,  a  chum  peacadh  agus  seacharan 
a  dhìteadh,  ge  be  air  bith  àit  anns  an  d'f  huair 
mi  iad,  ged  do  thug  mi^  mar  an  ceudna,  le  sin  a 
dheanamh  ciont  air  mo  chogais  fèin  : — ^'  Faìgh- 
eam  bàs,"  arsa  mise  '^  maille  ris  na  PhiHstich," 
(Breith.  xvi.  29,  30,)  a  roghainn  air  buntainn  gu 
truailHdh  ri  facal  beannaichte  Dhè.  "  Thusa 
tha  teagasg  neach  eile,  nach  eil  thu  ga  do 
theagasg  fèin  ?"  (Rom.  ii.  21.)  Tha  e  mòran 
nis  fearr  na  thu  breith  a  thoirt  ort  fèin  le 
searmonachadh  gu  soilleir  do  mhuinntireile,agus 
na  thus  thu-fèin  a  thèarnadh,  ''  a'  bacadh  na 
fìrinn  ann  an  neo-fhìreantachd,"  (Rom.  i.  18.) 
Gu'm  a  beannaichte  gu  n  robh  Dia  air  son  a 
chòmhnaidh  a  thaobh  so. 

296.  Bha  mi  mar  an  ceudna  feadh  a  bha  mi 
ri  obair  bheannaichte  so  Chriosd,  gu  minig  air 
mo    bhuaireadh     gu    uabhar    agus    àrdachadh 

ci  idhe ;  agus  ged  nach  faod  mi  ràdh,  cha 
robh  mi  air  mo  bhualadh  leis  a'  so,  ach  gu 
fìrinneach,  rinn  an  Tighearna  o  thròcair  luach- 
mhòir  a  ghiùlan  do'm  ionnsaidh,  air  chòr  is 
nachrobh  agam  achbeagan  tlachd  annammi-fèin 
a  thoirt  suas  d'an  leithid.  Oir  be  mo  chuibh- 
rionn  gach  latha  fradharc  fhaotainn  air  aing- 
idheachd  mo  chridhe,  agus  a  bhi  do  ghnà 
a'  faicinn  a  leithid  do  dhomhlachadh  truailleachd 
agus  anmhainneachd  ann,  ionnas  gu  n  robh  iad 
'nan  ceann-fath  air  cromadh  cinn  a  dh'aindeoin 
m'uile  shochairean  agus  bhuadhan  ;  mhothaich 
mi  an  sgolb  so  anns  an  fheòil  'na  dhearbh 
thròcair  Dhè  do'm  thaobh,  2  Cor.  xii.  8,  9. 

297.  Fhuair  mi  mar  an  ceudna,  maille  ris  a* 
so  àit-ègin  sònraichte  do'n  fhacal  air  a  thais- 
beanadh  ann  am  làthair,  facal  a  bha  'gabhail  a 
steach  ann  fèin  briathran  geur  agus  drùidhteach 
mu  thimchioll  an  anma  dhol  adhìthadh'aindeoin 
gibhtean  agus  pàirtean.  Mar  dhearbhadh  air  a 
sin  bha  so  gu  mòr  f  heum  dhomh  ; — *^  Ged' 
labhrainn  le  teangaibh  dhaoine,  agus  aingeal, 
agus  gun  ghràdh  agam^  tha  mi  'am  umha  a  ni 
fuaim,  no  a'mchiombal  a  ni  gleangarsaich  ;  agus 
ged'  robh  agam  fàisneachd  agus  ged  thuiginn  na 
h-uile  rùintean-diamhair,  agus  gach  uile  eòlas  ; 
agus  ged'  a  bhiodh  agam  gach  uile  ghnè  chreid- 
eirah  ionnas  gus  atharraichinn  slèibhtean,  agus 
mi  gun  ghràdh  agam  cha  n-eil  ann  achneo-ni.' 
1  Cor.  i.  2. 

298.  Tha    ciombal    a   ni  gjleangarsnaich   'na 

inneal-ciùil,  leis  an  urrainn  deagh  f  hear-ciìiil  a 
leithid  do  cheòl  leadarra  cridheil  a  dheanamh  is 
gur  gann  is  urrainn  iadsan  a  tha  cluinntinn  abhi 
a'  cluich  air,  iad-fèin  a  churaail  o  bhi  dàmhsadh  ; 
gidheadh  faic,  chan-eilanns  a'  chiombal  beatha, 
ni  mò  a  ta  an  ceòl  a'  tighinn  uaithe-fèin,  ach  o 
ealantachd  an  tì  a  ta  cluich  air ;  mar  sin  faod- 
aidh  an  t-inneal  fa  dheòigh  tighinn  gu  neo-ni 
agus  dol  a  dhìth  ge  do  chaidh  anns  na  h-àmaibh 
athrèig  mòran  ciùil  a  dheanamh  air. 

299.  Chunnaic  mi  dìreach,  gur  ann  mar  so  a 
bha  'sa  bhitheas  iadsan  aig  am  beil  gibhtean, 
ach  a  ta  as  eugmhais  gràs  slàinteil ;  tha  iad  ann 
an  làmhaibh  Chriosd  mar  an  ciombal  ann  an 
làmhaibh  Dhaibhidh ;  agus  mar  a  b'urrainn 
Daibhidh  an  subhachas  sin  a  dheanamh  leis  a' 
chiombal  ann  an  seirbheis  Dè  ionnas  gu*n 
togadh  e  suas  cridheachan  a  phobuill  'na 
eaglais,  gidheadh  'nuair  a  rinn  e  sin  gu'n  do 
chroch  e  seachdad  iad  mar  ni  gun  bheatha,  ged 
bu  chiombal  iad  a  dheanadh  gleangarsaich. 

300.  Bha  an  smaointeachadh  so  uime  sin, 
maiUe  ri  smaointean  eile,  mar  bu  tric  mar 
sgaill  air  ceann  uaille,  agus  dèidh  air  gU)ir- 
dhiamhainn,  ciod  arsa  mis  an  deann  mi  uaill  a 
chionn  gu'm  beil  mi  coltach  ri  umha  ni  fuainn  ? 
Am  feairrde  mi  bhi  coltach  ri  fidhill  ?  nach  eii 
aig  a'  chreutair  a's  lugha  anns  am  beil  beatha  nis 
mò  do  Dhia  annta  na  th'  annta  so  ?  osbarr  bha 
fios  agam  gu'm  b'e  an  gràdh  nach  bàsaicheadh  gu 
sìorruidh;  ach  gu'mfeumadhiadsocrìochnachadh 

agus  caithearah  às  :  mar  sin  cho-dhùin  mi  gu'ni 
b'fhearr  beagan  gràis,  beagan  gràidh,  agus 
beagan  do  dh'f  hìr  eagal  Dè,  na  na  h-uile  ghibht- 
ean,  seadh,  agus  tha  mi  làn-chinnteach  as 
gu'm  beil  e  comasach  do  dh'anmannan  nach 
urrainn  freagairt  a  thoirt  seachad  mu  dhiadh- 
achd  ach  le  mòr  bhreisleich,  gu'm  bì  aca  a 
mhìle  urrad  do  ghras,  agus  a  bhi  ni's  mò  ann 
an  gràdh  agusann  an  deagh-ghean  an  Tighearna 
na  tha  iadsan  is  urrainn  le  gibhtean  eòlais, 
labhairt  mar  ainglean. 

301.  Mar  so  uime  sin,  thàinig  mi  gu  thuig- 
sinn,  ge  do  bha  gibhtean  math  annta  fèin,  air 
son  an  ni  sin  mu'm  beil  iad  air  an  òrduchadh, 
se  sin  ri  ràdh^  chum  muinntir  eile  theagasg, 
no  thogal  suas  ann  an  eòlas^  gidheadh,  gu'm 
beil  iad  neo-tharbhach,  agus  gun  chumh- 
achd^  chum  anam  an  tì  aig  am  bi  iad  a  theàr- 
nadh,  ma  tha  iad  'n  an  aonar  ;  ni  mò  tha  iad 
'n  an  aon  chomharradh  air  staid  duine  bhi  sona, 
air  dhaibh  a  bhi  a  mhain  'nan  compàirteachadh 
Dhè  do  chuid  do  dhaoine,  ni  air  son  am  feum 
iad  cunntas  a  thabhairt,  'nuair  a  thèid  beagan 
ùine  seachad,  air  son  a'  bhuileachaidh  no  'mhi- 
bhuileachaidh  a  ni  iad  dhiij,  dhasan  a  ta  ullamh 
gu  tighinn  a  thoirt  breth  air  na  beòthaibh,  agus 
air  na  mairbh. 

302.  Nochd  so  dhomh  mar  an  ceudna,  ma  tha 
iad  'n  an  aonar  'nan  ni  cunnartach,  cha  n-ann 
annta  fèin,  ach  a  thaobh  nan  olc  so  a  ta  ga  lean- 

mnainn-san  aig  am  beil  iad,  se  sin  ri  ràdh^  uailì, 
ièidh  air  glòir-dhiambainn,  fèin-spèis,  agus 
mar  sin  sìo^,  agus  iad  sin  gu  lèir  ullamb  gu  bhi 
air  an  sèideadb  suas  le  cliù  agus  moladb  gacb 
Criosdaidh  neo-gbeurcbuiseacb,  ni  a  ta  ro  obunn- 
artacb  air  creutair  bbocbd  a  leagadb  fo  dbìt- 
eadb  an  diabboil. 

303.  Cbunnaic  mi  uìme  sin  an  tì  aig  an  robb 
gibbtean.  gu'm  b'f  beumail  da  fradbarc  fbaigbinn 
air  an  fhìrnàdur  aca,  se  sin  ri  ràdh,  gu'n  tàinig 
iad  gearr  air  esan  a  tboirt  a  db'ionnsaidh 
staide  f  ìor  sbàbbailte,  le  eagal  gu'n  gabhadh  e 
fois  orra,  agus  mar  sin,  gu'n  tuiteadb  e  gearr  air 
gràs  Dè. 

304.  Tba  aobbar  aige  uime  sin  air  imeacbd 
gu  h-ioriosal  maille  ri  Dia,  agus  a  bbi  'g  ambarc 
beag  na  sbealladb  fèin,  agus  ciàimbneachadh 
maille  ris  na  b-uile,  nach  bun  a  gbibhtean  d'a 
fèin  a  mbain,  acb  do  na  h-eaglaisean ;  agus 
leo-san  gu'm  beil  e  air  a  dheanamb  'na  sbeirbh- 
eiseacb  do'n  eaglais,  agus  gu'm  feum  e  fa-dbeòigh 
cunntas  a  tboirt  as  a  stiiìbbartacbd  do'n  Tigh- 
earn  losa,  agus  bitbidb  deagh  chunntas  a  thoirt 
seacbad  'na  ni  sona. 

30Ò.  Biodh  meas  aig  na  h-uile  duine  uime 
sin  air  beagan  maille  ri  eagal  an  Tighearna, 
(Tha  gibhtean  gu  dearbha  ion  mbiannaicbte, 
agus  feumail,)  acb  fathast,  tha  mòr  gbràs  agus 
gibbtean  beaga,  ni's  fearr  na  mòr  gbibbtean  gun 
gbràs  idir.  Cha  n  eil  e  'g  ràdb,  tha'n  Tigbearna' 
loirt  gbibbtean  agus  glòire,  ach,  "  tha'n  Tighearn 

a*  toìrt  gràis  agus  glòire,'*  agus  is  beamiaichte 
bhios  an  tì  sin  do'n  tabhair  an  Tighearna 
i>ràs,  fìr  ghràs^  oir  is  roi'-ruithear  an  ni  sin  gu 
glòir. 

306.  Ach  an  uair  a  thuig  Sàtan  nach  dean- 
adh  a  bhuaireadh  agus  ionrisaidh  air  an  dòigh 
so  mo  thoirt  a  chum  na  crìche  bu  mhiann  leis, 
se  sin  ri  ràdh^  mi  obair  na  mhinistearachd  a 
leigeadh  dhiom,  agus  a'  deanamh  neo-èifeachd- 
ach  a  chum  a  crìochan  fèin.  An  sin  dh'f  heuch 
e  rathad  eile,  agus  be  sin  inntinnean  nan 
aineolach  agus  nan  gamhlasach  a  dhùsgadh 
suas  a  chum  mo  chur  fo  uallach  tuaileis  agus  mi- 
chliù.  A  nis  uime  sin,  faodaidh  mi  ràdh,  gu'n 
robh  gach  ni  a  b'urrainn  innleachdan  an  diabh- 
oil  a  dhealbh  air  an  cur  mu'n  cuairt  'nam 
aghaidh  sios  agus  suas  air  feadh  na  dùthcha 
a'  smuainteachadh  mar  a  thubhairt  mi  gu'n 
tugadh  iad  air  mo  mhinistearachd  a  bhi  air  a 
trèigsinn. 

0O7.  Thòisicheadh  a  sin  air  a  bhi  'g  aithris 
shìos  agus  shuas  a  measg  an  t  sluaigh,  gu'n  robh 
mi  ann  am  bhuidseach  'nam  f  heall-chreideach, 
'nam  fhear  reubainn  air  luchd  suibhail  an  rath- 
aid  mhòir,  agus  a  leithid  sin. 

308.  Ris  gach  ni  dhiù  so,  their  mi  a  mhain 
gu'm  beil  fhios  aig  Dìa  gu'm  beil  mi  neo- 
chiontach  dhiù.  Ach  a  thaobh  mo  luchd- 
casaid,  deanadh  iad  iad-fèin  ullachadh  air  son 
mo  choinneachadhaig  cathair  breitheanais  Mhic 
Dhè,  a  chum  freagairt  an  sin,  air    son  gach  ni 

dhiù  so,)  maille  ris  a'  chuid  eile  do  'n  eu-ceart- 
an,)  ni's  lugha  na  bheir  Dia  dhaibh  aithreachas 
a  thaobh  sin  ;  ni  air  son  am  beil  mi  'g  ùrnaigh 
le'm  uile  chridhe. 

309.  Ach  's  e  'n  ni  a  bha  air  aithris  leis  an 
dearbhadh  bu  mhò  gu'n  robh  mo  chuid  coimh- 
leapach  agam,  mo  chuid  strìopaichean  agus  mo 
chuid  cloinn-dialain,  seadh  dithis  bhan  aig  an 
aon  àm,  agus  a  leithid  sin.  A  nise  na  sgainn- 
ealan  so  (maille  ris  a'  chuid  eile.)  tha  mi  d'  dean- 
amh  uaill  asta,  a  chionn  nach  eil  annta  ach 
breugan  meallta  agus  sgainneal  a  th'  air  a  thilg- 
eadh  orm  leis  an  diabhol  agus  le  shìol ;  agus 
mar  a  robh-sa  air  buntainn  riumsa  cho  olc  so  ]eis 
an  t-saoghal  aingidh  bha  gach  comharradh 
naoimh  agus  leinibh  Dhè  gu  lèir  d'am  dhìth, — 
'' J^beannaichtebhitheas  sibh/'ars  an  Tighearna, 
"  an  uair  a  bheir  daoine  anacainnt  dhuibh,  agus 
a  ni  iad  geur-leanmhainn  oìrhh^  agus  a  labhras 
iad  gach  uile  dhroch  fhacal  ribh  gu  breugach,  air 
mo  sgàtha-sa,  deanaibh  gàirdeachas,  agus  bithibh 
ro-shubhach ;  oir  is  mòr  bhur  duais  air  nèamh  : 
oir  mar  sin  rinn  iad  geur  leanmhainn  air  na 
fàidhibh  a  bha  roimhibh."  Mat.  v.  11,  12. 

310-  Cha  do  chuir  na  nithe  ud  uime  sin,  air 
mo  shon  fèin  deth,  duilichinn  sam  bith  orm  ; 
cha  do  chuir,  ged  do  bhiodh  iad  fhichead  uair 
ni  bu  mhò  na  bha  iad,  tha  cogais  mhath  agam, 
agus  o'n  a  labhair  iad  olc  mu'm  thimchioll  mar 
fhear  do  bheirt,  thig  iad  gu  nàire  a  dhìteas 
gu  breugach  modheaghcholuadair  ann  an  Criosd. 


GHAS  AM  TAILTEAS,  &C.  189 

311.  Seadh  ma  ta,  ciod  a  their  mi  ris  ixn 
aiteam  a  thilg  an  sàlachar  ud  onii  ?  Ani 
maoidh  mi  orra?  an  cronaich  mi  iad  ?  an  dean  liii 
sodal  riu  ?  An  guidh  mi  orra  an  teangannan  a 
chumail  ?  Cha  ghuidh,  cha  ghuidh  mise. 
Mar  b'e  gu'n  dean  na  nithe  so  iadsan  is  ùgh- 
daran  dhaibh,  agus  a  tha  g'an  aitkris  abachadh  fa 
chomhair  dìtidh  bith-bhuan.  Theirinn  riu, 
aithrisibh  iad  a  thaobh  gu'm  meudaich  iad  mo 
shonas-sìorruidh. 

312.  Uime  sin  tha  mi  ceangal  nam  breug 
agus  nan  sgainneal  so  rium  fèin  mar  bhuill- 
maise  ;  buinidh  e  do  m'  aidmheil  criosdail  a  bhi 
air  mo  chàineadh,  a  bhi  fo  thuailleas,  a  bhi  cur 
uilc  às  mo  leth,  agus  a  bhi  air  mo  mhaslach- 
adh  :  agus  a  chionn  nach  ni  sam  bith  eile  so, 
mar  a  tha  mo  Dhia  agus  mo  chogais  a'  togail 
fianais  leam  ;  tha  mi  deanamh  gàirdeachais  air 
son  a  bhi  cuir  uilc  às  mo  leth  air  sgàth  Chriosd. 

313.  Tha  mi  gairm  do'n  mhuinntir  so  gu 
lèir  amadanan  agus  slaoightearan,  a  rinn  e 
'na  ni  sam  bith  do  'n  gnothach,  a  bheag  idir  do  na 
nithibh  roi  ainmichte  chuir  às  mo  leth-sa,  gu'n 
robh  mi  ciontach  a's  mnathan  eile  no  leithid. 
An  uair  a  ghnàthaicheas  iad  an  dìchioll  as  mò, 
agus  a  ni  iad  an  làn  rannsachadh  is  fearr  is 
urrainn  iad,  a  chum  dearbhadh 'nam  aghaidhgu 
cinnteach,  gu'm  beil  mnathan  sam  bithairnèamh 
no  air  thalamh,  no'n  ifrinn,  is  urrainn  a  ràdh, 
gu'n  d'rinn  rai  air  uair  sam  bith,  no'n  àite  sam  bith , 
air  latha  no  air  òidhche  sam  bith,  urrad  ri  ionu- 


J90  GRAS  AMPAILTEAS,  &C. 

saidh  a  thoirt  air  a  bhi  ciontach  a's  iad  :  agus  an 
labhair  mi  so  a  chum  's  gu' n  toir  mo  nàimhdean 
deagh  mheas  orm  ?  Cha  labhair,  cha  labhair 
mis ;  cha  n-iarr  mi  a  thaobh  na  cùise  so  air  duine 
sam  bith  mo  chreidsinn,  creideadh  no  nach  creid- 
eadh  iad  mi  ann  a  so,  is  aon  ni  e  dhomhsa. 

314.  Mhi-dhamais  mo  nàimhdean  an  cuspair 
ann  an  tileadh  orm  air  an  dòigh  so  ;  cha  mhis' 
idir  an  duine  ;  b'fhearr  leam  gu'n  robh  iad- 
ièin  neo-chiontach.  Ge  do  bhiodh  gach  fear-neo- 
ghlaine  agus  adhaltranaiche  ann  an  Sasuinn  air 
an  crochadh  air  mliuineal  gus  am  biodh  iad 
marbh,  bhiodh  lain  Buinian  cuspair  an  gàmhlais 
fathast  beò  agus  fallain.  Cha  n  aithne  dhomh 
cò  dhiù  a  tha  bean  a'  tarruinn  analach  fo  chup- 
an  nan  speur,  mar  a  h-aithnich  mi  iad  air  an 
trusgan,  air  an  clann  agus  air  an  iomradh  coit- 
cheann,  ach  mo  bhean  fèin  a  mhàin. 

315.  Agus  an  so  tha  mi  toirt  spèis  do  ghHocas 
Dè,  air  son  m'fhàgail  fiadhta  ri  mnathaibh  o 
àm  mo  cheud  iompachaidh  gus  a  nise.  Tha 
fhios  acasan  is  ro-eòlaiche  umam,  agus  togaidh 
iad  mar  an  ceudna  fianais  leam,  gu'm  beil  e  'na 
ni  aineamh  mis  fhaicinn  a'  labhairt  gu  cuirt- 
eiseach  ri  mnaoi,  is  beag  orra  fàilte  choitcheann 
nam  ban,  tha  i  fuathach  leamsa,  cia  be  air  bith 
àit'  am  faic  mi  i ;  cuideachd  nan  ban  'nan 
aonar  cha  n-urrainn  mi  fhulang,  is  tearc  a  ni  mi 
urrad  is  beantainn  ri  làimh  boireannaich,  air 
leam  nach  eil  na  nithe  sin  ciatach  dhomh  r'a 
dheanamh.    'Nuair  a  chunnaic  mi  deagh  dhaoine 

fàilteachadh  nara  ban  so  air  an  deach  iad  a 
choimhead,  no  thàinig  a  choimhead  orra,  rinn 
mi  air  uairibh  m'aobhar  fèin  a  thoirt  seachad  'na 
aghaidh ;  agus  an  uair  a  theireadh  iad  rium 
nach  robh  ann  ach  cuibhrionn  do  mhodhalachd  ; 
thuirt  mi  riu  nach  bu  chiatach  an  sealladh  e ; 
choitich  cuid  dhiù  gu  dearbha  a'  phòg  naomha ; 
agus  a  sin  dh'fheòraich  mi  dhiù  c'arson  a  bha 
iad  dearmadach  no  leth-bhreitheach,  a'  cur  f  àilt' 
air  na  mnathaibh  bu  sgiamhaiche  agus  a' 
leigeadh  leosan  a  bha  neo-sgiamhach  a  bhi  dol ! 
Co-dhin,  ge  be  air  bith  cho  ion  mholta  is  da  'n 
robh  a  leithid  so  ann  an  sealladh  muinntir  eile, 
bha  e  neo-chiatach  ann  am  bheachdsa. 

316.  Agus  a  nise  chum  na  cuise  so  a  thrus- 
adh  suas,  tha  mi  gairm,  cha  n-e  mhain  daoine 
ach  ainglean  a  chum  mo  dhearbhadh  ciontach 
de  ghnothach  feòlmhor  a  bhi  agam  ri  mnaoidh 
sam  bith  ach  mo  bhean  fèin  'na  h-aonar  ;  ni  mò 
tha  eagal  orm  an  gairm  an  dara  h-uair,  air 
dhomh  fios  a  bhi  agam  nach  urrainn  mi  mio- 
thlachd  a  chuir  air  an  Tighearna  ann  an  cliis  mar 
so,  gìed  ghairm  mi  air  Dia  chum  a  chuimhneachadh 
do'm'anam,  gu'm  beil  mi  neo-chiontach  a  thaobh 
nannithe  so.  Cha  n-e  gu  n  robh  mi  mar  so  air  mo 
ghleidheadh  air  son  aon  mhathas  a  th  annam 
fèin,  a  bharr  air  neach  eile,  ach  bha  Dia  tròcair- 
each  dhomh  agus  choimhid  e  mi,  agus  tha  mi  a' 
guidh'  air  gu'n  coimhid  e  mi  do  ghnà,  cha  n-ann 
a  mhàin  uaithe  so,  ach  o  gach  uile  dhroch 
sLlighe  agus  ghniomh,  agus  gu'n  glèidh  e  teàr- 

uìnnte  mi  chum  a  rìoghachd  nèamhaidh.  Arrien. 
31 7*  A  nise  mar  a  shaoithrich  Sàtan  a'  cuir 
mi-chliìi  as  mo  leth  le  tuailleas  gu  mo  dheau- 
amh  gràineil  ann  am  measg  mo  luchd-dùthcha, 
chum  is  na'm  bu  chomasach  e  gu'm  biodh  nio 
shearmonachadh  air  a  deanamh  neo-èifeachd- 
ach,  ris  a  sin  bha  air  a  chur  prìosanachadh  cian 
agus  fadalach,  chum  is  gu'n  cuirt  eagal  orm  leis 
gu  sgur  do  mo  shèirbheis  do  Chriosd,  agus 
gu  n  cuirt  an  sluagh  fo  eagal  mo  chluinntinn  a' 
searmonachadh,  ni  mu  thimchioU  an  toir  nii 
dhut  anns  an  ath  àite  cunntas  aithgearr. 


Cunntas  Gearr  mu  ihimchioll  Prìosanach- 
adh  an  Ughdair, 

318.  AiR  dhomh  mo  dhreuchd  a  dheanamh 
do  Shoisgeil  glòrmhor  Chriosd  rè  ùine,  agus  a 
shearmonachadh  mu  thuaram  cùig  bliadhna, 
chaidh  mo  ghlacadh  aig  coinneamh  aoraidh 
daoine  matha  air  am  dùthaich,  (do'n  robh  nii 
dol  a  shearmonachadh  air  an  latha  sin,  narn 
biodh  iad  air  m'fhàgail,  ach  thug  iad  air  falbh 
rai  as  am  measg,)  agus  thugiad  mi  roimh  làthair 
fir-ceartais,  agus  fhuair  mi  fear-urrais  gu'u 
nochdainn  mi-fèin  aig  an  ath  mhòd,  ach  a 
thaobh  nach  rachadh  e  an  ràthan  nach  searmon- 
aichinn  ni  bu  mhò  do'n  t-sluagh  thugiadleo  mi. 

319.  Aig  an  ath  mhòd  an  deigh  sin  bha  mi  air 

mo  chasaid  mar  fhear-tionail  agus  mar  fhear 
cumail  suas  cho'thionalan  neo-dhligheach  agus 
choinneamhan  aoraidh  diamhair,  agus  air  sou 
nach  rohh  mi  a'  gèilleadh  do  dh'aoradh  dùth- 
asach  na  h-eaglaise  Sasunnaich,  agus  an  dèigh 
cuid  do  chòmhradh  a  bhi  agam  an  sin  ris 
an  luchd-ceartais,  ghahh  iad  mo  bhriathran 
treidhireach  riu  an  àite  aidmheil,  (mar  thuird  iad 
fèin),  agus  dhìt  iad  mi  gu  fògar  maireannach  a 
chionn  gu'n  do  dhiùlt  mi  gèilleadh.  Air  dhomh 
a  bhi  air  mo  liubhairt  mar  so  do  làimh 
maor  a'  phrìosain,  chaidh  mo  thabhairt  do'n 
phrìosan  agus  laidh  mi  ann  an  sin  a  nise  dà 
bhhadhna  dheug  iomlan  a  feithearah  ri  f  haicinn, 
ciod  a  dh'f huiligead  Dia  do  na  daoine  so  a 
dheanamh  rium. 

320.  Bhuanaich  mi  anns  a'  chor  so  le  mòr 
thoil-inntinn  tre  ghràs,  ach  thachair  mi  ri  iom- 
adh  tionndadh  agus  gluasad  air  mo  chridhe 
araon  o'n  Tighearna'  agus  o  Sàtan,  agus  o  mo 
thruailleachd  fèin  leo  so  gu  lèir,  (glòir  do 
dh'  losa  Criosd,)  fhuair  mi  mar  an  ceudna 
measg  iomadh  ni  mòran  dearbhaidh,  teagaisg 
agus  tuigse,  ni  nach  ainmich  mi  gu  lèir  aig  an 
àm  so,  ach  a  mhàin  gu'n  toir  mi  dhuibh  sanas 
no  dhà,  facail  a  dh'f  haodas  a'  mhuinntir  dhiadh- 
aidh  a  mhosgladh  suas  gu  Dia  a  bheannachadh, 
agus  guidhe  air  mo  shonsa,  agus  mar  an  ceudna 
misneach  a  ghabhail  ged  do  tharladh  dhaibh 
fèin  a  bhi  'san  aon  chor  riiimsa,  gun  eagal  a 

ghabhail  air  son  na  dh'fhaodas  daine  dheananih 
orra. 

381.  Cha  robh  agam  riamh  roimhe  so  ann  am 
bheatha  dorus  cho  farsuinn  a  dh'ionnsaidh  facal 
Dè  sa  bh'agam  a  nise,  na  sgriobturan  so  anns 
nach  faca  mi  ni  sam  bith  roimhe  sin,  thugadfi 
orra  anns  an  àit'  agus  anns  an  staid  so  deàlradli 
orm ;  cha  robh  losa  Criosd  riamh  mar  an 
ceudna  ni  bu  chinntiche,  agus  ni  bu  shoilleire 
'nam  làthair  na  bha  e  nise  ;  ann  an  so  chunnaic 
ao^us  mhothaich  mi  e  gu  dearbha ;  O  !  na 
briathran  so  ; — "  Cha  do  lean  sinne  faoin 
sgeulachdan  gu  h-innleachdach  'nuair  a  chuir 
sinn  an  cèill  dhuibh  cumhdachd  agus  teachd  an 
Tighearn  losa  Criosd."  (2  Pet.  i.  16,)  agus  a 
rithist  ; — "  Dia  a  thog  esan  o'n  na  mairbh  agus 
a  thug  glòir  dha  chum  gun  biodh  bhur  creid- 
eamh  agus  bhur  muinghin  ann  an  Dia."  (1  Pet. 
i.  22.)  Bha  iad  so  'nam  briathran  sona  dhomhsa 
anns  a'  chòr  phrìosanaichte  so. 

323.  Bha  na  trì  na  cheithir  sgriobturan  so 
mar  an  ceudna  nam  mòr  bheothachadh  dhomh 
anns  a  chòr  ud ; — ''  Na  biodh  bhur  cridhe  fo 
thrioblaid,  tha  sibh  a'  creidsinn  ann  an  Dia 
creidibh  annamsa  mar  an  ceudna  ;  ann  an  taigli 
m'Atharsa  tha  iomadh  àite  còmhnaidh  :  mar  a 
biodh  e  mar  sin,  dh'innsinn-sa  dhuibh.  Tha 
mi  dol  a  dh'ullachadh  àite  dhuibh:  agus  ma 
thèid  mi  agus  gu'n  ullaich  mi  àite  dhuibh  thig 
mi  rithist,  agus  gabhaidh  mi  sibh  a'm' ionnsaidh 

fèin  ;  chum  far  am  beil  mise  gu  ra  bi  sibhse  mar 
an  ceudna  :  agus  is  aitbne  dhuibh  c'  àit  am  beil 
raidol,  agus  is  aithne  dhuibh  an  t-slighe."  (Eoin 
xiv.  1 — 4.)  ''  Na  nithe  so  labhair  mi  ribh, 
chum  gu'm  biodh  sìth  agaibh  annamsa  :  anns 
an  t-saoghal  bithidh  àmhghar  agaibh  ;  ach 
biodh  deagh  mhisneach  agaibh,  thug  mise 
buaidh  air  an  t-saoghal."  (Eoin  xvi.  38.)  '^  Oir 
a  ta  sibh  marbh,  agus  tha  bhur  beatha  falaichte 
iiiaille  ri  Criosd  ann  an  Dia,  'nuair  a  dh'fhoill- 
sichear  Criosd,  neach  is  e  ar  beatha-ne,  an  sin 
bithidh  sibhse  mar  an  ceudna  air  bhur  foillseach- 
adh  maiUe  ris  ann  an  gl  ir."  (Col.  iii.  3,  4.) 
"  Ach  tha  sibh  air  teachd  gu  sliabh  Shioin,  agus 
gucathairan  Dèbheò,do'n  [eursalemnèamhaidh, 
agus  cuideachd  do-àirearah  do  dh'  ainglibh,  Gu 
làn-cho-thional  agus  eaglais  nan  ceud-ghin,  a  ta 
sgrìobhte  'sna  nèamhaibh,  agus  gu  Dia  breith- 
eamh  nan  uile,  agus  gu  spioradaibh  nam  fìrean 
air  an  deanamh  foirfe,  agus  gu  losa  eadar- 
mheadhonair  a'  cho- cheanghail  nuaidh  agus  gu 
fuil  a'  chrathaidh  a  ta  iabhairt  ni  is  fearr  na 
>^7  Abeil,"  (Eabh.  22—24.)  0!  Sliabh  sin 
Skioin^  an  Irusalem  nèamhaidh,  a  Chuideachd 
do  àireamh  do  dhainglean^  agiis  Dia  breitheamh 
nan  uile,  agiis  Spioradan  namfìrean  air  an  dean- 
amh  foirfidh,  agus  losa^  bha  iad  sin  gu  lèir  tait 
neach  dhomhsa  anns  an  àite  ud  ;  chunnaic  m^* 
ann  an  so  agus  tha  mi  dearbhte  às,  ni  nacb 
urrainn  mi  aithris  am  feadh  a  bhios  mi  air  an 
t-saoghal    so :    chunnaic     mi   fìrinn    anns   aa. 


l96  GRAS  AM  PAILTEAS,  &C. 

sgriobtur  so  : — *'  D'am  bell  sibh  a'  toirt  gràidh, 
ged'  nach  faca  sibh  e  ;  agus  ged'  nach  eil  sibh  a 
nise  ga  fhaicinn  air  dhuibh  a  bhi  creidsinn  ann, 
tha  sibh  a'  deanamh  mòr-ghàirdeachas  le  aoibh- 
neas  do-labhairt  agus  làn  do  ghlòir."  1  Ped.  i.  8. 

323.  Cha  robh  f  hios  agam  riamh  ciod  e  an 
ni  Dia  a  sheasamh  làimh  rium  aig  gach  tiunn- 
dadh,  agus  aig  gach  ionnsaidh  thug  Sàtan  air 
moshàrachadh  gusan  tàinig  mi  do'n  àite  so  ;  oir 
mar  a  thaisbean  uabhasan  iad-fèin,  b'ionnan  a 
nochd  deagh-dhòchas  agus  misneach  iad-fèin 
'nan  aghaidh,  seadh  an  uair  a  chlisg  mi  mar 
gu'm  b'  eadh  roimh  m'fhaileas  fèin  gun  chùis 
eagail  sam  bith  eile  bhi  ann  ;  seadh  a  thaobh 
gun  robh  mòr  thruas  aig  Dia  rium,  cha 
dh'fhuilig  e  dhomh  a  bhi  air  mo  bhuaireadh, 
ach  dheanadh  e  le  aon  sgriobtur  no  sgriobtur 
eile  mo  neartachadh  'an  aghaidh  nan  uile; 
ionnas  gu'n  tubhairt  mi  gu  minig  nam  biodh 
e  'na  ni  laghaii  gu'n  guidhinn  airson  trioblaid. 
ni  bu  mhò  air  sgàth  na  comhfhurtachd  a 
thigeadh  'nan  aghaidh,  Ecles.  vii.  14  ;  2  Cor. 
i.  5. 

324.  Mu'n  tàinig  mi  do'n  phrìosan  chunnaic 
mi  n'a  bha  tighinn,  agus  bha  an  dà  roimh- 
smuain  so  agam  blàth  air  mo  chridhe ;  b'e 
'cheud  aon  diù,  cia  mar  a  rachainn  an  co- 
dhail  a'  bhàis  n'am  be  sin  mo  chrannachar,  air 
son  na  ceud  smaointe  bha'n  sgriobtur  so  'na 
mhòr  sheòladh  dhomh  se  sin  r'a  ràdh,  guidheadh 
air  Dia  mo  "neartachadh  leis  an  uile  neart  a  rèir 

achumhachdghlòrmlioir-san  chum  an  uil  fhoigh- 
idinn  agus  fhad-fhulangais  maiUe  ri  gàirdeach- 
as/'  (Col.  i.  Jl.)  B'aineamh  uair  a  rachainn 
a  dh'ùrnaigh  mu'n  do  chuireadh  sa  phrìosan  mi 
gun  na  briathran  no  na  h-iarrtasan  taitneach 
so  tighinn  a  steacli  gu  m'inntinn  a'  chomh- 
airleachadh  dhomh  na' m  be  agus  gu'n  rachainn 
gu  bràth  tre  fhad-fhulangas,  gu'm  feumainn 
f  ighidinn,  gu  sònraichte,  na'm  bu  mhath  leam 
fulang  maiUe  ri  gàirdeachas. 

325.  A  thaobh  an  dara  smaoin,  bha  na 
briathran  so  chum  mòr  fheum  dhomh  ; — ^'  Ach 
bha  againn  binn  ar  bàis  annainn  fèin,  chum 
nach  biodh  againn  dòigh  annainn  fèin  ach  ann 
an  Dia  a  dhùisgeas  na  màirbh."  (2  Cor.  i.  9.) 
Leis  an  sgriobtur  so  thugadh  orm  fhaicinn,  nam 
be  agus  gu'm  fuiHginn  am  feasta  gu  ceart,  gu'm 
feumainn  air  tùs  binn  bàis  a  chuir  air  gach  ni 
a  bhunas  da  rìreadh  do'n  bheatha  so,  eadhon 
orm  fèin,  air  mo  mhnaoidh,  air  mo  chlann,  air 
mo  shlàinte  cuirpj  agus  air  mo  thoil-inntinn 
shaoghalta;  agus  na  h-uile  mheas  marbh  dhomh- 
fèin,  agus  mi-fèin  a  mheas  marbh  dhaibh-san. 

326.  B'e'n  dara  smaoin  a  bhi  beò  air  an  Dia  a 
tha  neo-f  haicsinneach,  mar  a  thuirt  Pòl  ann  an 
àit'  eile  ;  is  e  an  dòigh  air  iiach  fannaichear, — ''a 
bhi  'g  amharc,  cha  n-ann  air  nanithibh  a  tha  r'an 
faicinn,  ach  air  na  nithibh  nach  eil  r'am  faicinn  ; 
oir  tha  na  nithe  a  chithear,  aimsireal  ;  ach  tha 
na  nithe  nach  faicear  sìorruidh."  Agus  mar  so 
cho-reusonaich    mi  annam    fèin ;  ma  tha    mi 

'g  ullachadh  a  mhain  air  son  prìosain,  an  sìn 
thig  an  sgiùrsair  gun  fhios  domh,  agus,  mar  an 
ceudna  am  brancas.  A  rithist,  mar  a  dean  mi 
ach  a  mhain  ullachadh  air  son  so,  an  sin  cha 
n-eil  miuidheamaicht'  airsonfògraidh,  osbarr  ma 
cho-dhùineas  mi  gur  e  fògradh  as  miosa,  an  sin 
ma  thig  bàs  tha  mi  air  mo  ghlacadh  gun  f  hios 
domh  ;  air  chòr  is  gu'm  beil  mi  faicinn  gur  e 
an  dòigh  is  fearr  gu  dol  tre  f  hulangas  dòchas  a 
chuir  ann  an  Diad  tre  Chriosd,  a  thaobh  an 
t-saoghal  a  ta  ri  teachd,  agus  a  thaobh  an 
t-saoghail  so :  ''  an  uaigh  a  mheas  mar  mo 
thaigh,  agus  mo  leabaidh  a  dheanamh  ann  an 
dòrchadas,  a  ràdh  ri  truailleachd  is  tu  m'athair, 
agus  ris  a'  chuimh  is  tu  mo  mhàthair,  agus  mo 
phiùthar."  'S  e  sin  ri  ràdh,  mi-fèin  a  dheanamh 
eòlach  mu*n  ni  so. 

327.  Ach  a  dh'aindeoin  gach  còmhnadh 
dhiu  so,  fhuair  mi  mi-fèin  ann  am  dhuine  air 
mo  chuartachachadh  le  anmhainneachd ;  bha 
deallachadh  ri  mo  mhnaoidh  agus  ri  mo  chlann 
bhochd,  dhomh  gu  minig  anns  an  ionad  so  mar 
reubadh  m'fheola  bho  mo  chnàimhean,  agus  cha 
robh  sin  a  mhain  a  chionn  gu'n  robh  na  tròcair- 
ean  mòra  so  ro  ionmhuinn  leam,  ach  mar  an 
ceudna  chionn  gu'n  tug  mi  gu  minig  a  chum  mo 
chuimhne  cho  liugha  cruaidh  chas,  truaighe, 
agus  uireasbhuidh  a  bha  coltach  ri  tighinn  an 
caramh  mo  theaghlach  bochd  na'm  be  agus  gu'm 
bithinn-sa  air  mo  thoirt  air  falbh  uapa  ;  gu  sòn- 
raichte  mo  leanabh    bochd  dall   a   bha  ni    bu 

dlùithe  do'm  chridhe  na  càch  gu  lèir.  O  ! 
smaointeachadh  air  a'  chruaidh-chas,  a  shaoil 
leam  fo  'n  robh  mo  leanabh  bochd  dall  gu  dol, 
bhristeadh  e  mo  chridhe  'na  bhloidhibh. 

328.  An  leinibh  bhochd,  arsa  mise,  ciod  am 
bròn  a  tha  choltas  ort  a  bhi  agad  mar  chrann- 
achar  anns  an  t  saoghal  so  !  feumaidh  tu  a  bhi 
air  do  bhualadh,  dèirc  iarraidh,  acras,  fuachd, 
nochdachd,  agus  mìle  truaighe  f  hulang,  ged  nach 
fuilig  mis  an  dràsta  do  ghaoth  an  adhair  sèid- 
eadh  ort.  Ach  fòs  air  dhomh  mo  smaointean 
a  ghairm  air  an  ais,  thubhairt  mi,  feumaidh  mi 
bhiir  n-earbsa  gu  lèir  ri  Dia,  ged  bhitheas  a 
bhi  g'ur  f àgail  sl  dol  tro  m'  fheòil.  0  !  chunn- 
aic  mi  ann§  a'  chor  ud,  gu'n  robh  mi  mar  dhuine 
a  bha  spionadh  a  nuas  a  thaighe  air  ceann  a 
rahnà  agus  a  chloinne,  gidheadh,  arsa  mise, 
feumaidh  mi  dheanamh,  agus  a  sin  chùimhnich 
mi  air  an  dà  mhart-bhaine  a  bha  gu  àirc  Dhè 
a  ghiùlan  gu  dùthaich  eile,  agus  a  bha  gu'n 
cuid  laogh  f  hàgail  air  an  cùl,  1  Sam.  vi.  10. 

329.  Ach  b'e  an  ni  a  rinn  còmhnadh  leam 
fo'n  bhuaireadh  so,  iomadaidh  smaointeachadh, 
agus  ainmichidh  mi  gu  sònraichte  trì  dhiù  ann 
a'  so,  b'e  cheud  smaoin  smaointeachadh  air  an 
dà  sgriobtur  so, — "  Fàg  do  dhìUeachdain, 
gleidhidh  mise  beò  iad,  agus  cuireadh  do 
bhanntraichean  an  dòchas  anamsa,'*  agus  a  rith- 
ist,  ^'  Thubhairt  an  Tighearna  gu  cinnteach 
èiridh  gu  math  do  t'  iarmad ;  gu  cinnteach 
bheir  mi  air  an  nàmhaid  a  bhi  bàigheil  riut. 

ann  an  àm  na  h-airc*  agus  ann  an  àm  a 
chruaidh-chàis."   ler.  xlix.  2;  xv.  11. 

S30.  Bha  na  smaointean  so  agam  mar  an 
ceudna,  na'n  earbainn  na  h-uile  ri  Dia,  gu'n 
d'rinn  mi  ciimhnanta  ris,  e  cùram  a  ghabhail  de 
rao  ghnothaichean,  ach  ma  thrèig  mi  e  'na 
shligheachan  tre  eagal  trioblaid  a  dh'fhaodadh 
tighinn  orm  fèin  no  air  na  bhuineadh  dhomh, 
an  sin  cha  deanainn  ach  a  mhain  m'aidmheil  a 
bhreugachadh,  ach  a  mheas  mar  an  ceudna  nach 
robh  mo  ghnothaichean  cho  tearainnte  'nam 
fàgainn  iad  aig  casan  Dè  feadh  a  sheas  mi  dha 
agus  air  sgàth  ainme,  sa  bhitheadh  iad  fo  mo 
chùrara  fèin,  ged  a  b*ann  le  cìil  a  chuir  ri  ròid- 
ean  Dè.  Bha  i  so  'na  sraaoin  ghoirt  agus  mar 
spuirean  anm  ara  chliathaich.  Chuidich  an 
sgriobtur  so  i  mar  an  ceudna  chum  leantainn  ni 
bu  dlùithe  riura,  far  ara  beil  Criosd  ag  ùrnaigh 
an  aghaidh  ludais,  gu'n  tugadh  Dia  air  gu'n 
dìobradh  a  bhaireil  e  'na  sraaointean  fèineil  a 
rinn  a  bhrosnachadh  a  chura  a  mhaighistear  a 
reic»  Guidheara  ort  leugh  gu  fòil,  an  naoidh- 
earah  Sàlra  thar  a'  cheud  gu  crìch,  &c. 

331.  Bha  sraaoin  eil'  agara  raar  an  ceudna, 
agus  be  sin  eagal  roi'  uabhas  ifrinn,  ni  a  bha  mi 
einnteach  a  b'  èigin  dhaibh-san  fhulang  a 
thrèigeadh  le  eagal  na  croise  aidmheil  Chriosd, 
a  bhriathran  agus  a  lagh  anra  an  làthair  chlann 
nan  daoine,  sraaointich  mi  mar  an  ceudna,  air  a' 
ghìòir  a  dh'ullaich  e  dhaibh  san  a  rinn  'na 
chreidearah,    'na    ghràdh    agus   le    foighidinn 

seasarah  'na  ròidean  'nan  làthair.  Rinn  na 
nithe  so  tha  mi  'g  ràdh  còmhnadh  leam  'nuair  a 
rinn  smaointean  air  an  truaighe  fo'n  robh  mi- 
fèin  agus  na  bhuineadh  dhòmh  buailteach  air 
sgàth  m'  aidmheil,  laidhe  gu  goirt  air  m'inntinn. 
332.  'Nuair  a  smaointich  mi  da-rìreadh  gu  m 
faodadh  gu'm  bithinn  air  m'fhògradh  air  son 
m'  aidmheil  an  sin  chùimhnich  mi  air  an 
sgriobtur  so  ; — "  Chlachadh  iad,  shàbhadh  às  a 
chèil'  iad^  bhuaireadh  iad,  chuireadh  gu  bàs 
iad  leis  a'  chlaidheamh,  chaidh  iad  mu'n  cuairt 
'nsim  fògaraick^  ann  an  craicnibh  chaorach  agus 
ghobhar,  ann  an  uireasbhuidh,  ann  an  trioblaid 
ann  an  cràdh ;  dream  air  nach  b'airidh  an 
saoghal,"  oir  leis  na  h-uile  ni  a  smaointich  iad- 
san,  bha  iad  ro  olc  gu  còrahnaidh  agus  fantainn 
maille  riu  ;  sraaointich  mi  mar  an  ceudna  air 
na  bhriathraibh  so. — "  Gu'm  beil  an  Spiorad 
Naomh'  a'  deanamhfianais  annsgach  baile,  gu'ni 
beil  geimhHchean  agus  trioblaid  a'  feithearah  orm." 
Shaoil  rai  gu  deirahinn  gu'n  robh  m'anam  agus 
7ia  hrialhran  sin  air  uairibh  a'  co-reusonachadh 
rau  thirachioli  staid  ghoirt  rahuladach  anfhuad- 
aich  agus  an  fhògraidh,  raar  a  bha  fògaraich 
buailteach  do  dh'acras,  do  dh'fhuachd,  do 
ghabhadh,  do  nochdachd,  do  nàirahdean,  agus 
do  mhìle  truaighe,  agus  fa-dheòigh  gu'm  faodadh 
gu'm  bàsaicheadh  iad  ann  an  dìge  mar  chaora 
bhochd  aonaranaich.  Ach  ta  mi  'toirt  buidh- 
eachas  do  Dhia,  gu  ruige  so  cha  robh  mi  air 
mo  ghluasad  leis  na  co-reusonachaidhean  sin  a 

i)'anmhainne,  ach  is  ann  a  rinn  iad  a  rogliainn 
air  a  sin  mo  chridhe  ni  b'fhearr  a  thaobh  Dhè. 

333.  Innsidh  mi  dhuibh  gnothach  b  àdheach ; 
bha  mi  aon  uair  thar  chàch  uile  ann  an  staid 
ro  chianail  agus  iosal  rè  iomadh  seachduin, 
aig  an  àm  sin  mar  an  ceudna  cha  robh  mi  ach 
ann  am  òg-phrìosanach  agus  gun  eòlas  agam 
air  an  lagh ;  bha  so  agam  'na  laidhe  gu  trom 
air  m'inntinm,  gu'm  faodadh  mo  phrìosanachadh 
crìochnachadh  aig  a'  chroich,  air  son  na  bha 
dh'f  hios  agamsa,  a  nis  uime  sin  chuir  Sàtan  gu 
cruaidh  rium  chum  mo  chridhe  mheatachadh 
leis  na  smaointean  so  a  chuir  do'm  ionnsaidh, 
'^  ach  ciod,  ma  thig  thu  da-rìreadh  gu 
bàsachadh,  ma  bhios  tu  anns  a'  chòr  so,  se  sin 
nach  taitneach  leat  nithe  Dhè,  agus  nach  bi 
dearbhadh  sam  bith  agad  mu  staid  ni's  fearr 
an  deigh  so  ?"  (oir  gu  dearbha  aig  an  àm  so 
bha  uile  nithe  Dhè  air  am  falach  o  m'anam.) 

334.  Uime  sin  'nuair  a  thòisich  mi  air  tì^is  air 
smaointeachadh  air  a  so,  bha  e  'na  mhòr  thriob- 
laid  dhomh ;  oir  sraaointich  mi  annam  fèin, 
anns  a'  chÒr  anns  an  robh  mi  nise  nach  robh 
mi  uidheamaichte  air  son  bàsachadh,  ni  mò  a 
shaoil  mi  gu  dearbha  gu'm  b'urrainn  mi  bàsach- 
adh  nam  biodh  iad  air  mo  ghairm  g'a  ionnsaidh  ; 
osbarr  smaointich  mi  annam  fèin  'nan  deanainn 
spàirn  èigneach  gu  dh-eadh  suas  ann  am  fàradh 
na  croichefòs  gu'n  deannainn  le  balla-chrith  no  le 
gnè  eile  do  chomharradh  laigsinn,  aobhar  a  thoirt 
do'n  eas-caraid  masladh  a  thoirt  do   shHgh  Dho 

ao^us da  phobullair  son  an  clagaireachd.  Laidh  so 
uime  sin  le  raòr  thrioblaid  orm,  oir  air  leam  gu  n 
robh  nàir  orm  bàsachadh  le  aodann  bhàn-neulach 
agus  le  glùinean  critheanach  air  son  cùis'  mar  so. 

335«  Uime  sin,  ghuidh  mi  air  Dia  gu'n  tug- 
adh  e  comh-fhurtachd  dhomh  agus  neart  chum 
deanamh  agus  fulang  mar  a  dh  iarradh  esan  orm 
a  dheanamh :  gidheadh  cha  tàinig  comh-fhurt- 
achd  ;  ach  bhuanaich  gach  ni  am  falach  ;  bha 
mi  mar  an  ceudna  aig  an  àm  so  cho  dearbh 
làn  do  smaointean  mu  thimchioll  a'  bhàis, 
ionnas  gur  minìg  a  bha  mi  mar  gu'm  bithinn  anns 
an f  hàradh  agus  tobha  na  croiche  mu'm  mhuineal , 
ach  a  mhain  bha  so  'na  rud-eigin  misnich 
dhomh  shaoil  mi  nise  gu'm  faodadh  cothrom  a  bhi 
agam  air  mo  bhriathran  deireannach  a  labhairt 
ris  a'  mhòr-shluagh  a  bha  mi'n  dùil  a  thigeadh 
p'am'  fhaicinn  a  bàsachadh,  agus  arsa  mise,  ma 
dh'fheumas  a'  chùis  a  bhi  mar  so,  gu'n  iomp- 
aich  Diaaon  anam  le  mo  bhriathraibh  deireann- 
ach-sa  cha  mheas  mi  mi-fèin  air  mo  thilgeadh 
air  falbh  no  caillte. 

236-  Ach  fathast,  bha  uile  nithe  Dhè  air  an 
cumail  às  mo  làthair,  agus  lean  am  buaireadair 
mi  leis  a  so  ; — ^'  Ach  c'  àit'  an  èigin  dut  dol 
'nuair  a  dh'eugas  tu  ?  Ciod  a  dh'èireas  dut  ? 
Càit'  am  bi  thu  air  t'fhaotainn  anns  an 
t-saoghal  eile  ?  Ciod  an  dearbhadh  a  ta  agad 
air  nèamh,  air  glòir,  agus  air  oighreachd  'nam 
measg-san  a  ta  air  an  naomhachadli  ?"  Bha  mi 
air  mo   luasgadh  mar  so  rè  iomadh  seachduin. 

agus  cha  robh  fhios  agam  ciod  a  dheanainn, 
fa-dheòigh  thuit  na  smaointean  so  orm  le  cud- 
throm. — ''  Gur  ann  air  son  facail  agus  slighe 
Dhè  a  bha  mi  anns  a'  chòr  so,"  uime  sin  bha 
mi  fo  chumhnanta  gun  mi  dhol  fad  leud  ròineig* 
air  m'ais  uaithe. 

337-  Smaointich  mi  mar  an  ceudna  gu'm 
faodadh  Dia  a  ròghnachadh  co-dhiù  abheireadh 
e  comh-fhurtachddhomh  an  dràsta  no  aig  uair 
a'  bhàisj  ach  cha  b'urrainn  mis  a  ròghnachadh 
air  son  sin,  co-dhiù  a  chumainn  suas  m'  aid- 
mheil  no  nach  cumadh,  bha  mise  ceangailte,  ach 
bha  esan  aig  saorsainn  a  thoile  fèin  ;  seadh  bemo 
dhleasanas-sa  fuireach  ri  fhacal-san  co-dhiù  a 
dh'amhairceadh  e  orm  no  thearnadh  e  mi  aig  a' 
chrìch;  uime  sin,  arsa  mise,  a  thaobh  gu'm  beil  a' 
chiìis  mar  so  tha  mi  air  son  buanachadh  air  m' 
aghaidh  agus  mo  staid  shìorruidhearbsari  Criosd 
co-dhiù  a  bhitheas  no  nach  bi  comh-f  hurtachd 
agam  anns  an  t-saoghal  so ;  mar  a  tig  Dia 
leumaidh  mi  bharr  fàradh  na  croiche  sùil- 
chòmhdaichte  chum  na  sìorruidheachd  co-dhiiì 
as  dol  fodha  no  snàmh  dhonih,  do  nèamh  no 
do  dh'ifrinn, — A  Tighearn  losa  ma  ghlacastumi 
dean  sin,  ged  nach  glac,  earbaidh  mi  riut  air 
sgàth  t'ainme  fèin. 

338.  Cha  bu  luaithe  bha  mi  air  mo  cheangal 
leis  an  rùn-sheasach  so  na  thuit  na  briathran 
so  orm,  '*  An  ann  a  nasgaidh  a  tha  eagal  Dè 
air  lob  ?"  mar  gu'n  abradh  am  fear*casaid ; — 
''A  Thighearna,  cha  n-eil  lob  'na  dhuine 
coimhlionta   agus   dìreach,  tha   e  a'  deanamh 

seirblieis  dhut  air  son  a  hhuanachdfèin,  nach  do 
chuir  thu  gàradh  niu'n  cuairt  air  fèin,  agus 
mu'n  cuairt  air  a  thaigh  ?  obair  a  làmh  bheann- 
aich  thu  agus  dh'f  hàs  a  mhaoin  mòr  san  tìr ; 
Ach  cuir  a  nise  mach  do  làmh  agus  bean  ris 
gach  ni  a  taaige  agus  às  an  eudann  mallaichidh 
e  thu.'*  Ciod  a  nise  !  arsa  mise,  an  e  so  comh- 
arradh  an  duine  thrèidhirich,  dèidh  a  bhi  aige 
air  seirbheis  a  dheanamh  do  Dhia  'nuair  a  tha 
gach  ni  air  a  thoirt  uaithe  ?  Am  beil  e  'na 
dhuine  diadhaidh  a  nì  seirbheis  do  Dhia  a 
nasgaidh  a  roghainn  air  toirt  thairis  ?  Gu  ma 
beannaichte  gu'n  robh  Dia,  uime  sin  tha  dòchas 
agam  gu  m  beil  cridhe  treidhireach  agam,  oir  tha 
mi  cuir  romham  (mar  bheirDianeartdhomhìgun 
m'aidmheil  àicheadh  am  feast,  ged  nach  biodh 
mi  sam  bith  agam  air  son  mo  shaoithreach  ; 
agus  am  feagh  a  bha  mi  mar  so  a'  smaointeach' 
bha'n  sgriobtur  so  air  a  chuir  ann  am  làthair  ; — 
"  Reic  thu  do  shluagh  gu'n  f  hiach,  agus  cha 
do  mheudaich  thu  do  mhaoin  le'n  luach."  Sàlm 
xliv.  12. 

839o  Bha  m'  innlinìi  làn  comh-fhurtachd  oir 
bha  dùchas  agam  gu'n  robh  mo  chridhc 
dìleas,  cha  bhithinn  as  eugmhais  na  deuchainn 
rio'n  dearbhaidh  so  orm  fèin  air  son  mòrain, 
tha  mi  'faotainn  suaimhneis  na  h-uile  h-uair  a 
chuimhnicheas  mi  air,  agus  tha  dòchas  agam 
gu'm  beannaich  mi  Dia  gu  bràth  air  son  an 
teagaisg  a  fhuair  mi  uaithe,  b'urrainn  mi 
iomadaidh  eile    do     dhèiligidhean    Dhè    do'm 

thaobh  aithrìs.  Ach  so,  ''  as  na  cathaibh  agus  as 
na  creachaibh  choisrig  mi  tabhartais  a  chàradh 
taigh'  an  Tighearna."  1  Eachd.  xxvi.  27. 


An  Co'dhitnadh. 

1.  Do  na  h-uile  buaireadh  a  choinnich  mi 
riamh  ann  am  bheatha,  is  e  teagamh  achuirann 
am  bith  Dhè  agus  ann  am  fìrinn  a  Shoisgeul  is 
measa  dhiubh,  agus  is  deacaire  ri  ghiiìlan, 
'Nuair  a  thig  am  buaireadh,  so  bheir  e  air  falbh 
uam  mo  chris-leasraidh,  agus  gluaisidh  e  na 
bunaidean  fodham.  0  !  smaointich  mi  gu  tric 
air  na  briathraibh  so,  '^  bidheadh  bhur  leasraidh 
air  an  crioslachadh  le  fìrinn/'  agus  air  a  so, — 
"  Ma  sgriosair  na  bunaidean,  ciod  a  ni  am 
fìrean  .'*"  Salm  xi.  3. 

2.  Air  uairibh  an  dèigh  dhomh  peacadh  a 
chuir  an  gniomh,  dh'amhairc  mi  air  son  smachd- 
achadh  goirt  o  làmhan  Dè  ;  ach  bVn  dearbh 
ath  ni  a  fhuair  mi  uaithe  an  àite  sin  foillseach- 
adh  air  a  ghràs.  Air  uairibh,  an  uair  a  gheibhinn 
comh-fhurtachd,  ghairminn  amadan  diom-fèin 
air  son  mi  dhol  sìos  mar  sud  fo  dhiobhail  mis- 
nich,agus  fo  thrioblaid ;  agus  sin  a  rithist  'nuair  a 
bhithinn  air  mo  thilgeadh  sìos,  shaoilinn  nach 
robh  mi  glic  air  son  comh-fhurtachd  mar  sud  a 
ghabhail  do'm  ionnsaidh  ;  le  leithid  sud  do  neart 
agus  do  chudthrom   bha  iad   le   chèile  ormsa. 

3.  Bha  n  ni  so  a'  cur  mòr  iongantais  orm  ; 
a  dh'aindeoin  cho  math  is  da'n  d'fhiosraich  Dia 
m'anam  le  foillseachadh  beannaichte  dhe  fèin, 
fòs  fhuair  mi  rithist,  gu'n  robh  uairean  mar  so 
do'm  leanmhainn  an  dèigh  sin,  gu'n  robh  mi  air 
mo  lionadh  ann  am  inntinn  le  dòrchadas  cho 
mòr  is  nach  b'urrainn  mi  uibhir  a's  aon  uair  a 
thuigsinn  ciod  an  ni  a  b'e  Dia  no  'n  comh- 
fhurtachd  sin  leis  an  robh  mi  air  mo  neartach- 
adh. 

4.  Chunnaic  mi  air  uairibh  ann  an  aon 
sreath  do'n  Bhìoball  n'a  bu  mhò  na  b'urrainn 
domh  innseadh  cia  mar  a  dh'fhaodainn  seasamh 
fodha  :  agus  a  rithist  aig  àm  eile,  bha'm  Bìoball 
uile  dhomh  mar  mhaide  tioram,  no  roghainn 
air  a  sin,  bha  mo  chridhe  cho  marbh  agus  cho 
tioram  dha  is  nach  b'urrainn  mi  an  t-aiteal  bu 
lugha  fhaotainn  uaithe  ged'  sheallainn  thairis 
air  gu  lèir. 

5.  Do  na  h-uile  h-eagal,  is  iad  na  h-eagail 
ta  air  an  deanamh  do  dh'fhuil  Chriosd  is  fearr 
agus  do  na  h-uile  h-aoibhneas  is  e  'n  t-aoibh- 
neas  is  mìsle  a  ta  air  a  cho-mheasgadhadh  le 
bròn  os  ceann  Chriosd  ;  O !  is  ciatach  an  ni 
sinn  a  bhi  air  ar  glùinean  le  Criosd  'n-ar 
glacaibh  ann  an  làthair  Dhè.  Tha  dòchas 
agam  gur  aithne  dhomh  rud-eigin  mu  thimchioll 
nan  nithe  so. 

6.  Tha  mi  faotainn  gus  an  latha  an  diugh 
seachd  gràinealachdan  ann  am  chridhe. — (1.) 
Claonadh    a    dh'ionnsaidh    as-creideimh. — (2.) 

An  gràdh  agus  an  tròcair  a  ta  Criosd  a'  foiU- 
seachadh  a  dhì-chuimhneachadh  gu  hohann. — 
(3.)  Mi  bhi  leagail  mo  thaic  air  obraichinn  an 
lagha. — (4.)  Seacharan  agus  fuaralachd  a 
thaobh  ùrnaigh. — (5.)  Ullamh  gu  monmhor  a 
dheanamh  a  chionn  nach  eil  barrachd  agam, 
agus  fòs  ullamh  gu  na  th'  agarii  a  mhi-ghnàth- 
achadh. — (6.)  Cha  n-urrainn  mi  aon  ni  do  na 
dh'àint  Dia  orm  a  dheanamh,  gu'n  mo  thruaill- 
eachd  a  bhi  ga  sparradh  fèin  a  steach ; — ''  'Nuair 
a  b'àill  leam  math  a  dheanamh^  tha  olc  a  làth- 
làthair  maille  rium." 

Nan  nithe  so  tha  mi  do  ghnà  a'  faicinn  agus 
a'  faireachadh,  agus  tha  mi  air  mo  phianadh 
agus  air  mo  shàrachadh  leò,  gidheadh  tha  gliocas 
Dè  ga'n  òrduchadh  a  chum  mo  mhatha. — (1.) 
Tha  iad  a'  toirt  orm  gràin  a  ghabhail  diom-fèin. 
— (2.)  Tha  iad  a'  toirt  orm  gun  earbsa  chuir  à 
mo  chridhe. — (3.)  Tha  iad  a'  toirt  dearbhachd 
dhomh  air  neo-fhoghainteachd  gach  fèin- 
fhireantachd. — (4.)  Tha  iad  a'  leigeadh  ris 
domh  am  feum  a  ta  agam  air  teicheadh  gu  losa 
— (5.)  Tha  iad  ga  mo  theann-sparradh  gu 
ùrnaigh  a  dheanamh  ri  Dia. — (6.)  Tha  iad  a 
nochdadh  dhomh  am  feum  a  ta  agam  air 
faire  dheanamh  agus  a  bhi  stuaim. — (7.)  Agus 
ga  mo  bhrosnachadh  gu  achanaich  ri  l)ia 
tre  Chriosd  a  chum  còmhnadh  leam  agus  mo 
ghiùlan  trid  an  t-saoghail  so. 

Eachdì^aidh  Beatha  lain  Bhmnian  air  a  lean^ 
iainn  air  a  haghaidh  ;  a  tòiseachadh  far  an 
do  sguir  efèin  d'i^  agus  a  cO'dhùnadh  aig  àm 
a  bhdis  agus  adhlaicidh ;  maille  ri  dearbh- 
chliit  Qno  cunntas]  mu  ihimchiolU  ^c. 

A  Leughadair, 

Thug  ùghdar  saoithreach  agus  dìchiollacli  an 
]eabhair  so  dhut  cheana,  cunntas  drùiteach  mu 
dhèibhinn  tùs  agus  meadhon  lathaichean  a 
(^huairt  air  thalamh ;  agus  a  chionn  gu'm  beil 
rud-eigin  fathast  r'a  aithris  a  ta  airidh  air  aire 
agus  spèis,  a  thachair  aig  deireadh  a  bheatha 
nach  d'fhàg  e-fèin  'na  dhèigh  sgrìobhte  le  cion 
ìiine,  no  le  eagal  gu'n  cuireadh  cud-eigin  ro- 
thuaileiseach  as  a  leth  gu'n  robh  e  ro  dhèidheil 
air  cUù  bho  dhaoine.  Uime  sin  mar  f  hìor  charaid 
agus  seann  fhear-eòlais  do  dh'Iain  Buinian,  a 
chum  gu'm  bi  a  dheagh  chrìoch  air  a  deanamh 
aithnichte  cho  math  ri  dhroch  thòiseachadh, 
ghabh  mi  orm  o  'm  f  hiosrachadh  fèin  agus  o'n 
chunntas  a  b'fhearr  agus  a  b'  fhìrinniche  a 
f  huair  mi  bho  chuid  eile  de  a  chàirdean,  so  a 
shnaimheadh  ris  an  t-snàithean  a  bha  gu  ro 
luath  air  a  bhriseadh,  agus  a  shniomh  a  mach 
gu  ruig  a  dhol  a  steach  do  shìorruidheachd. 

Dh'innis  e-fèin  dhuibh  cheana,  gach  mi  mu 
thimchioU  a  bhreith  agus  fhòghlum,  droch 
cleachdadh  agus  truaiUeachd  òige,  na  buairidh- 
ean  ris   an  robh  e  cho  tric  a'  gleachd,  agus  a' 

T 

comhstrigh  ;  an  tròcair,  an  comh-fhurtachd,  agus 
an  teisriginn  a  f  huair  e,  agus  mar  a  ghabh  e  air 
fèin  tòiseachadh  air  searmonachadh  an  t-Soisgeil, 
an  sgaineal  am  mi-chliù,  agus  am  prìosanach- 
adh  a  bha  ga  leanmhainn,  agus  an  dol  air 
aghart  a  rinn  e  a  dh'aindeoin  gach  ni,  (le 
còmhnadh  gràis  De,)  cha  n-eil  teagamh  a 
chum  iomadh  anam  a  theàrnadh.  Uime  sin, 
gabh  na  nithe  so,  mar  a  sgrìobh  e-fèin  gu 
h-eagarra  sìos  iad  ann  an  briathraibh  na  fìrinn, 
agus  mar  sin  rach  air  t'aghaidh  chum  na  tha 
fathast  ri  aithris. 

An  dèigh  dha  'bhi  air  a  shaoradh  o  phrìosan 
anns  an  robh  e  air  a  churaail  tuilleadh  as  dà 
bhliadhna  dheug  air  son  neo  aontachd  [^do'n 
Eaglais  Shasunnaich,~\  far  an  d'fhuair  e  ìiin'  gu 
iomadh  leabhar  a  sgrìobhadh  a  chum  math  an 
t-sluagh,  &c.  agus  an  t-Olla  Barlo,  Easbuig 
Lincoln,  agus  pearsachan-eaglais  eile  a  dhùsgadh 
suas  le  dheagh  fhoighidean  gu  truas  a  ghabhail 
ri  fhulangas  gun  aobhar,  sheas  iad  dha  mar 
chàirdean  dealaidh  a  chum  a  shaorsainn  a'  chos- 
nadh,  oir  theagamh  gu'm  bàsaicheadh  e  ann  an 
sin  le  gleadhraich  agus  mi-ghnàthachadh  an 
àite. 

Air  dha  a  bhi  mise,  tha  mi'  g'ràdh,  a  rithist 
aig  saorsa,  agus  a  gheimhìeichean  corporra  a 
chrathadh  dheth  tre  thròcair  Dè,  oir  bha  na 
geimhlichean  a  bha  air  anam  air  am  briseadh 
roimhe  sin,  leis  na  gràsan  pailte  a  hon  a  chridhe  ; 
chaidh  e  dh'fhiosrachadh  na  muinntir  sin  a  bha 


GRAS  AM  PAILTEAS,  &C.  211 

'nan  comh-fhurtachd  dha  'na  thrioblaid  a'  toirt 
buidheachais  daibh  mar  chriosdaidh  air  son  au 
caoimhneis  agus  an  seirc ;  a'  toirt  misneach 
dhaibh  tre  eiseamplair  fèin,nam  be  'n  crannachar 
aig  àm  sam  bith  tuiteam  fo  àmhghar  no  trioblaid, 
iad  a  dh'fhulang  gu  foighidneach  air  sgàth 
deagh  chogais  agus  air  ghaol  Dè  ann  an 
losa  Criosd  a  thaobh  an  anma  ;  agus  le  iomadh 
dian-earrail  chàirdeil  eile,  a'  cumail  suas  cuid 
aig  an  robh  an  inntinnean  air  tuiteam  sìos  le 
eagal  a'  chunnairt  a  bha  maoidheadh  air  an 
gnothaichean  saoghalta,  ionnas  gu'n  d'fhuair 
am  pobull  sòlas  iongantach  o  theagasg  agus  o 
chomhairlean. 

Cho  tric  'sa  gheibheadh  e  cothrom  cho- 
chruinnicheadh  se  iad  r'a  chèile,  (ged  a  bha  'n 
lagh  anns  an  àm  sin  'na  neart  an  aghaidh 
choinneamhan  cràbhaidh,)  ann  an  ionadan 
iomchuidh,  da'm  beathaichadh  le  "'  baine  fior- 
ghlan  an  fhacair'  a  chum  gu'n  fàsadh  iad  suas 
ann  an  gràs  leis.  Dhaibh-san  a  bh'  aig  àm 
sam  bith  air  an  glacadh  agus  air  an  cuir  am 
prìosan  air  son  nan  cuisean  so,  rinn  se  e  'na 
earrann  eile  dhe  a  ghnothach  a  sheirc  a  chuir 
am  farsuinneachd  agus  dèirc  a  thrusadh  do  cho 
liugha  dhiù  sa  bha'n  uireasbhuidh. 

Ghabh  e  mòr  chùram  ann  a  bhi  fiosrachadh 
muinntir  thinn  agus  an  neartacliadh  an  aghaidh 
cagarsnaich  a'  bhuaireadair  a  ta  air  uairibh  gu 
ro  mhinig,  air  chòr  is  gu'n  robh  aobhar  ac'  air 
Dia  abheannachadh  gu  sìorruidh,  air  sonan  ni  siu 

achur'na  chridhe  aig  a  leìthid  do  dh'àm,  a  chum 
an  teasraìginn  o  chumhachd  an  leòghain  bheuc- 
aich  leis  bu  mhiann  an  slugadh  suas :  ni  mò  a 
chaomhain  e  a  shaothair  a  thaobh  coiseachd, 
no  siubhail,  ged  a  b'ann  a  chum  nan  dùth- 
channan  a  b  iomallaiche,  far  am  fiosraicheadh, 
no  far  an  smaointicheadh  e  sluagh  a  bhi  gabhail 
còmhnaidh  a  bha  feumach  air  a  chobhair  ;  a 
thaobh  nan  cuairtean  fiosrachaidh  so  a  thug  e 
'nam  measg,  uair  no  dhà  sa  bhliadhna,  thug 
cuid-eigin  ged  a  b'ann  mar  sgeig,  "  Easbuig 
Buinian,"  mar  ainm  air-,  'nuair  a  ghabh  cuid  eile 
fàirmead  ris  air  son  a  bhi  cho  dian  shaoithreach 
ann  am  fion-lios  Chriosd  ;  gidheadh  chuir  e 
sìol  an  fhacail  rè  na  h-ùine  sin  ann  an  cridh- 
eachan  a  cho  thionail  air  uisgeachadh  le  gràs 
Dè,  a'  toirt  pailteas  toraidh  ann  an  toirt  a 
staigh  dheisciobail  gu  Eaglais  Chriosd. 

Chaith  e  cuibhrionn  de  ìiin'  a'  rèiteachadh 
aimhreitean,  no  deanamh  rèite  eadar  muinntir  a 
bha  cur  a  mach  air  a  chèile,  ni  leis  an  do  chuir 
e  stad  air  iomadh  lochd,  agus  leis  an  do  chùm 
e  iomadh  teaghlach  o  bhi  air  an  lèir-chreach,  no 
air  an  sgrios,  agus  ann  an  cùisean  mar  so  bha  e 
do  ghnà  a'  saoithreachadh  gus  am  faigheadh  e 
meadhon  gu  sith  a  thoirt  mu'n  cuairt,  agus  a 
bhi  na  fhear-deanamh  na  sìthe^  neach  do  'ra 
beil  sonas  air  a  gheaìltainn  anns  an  Sgriob- 
tur  naomha  ;  agus  gu  dearbha  b'ann  sl  cur  na 
dreuchda  so  an  gniomh,  faodar  a  ràdh,  a  bha  e 
'nuair  a  dh'àireamh  e  suas  a  lathaichean,   oir 

be  gniomh  dhiù  sin,  an  obair  nìa  dheireadh  a 
ghabh  e  os-làimh  anns  an  t  saoghal  so,  mar  a 
chithear  aig  deireadh  an  leabhair  so. 

Ri  iinn  riaghladh  deireannach  Righ  Seumas, 
'nuair  a  fhuair  am  pobull  do  gach  creideamh 
agus  creud  saorsa  cogais,  ['se  sin  a  bhi  'g  aid- 
mheil  a  chreidimh  sin  bu  roghnaiche  leo,] 
cho-chrunnaich  lain  Buinian  ri  chèile  a  cho- 
thional  ann  am  Bsdford^  far  an  robh  e  mar  bu 
tric  a'  chòmhnaidh,  agus  far  an  do  chuir  e 
seachad  a  chuid  bu  mhò  de  a  bheatha,  agus  a 
thaobh  nach  robh  àite  goireasach  ann  ri 
fhaotainn  air  son  co-thional  sluaigh  cho  mòr 
sa  bha  ga  leantainn-sa  air  sgàth  a  theagaisg, 
labhair  e  riu  mu  thimchioll  taigh-coinneamh 
a  thogail,  agus  thug  gach  neach  seachad  a  chuid- 
eachadh  fèin,  a  chum  na  crìche  sin  gu  suilbhear, 
sunntach  ;  agus  aig  a'  cheud  uair  a  shearmonaicli 
e  anns  an  taigh  sin  bha  e  air  a  Honadh  cho 
dòmhail  's  gu'm  b'èigin  do  chuid  fuireach  a 
muigh  ged  a  bha  'n  taigh  glè  fharsuinn,  na 
h-uile  neach  a  bha  do'n  aon  aidmheil  ris 
fèin,  a'  strìgh  air  son  compairteachadh  dheth  a 
theagasg,  agus  an  deagh-ghean  a  thaisbeanadh 
dha  le  bhi  làthair  aig  ceud  fhosgladli  an  taighe  ; 
agus  anns  an  àite  so  ghabh  e  còmhnaidh  ann 
am  mòr  shuaimhneas  agus,  shìth  inntinn,  ga 
dheanamh  fèin  teangeil,  toilichte,  leis  a'  bheagan 
sin  a  bhuilich  Dia  air,  ga  dhealachadh  fèin  o 
frach  obair  thalmhaidh  chum  i  sin  a  bhuineadii 
da  ghairm  a  dh'ionnsaidh  na  ministearachd   a 

leanmhainn,  oir  mar  a  thuirfc  an  Tighearna  ri 
Maois  ; — ''  Is  comasach  dhasan  a  rinn  am  beul 
agus  an  cridhe,  deas-chainnt  agus  gliocas  a 
thoirt  seachad ;''  gun  f  hòghlum  ro  anabarrach 
ionnsachadh  *san  àrd-  thaigh-fòghluim. 

'Nuair  a  bhiodh  e  aig  socair  gun  a  bhi 
sgrìobhadh  no  teagasg  rachadh  e  gu  minig  suas 
do  Lunndainn,  agus  rachadh  e  air  feadh  cho- 
chruinnichidhean  luchd-àicheadh  eaglaisesuidh- 
ichte  Shasuinn  agusghnàthaicheadheathàlantan 
a  bha  gu  ro-thaitneach  le  'luchd-èisdeachd  agus 
eadhon  cuid  a  f  huair  mi-theist  mu  thimchioll 
a  thaobh  a  bheag  ionnsachaidh,  bha  iad  dearbht' 
às  a  luach  a  thaobh  eòlais  air  nithibh  naomha, 
air  faicinn  daibh  gu  n  robh  e  'na  dhuine  ag  an 
robh  breithneachadh  fallain  a'  labhairt  gu  soilleir 
agus  gu  cumhachdach,  ionnas,  is  cuid  a  thàinig 
mar  luchd-amhairc  air  son  annais,  a  roghainn  air 
a  bhi  air  an  teagasg  agus  air  an  ath-leasachadh, 
gu'n  d'f  halbh  iad  làn-riaraichte  leis  na  chual' 
iad,  a'  gabhail  iongantais  mar  bha  nah-Iijdhaich 
ris  na  h-abstoil ;  se  sin  ri  ràdh  "  cia  as  a  fhuair 
an  duine  so  na  nithe  so."  Mar  so  chaith  e 
a  bhliadhnachan  deireannach  a'  leanmhainn 
eiseamplair  a  mhòr  Thriath  agus  a  Mhaighistear 
an  t-Iosa  sìor  bheannaichte  j  chaidh  e  mu'n 
cuairt  a'  deanamh  matha,  ionnas  nach 
b'urrainn,  eadhon,  mi-rùn  fèin  sal  no  bali- 
dubh  fhaotainn  air  a  dheagh-chliù. — Ach 
diùthaicheamaid  ri  piìngaibh  sònraichte,  agus 
àmannan  aimsir,  a  chum  meoghair  na  h-aiteam 

sin  d'a'n  eòl  a  shaothair  agus  fhulanghas  ath- 
ìirnachadh,  agus  a  chura  taitneas  na  h-aiteara 
sin  gu  lèir  a  leughas  an  leabhar  so. 

An  deigh  dha  dearbhadh  soilleir  fhaotainn 
air  staid  aingidh  a  bheatha  agus  a  ghiiìlain, 
agus  a  chaidh  iompachadh  o  dhorchadas  gu 
solus,  chaidh  abhaisteadh  a  chum  a  chothionail, 
ao;us  bha  e  air  a  ghabhail  a  steach  'na  bhall  do'n 
eaglais  sa'  bhliadhna  1655,  agus  dh'fhàs  e  gu 
h-obann  'na  fhear-aidmheil  fìor  eudmhor,  ach 
aig  ath-aiseadh  Righ  Tearlach  a  chum  a*  chrùin 
anns  a'  bhliadhna  1660,  cnaidh  a  gtìlacadh  air 
an  dara  latha  deug  do  cheud  mhìos  a'  Gheamh- 
raidh,  air  dha  a  bhi  teagasg  cuid  do  dheagh 
phobull  a  thainig  an  ceann  a'  chèille  chum  èisd- 
eachd  an  f  hacail,  agus  chaidh  a  chumail  a  steach 
ann  am  Prìosan  Bhedfordrè  shè  bUadhna,  gus  an 
robh  achd  saoraidh  an  t-sluaigh  a  dhealaich  ris 
an  eaglais  shuidhichte  air  a  thoirt  mu'n  cuairt ; 
f  huair  e  a  shaorsa  le  eadar-ghuidhe  luchd-earbsa' 
agus  cumhachd  a  ghabh  mòr  thruas  ri  fhulangas; 
ach  aig  ceann  shè  bliadhna  an  deigh  sin, 
bha  e  air  a  ghlacadh  a  rithist  anns  a'  bhiiadhna 
1666,  agus  bha  e  an  sin  air  a  chumail  a  steach 
fad  shè  bliadhna  eile  ;  an  sin  ghabh  fear-gleidh- 
idh  a'  phrìosain  a  leithid  do  thruas  ri  chruaidh 
fhulangas,  air  chòr  is  gu'n  do  bhuin  e  ris  mar 
rinn  fear-gleidhidh  a'  phrìosain  Eiphitich  ri 
loseph ;  chuir  e  an  t-uile  chùrara  agus  an 
earbsa  'na  lamhaibh.  'Nuair  a  chaidh  a 
ghlacadh  aig  an  àm  so,  bha  e  a'  searmonachadh 

air  na  briathraibh  so  : — ^'  Ani  beil  thusa  a' 
creidsinn  ann  am  Mac  Dhè  ?"  Agus  mhair  am 
phrìosanachadh  so  rè  shè  bliadhna.  agus  an  uair 
a  chaidh  iad  sin  seachad,  thuit  àmhghar  eile  gu 
chuibhrionn,  a  bhi  air  a  chumail  ann  am  prìosari 
fad  leth-bhliadhna  eile  an  deigh  sin.  Rè  naii 
caochla  àmannan  so  a  bha  e  air  a  chumail  am 
prìosan  sgrìobh  e  na  leabhraichean  so  a  leanas; 

"  MU  TniMCHIOLL  URNAIGH  TRE  'n  SPIORAD  ;" 

— >'  aiseirigh  na  cathrach  naomha;' — ''gras 

AM  PAILTEAS;' agUS  "  CUAIRT  AN  EILTHIRICH  j'' 

an  ceud  earrann. 

Air  a'  bhHadhna  mu  dheireadh  do  n  dà 
bhhadhna  dheug  a  bha  e  anns  a'  phrìosan 
chaochaii  ministear  co-thionail  Bhedford  agus 
chaidh  esan  a  roghnachadh  a  chum  cùram  nari 
anmannan  sin  a  ghabhail,  air  an  dara  latha 
deug  do  mhìos  mheadhonach  a  Gheamraidh,  sa' 
bhliadhna  1671-  Feadh  a  bha  e  fo'n  chùram  so 
bu  mhinig  a  bha  connsachadh  eadar  e-fèin  agus 
sgoileirean  a  thàinig  a  chuir  'na  aghaiclh  a' 
smaointeachadhgu'nrobh  e  'nadhuine  aineolach; 
agus  ged  nach  do  rinn  e  ach  connsachadh 
dìreach,  no  rèidh,  le  sgriobtur  air  a  thaobh,  gun 
bhriathran  dian-chiallach  sam  bith  eile  a  ghnà- 
thachadh,  gidheadh,  chuir  e  'na  thòst  fear  a 
thòisich  air  diosbaireachd  ris  anns  a'  cho-thional 
lefheòraich,  *'co  dhiù  a  bha,  no  nach  robh  nafìor 
leabhraichead  do  na  ceud  Sgriobturaibh  againn  ;" 
agus  fear  eile  a  fhuair  coire  dha  'na  shearmoin 
a'  cur  neo-sheircealachd  às  a  leth,  air  son  e  ràdh; 

*'  gu'm  bu  chruaidh  an  ni  do'n  chuid  rahòr  do'a 
t-sluagh  a  bhi  air  an  teàrnadh  :''■ — ag  ràdh,  gu'n 
tuirt  e  anns  na  briathraibh  sin,  a'  chuid  bu  mhò 
do'n  cho-thional ;  ach  chonnsaich  e  'na  aghaidh 
agus  chuir  e  'na  thost  e  le  sàmhla  an  talmhuinn 
chlachaich,  agus  le  Sgriobturaibh  eile  o'n  treas 
caibidil  deug  do  Shoisgeil  Mhata,  ann  an  sear- 
moin  ar  Slànaighear  as  an  luing.  B'e  sheòl 
dearbhaidh  leantainn  dlù  ris  na  Sgriob- 
turaibh,  agus  an  ni  nach  dh'fhuair  e  air  a 
dheanamh  cinnteach  annta  sin,  cha'n  f  heuchadh 
e  idir  r'a  chòmhdachadh,  no  beachd  sam  bith  a 
thoirt-seachad  mu  thimchioll. 

-Ach  gun  a  bhi  toirt  luaidh  ni's  faide  air  a 
leithid  so,  tha  e  'na  ni  dearbhte  gu'n  d'rinn  e  uile 
ghnothaichean  le  riaghailt  cho  ceart,  mar  gu'm 
biodh  e  'na  chùram  air  thar  gach  ni  eile  nach 
tugadheaobhar  oilbheum  do  neach  sam  bith,  ach 
a  roghainn  air  a  sin  gu'm  b'annsa  leis  iomadh 
anacothrora  fhulang  na  tòiseacbadh  ri  trod 
no  ri  càineadh,  ach  's  ann  a  bheireadh  e 
achmhasan  daibh-san  a  bba  buailteach  da 
leithid  ;  mar  a  bha  e  'na  choluadar  a's  amhail 
a  ta  e  air  a  leigeil  ris  anns  na  leabhraichean  sin 
a  chuir  a  mach  ann  an  làthair  an  t-saoghail. 

Chùm  e  suas  'na  theaghlach  cràbhadh  lathail 
le  teann  ìimhlachd  do  dh'  oilean  na  diadhachd, 
a  thaobh  ùrnaigh  agus  chomhairlean  ;  air  dha 
a  bhi  coltach  ri  losua,  mar  thubhairt  an  duine 
caomh  sin  ; —  Cia  be  air  bith  mar  a  ni  muinntir 
eilc  •'  air  mo  shonsa  agus  air  son  mo  thaighe,  ni 

sinne  seirbheis  do'n  Tighearna,"  agus  gu  dearbha 
bha  beannachd  a  leanmhainn  a  shaoithreach 
agus  a  dhìchill,  ionnas  gu'n  robh  a  bhean  mar 
a  thubhairt  an  Sàlmadair, — "  mar  f  hionan 
tarbhach  ri  taobhan  a  thaighe  a  chlann  mar  òg 
chroinn  ola  tirachioU  a  bhùird ;  feuch  mar  so 
beannaichear  an  duine  air  am  bì  eagal  an 
Tighearna."  Agus  ged  nach  robh  a  mhaoiri 
shaoghalta  ro  mhòr  a  thaobh  na  calldach  a 
thàinig  'na  charamh  o  chuir  am  prìosan,  agus 
euslaintean  cosgail^  &c.  bha  ni  bu  leòir  ai<; 
chum  a  thoirt  troimhe  gu  h-eireachdail  agus  gu 
measail,  agus  mar  sin  shealbhaich  e  an  t-ionmhas 
sin,  ni  is  e  toileachas-inntinn ;  oir  mar  a  thuirt 
an  duine  gHce, — •'  Is  cìiirm  a  ghnà  an  cridhe 
àit/'  (Gnà.  XV.  J5,)  oir,  far  am  beil  toileachas- 
inntinn  a  chòmhnaidh  tha  eadhon  an  bothan 
bochd  mar  lù-chairt  rìgh,  agus  bha  'n  sonas  so 
aige-san  rè  a  bheatha,  gun  a  bhi  gabhail  ro- 
chùrara  do'n  t-saoghal  so,  air  dha  fios  a  bhi 
aige  gu'n  robh  e  bhos  an  so  mar  fhear-cuairt 
agus  mar  choigreach,  agus  nach  robh  aige  baile 
buan  no  maireannach  air  thalamh  ;  oir  bha  sail 
aige  ri  baile  nach  do  thogadh  le  làmhaibh,  sìorr- 
uidh  anns  na  nèamhaibh  is  ro  àirde. 

Ach  fa  dheireadh  air  dha  a  bhi  air  a  chaith- 
eadh  às  le  fulangas,  seanaois,  agus  gnà  theagasg, 
thàinig  lathaichean  a  chaochlaidh  am  fagus  ; 
agus  rinn  am  bàs  a  chuireas  prìosan  an  anma 
fa-sgaoil   a    chum    a   mheudachadh    air    son 

aitreabli  is  ro  ghlòrmhoire,  stad  a  chuir  air  a 
shaothair  ann  an  ionad  na  bàsmhorachd  so  air 
thalamh  ;  tha  nèamh  mar  phrionnsaibh  saogh- 
aha'nuair  a  ta  cogadh  a'  niaoidheadh  tòiseach- 
adh,  do  ghnà  cho  bàigheil  is  gu'n  gairm  e 
dhachaigh  a  thosgairean,  mu'm  bris  an  cogadh 
sin  a  mach.  Agus  eadhon  be  an  gniomh  mu 
dheireadh  a  rinn  esan  obair  ghràidh  agussheirce; 
oir  thàrladh  do  dhuin-uasal  bu  choimh- 
earsnach  do  dhlain  Buinian  diùmadh  athar  a 
chosnadh  agus  bha'n  t-òganach  fo  mhòr  thriob- 
laid  da  chionn^  a  thaobh  gu' n  cual'  e  gu'n  robh 
athair  a*  doì  a  thoirt  na  h-oighreachd  a  bha 
dligheach  dha  do  neach  eile,  air  son  mar  thàinig 
eatorra ;  uime  sin  shònraich  an  t-òganach  lain 
Buinian  mar  an  duine  a  b'iomchuidh  a  chura 
athar  a  rèiteachadh  ris,  agus  ghabh  lain  Buinian, 
a  bhatoileach  gach  math  ab'urrainn  edheanamh, 
sin  os-làimh,  agus  mharcaich  e  suas  gubaile  do'm 
b'ainn  Reading  ann  an  Siorramachd-  Bheirc  far 
an  robh  athair  an  ògananich  a'  chòmhnaidh,  agus 
ghnàthaich  a  leithid  do  dh'argamaidean  drùidh- 
teach,  agus  do  reusonachadh  an  aghaidh  feirge 
agus  lasain,  agus  air  taobh  cathranais  agus 
rèite,  ionnas  gu'n  robh  an  t-athair  air  a  rèit- 
eachadh  ris  a'  mhac  le  innidh  agus  tàirisneachd. 
Ach  'nuair  a  shocraich  lain  Buinian  gach  ni 
a  b'fhearr  air  son  rèite  chuir  air  dì  igh,  phill  e  air 
ais  do  Lunnainn,  agus  air  do  dh'aimsir  f  hhuch  le 
trom  fhrasan  a  bhi  aige  fad  a  thuiris  thàinig  e 
gu  thaigh-cairtealan  anabarrach  fliuch,  fuar,  agus 

dh'fhàs  e  gu  tinn  le  fiabhras  trom  fo'n  d'fhuilig 
e  le  m' r  bhunailteachd  agus  fhoighidinn,  a' 
labhairt  mar  nach  biodh  e  'g  iarraidh  ni  sam 
bith  ach  caochladh,  agus  a  bhi  maille  ri  Criosd 
a'  meas  bàis  anns  a'  chor  sin  'na  bhuannachd, 
agus  beatha  'na  h-uallach ;  agus  air  dha  a  bhi 
mothachadh  neart  bhall  na  beatha  gathrèigsinn, 
shochraich  e  inntinn  agus  a  ghnothaichean  cho 
math  sa  cheadaicheadh  giorrad  ùime  agus 
braisead  a  thinnis  da  sin  a  dheanamh;  le  foighid- 
inn  sheasmhach  agus  chriosdail,  agusthiomnainn 
e  suas  anam  ann  an  làmhan  Fhir-saoraidh 
ghràsmhoir  a'  buanachadh  air  aghaidh  'na 
eilthireachd  o  Bhaile-an-lèir-sgrios,  a  chum  an 
Nuaidh-Irusalem  ;  bha  anam  do  ghnà  an  sin, 
ri  naomh  smaointeachadh,  a'  plosgartaich  agus 
ag  analadh  an  dèidh  air  a'  mhana  fhalaichte, 
agus  air  uisge  na  beatha.  Dheug  e  ann  an 
taigh  duine  do'n  goirte  Maighstir  Straddock 
ceannaich  bha  cumail  bùth'  aig  comharradh  na 
rèillt'  air  Cnoc-an-t-sneachd  ann  an  sgìreachd 
Naoimh  Sephulchres^  an  Lunnainn,  air  an  dara 
latha  deug  do cheud  mhìos an  Fhogair,  sa'  bhliadh- 
na  1668,  an  deigh  tinnis  dheich  latha.  aig  aois 
thrì  fichead  bliadhna  ;  agus  chaidh  a  thiodhlaic- 
eadh  anns  an  rèilig  ùir,  fagus  do  thalamh  nan 
gunnaichean  mòra,  far  am  beil  e  'na  chadal  gu 
madainn  na  h-aisèirigh,  a'  feitheamh  ri  dùsgadh 
glòrmhor  a  chum  neo-bhasmhorachd  gun  truaiU- 
eadh  ;  an  aoibhneis  agus  an  t-sonais,  far  nach 
cuir  trioblaid  no  bròn  càmpair  air  ni's  raò,  agus 

far  am  bi  na  h-uile  deur  air  an  siabadh  air  falbh, 
'nuair  a  bhitheas  na  f  ìreanan  air  an  aonadh  ri 
chèile  mar  bhuill  do  Chriosd  an  ceannard,  agus 
a  rìghicheas  iad  maille  ris  mar  rìghribh  agus 
mar  shagartaibh  gu  sìorruidh ! 


TEIST  AGUS  TUAIRISGEUL  lAIN  BHUINIAN. 

Shaoilte  bho  choltas  a  ghnùise,  gu  n  robh  e 
do  nàdur  gruamach  neo-thairis,  ach  bha  e  'na 
chòmhradh  ciùin  agus  suairce,  gun  a  bhi  baailt- 
each  do  mhòran  bruidhne  no  conaltraidh  ara 
measg  cuideachd  ;  mar  a  biodh  fìor  aobhar  aig* 
air  a  shon,  a'  toirt  fainear  do  ghnà  gun  uaill  a 
dheanamh  às  fèin,  no  à  phàirtean  ach  ag 
amharc  iosal  'na  shealladh  fèin,  ga  leigeadh  fèin 
fo  bhreitheanas  dhaoine  eile,  a'seachnadhbhreug 
agus  mhionnan  le  gràìn ;  a'  cumail  ri  fhacal  gu 
pungail  cho  fad'  sa  b'urrainn  e,  neo-dhioghaltach, 
dèidheil  air  rèite,  agus  air  s\th ;  agus  a  bhi  ann  an 
càirdeas  ris  na  h-uile  duine.  Bha  shùil  geur, 
luaineach,  aguse  ro  mhath  gu  daoine  bhreithneach- 
adh,gl8  thuigseach  agus  ullamh 'na  fhreagairt ; 
agus  air  uairibh'na  dheagh  f hear- cuideachd. — 
Bha  e  àrd  'na  phearsa,  ged  nach  robh  e  trom  no 


223  GRAS  AM  PAILTEAS,  &C. 

dòmhail,  rud-eiglnruiteach'na  ghnùis,  'sa  shìiil- 
ean  dealrach,  le  feusag  f  hada  air  a  bheul-uachd- 
air^  mar  bu  nòs  do  na  seanna  Bhreatuinnich,  bha 
fhalt  ruadh,  ach  'na  lathaichean  deireannach  bha 
e  air  a  cho-mheasgacliadh  le  ròineagan  liatha  ; 
a  shròn  air  a  deagh  shuidheachadh,  gun  a  bhi 
togte  suas  no  cròm,  a  bheul  rud-eigin  mòr, 
a  bhathais  rud-eigin  àrd,  agus  a  thrusgan  do 
ghnà  neo-rìmheach,  stuaim.  Mar  so  thug  sinn 
seachad  tuaireisgeul  neo-chlon-bhreitheach  air 
leth-a-steach,  agus  leth-a-mach  duine  a  bha  gu 
mòr  air  ionndrann,  agus  air  a  chaoidh  aig  àm  a 
bhàis, — duine  a  bhlais  air  fàilte,  agus  air 
gruaim  aimsir ;  nach  robh  air  a  shèideadh  suas 
le  saoibhreas,  no  air  air  a  leagadh  sìos  le  daoibh- 
reas,  do  ghnà  a'  gabhail  an  t-saoghail  mar  a 
thigeadh  e  gu  taingeil,  toilichte, 

Ann-san  dheaìraich  buadhan  nan  triùir  fhìiì^aidn    mnor, 
Ara  bàrd,  an  seanachaidh,  a's  am  fìrean  còir, 
Nis  laidheadh  e  gu  ciùin  'san  ùir  'na  chluain, 
Gu  Aisèirigh  nan  naomh,  a  dhùisgeas  latba-main. 

FATH' SGRIOBH  ADH. 

'Na  chuairt  a  so  air  thalamh  rinn  Dia  a 
bheannachadh  le  ceithrear  chloinne,  agus  bha 
aon  diù  da'm  Vainm  Màiri,  dall,  agus  chaochail 
i  bhadhnachan  roimhe  fèin,  b'iad  a  chlann  eile, 
Tòmas,  loseph,  agus  Mòr ;  mhair  a  bhean 
Ealasaid,  beò  gus  am  fac'  i  e  a'  toirt  buaidh  thar 
a  shaothair  agus  a  bhròn,  agus  a'  fào^ail  na 
beatha  so  gu  duais  a  ghniomharran  fhaotainn, 
ann  am  beath'  is  fearr,  ach  cha  robli  i  fada  beò  'na 
dhèigb;  oir  chaochail  i  anns  a' bhliadhna  1692, 
i  a  chum  a  h-eilthireach  dìleas  a  leantainn 
o'n  t-saoghal  so  a  chum  an  t-saoghail  eile,  far 
an  robh  e  air  triall  roimhpe ;  feadh  a  tha  obair 
maireann  anns  am  beil  trì  fichead  leabhar  a 
chum  an  leughadair  a  theagasg  suas,  agus  cliù  an 
ìighdair. 


A    CHRIOCH. 


Bunèideann  Clò-hhuailte  le  Niatl  agus  an  Cuideachd. 

Gaelic  Boolcs  Sold  by  Maclachlan  and  Stevnrty 

Ilarp  of  Caledonia,  Gaelìc  Songs,  32mo,  sewed^ 

llistory  of  Animals  Named  in  the  Bible,     

llistory  of  Prince  Charles,  fcap.  8vo,  cloili^ 

Ditto         ditto     clieap  edition^  seived, 
Jacobite  Songs,  with  Portrait  of  Prìnce  Charles, 
James' Anxious  Enquirer,  12mo,  5e?rec/,     ...     ... 

Josepli,  Life  of,  by  Macfarhine,  18mo,  clothj 

Joseph,  Ijistory  of,  18mo,  sewed,        

Laoidliean  Eadar-Tlieangaiclite  o'n  Blieurhi,12mo.  cl.  0 
Lessons  on  the  Shorter  Catechism  and  the  Floly 

Scriptures,  by  Forbes,  18mo,       

M'Alpine's  Gaehc  Grammar,  12mo,  cloth, 

M^Callum's  llistory  of  the  Church  of  Christ,  8vo, 

...     The  Catholic  or  Universal  Church, 

Maccoll's  Mountain  Minstrel,  Clarsach  Nam  Beann, 

18mo,  clothj  Is.  6d.     The  same,  Enghsh,  ...     2     6 
Macdonald's  (Mac  Mhaistir  Ahstir)  Gaehc  Songs, 

(in  the  Press.) 
Macdonald's  (Rev.  Dr)  Gaehc  Poems,  18mo,  cloihj  2  6 
Waters  of  Jordan,  18mo,  sei(?ec/,  ...  0  2 
M'Farlane's  Manual  of  Devotion,  12mo,  hound,  2  0 
M'Gregor's  (Rev.  Dr)  Gaehc  Poems,  18mo,  cloih,  0  8 
M'Intyre's  (Duncan  Ban)  Poems  and  Songs,  with 

an  Enghsh  Translation  of  ''  Coire  Cheathaich" 

and'^Bcn  Dorain,"18mo, 2     0 

M'Intyre  (Rev.  D.)  on  the  Antiquity  of  the  Gaelic 

Language  (in  Enghsh),        

Mackay's  (Rob  DonnJ  Songs  and  Poems,  Ì8mo, 
Mackenzie's  (A.)  History  of  Scotland,  Eachdraidh 

na  11-Alba,  12mo,  cloth.,     

Mackenzie's  Beauties  of  Gachc  Poetry,  rL  8vo.  ... 

Gaelic  Melodist,  32mo,    

Macleod,  Rev.  Dr.,  Sermon  on  the  Life  of  the  late, 

by  Rev.  John  Darroch,  8vo,  sewedj      Is.  foi     0     6 
M'Lauchlan's   (Rev.    Dr)    CeUic    Gleanìngs,    or 

Notices  of  the  Uistory  and  Literature  of  the 

Scottish  Gael  (in  English),  fcap,  8vo,  cloih^        2     6 
M^Naughton   (Peter)  on  the  Aiithenticity  of  the 

Poems  of  Ossian  (in  Enghsh),  8vo,     0     6 

Gaelic  BooJcs  Sold  hy  Maclachlan  and  Stewart^ 

Mactieiirs  Neniae,  and  other  Poems,  clotli^ 
Macpherson's    "  Duanaire,"  a  Nevv  CoUection    of 

Songs,  &c.,  never  before  puhlisJied,  18mo,  cL 
Menzies'  Collection  of  Gaelic  Songs,  8vo,  clothj 
Mountain    Songster,    Collection  of  Original    and 

Selected  Gaelic  Songs,  sewed,  6d  ;  per  dozen^ 

Munro's  Gaelic  Grammar,  18mo,  hound,    

Gaehc  Primer  and  Vocabulary,  12mo,   ... 

Selection  of  Gaelic  Songs,  32mo, 

Ossian's  Poems,  revised  by  Dr  M'Lauchlan,  cloth, 
Peden's  Two  Sermons  and  Letters,  18mo,  sewed, 
Philìpps'  Seven  Common  Faults,  translated  by  Rev. 

H.  Maccoll,  12mo, 1     6 

Prayers  and  Admonitions,  (series  of  six,  large  type,) 

in  packets  of  2  dozen,  5or/e(/,     0     6 

Psalm  Book,  (General  Assembly's  Version),  large 

type,  iSmo,  bound,  gilt  edges,    2     6 

Do.  do.  18mo,  cloiJi,    10 

Do.      Smith's  or  Ross's,  large  type,  18mo,  bd.     2     0 

Do.       Gaelic  and  English,  on  one  page,         ...      1      6 

Ross's  (Wiliiam)  Gaelic  Songs,  ISmo,  cloth,       ...      1     6 

Sinner's  (The)  Friend,  12mo,  5c^?t'eo?, 0     3 

Sixteen  JShort  Sermons,  12mo,  se^reJ, 0     2 

Smith's  (Dr)  Sean  Dana,  vvith  English  Translation 

and  Notes,  by  C.  S.  Jerram,        2     6 

Smitli's  Gaelic  Psahns  and  Paraphrases,  18mo,  ...     1     0 

Bum  of  Saving  Enowledge,  12mo,  sewed 0     4 

Thomson's  (Dr)  SacramentalCatechism,  18mo,  sewed^  0     2 
The  Seer :  a  Historical  Tale  of  the  Highlands  of 

the  17th  Century,        0     6 

Watts' Divine  Songs,  with  Cuts,  

Whitfiehrs  Sermons,  ISmo,  sewed^     

WiUison's  Sacramental  Catechism,  12mo,  sewed, 


New  Testament  for  Schools,  12mo,  hound^  ...  1  0 
Job  to  Ecclesiastes,  (for  the  use  of  Schools),  ...  0  2 
Proverbs  of  Solomon,        do.  do.  ..       0     2 

BIBLES,  TESTAMENTS,  AND  PSALM    BOOKS, 

AT   VARIOUS   PRICES. 

